
O nouă viață politică: „Blocul“ de guvern 





Singurul mieu rost, în momentul cind liberalii luaseră 
din nou puterea prin farmecul pe care Ionel Brătianu îl 
exercita asupra timidului rege Ferdinand, complect do- 
minat de acela care-i zicea „Maiestatea Ta“, era ziarul. 
E adevărat că, fiind eu încă la lași, cel reinstalat în 
scaunul ereditar de președinte al Consiliului mi se adre- 
sase și mie ca să fac parte din noul său Ministeriu, 
adecă, mai precis, ca ă figurez într'insul alături de 
Ardeleni, cari nu știau încă, a doua zi după ameţitoarea 
victorie și realisarea unității naționale, în care nu mai 
credeau, pe ce lume sînt. Dar această invitaţie se făcuse 
în forma cea mai jignitoare. Mirzescu, cu care întreţi- 
neam legături bune încă din vremea cînd, pierdut în 
mulțimea deputaţilor partidului, își pipăia terenul, primise 
o telegramă de la șeful sau, pe care ţinea să mi-o arăte, 
fară ca acest tinăr așa de inteligent și care cunoștea 
oamenii să fi crezut că ea mi-ar putea face plăcere. În 
acea misivă stăpinească i se spunea cine trebuie să fie 
prefect de poliție la lași și pe urmă se adăugia — 
corespondența directă fiind socotită probabil ca o 
derogare de la o maiestate restaurată — și oferta pentru 
mine a unui loc de ministru făra portofoliu. Am luat 

articolul prin care condamnam egoismul încrezut care 
făcea pe liberali să iea singuri puterea și l-am rugat pe 
amicalul emisariu să-l trimeată la București ca singur 
răspuns. 

Foaia îmi rămăsese, dar în ce stare! Revenită la Bu- 
curești în atit de modeste condiţii, ea ajunsese total neob- 
servată. Nici la un sprijin al prietenilor miei nu mă pu- 
team gîndi: ei se împrăștiaseră. În tot timpul luptei noastre 
așa de grele, imi impusezem să nu am nicio preocupație 
decit a ei și suprimasem de pe titlul „Neamului Romănesc“ 
calificația de partid. Se ințelege — am arătat-o și mai sus — 
că oamenii ambiţioși şi grăbiţi au considerat aceasta cao 
retragere din politică și căutaseră a lua locul care devenia, 
astfel, liber. Pănă și pitorescul Zelea Codreanu, așa de mindru 
de frumosul său cojoc bucovinean și de cămașa înfoiată, se 
vedea acuma șeful unei organisaţii părăsite de mine : acest 
interesant bărbat, înstrăinat acum și de d. Cuza, se simţia 
de altfel de o esență supraumană; povestia cum, la 
Chișinău, ținuse o conferință „grozavă“, la capătul căreia 
lumea, fermecată, se întreba cine vorbise de fapt: gura 
lui păminteană sau chipul de pe părete al Domnului 
Nostru lisus Hristos, și, ceia ce era ingrijitor, aceasta, 
misiunea mesianică pe care o va transmite mai tărziu, 
mediocrului și violentului său fiu, o vedea în adevăr. Cite 
unul răminea la „Liga“ pe care, și cu ajutorul d-lui Cuza, 
— cu care mă întilnisem, după o ruptură publică în Par- 
lament, a cării răspundere n'o porteu, în casa simpaticului 
tînăr avocat Melic, care va răminea un timp strîns legat de 
mine, luînd și secretariatul partidului —, o alcătuise gene~ 
ralul Averescu. Prietenul mieu de mulți ani, cumnatul 
mieu Ştefan Bogdan emigrase la liberali și îndemna pe 
ciți mai aveau credinţă pentru mine să-l urmeze la noul 
său domiciliu. 

Ar fi fost destul ca să desguste pe oricine de o acti- 
vitate politică în care, cu oameni incomplect educați supt 

raportul moral, este așa de puţină credinţă, consecvență 
și măsură a propriilor puteri, ba chiar și cea mai ele- 
mentară pudoare. Ziarul însă mă reţinea, și mă dădu: 
sem lui cu totul. În fiecare dimineață, cu felia de slă- 
nină a porcilor miei defuncți în buzunar, porniam spre 
imposanta clădire unde nu știu cum căpătasem adăpost 
cu tipografiile mele reunite și nu știu cum, iarăși, eram 
în stare a-i plăti chiria, mai ales după ce se isprăvise 
carnetul de cecuri pe care, în momentul cind se părea 
că trebuie să închid ziarul, mi-l pusese la disposiţie prie- 
tenia, nouă, a inginerului Tiberiu Eremia. Aceasta pănă 
în clipa cînd o adesiune neașteptată, a lui Enacovici, fiu 
de Botoșăneni, om de o rară energie, de o pătrunzătoare 
inteligență, de un instinct superior al afacerilor, mi-a dat 
un sprijin material care-mi lipsise totdeauna pănă atunci: 
mașina lui de cules, pe care a isprăvit dăruindu-mi-o, 
avea să-mi fie de acum temeiul răspindirii jurnalului. 

În acea mare casă de raport din fața Vămii Poștei, 
plină și de anume mistere, căci la poarta ei se putea 
vedea un copilaș blond care sămăna perfect cu cineva 
bine cunoscut mie, redactam aproape tot ce se cuprindea 
într'o foaie care nu-și putuse găsi decît un număr foarte 
restrins de cetitori: eram pe la patru, cinci mii din 
cele douăzeci și cinci de mii de la Iași. Între mine și 
creaţiunile pe care le-am putut face se stabilesc însă le- 
gături pe care nicio neizbindă nu le poate rupe: cu ele 
impreună merg pe un drum de pe care nicio părăsire 
şi nicio înțelegere de la cei din jurul mieu nu mă poate 
îndepărta. Aceasta fără a introduce misticism în ce am 
în fața mea și fără a crede că prin mine și numai prin 
mine sînt a se îndeplini lucruri în a căror neapărată în- 
deplinire, dacă nu se merge către sigura catastrofă, cred 
însă din toate puterile sufletului mieu. 

Puţină lume se abătea în odăița redacţiei, și mai mult 
importuni, torturați de cheful de vorbă, dintre cari unii, 

peste așteptările mele, dacă nu și ale lor, erau meniţi la 
foarte mari situaţii într'un viitor apropiat. Nu se poate 
zice că mă imbulziau prietenii. Acasă, unde așezasem pe 
rafturi împrumutate de la banca de jos cărţile mele, pe 
care mi le păstraseră cu atita credință, în tainiţa lor din 
balconul de la Vălenii-de-Munte, lucrătorii miei —- și cu 
cită duioșie le recunoșteam, le pipăiam, le desmierdam 
pe fiecare, așa mucezite, decolorate, mincate de muce- 
gaiu, cum erau! — se abătea doar vre-un Ardelean că- 
ruia-i trebuia o revisie a traducerii în franţuzește necesară 
luptei ce se ducea încă pentru stabilirea hotarelor noastre. 
Afară de d. Șt. C. Pop, atit de interesant prin caracterul 
pătrat al persoanei sale fisice, al masivului său cap, prin ros- 
tirea zdrumecata, cind poruncitoare, cind tinguioasă, a unei 
elocvenţe reale, dar de un tip cu totul particular, nu știu 
să mai fi primit pe cineva în acea miserie rău mirosi- 
toare și veșnic flămindă a omului cu desăvirșire uitat în 
clipa răsplatirilor, care așa de larg căzuseră asupra fugarilor 
şi unor trădători mai puţin cunoscuţi. Apariţia unui grup 
de Bucovineni și Bucovinence m’a uimit: ce căutau acești 
Oameni de treabă în catacombele mele? A fost o plă- 
cută surprindere, în complecta mea isolare, cînd d. de 
Saint-Aulaire ma invitat la Legația francesă pentru a-mi 
pune la git cravata Legiunii de Onoare. Aceia sint oa- 
meni cu finere de minte... 

Aflam prin alții, un Al. Lăp&datu, pe care-l recoman- 
dasem lui Brătianu pentru conferința de la Paris, un Nis- 
tor, evenimentele unei vieți politice care nu-și găsia 
drumul și în care Ardelenii întraseră de partea unde masa 
era întinsă și nu se,cerea niciun risc pentru îndreptarea 
unor așa de urite moravuri politice. Așa și pentru ulti- 
mele capitole ale războiului nostru: atacul unguresc, 
pătrunderea, un moment biruitoare, a bandelor lui Bela 
Khun, revanșa noastră fulgerătoare, întrarea în Buda- 
pesta. Odată, un tinar a venit, în uniformă de ofițer, 

la mine în redacţie, aducindu-mi, cu un aier de impre- 
sionaată gravitate, un plic pecetluit cu negru. M'am zgu- 
duit la gindul că fiul sau ginerele mieu au rămas pe 
cimpul de luptă. Era însă cunoscuta scrisoare, adresată 
tuturor conducătorilor de partide, și socialistului, care a 
publicat-o, prin care principele Carol renunța la drep- 
turile sale de succesiune. E ușor de închipuit cum am 
putut primi vestea acestei noi greutăți care se adăugia 
la cele supt care se zbătea fara, neajunsă încă la 
siguranță și la stabilitate. Nu mă gindiam atunci că 
împrejurări foarte apropiate imi vor da putinţa de a in~ 
fluența asupra retragerii unui act care primejduia con- 
tinuarea, atit de necesară, peste orice greșeli, care se 
acumulau, din nenorocire, a dinastiei. 


În fața necesităţii, netăgăduite, a îiscălirii unui act impus 
de arbitrii lumii, cari decideau la Paris, act prin care se 
impuneau clause neplăcute, dar, din fericire, nerealisa= 
bile, Brătianu, potrivit cu obiceiul său de a sta la putere 
numai cînd e bine, se retrăsese. Totdeauna plin de inten= 
ţii bune, pe care și avea curajul de a le duce la capăt, dar 
supus influenței cui avea ultimul cuvint și permanent 
dominat de mintea sigură a principalului său sfetnic, 
regele Ferdinand a încercat încă odată realisarea celui 
mai scump vis al său: o concentrare națională în jurul 
Coroanei. Un înalt magistrat, Corneliu Manolescu Rim= 
niceanu, pacific colos, om de un spirit așezat și amabil, 
a fost chematla Palat, și el se credea acum de fapt președinte 
de Consiliu, distribuind cărți de visită de care m'am învred- 
nicit și eu, cînd, pe neașteptate, misiunea de a forma un nou 
Ministeriu a fost dată generalului Văitoianu, unul din sti pii 
resistenței în momentele de panică. Meritosul ofițer, gata 
oricînd de o înțelegere, era încă de atunci legat de partidul 
liberal, și omul care „guverna din oposiţie“ îl putea deci 
admite, dar cu condiţia că și noul prim-ministru va opune 

ultimatului lui Clemenceau aceiași resistenţă absolută din 
care lon Brătianu își făcea un așa de mare titlu patriotic. 
D. Văitoianu luase Internele, și numise secretar general 
pe un alt ofiţer, colonelul Manolescu, creatorul, în tim- 
pul războiului, al Caselor Naţionale, fiu de ţeran de la 
Breaza, simplu și drept. 


Trebuia să se facă alegeri, și șeful partidului liberal 
aștepta de la dinsele, el care iîmproprietărise pe ţerani, 
cum o spuneau marile afișe de propagandă, și ciștigase 
războiul, o manifestare de voință populară, și, neapărat, 
imediata sa restaurare. Terenul îi fusese pregătit și prin 
supărarea generalului Averescu și a lui Take Ionescu, cari 
nu voiau să presinte liste. Cit despre agitația obscură a 
așa-numiţilor „țerănişti“, în frunte cu sprintenul invăță- 
tor Mihalache și cu sistematica ambiţie tenace, de osoasă 
și proeminentă bărbie, a d-lui Madgearu, Brătianu nu 
credea că are să se teamă din partea aceia. În ce mă pri- 
via pe mine și pe cei cari din nou se adunaseră în jurul mieu, 
despotul pe care n'avusem prilejul să-l revăd după în- 
toarcerea la București și care nu dorise să mă vadă 
în zilele fericite, avea cel mai absolut despreț pentru 
irealitatea, și deci lipsa de orice folos, a noastră. 


În momentul primelor alegeri din Romănia unită situa- 
ţia mea se îmbunătăţise. Un traiu omenesc devenise po~ 
sibil prin darul, de un grup de prieteni și preţuitori, 
format de generalul Leonte, al unei frumoase locuinţi din 
Şoseaua Bonaparte, clădită de un Italian întrun stil care 
i se părea a fi cel romănesc. De și rindul de sus răminea 
închiriat unui ofițer în reservă, care ținea foarte puţin 
samă de nevoia de liniște a cui lucrează și are nevoie 
de concentrare — și ce-am mai avut de lucru pentru a 
ieși din carcera celor patru odăițe pentru familie și pen~ 
tru zecile de mii de cărţi, necontenit sporite din provisiile 

prietenilor miei, vechi și statornici, anticvarii Pach ! —, 
puteam răsufla în această casă nouă, deschisă aierului curat 
de la Şosea. Era și intăiași dată, la vrista de patruzeci și 
opt de ani, cînd mă găsiam supt un acoperemint bu~ 
cureștean potrivit cu un profesor de Universitate. 

Reluasem, împreună cu lecțiile la şcoala unde alții 
funcționaseră și supt ocupaţie, și lucrările mele știin- 
țifice, care fuseseră, timp de citeva luni, complect 
întrerupte. Materialul prelucrat la lași putea să apară a~- 
cum în tipografia mea, de și în condiţii foarte puţin fa~ 
vorabile, pe miserabila hirtie de care singură dispuneam. 

S'a dat astfel la tipar „Istoria literaturilor romanice“, 
care a format trei volume, aproape de loc cetite, cu toată 
noutatea de plan pe care o cuprind și observaţiile per~ 
sonale care veniau din cetirea directă a textelor, și ele, 
de și s'au împrăștiat răpede, nu sau învrednicit de o nouă 
ediție. Tot de supt aceste modeste teancuri a ieșit Istoria 
poporului frances“, încercarea, făcută în timpul neutra~ 
litaţii, de a înlocui obișnuita istorie politică, militară şi a~ 
necdotică a teritoriului frances prin presintarea desvoltării 
organice a neamului însuși: o primă ediţie fusese între- 
ruptă de războiu și colile trase nimicite de ocupanți ; dar, 
în mijlocul unei noi, și cotropitoare, mode francese, cine 
sa se ocupe de această concepție, care avea măcar me~ 
ritul de a fi cu totul originală! Vorbisem la Iași și despre 
Slavii răsăriteni și înțelegeam viaţa istorică a Polonilor 
și a Rușilor ca o serie de acţiuni și de reacțiuni între 
cele două grupe de elemente inrudite pe care le des~ 
părţise definitiv orientarea unora către Bizanţ și a altora 
către Apusul latin. Manuscrisul a fost dat și el la tipar: 
ma întreb și acuma dacă a găsit un Singur adevărat 
cetitor. 

Toate acestea erau pregătiri pentru Istoria universală, 
privită sintetic și organic, ca un șivoiu de mai multe ori 
milenar, pornit din izvorul său, dar hrănit de atiţia afluenți, 

cari se cereau urmăriţi fiecare pănă la întăia ţișnire din pă- 
mint. Credeam necesar ca fiecare pagină să fie scrisă după 
izvoare, putind reda astfel insăși atmosfera timpului, fără 
care totul poate fi exact, dar nimic adevărat. O cetire 
imensă se impunea, și o începusem cu douăzeci de ani 
înainte. Pe lingă cercetarea veacului al XIV-lea apusean, 
a întinderii întregi a cruciatelor, a vieţii lumii răsăritene 
supt forma Imperiului Otoman și, firește, a fiecărui col- 
țişor de istorie a Rominilor, legată de toată vecinătatea 
multiplă, pe lingă ce trebuisem să răscolesc pentru a da 
în colecţia lui Helmolt istoria Ungurilor și a Bulgarilor, 
pe lingă presintarea marilor probleme, a Rinului, a Du- 
nării, a Mediteranei, la Școala de Războiu, adăugindu-se 
acum descoperirile maritime și rivalitatea între Franța, 
Spania și Anglia din noile lecţii cuprinse în „Chestia 
Oceanelor“ din 1919, mă pregătiam să pun alte temelii 
prin cercetarea paralelă a așezămintelor lumii, care au 
dat cele trei volume de „Desvoltarea așezămintelor po- 
litice şi sociale ale Europei“, apărute la 1920, așteptind 
ca elementele de unitate, esenţiale peste deosebirile apa- 
rente, să fie și ele înfățișate printr'o serie de lucrări, 
resultate în parte şi din lecțiile mele la Universitate, care 
vor începe să apară, cum se va vedea, numai din 1921. 

Cum se refacea totul în Europa, anume cause, ale noastre 
și ale aliaților noștri presenţi și viitori, ale neamurilor 
cu care aveam a lucra poate impreună, se impuneau 
atenţiei istoricului. Făcusem, la Institutul Sud-Est euro- 
pean, unde cindva tratasem și istoria literaturii bizantine, 
pe care însă n'am redactat-o, un șir de lecţii despre 
Albania și poporul albanes: o carticică în care puneam 
esența acestui curs, stenografiat, dar rămas inedit, a fost 
publicată, în limba francesă, încă din 1919, aducind oare- 
care folos unei propagande pentru întemeiarea Statului 
unei națiuni cu atitea raporturi de spre noi, și mi s'a 
promis de Albanesi o căsuță pe malul Adriaticei, care se 

va ridica poate pe locul dăruit mie pe urmă, la Santi 
Quaranta, de regele național al acestei țeri chemate la 
viaţă. Pentru Rominii macedoneni, cari au avut, un mo~ 
ment, mari speranţe, prea răpede imprăștiate, de alcătuire 
politică deosebită, — și o misiune cutreiera Europa —, 
am redactat, în romănește și in franțuzește, o Istorie 
a lor, tipărită cu cheltuiala unui negustor bucureș- 
tean. Într'un articol dat revistei suedese celei mai im- 
portante recomandam o Albanie liberă, care, în lipsa de 
oameni, ar fi intrebuințat vitalitatea admirabilă a Aro- 
minilor noștri, noua viaţă pe coasta balcanică a Mării 
venețiene avind să se desvolte supt un patronagiu italian 
care mar degenera în exploatare ca acea austriacă, nici în 
tendința de sclăvie și desnaţionalisare. Cum Dobrogea era 
încă în discuţie, am strins tot ce putea să sprijine drep- 
tul nostru asupra ei, adăugind la cărticica din lași, pe care 
d. Bezdechi, refugiat în Copenhaga, o tradusese în limba 
danesa: mărturiile din volumul „La Dobrogea Roumaine“. 
În „Drepturile Rominilor asupra teritoriului lor național“ 
reuniam argumentele pentru stabilirea noilor graniţi, și în 
cuvintarea ținută la Academie inaintea misiunii francese 
căutam să fixez pentru noi un rol onorabil în viaţa gene- 
rală a latinităţii. 

Cartea de sintesă scrisă [a lași pentru librăria Ha- 
chette şi dictată apoi prietenului mieu St hl zăbovia. Li- 
brăria francesă, foarte îmbulzită, cerea o reducere de text 
care nu se putea acorda. Bancherul Blanc, pe care-l preo- 
cupau atunci chestii culturale, ca întemeiarea unui Teatru 
Popular, condus de mine, care a perit, după lungi sfor- 
țari, pentru că n'a fost înțeles, dar nu fără să reveleze 
artiști ca un Calboreanu, un Finţi, o Piacentini, a oferit 
tiparirea integrală a acestei „Histoire des Roumains et de 
leur civilisation“, care, din nenorocire, a fost lucrată la Paris 
prin îngrijirea bizarului Romino-Frances Adrien Le Cor- 
beau, fară corectura mea, și în sama cutărui funcționar al 

unei case de editură, incapabil de a o răspindi în ajunul 
falimentului său. O nouă ediţie a fost dată apoi în tipo- 
grafia cumpărată la Viena de d. Blanc. Pentru unele suflete 
bune am apărut imediat ca naționalistul trădător pe 
care-l cumpărase Banca, — și nu-mi reservasem măcar 
drepturi de autor... Calomnia, scirboasă, a fost strigată și 
în Cameră și colportată prin ziare care nu se dau inapoi 
de la nicio mișelie, iar pedeapsa prin justiție nu se poate 
căpata la noi. Apoi lecţiile de la Școala Superioară 
de Războiu asupra călătorilor la noi au format trei vo- 
lume, care, acestea întru citva cetite, vor apărea și într'o 
a doua ediţie. 

La această operă științifică se adăugiau două încercări 
noi de a învia în formă dramatică trecutul nostru: „Con- 
stantin Brincoveanu“ și „Cantemir Bătrinul“; numai cea 
din urmă S'a represintat întreagă, la 1931, în Cluj. 

Unele din lucrările pe care le adusesem în manuscript 
de la lași au fost tipărite de Academia Romină, în de- 
positul căreia, destul de vast ca să nu fie o nevoie dea 
vinde cărțile, întrară pentru a răminea. Finanţele Academiei 
se refăcuseră puţin, după ce, la început, ele nu erau în 
stare să susție nici publicarea memoriilor cetite în ședință 
publică, așa incit în biata mea „Revistă lIstorică“, apă- 
rută pe cea mai miserabilă din hiîrtiile de după războiu, 
au ieșit nu numai comunicațiile mele, dar și acelea 
ale lui Dimitrie Onciul și Pirvan. 


În Academie era greu să se revie la atmosfera așa de 
necesară pentru lucrul de "nainte de războiu sau, mai 
exact: de 'naintea osebirilor de păreri din timpul neu- 
tralității, cind mi-a trebuit oarecare trudă ca să aduc 
alegerea părintelui Lupaș și premiarea cărții „desertoru- 
lui“ Tăslăoanu despre însăși „desertarea“ lui, Nu numai 
că se ținuseră, cu cei rămași în București, ședințe, supt 
ochii și cu îngăduința, compromiţătoare, a celor cari în- 

găduiseră pe Bulgari să prade biblioteca, trimețind un 
mare număr de manuscripte — cele mai bune erau însă 
în Rusia — la Sofia, dar cite unul participase la ospeţele- 
oferite de Germani şi Ministeriul străinilor cuprinsese, pe 
lingă cineva pe care moartea îl culesese prea de vreme, 
pe harnicul naturalist, organisator al unui admirabil Mu- 
seu de zoologie, Grigore Antipa, care se înfățișa totuși, 
şi va continua să se înfățișeze, ca prietenul personal, ca 
intimul regelui Ferdinand. 

O lămurire de la început ar fi fost poate folositoare 
pentru viitor, permiţind acea activitate solidară cu care 
de atiția ani de zile, după dispariţia clicilor Tocilescu, 
Hasdeu, Maiorescu, veșnic în luptă între ele, ne deprin- 
seserăm. M'am mulțămit însă cu citeva ciocniri care tre- 
buiau să înștiințeze că presența în aceiaşi societate nu 
înseamnă, nu poate să însemne vreodată și relații per- 
sonale. Aceia contra cărora putea să se ridice acusarea 
din punctul de vedere al credinţii faţă de naţia lor și al 
demnităţii personale s'au arătat, de altfel, dispuși a primi 
orice mustrare pentru trecutul la care luaseră parte, mer- 
gind și pănă la presintarea unor memorii pentru desvi- 
novăţirea care, față de absoluta evidenţă a faptelor, era, 
de alminterea, imposibilă. N'au trecut decit puţini ani, 
și tot d. Antipa s'a făcut, pe basa actelor propriei sale 
administrații, de hrănitor devotat al stăpinilor străini, 
procurorul naţional contra păcatelor acelora, într'o lucrare 
plină și de competenţă și de talent, și o altă scriere a 
aceluiași, dreaptă în conclusiile ei, presinta un program 
intreg pentru munca unei Romănii unite la a căreia în- 
temeiare contribuise în lagărul dușmanului. Același grup, 
care-și păstrează toată solidaritatea, aproape francmasonică, 
a propus candidatura ca membru corespondent a fostului 
prefect de poliţie al ocupației, profesorul Tzigara-Samurcaș, 
care făcea sforţările cele mai cutezătoare pentru a i se ierta 
neingăduita atitudine, dar bilele negre covirșitoare au arătat 

că, fără a se putea înlătura intrigile, necontenit în acţiune, 
spiritul rău nu va ajunge, măcar supt raportul național, 
să domine o societate întemeiată cu scopuri de un neted 
iredentism și de oameni cari erau absolut drepţi față de 
aspiraţiile neamului lor. 

Curăţirea, care ar fi servit atita la pregătirea morală a 
unei generații ce se anunța foarte tulbure, fusese îm- 
piedecată și de uimitoarea toleranţă față de vinovaţi, de 
tendința nenorocită de a face să treacă înaintea oricărui 
criteriu superior înrudirea, prietenia, relaţiile de afaceri, 
obişnuite, ceia ce a adus foarte răpede indiferența etică 
de care suferim așa de mult și astăzi. Numai furtunosul 
polemist Pamfil Șeicaru, care va deveni în curind unul 
dintre cei mai mari ziariști ai noștri, a stat cu sabia în 
mînă înaintea fostului polițaiu german. În jurul lui Cons- 
tantin Stere, care se va ascunde un moment într'un 
sanatoriu elveţian ca să se întoarcă sfidător, cu o rară în- 
drăzneală, pretinzind să întemeieze cu programul insom- 
niilor sale noua democraţie romănească și s'o conducă, 
de și se tirise la picioarele atotputernicului Marghilo- 
man, se forma un cerc politic de admiratori, între cari 
nu erau numai Basarabenii, lipsiţi firește de simțul pentru 
ceia ce fusese înainte de alipirea lor voită la Romănia, 
ci și atiția oameni al căror avint fusese împletit cu lupta 
pentru unitatea naţională. Doar înainte de începerea aces- 
tei lupte, cînd, în neutralitate, se fixaseră taberele care 
vor raminea, și, de la tribuna Camerei, răstignit într'o 
tragică posă de cinematograf și scoțind cel mai puternic 
volum de voace din fundu! adigcilor săi plămiîni, „exponen- 
tul Basarabiei“ îndemna la legătura cu Centralii, Filipescu 
însuși asculta, vrajit de atita ideologie și învățătură, pe 
dibaciul minuitor de sofisme politice și sociale. Numai 
calitatea lui de colonel, de adevărat colonel — căci colo- 
nel de specialitate era și Stere —,a dus la ocna pe Verzea. 

În această atmosferă de nehotărire sau făcut alegerile, 
de altfel cu totul liniștite, și resultatul lor a fost uimitor, 
cu totul deosebit de ce speraseră liberalii, cari se credeau 
pentru totdeauna înstăpiniți pe țara „creată“ de dinșii. 

Ura contra vechilor practice ale politicii romănești pe 
care, cu voie sau fără voie, ei le întrupau a făcut ca 
voturile să cadă numeroase pentru oricine anunţa o po~ 
litică nouă. Amicii miei au avut un neașteptat succes, 
putind forma astfel un grup important în Camera De~- 
putaţilor. Dar, cum cel care striga mai mult impotriva 
trecutului și care presinta mai incintătoare miragii de 
viitor, fără ca “personal să i se poată aduce înainte vre-o 
greșeală, era încunjurat de mai multă simpatie de către 
un popor care trecuse prin cele mai teribile suferinţi, 
cum în Muntenia ocupanţii duseseră, timp de peste doi 
ani, o învierșunată campanie contra „autorilor nenorocirii 
publice“, s'a putut stringe impreună un bizar conglome- 
rat de nemulțămiţi și de ambiţioși, de politiciani schim- 
baţi de piele și de aspiranţi la onoruri, pe cari i-a aco~ 
perit camașa simbolică a învățătorului Mihalache, devenind 
un partid social, al unei ţerănimi pe care mulți dintre 
dinșii n'o cunoscuseră decit prin pledarea proceselor de 
la sate. În față, formînd trei cercuri închise, desorientați 
şi bănuitori, stateau represintanţii provinciilor liberate sau 
reunite, și, între dinșii, Ardelenii, de și îndușmaniţi con~ 
fesional, aspirau, pe temeiul că ei represintă Occidentul 
pur și „democratic“, față de un Orient „bizantin“, „gre~ 
cesc“, plin de o intolerabila demoralisare, la conducerea 
exclusivă a țerii, noi ceștialalți avînd numai posibilitatea, 
aproape chiar datoria de a ne înscrie în „partidul regnico- 
lar“ al cărui club îl împlintaseră la București. Un om cu 
privirea de oțel și inima de piatră, un mag al misterului 
politic dibaciu întreținut asupra unei insuficiențe personale 
pe care știa așa de bine s'o ascundă, avocatul Iuliu Maniu, 
nemeș salăgean cu cultură esclusiv maghiară, catolic de 

convingere, era căpetenia îndicată a acestei nemărgenite 
și necruțătoare ambiţii. 

Nu e aici locul să repet ce am spus în „Supt trei regi“ 
despre ceia ce s'a întimplat în acel moment pentru a aduce 
surprinderea, — întimpinată de o dușmănie furioasă, gata a 
întrebuința orice armă, a beneficiarilor puterii din care, ca 
miîndrie și ca venituri, trăiseră —, care era un guvern de 
caracter cu totul nou, avind o misiune de adinci reforme 
neted caracterisată. Dar, cum, în acea carte de istorie, 
după putinţă impersonală, nu s'a notat din truda mea și 
gindul mieu decit ce era absolut netesar pentru înțelege- 
rea evenimentelor, și alte lucruri sînt de spus aici, unde 
e vorba de evoluţia unei cugetări pe care împrejurările 
o aduseseră și în domeniul politicei active. 


M'am găsit de-odată, în situaţia pe care proiectul de 
tratat, întovărășit de o aspră morală, părăsită apoi, pusese 
o ţară plină de o îndreptăţită mîndrie, în fața unei lumi 
în mare parte necunoscute. Ştiam eu bine, dintr’o așa de 
lungă experiență ce sint liberalii, toți liberalii, al căror 
magnific șef, din ce în ce mai pierdut în admiraţia pro- 
priului său geniu, n'a binevoit să apară un singur moment 
în acest vulg parlamentar pe care-l dăduse ingratitudinea 
naţiei, și nu voiu fi cruțat de cele mai ascuţite și une 
ori, lucru de mirare la oameni altfel supțiri în viața lor par~ 
ticulară, de cele mai brutale atacuri. Ca o tabără gata de 
războiu, știind de unde va veni, orice ar fi să fie, o vic- 
torie nelipsită, stăteau cei o sută de deputaţi, în partea 
dreaptă a sălii Ateneului, unde, palatul propriu nefiind 
incă reparat, iși ţinea ședințele Adunarea Deputaţilor : 
nu Var fi crezut ce bătăios liberal de cea mai pură speță 
era, alături de d. Duca, nervos ca totdeauna, fostul juni~ 
mist, de cea mai profundă convingere, Pangratti! Pe lingă 
acest clan, de o perfectă disciplină, care se arunca întreg, 
ca un singur om, asupra adversarului, folosind tot învă— 

$ămintul unei așa de lungi practice, socialiștii, în frunte 
cu un primitiv de la lași și cu vesela cravată roșie a 
plăpumarului Cristescu, pe care așa de răpede l-am 
domolit măgulindu-l, pănă într'atita că stătea pașnic să-și 
aștepte rîndul, erau ca mielușeii lui Dumnezeu înfipți 
intr'o pășune grasă. 

Ardelenii stăteau în continua atitudine de observaţie, 
urmind exemplul „șefului“, și, cum, la început, preșe- 
dinte a fost d. Vaida, care se instala ca un conducător 
de Reichsrath vienes, cu toată solemnitatea, pornirea 
zgomotoasă a temperamentului care-i stă scris și în fi~ 
gura frumoasă, ochioasă și mustăcioasă lipsia ca să 
animeze această mulțime patriarhală de preoți, de avocați 
din centre mici, de medici cu clientelă modestă, de 
profesori pentru cari multă vreme Bucureștii fuseseră un 
Ierusalim unde, în templul lui Solomon, nu e cuviincios 
să se facă zgomot. Toate figurile mie de mult cunoscute 
erau acolo, și cu Nicolae Bălan de la Sibiiu, porumbelul 
blond aducind prin văzduh la lași solia că Ardealul 
îndrăzneşte a se cere liberat. Corectul grup de Bucovineni 
n'avea încă nici coesiune, nici șef, Flondor, legat de d. Ave- 
escu și de Take Ionescu, devenit deci al treilea în Troiță, de 
şi se credea, în calitatea sa de Ritter, cel d'intăiu, fiind în 
afară de această primă Adunare a Romăniei unite. Basara- 
benii erau oameni de la sate, fără boierii lor, cari rămăseseră 
afară, chiar cind puteau înfățișa merite ca ale lui Herţa, figură 
de Persan bărbos supt un cilindru de rabin făcător de mi~ 
nuni, sau ale discretului cărturar și adunător de cărți și 
documente Gore ; încunjurat de respectul tuturora pentru 
o lungă și largă operă de „everget“ naţional, bătrinul 
Stroescu, de fapt pătruns de ideile mistice ale literaturii 
rusești, ca și tolstoianul Alexandri, care ni lipsia, se 
bucura de respectul tuturora, dar nu era capabil să dea 
nici într'o privință direcţia; d. Ciugureanu se dovedia 
străin de orice adevărată activitate politică, și numai 

ochii vii în fața de zimbitoare lună plină a d-lui Incu- 
leţ, ales și la Academie ca represintant al ținutului său, 
destăinuia psihologilor fibra de dibace umblare cu oa~ 
menii pe care o ascundea această prietenie deschisă 
tuturora, această măruntă elocvenţă, iute, aproape șop- 
tită, în anecdotele ruseşti ale căreia se ascundea atita 
maliție. 

Cu cine te puteai înțelege mai greu, în ciuda relaţiilor 
personale cu unii dintre dinșii, erau țerăniștii. D. Miha- 
lache venise la prima redacție a mea în București, la 
tipografia vechiului mieu șef de ateliere Nicolae Stroilă, 
care, editor din prietenie al acestei cărți, era menit să 
ajunga un mare industriaș, și-mi desfăcuse inaintea ochilor 
un vast program de clasă. Mărturisesc că n'am pre~ 
văzut viitorul cind i-am spus, scurt, după ce înainte de 
razboiu îl lămurisem în chestia luptei de clasa, inaccep- 
tabila pentru mine, printr'un articol în „Neamul Romă- 
nesc“, că încercarea sa politica nu poate reuși, orice 
agitaţie democratică, ba cu forțe mai slabe decit aceia pe 
care știam ca o desfașurasem eu, fiind menita unui răpede 
faliment ; nu mă gindiam ce ușor îi va fi să culeagă puamele 
din copac, suit pea lac e n'a ajuns el însuși să atingă 
coama zidului! lar, cînd d. Virgil Madgearu, în redac- 
ţia mea definitivă, și-a întins teribila falcă voluntară 
către mine, cerindu-mi solidarisarea cu un protest pri~ 
vitor la alegeri, l-am întrebat în ce calitate vine şi de 
ce partid îmi vorbește: n'am gicit că acel care-mi stătea 
palid și ciudos înainte va fi Robespierre-ul sigur de sine 
al unui iacobinism învingător. 

În ce privește pe electricul domn lunian, care va fi 
apoi „restauratorul“ unei regalități, și pe d. dr. Lupu, 
menit să ajungă cel mai focos dintre tribuni, nu se simţia, 
la inceputul unei activități parlamentare a cării scurtime 
no bănuiam, presența lor în această lume învălmașită, 
dar cu cele mai bune disposiţii în fond, care ar fi putut 

să inaugureze o viață cu totul nouă, plină de conflicte, 
de sigur, dar capabilă de neașteptate revelații, a Ro- 
măniei. 

Deocamdată, mai vie era pornirea de ură contra libera- 
lilor din partea aglomerației sătești, care, în anume momente, 
pornia cu un urlet fioros spre băncile din dreapta, unde, 
supt conducerea d-lui Duca, un muget de aceiași exten- 
siune îi răspundea imediat. 


Dar Aliaţii grăbiau, liberalii, retrași de la putere, ră- 
mineau în atitudinea celui mai absolut refus, guvernul 
de generali nu făcea decit să-i urmeze în această tăgă- 
duire, și se adăugia pasiunea antisemită a prietenilor miei 
Cuza și Şumuleanu, plus mesianismul cu cojoc al d-lui 
Zelea Codreanu, care simția că de la opinia sa atirnă 
pacea Europei; Basarabenii, Bucovinenii neavînd nicio 
opinie, Ardelenii se temeau să nu-și piardă popularitatea 
națională primind formula de la Paris. Și totuși trebuiau 
două lucruri, și anume fără cea mai mică zăbavă: un 
guvern, întăiu, și, cu el, iscălirea tratatului, aşa cum era, 
cu tot ce cuprindea într'însul, cu partea care ni folosia 
și cu cealaltă care nu era să se exeeute niciodată, cum 
a fost, de la început, chiar inainte de a consulta pe în- 
sărcinatul de afaceri al Franciei, prietenosul tinăr Cambon, 
convingerea mea adincă. 

Pentru întăia oară am văzut și noi, cei din ţara veche, 
ce înseamnă o pertractare ardeleană, după cea mai 
sigură rețetă blăjeană. Întrun cadru potrivit, salonul 
bunului d. Popovici, trei seri de-a rindul s'a ventilat, 
mai cu înțepăturile d-lui Cuza, mai cu glumele d-lui 
Inculeţ, mai cu legănatul în chaise longue al d-lui Bon- 
tescu, mai cu semnele din sprincene ale d-lui Maniu, 
chestia, esenţială, ce sintem noi. Eu credeam că trebuie 
să fim basa pentru un nou regim, indispensabil; după 

multă trudă, șeful Ardelenilor a admis că „am putea să 
fim una“. A trebuit, intrun tărziu după miezul nopții 
din noaptea a treia, să amintesc că eu am o ocupație și 
că ori se ajunge la un resultat ori sint silita nu mai 
participa la discuţii care inaintau așa de puţin. Atunci 
în fine d. Maniu, inaintind ca la moarte, a consimţit să 
puie iscălitura sa pe actul de constituire a „blocului“. 


Pentru ca acesta, care a făcut prim ministru pe d. 
Vaida, regele Ferdinand explicindu-mi că un Ardelean 
trebuie să fie in frunte cit se discută la Pari; despre 
Ardeal, să fie o adevărată forță, ar fi trebuit două ex- 
clusivisme mai puţin: al Ardelenilor și al ţerăniștilor, 
cari nu se dădeau minaţi la puterea pe care ar fi in~ 
părțit-o cu alții, a căror ghiară intinsă o simţiau, și, apoi, 
acea putinţa de lucru impreună care nu vine decit sau 
dintr'o lungă obișnuință, insufleţită de sentimente adeva- 
rate, sau dintr'unul din acele entusiasme nobile, gene- 
roase, care fac să se treacă peste orice interes și să se 
uite orice amintire. Ambele condiţii lipsiau. 

O simţiam cind imi interzisesem mie orice amestec in~ 
tro răsplată reclamată de atiția nerăbdători, și, afară de 
grupul Cuza, prietenii miei mă urmau. Dacă totuși am 
trecut peste această hotărire și am luat presidenţia Ca- 
merei, a fost ca o protestare contra loviturii, de inchi- 
puită dibăcie, dar, de fapt, de o neinchipuită naivitate, 
a Ardelenilor, cari, dind Internele generalului Averescu, 
fără a mai intreba celelalte grupe din „bloc“, credeau 
că pot imobilisa pe omul înzeit de foștii lui ostași,—lucru 
pe care nu l-am înțeles in de ajuns, sufletul popular 
avind totdeauna tainele sale neașteptate, — și a se fo- 
losi dincoace de Carpaţi de o astfel de popularitate, ză- 
dărnicind în același timp uneltirile d-lui Goga, al cărui 
suflet, răpit unei nobile poesii, era minat furtunos către 

ținte politice pentru care se credea menit inainte de toate 
și unde nu putea îngădui să ajungă oameni de la el cari 
nu crezuseră și dinșii în necesitatea unității naţionale. 

D. Vaida trecînd în fruntea Guvernului, locul de pre~- 
şedinte al Camerei era liber. N'am ascultat de nicio sug- 
gestie cînd m'am gindit a candida, ceia ce mi se părea 
și o afirmaţie că în cultura fără caracter de provincie și 
de grupare politică trebuie căutat simbolul Adunării che~ 
mate să proclame unirea provinciilor romănești. Mirosul 
fin al organisației „regnicolare“ a d-lui Maniu a prins 
imediat această intenție, pe care de la început au apro- 
bat-o, fără interes, d. Inculeţ și Basarabenii săi, sufletele 
cele mai sincere din toată Adunarea, eu însumi, ales la 
Orheiu, după cererea telegrafică a d-lui Inculeţ, fiind prin 
aceasta legat de colțul acestor oameni de inimă. S'au presin- 
tat, deci, la mine doi tineri, unul, d. Savu, adiutant al 
şefului său, ca să mă întrebe, oficial și solemn, dacă am 
asemenea gînduri, și liam răspuns că nu înțeleg cu ce drept 
mi se cere samă. A doua zi, de altfel, în faţa redacţiei mele, 
viitorul Mitropolit Bălan mi-a spus cu francheţă că prea 
puţini vor fi Ardelenii cari mă vor vota contra distinsului 
cărturar Vasile Goldiș, desemnat de partidul său. Cu țe~ 
răniștii, ca și cu puținii Bucovineni, n'am avut niciun 
schimb de vederi. 

După amiazi, totul fiind aranjat pentru candidatura d-lui 
Goldiș, de şi acesta, izbutind, war fi oprit lovitura pe care 
nu se putea să mo încerce un ministru de Interne stăpin pe 
sufletele populare, care nu avea în Parlament decit vre-o 
doi represintanți, aleși și aceia de pe urma indisciplinei lor, 
m'am ridicat din bancă și mi-am pus candidatura, pentru 
care prietenii basarabeni pregătiseră buletinele și, ele fiind 
de o altă coloare decit ale Guvernului, controlul era Ușor. 

Vicepreşedintele, pe atunci unul din cei mai credincioși 
amici ai miei, bătrinul general Marcu din Craiova, a 

inceput numărarea buletinelor, în care multă vreme d. 
Goldiș părea că păstrează intăietatea. În fundul urnei însă 
citeva zeci de voturi au fost pentru mine. De la tribună, 
cetind rîndurile răpede inseilate cu creionul, anunțam 
hotărirea mea de a apăra contra oricării intrigi existența 
Parlamentului a cărui majoritate mă alesese. Peste citeva 
momente, generalul Averescu, care mă ascultase cu o 
lucire de minie în ochii reci, impenetrabili, din lunga 
faţă palidă, demisiona supt cuvint că i se adusese de 
noul președinte al Camerei o jignire pe care n'o putea 
tolera. De fapt era zădărnicirea unui plan, care venia poate 
de la infernala viclenie a lui Brătianu, dar poate, printr'insul, 
de la Regele, hotărit să termine cu o Adunare de o rară 
independenţă, a cării acţiune îi părea primejdios de in- 
calculabilă. 

Din acel moment, intreaga răspundere pentru situația 
pe care o crease alegerea și declaraţia mea cădea asu- 
pră-mi, și mi-am dat samă de primejdia de-asupra căreia, 
în fiecare moment, călcam. 


Prima și cea mai mare greutate a ceia ce ar fi putut 
să fie, nu o umplutură sau un incident, ci pornirea marii 
opere de reforme, atit de mult așteptate și, in acest mo- 
ment, de cea mai urgentă nevoie, venia din nedeprinderea 
la lucru a Ardelenilor, obișnuiți să răstoarne și incătușaţi 
în formulele abstracte, de secole usate, ale ideologiei uni- 
versitare ungurești, de care era pătruns, pănă la ultima 
celulă a organismului său, șeful însuși. Artiști în tun- 
gile discuţii, pe care le iscodise regimul austriac ca să 
înșele pornirea de luptă, avintul spre viață al supușilor 
săi, ei își găsiau deplina mulțămire in această zădarnică 
irosire de vitalitate. Și totul se făcea în cel mai absolut 
mister, cu strașnica frică nu cumva să se audă ceva in 
afară și astfel toată partida să fie pierdută, acea par= 
tidă pe care d. Maniu și-o reserva pentru sine, „fratele 

Alexandru“ fiind numai vedeta scoasă inainte ca să 
se vadă din ce parte vin gloanțele. Nu era lene, în 
adevăratul înțeles al cuvîntului, nici acel orientalism de 
care ei se scuturau cu indignare, nu era numai provin- 
cialismul care, îndată ce e vorba de ceva peste umbra 
clopotniței, se sperie și se trage înapoi, nu era numai 
metoda culoarelor de mănăstire iesuită, care sint așa de 
întunecoase, încît ca să eviți primejdia trebuie să mergi 
răzind necontenit zidurile, ci era ca un fel de paralisie 
totală, resultată din comprimarea de veacuri care anchi- 
losase toate legăturile, ceia ce era de alminterea comun 
cu Bucovinenii, dibaciu înfășuraţi un secol întreg de ad~- 
ministraţia austriacă, dar nu și cu Basarabenii, cari în- 
vățaseră de la Ruși metoda comploturilor și revoluțiilor. 

Energie neadormită, veșnic uneltind contra vechilor 
dușmani, „măgarii de pe Vesuviu“, în partidul cărora 
era și nu era, se găsia la d. Goga, al cărui mare dis~ 
curs s'a făcut mult așteptat pentru ca resultatul să fie 
nul, — învinsul momentan, de propria-i slăbiciune, rămî- 
nînd gata să încerce din nou, de oricite ori, cum o arăta 
și figura, așa de deosebită de cea de odinioară, ochii 
albaștri, în fața care-și pierduse frăgezimea, avind acum 
licăriri de răutate și trupul mărunt înțepenindu-se în ati- 
tudini de provocare. Simţ practic era la singurul Arde- 
lean care cunoștea bine, supt toate raporturile, lumea de 
dincoace, unde trăise multă vreme, și care era doritor 
să însemne prin ceva real trecerea sa la Ministeriul care-i 
fusese încredințat. Pe d. Mihai Popovici, fiul unui mare 
bogătaş braşovean și student al Universităţii din Viena, 
unde-și ciștigase frumoase cunoștinţi, îl întilnisem de mai 
multe ori și eram izbit de siguranța cu care discuta cele 
mai grele probleme și enunța soluţii care ise păreau realisa- 
bile. Făcuse războiul la noi, ca ofițer, în deosebire de re~ 
fugiaţii cari se uitau cu ocheanul fa front, și fusese astfel 
străbătut, el singur, de toate sentimentele noastre. Nouă 

ni era un camarad, un om din lumea noastră și în ge~ 
neral un om de lume. Frumos încă, elegant, deprins a 
vorbi cu femeile, ducînd reputația unui om cu trecere în 
toate categoriile din societate, el mai avea și marele avan- 
tagiu de a fi, de și mai tinar, unchiul d-lui Vaida și un 
unchiu foarte consultat și adesea ascultat: nu odată am 
avut impresia că, în tabăra ardeleană, dacă d. Maniu o~- 
ficiază rituri secrete într'un colț al altarului impenetrabil, 
acela care trage sforile în naos este juristul vienes cu 
veche reședință la Bucureşti. 

D-lui Popovici i s'au datorit citeva din măsurile de 
oportunitate care s'au luat, și nu era lucru ușor cind mai 
dăinuia, din îndăratnica voință a d-lui Maniu și a Con- 
siliului său Dirigent, granița economică, monetară, aproape 
administrativă și politică, între Ardeal și părțile de din- 
coace. Supt Ministeriul său s'a început stampilarea, așa de 
tarzie, a coroanelor, scăzute la jumătate din valoarea 
leului și, din nenorocire, mulțămită unei îngrozitoare con~ 
rupţii, continuu alimentate cu noile transporturi pe care le 
trimetea Ungariei. Exemplul Serbiei n'a fost urmat, și 
aceasta ni-a adus mari pagube. 

Între Ardeleni nu se putea găsi un ministru de Interne 
care să-și 1ea răspunderea situației după plecarea gene- 
ralului Averescu, întrun moment cînd bolșevicii atacau 
la Hotin și generalul Presan ni dădea mai mult explicații, 
tactice și strategice, decit siguranţele și îndemnurile pe 
care le doriam, și cînd muncitorii comuniști, împușcați 
odată în Decembre precedent, cînd se îndreptau spre Palat, 
își făceau ostentativ primblările zilnice pe căile principale 
și steagul roșu, cîrpa de singe, apărea amenințator ici 
și colo. Ca un fel de pedeapsă fiindca am făcut să se 
piardă omul popular, ca și cum el ar fi fost dispus să 
lucreze pentru alţii, mi s'a impus de președintele Con- 
siliului, pe care-l puteai vedea în pat, după obișnuitele 
conversații nocturne fară scop, pe la ceasurile unsprezece 

dimineaţa — și în ce timpuri! — să-i găsesc „om în loc“. 

L-am găsit—da, eu, numai eu, cu toate injurioasele de~ 
negări care mi s'au opus pe urmă—în persoana doctorului 
Lupu. Nu era pentru mine un prieten, și in Camerele liberale 
mavusem măcar legaturi cu acest corifeu al tineretului 
majoritar, pe care-l puteam prețui numai prin inteligenta 
bunătate cu care cruțase și impăcase pe țeranii sai făl- 
cieni pe vremea rascoalelor din 1907. Dar energia, pu~ 
terea de muncă se desfăceau la prima vedere din figura 
roșie cu falca proeminentă, cu ochil minioși de adevărat 
lup ieșit în margenea pădurii, și banuiam la fiul preotului 
din Arsura un suflet generos față de cei mici, ceia ce-i 
putea da o elocvenţa specială, așa de preţioasa in ase- 
menea momente; că era urmarit de pasiunea vitrinei era 
un mic, foarte mic păcat față de aceste hotaritoare însu iri. 
Dialogul cu d. Vaida în privința „doctorului“ s'a des~ 
fășurat astfel: „Ma rog, eu nu cunosc pe d. doctor Lupu. 
Îl iei d-ta pe garanție? — Îl ieau“. 

Dr. Lupu era un om potrivit cu situația, așa de grea, 
din acel moment. Trecutul lui de prefect la 1907 il ară- 
tase, cum am spus, milos față de mulțimile revoltate și 
capabil de a găsi cuvintul prin care furia lor se potolește ; 
timpul petrecut în America îl ținuse în contact cu o ci- 
vilisație în adevăr democratică, față de care pornirile de 
răsturnare n'aveau ascuțiș; în fond, foarte tradițional st, 
prin legăturiie cu satul său, prin pietatea faţă de parinți, 
el dădea celor de stinga înfățișările, liniștitoare, ale unui 
prieten, rămanind destul de monarhist pentru a servi un 
rege, destul de „burghes“ pentru a apăra credincios vechea 
societate ; activ pănă la neastimpar, el era să fie un mi- 
nistru care lucrează pretutindenea, direct. În sfirșit, rupt 
de la liberali și atacat de dinșii, felul cum se rapezia la 
foștii lui prieteni arăta că regimul putea să cîştige într'insul 
un nou și preţios aliat. Doctorul avea și dei de realisat 
intr'o tovarașie unde ce lipsia mai mult era un program» 

pe care, de altfel, nimeni nu-l schiţase, fiindcă insăși alcă- 
tuirea Ministeriului fusese o surprindere. 

Astfel constituit, la Războiu cu elegantul general Răș- 
canu, om al Regelui, gata, cum s'a dovedit, să treacă 
imediat, la un semn al Suveranului, in altă formaţiune— 
și se introducea astfel sistemul, nenorocit, al departamen- 
telor reservate ca o garanţie a Coroanei față de miniștri 
pe cari nu-i voise și nu-i simpatisa —, Ministeriul avea 
inaintea sa o sumă de foarte grele sarcini, și, astăzi, cind 
sa creat o perspectivă și sint atiția termeni de compa- 
raţie, nu se mai poate păstra față de dinsul, ca și față de 
Parlamentul de la 1919-20, judecata pe care au rostit-o 
îndată după căderea lor oameni interesaţi și plini de pa- 
timă, așa incit avea dreptate exponentul literar al unei 
generaţii desorientate şi iubitoare de crudităţi, d. Arghezi, 
cind, abia liberat, prin intervenţia mea, din inchisoarea 
unde-l dusese colaborarea la gazetele ocupanților, imi 
oferia, fără indoială din absolută convingere, să apere, să 
glorifice regimul cae plecase. 


Dacă, faţă de situaţia Ardealului in noul Stat, față de 
hotarul maramurășan, pe care-l va compromite guvernul 
următor, nu s'a avut, din causa veșnicii flotări a Arde- 
jenilor, atitudinea hotărită care ar fi trebuit și ni-ar fi 
adus, de sigur, atitea foloase, in schimb Basarabia a fost 
curăţită de bolșevici și chinuitoarele nesiguranțe din pri~ 
mul moment s'au inlaturat. 

Pentru această Basarabie, așa de mult rivnită de foștii 
ei stapini, trebuia legalisată fără zăbavă situația agrara pe 
care o crease asaltul dat de țerani moșiilor deţinute in 
mare parte de străini. Legea pămintului basarabean s'a 
votat in treizile, după făgăduiala pe care o dădusem d-lui 
Inculeţ, de și fără a se impiedeca o discuție competentă 
şi cuminte, ținindu-se samă și de părerile conservatoare, 
dar fără a da vreme pasiunilor extreme de a se manifesta 
din motive demagogice, cum s'a intimplat mai tărziu cu 

„alte legi, care au fost astfel cu totul îndepărtate de la 
intenţiile propunătorilor. 


Căci ce trebuia mai mult în acest moment, cu tot ce 
clocotia în ţară, cu tot ce se pregătia în jurul ei, era afir- 
marea autorităţii. Aceasta s'a făcut, și în Cameră și Senat, 
Şi în afară de dingele. 

E un adevăr incontestabil că în acele citeva luni pe 
care ni le-a îngăduit intriga partidelor înlăturate și veș- 
nica temere, continua nesiguranță, de sine și de alţii, a 
regelui Ferdinand, Camerele, și mai ales a deputaților, 
unde se puteau prevedea încăierările pasiunilor și interese- 
lor, au păstrat o demnitate care a putut impune represin= 
tanţilor, nesiguri de ce-i aștepta, ai minorităţilor naţionale. 
Nam îngăduit, cu simțul de ordine al vechiului profe- 
so', niciunul din acele scandaluri care au desonorat așa 
de adese ori ședinţile adunărilor ce au urmat. Ziarul lui 
"Marghiloman, care a putut astfel să se explice față de Ion 
Brătianu, amintindu-i chiar anume întilniri secrete prin 
culoare de oteluri in timpul neutralității și ajungind a 
culege și aplause pentru cît bine putuse face și el, vor- 
bia chiar de „Pherekydele mai tînăr“ care avea condu~ 
cerea Camerei. Şedinţa s'a ridicat ori de cite ori pornia 
furtuna, așa încît de ja o vreme ea nu s'a mai produs, 
cu oameni gata totuși să se iînșface de piept; intre cei 
mai cuminţi erau socialiștii, de cari așa de mult se temu- 
seră sufletele sfioase. | sa întimplat și d-lui Duca să fie 
chemat la ordine pentru că pusese la îndoială „facultăţile 
auditive“ ale unui președinte care auzia foarte bine și 
în mijlocul tumulturilor artificiale, de și lucra ca la biroul 
sau de acasă, făcindu-și corecturile şi scriindu-și articolele. 
Străini cari au venit, poate cu anume îndoială, să vadă 
țara cea nouă au fost primiți așa încît mau putut pleca 
decit cu idei bune despre viața parlamentară care reluase 

Adunasem la presidenţie pe represintanţii tuturor par~ 

tidelor, claselor şi naționalităților, cari, aceștia din urmă, 
aveau voie, cind nu știau romănește, să mi se adreseze 
în limba lor mie, care dadeam traducerea, și nu pot uita 
cu ce sfială călcau pe covoare imensele ciubote ale:cu— 
tăror țerani din Basarabia, dintre cari unul, la presintarea 
Adresei, luase foarte familiar pe Regele, răpede ofuscat. Îi 
mai poftiam pe cei de samă la excursii menite să arăte arta 
și tradiţiile noastre de cultură și, ducîndu-i la Cotroceni, 
îi puneam înaintea farmecului Reginei. 

In afară, locurile de prefecţi și primari, reservate, pentru 
provinciile alipite, gruparilor politice de acolo, care-și luau 
ele răspunderea — și n'au fost numiri prea rele, au fost 
împărțite pentru Vechiul Regat “intre țerăniști, oamenii 
d-rului Lupu și naționaliștii miei, cari au âvut mai mult 
de zece judeţe, și pot spune cu mindrie că prietenii aceștia 
de mulți ani de zile n'au lasat nicio nemulțămire, dove- 
dind că aceste funcțiuni se pot ocupa și cu bunătate și 
cinste desăvirșită. S'a purtat, în vremuri așa de grele, 
grija aprovisionării, din ce aveam, din ce n'aveam, cu 
concursul devotat al armatei. lar, ın ce privește temuta 
strada a Capitalei, ne-am înțeles ca demonstrațiile să fie 
îngaduite, dar supraveghiate de aproape, pana ce oamenii 
se vor obosi de aceste continue drumuri fără scop. Așa 
s'a și întimplat în scurtă vreme, și generalul Nicoleanu, 
excelent prefect al Poliţiei, tocmai prin calmul său și buna 
sa disposiție, mi-a explicat marele rol pe care l-au avut 
în această politică femeile, doritoare sa-și ție cît mai mult 
bărbaţii acasă. 

D-rul Lupu pregătise un proiect de lege al chiriilor, în 
care erau și măsuri foarte îndrăzneţe ; el ar fi putut să fie 
foarte ușor corectat și ar fi adus altă soluție a acestei 
grave probleme decit aceia a continuelor moratorii, de~ 
terminate de grija meschină de a nu supăra prea mult 
pe nimeni. lar, în ce privește chestia agrară, pentru care 
era acum exemplul basarabean, proiectul d-lui Mihalache, 

care din nenorocire n'a înțeles că astfel de măsuri nu se 
ieau cu nesfirșite zăbăvi de consultări sovietice, sunind 
clopotele indiscreţiei și ale reclamei pentru a inștiința pe 
neapăraţii adversari și a-i lasa să se coaliseze, pentru a presă 
asupra Palatului tuturor aprehensiunilor, ar fi tăiat incă de 
atunci discuţii pe atit de vane, în fond, pe cit de pe~ 
riculoase. 


Toate aceste măsuri sau pregătiri de masuri s'au luat 
însă după lunga vacanţă de iarna, după inaugurarea la 
Cluj, de Rege, care părea mulțămit de acțiunea guvernului,— 
dar erau așa de scurie mulțămirile și așa de puţin solide 
asigurarile acestui om așa de bun, dar așa de impresio- 
nabil —, a Universitaţii naţionale, cu participarea miniş- 
trilor străini, expuși însă la unele discursuri, ca al lui 
Pangratti, care de-a dreptul îi ofensau, — totuși cel mai 
frumos moment din timpul ce ni-a fost îngăduit, și am 
putut constata eu însumi că, dacă Ungurii se ţineau 
de-o parte, între Sași, pe cari i-am cercetat la Sibiiu și 
in împrejurimi, erau datoritele sentimente de respect 
față de Stat, de simpatie față de nația dominantă 

La inceput însă guvernul nu arăta că ar putea să se 
miște : d. Maniu răminea ca un semn de întrebare cu 
guler înalt și pantaloni călcați pe muche, sfinx de sigur, 
dar care nu avuse de fapt niciodată alta taină decit a 
nesiguranței ochilor verzi palizi de-asupra nasului vulgar 
învristat cu vine multicolore ; voia și nu voia, de și, în 
ce-l privește personal, cu dorința de a vedea cum se 
îneacă „fratele Alexandru“, știa foarte bine ce voia. lar 
d. Vaida, pe care-l interesează inainte de toate atitudinea 
și gestul și care se credea plătit cu frumosul program 
rostit cu talent și autoritate, presida mai stăpinit decit cum a 
dovedit pe urmă că poate, din capul băncii ministeriale, 
unde facea o frumoasă figură. Cum adunasem majorita— 
țile pentru a cere să li se dea de lucru și alt ceva decit 

votările de episcopi, cari, bine înțeles, pentru Ardeal! ca și 
pentru ce se află in afară de Ardeal, trebuiau să fie 
Ardeleni — ce s'a supărat preotul Saftu din Braşov, 
puţintel compromis faţă de Nemţi, că nu i s'a dat Scaunul 
de la Rimnic! —, d. Vaida s'a suit la tribună ca să de- 
clare că, din moment ce e in divergență cu mine, nu-i 
rămîne decit să tragă toate consecinţile. 

Cu țerăniștii, aşa cum erau, se putea merge înainte, 
Bucovinenii se presintau disciplinaţi, iar Basarabenii erau 
o așa de bună pine de Moldoveni după moda veche, 
chiar cind părintele Guciujna, cooperatistul, om cu idei 
„democratice“ foarte marcat rusești, declara că el nu 
poate vota pentru părintele. Miron de la Caransebeș ca 
Mitropolit Primat — și nu era măcar, ca pentru locul de 
la Sibiiu, unde candida și clericul Roșca impotriva pro~ 
fesorului Bălan, un alt candidat! — decit după ce se va 
întoarce acasă și va chema întreaga preoțime dè acolo ca 
să-și manifeste voința. Cu Ardelenii însă era peste mă- 
sură de greu. 

Unde nu se întilnia nesiguranța și indemnul la nes- 
firşite, catastrofale discuţii, unde nu erau ambiţii nesatis- 
făcute și care nu se putea satisface? Primul ministru, 
întovărășit de o întreagă suită, căci o măreție ungurească 
servia totdeauna de model, plecase în străinătate, — de unde 
nu l-am mai putut readuce, cu toate desperatele mele te- 
legrame —, ca să capete actul, așa de preţios, al recunoaș- 
terii de Aliați a stăpinirii noastre basarabene, act pe care, 
afară de anume contingenţe de politică generală, l-a do~ 
bindit francheța, așa de puţin diplomatică, dar așa de 
folositoare, cu care d. Vaida vorbise mai ales la Londra,— 
și a fost o așa de mare zi pentru mine cind, așteptind 
momentul proclamării solemne a Statului reunit, am putut 
anunța Camerei această izbindă! D. Ciceo Pop fusese 
lăsat in loc și, cu formidabilul său aspect, cu puternicul 
său volum de voace, cu mentalitatea sa populară, din 

care nu lipsia întimplător și un humor care inseninează 
atmosfera, făcea bine la locul său; anume scăpătări din~ 
trun trecut mai depărtat, pe care dușmanii le-au și ri~ 
dicat în Adunare, se compensaseră prin marile servicii de 
energică decisiune pe care le adusese causei naţionale fa 
Arad, în zilele dificile cînd totul părea că se clatină. Dar 
această decisiune n'o mai avea la București și, răpede 
informat de sentimentele Regelui față de Ministeriu, trăia 
cu frica unei invitații de a pleca, pe care d. Vaida ar îi 
primit-o îndată după întoarcere și pe care locţiitorul nu 
știa cum so evite, lăsindu-mi sarcina de a îndepărta 
primejdia, care răminea totuși, foarte amenințătoare, la 
orizont. Odată, m'a chemat la telefon ca să-mi propuie 
aminarea unor Camere care încă nu lucraseră nimic, pănă 
în momentul, care nu se putea fixa, al întoarcerii pri- 
mului ministru. 

Era greu de lucrat și cu d. Goldiș, totuși o persoană 
așa de distinsă prin inteligența și cultura sa și pe care în 
sfirșit îl văzusem desfăcut de legăturile cu liberalii, na- 
turale la fostul ministru de Instrucție al lui Ion Brătianu. 
Era evident că nu uitase înfringerea în concurența pentru 
presidenția Camerei, şi nu i se dăduse în schimb, dar nu 
din vina mea, un portofoliu ministerial. Manierele sale 
așa de plăcute nu-mi ascundeau acest năcaz. L-am în- 
tilnit și cînd mă gindiam la un mare ziar popular, pe 
care l-am fi ajutat să se înjghebe, și d-sa credea că ar 
fi o adevărată dilapidare a fondurilor publice, și la dis- 
cuția asupra Adresei, care, redactată destul de primitiv 
de tînărul profesor ţerănist, V. V. Haneș, a trebuit să fie- 
complect refăcută de mine. 

Dar cel cu care nu se putea ajunge la niciun capăt era 
nervosul, explosivul domn Aurel Vlad. 

Era o comedie întreagă supărarea ministrului de Justi- 
ție, aşa de energic cind lovia tribuna cu manșetele scoase 
afară, în mijlocul risetelor liberalilor, cari erau deprinși 

cu alți represintanți ai Guvernului, nu numai în chestia 
alegerii Mitropolitului Ardealului, unde-și avea candi- 
datul, și în aceia a unei legi de unificare bisericească pe 
care am lăsat-o să doarmă în cartoane, dar în epopeia 
conflictului său cu Statul-major, un teribil dușman pe 
care capriciul său și-l crease. Era hotărit să răpuie pe 
ofiţerii cari-i încălcau anumite drepturi, și mai ales pe 
colonelul Antonescu, ajutorul și sfătuitorul, căruia i se 
datoria așa de mult din ordinea de la cartierul general, 
al generalului Presan. Colonelul, întrun memoriu destul 
de drastic, își îngăduise și anume apiecieri, mai mult sau 
mai puţin meritate, asupra arțăgosului logofăt al Drep- 
tății, și focosul Orăștian, căruia-i țișniau trăsnete din 
manşete, nu putea trăi fără a-și satisface răzbunarea. 
Am căpătat însărcinarea de a aduce împăcarea și a 
impiedeca astfel, în imprejurări ca acelea, o adevărată 
crisă, nu de nervi, ci în adevăr ministerială. Aceasta în 
ziua chiar cind, cu solemnitatea cuvenită, luasem parte 
la instalarea noului Primat și asistasem la vitejia cu care 
d. Zelea Codreanu asaltase, pănă la distrugerea totală, 
un bufet de miserie, care nu putuse resista, așa încit îmi 
perise pofta de dejun. Am găsit la Otel Boulevard pe 
generalul Presan, dar nu și pe culpabilul colonel, dispărut 
fără urmă. Afacerea insă grăbia, și nu-i puteam aștepta 
descoperirea. Am cerut deci d-lui Presan o scrisoare în 
care s'ar strecura măcar scusa de care d. Vlad avea 
atita nevoie pentru prestigiul autorității şi maiestatea 
Statului romin. Generalul o relua însă și o „imbunătăţia“, 
de cite ori era gata so închidă în copertă. La urmă, 
spălată prin atitea ape, „scusa“ se redusese la foarte 
puţin. Şi, astfel, cind, flămind și distrus de oboseală, am 
dus răvașul, căpătat așa de greu, ja Mitropolie, unde Con- 
siliul de miniștri stătea în permanenţă, și cu ajutorul șe- 
fului Bisericii romănești, am fost intimpinat cu o zgo- 

motoasă desilusie. „Fratele Aurică“ nu voia să primească 
misiva căpeteniei armatei cu care avea de lucru. 

Agonia Ministeriului fără șef, fără cohesiune, pindit, 
fără să-și dea sama, de toate părţile, supt ochii vag 
verzi ai d-lui Maniu, în fundul cărora licăria o galbenă 
satisfacţie, devenia ridiculă. Zăbava consultațiilor sovietice 
a d-lui Mihalache a scurtat-o. 

Cum mă întorceam, cu pitorescul ministru de Agri- 
cultură, de la mănăstirea Cernica, unde ajunsesem a îm- 
păca pe ţerani cu călugării în cearta pentru pămînt, i-am 
profeţit că, dacă nu se grăbeşte, — el vorbia de luna lui 
April, incă anume foruri avind să fie întrebate —, reforma 
va fi făcută altfel și de alții. Atunci chiar ministrul ţeră- 
nist a fost chemat la telefon de o influentă doamnă, care 
i-a cerut să schimbe proiectul, căci altfel va trebui să 
plece. Încrezutul represintant al pedagogiei primare n'a 
vrut să creadă, și cine avea dreptate era doamna de la 
telefon. 

Mijlocitor în toate buclucurile pe care le stirniau alții, 
a trebuit să intervin și în acest conflict, care era să 
aiba așa de grele urmări. M'am presintat Regelui, care 
atunci imi arăta o afecțiune pentru care-i eram recunoscă- 
tor și pe care mi-a părut rău că, mai tărziu, de pe urma 
atilor intrigi, am pierdut-o. l-am explicat că, oricît ar 
fi de îndărătnic în formulele proprii sau suggerate, d. 
Mihalache ar putea fi adus să cedeze asupra punctelor 
„periculoase“, dar pentru aceasta ar trebui să se discute 
cu ministrul care de mai multe zile nu putea să capete 
o audienţă. Regele mi-a promis că i-o acordă în Joia 
următoare. Dar, în acea decisivă Joie, el era la vinătoare. 
A doua zi cel așa de grav jignit venia la mine să-mi 
ceară un sfat. El nu putea fi altul decît acela de a sacrifica 
situația lui grijei celei mai elementare a propriei demni~ 
tăți, și am redactat eu insumi scurta și hotărita demisie pe 
care d. Mihalache a plecat s'o depuie la Palat. Era căci 

înlăturarea întregului Ministeriu trebuia să urmeze, sfirșitul, 
pe o chestie de principiu, a unei situații pe care multe 
greșeli, din multe părţi, dar mai ales de la Curte, supusă 
tuturor influențelor, o făcuseră absolut imposibilă, orice 
ar fi gindit, în ilusiile sale, primul ministru, care, hotărit, 
nu voia să se întoarcă. 

Din tot ce i se spunea, regele Ferdinand, care auzia 
așa de mult și hotăra așa de puțin, reținea un lucru, și, 
lingă dinsul, mindra Regină, doritoare de a guverna și 
regretind numai că n'o poate face personal în numele ei, 
întăria această chinuitoare impresie pe care, cu tot marele 
ei curaj, supt impresia groaznicelor nenorociri care-=j 
atinseseră rudele din Rusia, o avea ea însăși: că s'a for~ 
mat un complot, că d-rul Lupu, asociat cu bolșevicii, 
face parte dintr'insul — parcă l-ar fi auzit pe doctor cind, 
intrun moment de trecătoare nemulțămire, fără importanţă, 
mă încredința că aș fi un bun președinte de republică! — 
şi că fără măsuri răpezi de prevenire, ca aducerea tunuri- 
lor Ja Cotroceni, soarta Țarului și a Țarinei poate atinge 
pe membrii dinastiei romănești ; Siguranţa ea însăși, con~ 
dusă de un fost deputat liberal, furnisa „dovezile“ tene~ 
broasei întreprinderi, și, chemat în grabă de Regele pentru 
a-mi cere să ajut debarcarea ministrului de Interne, el 
mavea curajul să mi-o spuie și mă făcea să trec în odaia 
unde Regina imi punea alternativa : ori părăsesc pe omul 
care trebuie să se ducă și voiu avea presidenţia Consiliu 
lui ca să hotărăsc reforma agrară, ori această misiune va 
trece asupra generalului Averescu. Am răspuns, ca orice 
om loaial, fie și în mediul cel mai puţin loaial poate din 
lumea întreagă, că nu pot să particip la mașinaţiile contra 
unui om complect nevinovat de ce i se punea în socoteală. 

Răspunzind așa, credeam că mă pot sprijini pe lungi 
și devotate servicii făcute dinastiei, nu numai pentru că 
era în interesul ţerii, dar și pentru că aveam o adevărată 
iubire pentru acei doi oameni ale căror calităţi adinci, de 

bunătate la unul, de superbă inteligenţă și de nobilă ener- 
gie la cealaltă, le prețuiam. O dovedisem și prin greaua 
misiune, îndeplinită apoi, spre marea mea bucurie, cu 
succes, care mi se dăduse: de a face să revie Prinţul 
Moștenitor, în garnisoană la Bistriţa ardeleană, asupra noii 
hotăriri, comunicate oficial președintelui Camerei, de a-și 
părăsi drepturile la succesiune. Mi se arătase dorința de 
a se ceti în plină adunare scrisoarea, cum o cerea de- 
putatul extremist Costaforu, amestecat fără niciun rost 
în această delicată afacere; era la Palat și colonelul cana- 
dian Boyle, care, în timpul retragerii la lași, salvase pe 
politicianii romîni de la Odesa, ameninţaţi cu moartea de 
bolșevici, și care căpătase o mare influenţă, pe care n'o 
puteam privi decit cu o indignată mirare, acolo la Curte, 
și se credea că președintele Camerei ar putea accepta 
sfaturi de la omul pe care am refusat să-l și primesc. 
„Cind va fi vorba de Canada, voiu întreba pe acest 
domn; cînd e vorba de mari interese ale Romăniei“, 
am răspuns eu, „nu întreb decit datoria și conștiința mea“. 
„Atunci mergi d-ta la Bistriţa.“ „Oficial, trebuie să meargă 
președintele de Consiliu, care, el, nu eu, e în serviciul 
Coroanei, dar ca prieten sînt gata a merge“. 

Și am mers. D. Vaida s'a dus, firește, cel d'intăiu, eu 
așteptind la archive, unde continuam, pentru a întrebuința 
timpul, vechile și spornicele mele cercetări. După un ceas 
primul ministru a revenit pentru a-mi spune că Moş- 
tenitorul „doreşte a vorbi cu d. Iorga, pe care-l cunoaște 
mai de mult“. Ce s'a petrecut acolo se va ști la vre- 
mea sa sau poate chiar nu se va ști niciodată, dar am 
ieșit din lunga conversaţie cu un tînăr prinţ plin de sen- 
timente cavalerești, care-l onorau, dar și de simțul dato- 
riei sale față de Țară, cu asigurarea că se va retrage 
public părăsirea de drepturi. În adevăr, conform cuvintuei 
lui pe care-l aveain, peste trei zile am primit acea 
frumoasă și nobila declaraţie, care a fost subliniată de 

aclamaţiile Adunării. La intors, am întilnit la Brașov trenul 
părechii regale, care mergea la o solemnitate. Nu mi 
sa parut că s'a apreciat îndestul vestea, așa de bună, pe 
care o aduceam. 

„» Voiu izgoni“—acestea sînt propriile cuvinte ale Regelui 
care, cu toată timiditatea, avea în fond instinctele des- 
potice ale rasei sale, — „voiu izgoni Ministeriul, dar voiu 
păstra Parlamentul. “ Ministeriul a fost „izgonit“, în adevăr, 
Simbată, Chemat pentru consultare atunci cind noii mi~ 
niștri ai generalului Averescu aşteptau în bibliotecă, eu 
fiind primit într'o odaie de alături, n'am putut spune Suve- 
ranului altceva decit ce-mi inspira durerea că se face o 
greșeală prin această brutală concediere in folosul unor 
oameni nepregătiţi. l-am amintit Suveranului ce-mi spusese 
la lași despre Împăratul Wilhelm, cu care dacă se va 
întilni, „nu el va roși“ și, prevăzind politica de violență 
pe care o așteptam de la presupusa mină de fier a d-lui 
Argetoianu, a cărui spăimoasă figură inșeală așa de mult, 
i-am vorbit — cum s'au răstălmăcit aceste cuvinte!— de 
singele care, din strada incăierărilor de așteptat, va stropi 
zidurile Palatului. Apoi am plecat recomandind d-lui 
Bujor, socialistului sentimental pe care împrejurările il 
făcuseră președintele Senatului, să meargă mai bine la 
primblare decit să dea o astfel de „consultaţie“. Speriat, 
ministrul Palatului, diplomatul macedonean Mișu, numai 
nu-și făcea cruce în fața unei atitudini așa de puţin pro~ 
tocolare. 

Mă aşteptam ca, Ministeriul instalindu-se astfel, Parla- 
mentul insuși să fie disolvat. I se adusese prin surprin- 
dere — ce formidabile au fost urletele de pe băncile libe- 
tale, cînd s'a înțeles ce se cetește! — însuși proiectul, venit 
acum din inițiativă parlamentară, pe care Regele nu voise 
să-l asculte D. Maniu a părut că vrea să-mi ceară so- 
coteală pentru un act cu privire la care nu fusese con~ 
sultat. „De sigur că nu trebuia so fac: altfel, ar fi fost 

supus lungilor discuţii ale unui for special, și mie-mi tre= 
buia lovitura sigură, imediată!“. Am adăstat în aceiași 
zi, pregătit pentru aceasta, ca noii miniștri să se presinte. 
(Generalul Averescu, care, cu temperamentul şi trecutul 
său de militar, nu putea să considere Camerele altfel decit 
ca auxiliare supuse ale stăpinirii sale autocratice, doria 
să apară după ce ședința s'ar fi deschis, ceia ce am re~- 
fusat să fac, prelungindu-se astfel pănă pe la oara patru 
așteptarea. Mi s'a adus înainte că e de față d. Nistor, 
care, împreună cu d. Inculeţ, gata să mă informeze din 
noul său sălaș, cum mi-a și spus-o, întrase în noua for~ 
maţiune. — „N'am de unde-l ști că e ministru în noul 
Cabinet: singur președintele Consiliului, cetind decretul 
regal, mi-o poate spune.“ 

Astfel d. Averescu trebui să se decidă a veni, așa cum 
cerusem eu, potrivit cu usanțele parlamentare. Ostașul 
deprins a-și comanda miile de oameni părea desorientat, 
aproape timid, inaintea acestei Adunări politice care avea 
voința ei: nu se speriase însuși Bonaparte înaintea togelor 
de teatru ale celor cinci sute la Saint-Cloud? Primit fără 
alte aplause, decit, cred, ale d-lui „K.“ Brăescu de la 
RimniculSărat, cîndva un „enfant terrible“ al politicianis- 
mului romin, el a dat cetire actului care-i încredința puterea: 
Îndată după aceasta a luat o altă hirtie, pe care o cre~ 
deam că anunță disolvarea, dar era vorba numai de o 
prorogare, în speranța că, în interval, negociaţii bine 
conduse ar putea să creeze o majoritate, Regele ţiindu-se 
încă de cuvintul că păstrează Parlamentul şi dorind să 
evite, poate și cu o nouă jignire a mea, tot riscul unor 
noi alegeri. 

Credința mea fermă era însă că regimul s'a isprăvit. 
Cind ne-am adunat din nou, am căutat totuși să aflu 
dacă presidenţia mea ar fi susținută: o adesiune francă 
n'am avut-o de la nimeni, dar, încă odată, cei mai onești 
şi mai statornici s'au dovedit simplii Basarabeni. Mă gin- 

disem să demisionez, și am incă brulionul demisiei, dar 
mi s'a părut pe urmă că e mai potrivit să aştept desfă- 
şurarea, care putea reserva surprinderi, a împrejurărilor. 
Astfel, luînd locul în bănci, am trecut presidenţia placi- 
dului Bucovinean Teofil Simionovici, care s'ar fi impăcat 
bucuros cu orice situaţie. 

Resfoind o carte, am ascultat in liniște discursul, menit 
a mă irita, al d-lui Cuza, care rupsese cu mine pe chestia 
iscălirii tratatului și ajuta, fără s'o observe,-venirea la pu- 
tere a liberalilor, încercînd, cu citva timp inainte, și o 
moțiune de blam pe care am știut să o evit. Apoi s'au 
succedat la tribună d. Maniu, refusind, dar fără să apese, 
concursul partidului a carui conducere o relua, și avintul, 
mai pasionat, al d-lui Mihalache, care nu-și poate po~ 
runci așa de ușor ca elevul școlii calvine de la Aiud, de 
reservă și de tăcere. 

Se pare că generalul Averescu, după ce se discutase în 
ascuns, era sigur de concursul care, astfel, îi lipsia. De 
la locul său, cu liniștea care-l deosebește, el sa ridicat, 
pentru ca, înveșmintat în aceiași liniște a neliniștitorului 
său calm, să reapara aducind decretul de disotvare, smuls 
Regelui, cu sau fără intervenția personală a lui lon Bră- 
tianu. La strigătul mieu de „Sinistră comedie“ Camera a 
răspuns cu o zgomotoasa manifestaţie, dominată imediat 
de accentele revoluţionare ale lui „Deşteaptă-te Romine“. 
Din mijlocul Ardelenilor, d. Ghiţă Bop anufița chiar că 
incepe socoteala cu Coroana, fiindcă ea trimesese așa de 
ușor la primblare Camerele ce votaseră unirea tuturor Ro- 
minilor și care singure au fost ieșit dintr'o libera și ade- 
vărată voinţă a alegătorilor, incă nefalsificați de metodele 
demagogiei. 

Seara, a fost un banchet, și, supt impresia loviturii ne~ 
drepte, dată fară a se observa formele constituţionale, 
caci ministrul președinte nu se ridicase impotriva Par- 
lamentului și acesta nu-și aratase prin nimic sentimen- 

tele față de acela care fusese primit cu aplause ca mi~ 
nistru de Interne al d-lui Vaida, s'a petrecut acolo o 
strîngere de rînduri, care, menținută, ar fi îngăduit, pe 
basa proiectului de lege agrară, o mare campanie elec- 
torală contra unui Guvern ce afișa dictatura, de și în 
fond, cu tot „eroismul“ atragerii în cursă a socialiștilor 
şi a condamnării lor, merit disputat pănă azi între dd. 
Averescu și Argetoianu, era incapabil de aceasta. I-a scăpat 
cuiva din gură și ideia de a se da luptei un șef, și vorbi- 
torul, încălzit ca la masă, — ce mai mustrari va fi primit 
sărmanul a doua zi! —, m'a proclamat pur și simplu, nu 
fără zgomotoase aplause, șef al unui „partid țerănesc“ 
în care s'ar fi topit și Ardelenii și celelalte partide pro~ 
vinciale. Dar pentru asta se întemeiase clubul regnicolar 
din pasagiul „Comedia“, cu dreptul pentru oricine de a 
se înscrie într'insul, și pentru asta se trudise atita vreme 
d. Madgearu cu proboscida osoasă a ambiţiei sale ca să 
facă partid popularității vestimentare a d-lui Mihalache ?... 


XXVIII. 


Vremuri politice tulburi. 


De fapt, încă de a doua zi putea să se vadă că blocul 
sa prefăcut în țănduri la atingerea cu colțul velinei pe 
care era scris decretul de disolvare pus de Ion Brătianu 
în minile regelui Ferdinand ca să-l cetească generalul 
Averescu. Atiţia Ardeleni stăteau la picioarele victorio- 
sului, gindindu-se mai mult la cariera lor decit la orice 
idei și la orice amintiri, căci era doar acolo celalt șef al 
lor, revoluţionarul, frămintătorul poftelor tinere, poetul 
cu ochii aspri de presupus dictator al zilei de mine, d. 
Goga, care se bucura, în afară de alte aporturi, de per~- 
manenta favoare, trecînd din tată în fiu, a dinastiei. Cînd 
d. Vaida a debarcat, mazil, din trenul care-l aducea cu 
toate dosarele unei activități spornice pentru ţară, și cu 
d. Tillea, interpretul său, am crezut de datoria mea să-l 
întimpin, ca aliat politic, dar mai ales ca Romin recu= 
noscator pentru ce dobindise. Am înțeles de la cele d'in- 
tăiu încrucișări de priviri că eram zugrăvit ca autorul, 
prin presintarea din inițiativă parlamentară a proiectului 
agrar, al catastrofei, altfel d. Ciceo Pop fiind, fără în- 
doială, omul care ar fi putut să păstreze primului ministru 
absent un locpe deplin asigurat... Din acea zi de lamurire 
fără cuvinte nu m'am mai văzut cu prietenii de pănă 
atunci, ocupați peste măsură cu în curind celebrele „per~ 
tractări“, în care, cu aceiași metodă, fiecare aducea alte 
interese și alte ambiţii. 

Un moment de lămurire a venit numai cind, într'o 
mare întrunire, ținută la Alba-lulia, devenită Medina re~ 
tragerilor Profetului și punctul de plecare al răsbunărilor 
lui, căci Bădăcinul, moșia ancestrală a nemeșului care 
era d. Maniu, nu-și înscrisese încă modestul nume în is- 
toria neamului, trebuia să se hotărască definitiv, la su- 
părătoarea lumină a zilei și contra tuturor impurelor du- 
huri ale nopţii care agitau și vor agita totdeauna partidul, 
orientarea în alegeri, care se anunțau violente. 

Invitat, am mers acolo, unde d. Mihalache, caruia 
vădit orice apropiere prea strinsă de vechiul mieu naţio- 
nalism i se părea și puţin practică, dar mai ales plină de 
risc şi de primejdie, a aparut și el, — și unul și altul aş- 
teptind să vedem ce iese dintr'o mașină, minunată, dar 
de sigur cu prea multe șuruburi, cum era partidul na- 
țional ardelean. De sus din galerie am ascultat lungul 
şi bunul „exposeu“ al șefului, care în Parlament pastrase 
tăcerea ce trebuie pentru a slabi guvernarea amicului 
său Vaida, iar, pe urmă, cum nu era altceva de lucru 
și, la asemenea adunari, nu strică articole culturale sau 
exhibiţii teatrale și nu era la îndemină niciun tenor, 
niciun dănțuitor, de și d. Mihalache avea aparenţa, precum 
și niciun „teatralist“, niciun vorbitor științific, ni s'a cerut, 
și şefului țerănesc și mie, să ținem cite o „vorbire“, indi- 
cîndu-ni-se chiar subiectul, ca să nu ne rătăcim. 

Apoi, după ce fusese vorba și de o legătură cu libe- 
ralii, pe care o voiau mulți dintre bătrîni, pe cînd tinerii 
doriau să meargă impreună cu noile partide din țara 
veche, a trebuit ca, în casa primitorului primar Sava, să 
ascult propuneri ale d-lui Maniu din care nu se des- 
făcea altceva decit nevoia unui modest concurs electoral, 
de care nu Sar lega însă niciun angajament. Era, mai 
mult decit o discuţie politică, un inleresant experiment 
al unei psihologii așa de deosebită de tot ce cunoscusem 
în vre-o patruzeci de ani pănă atunci, încît mă puteam 

întreba dacă nu e, în fond, mai mult decit o totală deo- 
sebire de educaţie: o diferență de rasă. 

Totuși, cum în partid era și mintea romănească și 
neted europeană a d-lui Popovici, om purtat prin lume, 
căruia nu i s'a recunoscut cit de mult a știut să dreagă 
şi greșelile cui nu-i era nepot, s'a ajuns, dacă nu la 
o refacere a „blocului“, primit la timpul său cu atita 
greutate, măcar la un front electoral comun. Mi s'a în- 
credința” sarcina de a mă face ales, pe lingă cân- 
didaturile, care după vechea lege trebuiau să ducă la 
izbindă, din Regat, in cercul, așa de simpatic mie prin 
călătoriile ardelene din vremile de robie, al nobilei 
Săliște țerănești. 

Mi-am dat sama foarte răpede ce stătea supt aparenta 
sacrificare a intereselor părintelui Lupaș, fostul protopop 
al cercului. Guvernarea partidului național supt forma 
Consiliului Dirigent fusese atit de rea, încît țeranii prin- 
seseră groază de dinsul, și astfel s'a inscenat trecerea aderen- 
ților lui sălişteni la partidul naţionalist al mieu, și aceasta 
formal, prin actul, frumos caligraliat și cu îngrijire iscălit, 
pe care-l posed și acum. De altfel, pe unde ma duceam, 
mi se punea de frumoșii și vrednicii sateni, — o comoară, 
neprețuita în de ajuns, a neamului —, întrebarea, foarte 
serioasa, dacă nu cumva sînt și eu cu „dirigenții“. Părin- 
tele Lupaș m'a recomandat o singură dată acasă la 
dinsul, evitind prea dese întilniri cu alegătorii din alte 
părţi ale cercului. 

Nu era să ies la Sălişte, reunită pentru ocasie cu alte 
localităţi, unde adversarul mieu d. Bucșan — nu doctorul, 
mort tinăr de cancer, unul din tinerii Ardeleni cari m'au 
înţeles mai mult și au fost mai ăpeuape de inima mea, 
ci fratele lui, cumnatul d-lui Goga-—, om născut pe acolo, 
avea legăturile personale cele mai strinse, dar călătoria 
în Ardeal, prima călătorie cu scopuri politice după aceia, 
pentru cunoașterea și împăcarea naționalitaților, ca pre- 

şedinte al Camerei Deputaţilor, mi-a fost de mare folos 
pentru a pătrunde și mai mult in sufletul acestui admi- 
rabil popor, care, din nenorocire, nu și-a căpătat con~ 
ducători, nu numai vrednici de dinsul, dar măcar ase- 
menea cu dinsul. 

Am fost pretutindeni, de obiceiu sinqur,'ori cu vre-un 
tinerel, care era in stare doar să-mi arăte drumul, din 
sat în sat, timp de mai mult de o săptămînă. M'am suit 
pănă sus în munte, dincolo de Rod, la „localitatea cea 
mai ridicată din tot fostul regat al Ungariei“, m'am in- 
virtit prin satele de oieri care, de la Săliște, se înfundă 
in valea ingustă a muntelui, am cercetat așezările de 
cealaltă parte a Sibiiului și noaptea am trecut pe lingă 
înaltele case solide ale acelui Amlaș care se ţinuse o 
bucată de vreme, cu Sași și Romini laolaltă, de stăpi- 
nirea feudală a vechilor Domni ai Ţerii-Romănești. Cu 
populația săsească am avut mai puțin a face; oameni 
perfect disciplinaţi ii știam de mult, de cind, in Brașov, 
asistasem la o intrunire a lor care trebuia să decidă dacă 
mai merg cu guvernul unguresc ori ba, după ce șeful 
Sașilor „Verzi“ căpătase un rost de notarzși unii il so~- 
cotiau deci ca tradător. Sala, in care-fiecine era așezat 
după rangul său bine chibzuit, era vădit contra Ungurilor 
și o aţița apariția frumoasă a pastorului cu barba inflo- 
rită, care li amintia ca la spatele lor e marele popor 
german din mijlocul caruia venia el; „trădătorului“ i se 
aruncă in fața, cind intreba ce a capatat, că a mincat 
un „extrawurst“, un „cirnaţ suplementar“. Mă rog, revo- 
luţie și nu altceva, complecta răsturnare a conducerii; 
dar, cind a fost la vot, toți au mers ca unul singur cu 
acela care nu avuse o singură aprobare publica. Deci 
şi acuma, cind am stat sa explic, in nemţește, cine sint 
și ce vreau, am fost intrerupt ca să mi se spuie: „noi 
ştim“, „ni s'a spus“. Dar cu ce conștiință politică vorbiau 
acești țerani, faţă de cari nu se putea întrebuința trucul 

nerușinat că, „nepresintindu-se timp de jumătate de ceas 
niciun alegător, urna este închisă“! 

La ai noștri nu erau numai primirile ospitaliere, cu 
călăreţii ieșind în margenea satelor, cu covoarele scoase 
la ferești și florile pe masă, cu poftirile înlăuntrul fru= 
moaselor case imbulzite de mulțimea țesăturilor și ospăţul 
împreună, cu închinările de păhare. Pe alocurea era și 
cite cineva care mă știa; aiurea nu pătrunsese mo~ 
desta mea notorietate. De obiceiu se asculta, cu o 
deosebită cuviință, cum se cade faţă de un oaspete: 
undeva, la căderea serii, oamenii au fost adunaţi de 
formidabilul glas al crainicului, care, ca în vremi depăr- 
tate, pitoresc patriarhale, suit pe o dilmă și puind minile 
la gură, striga, de să se audă pană în cea mai depăr- 
tată margene, că „o vinit un domn de la București, de 
la dipotaţi“ și, într'un șfert de ceas, supt strașina bisericii 
erau strinși bătrîni și tineri, sprijiniți în „bote“, cu mi- 
nile supt bărbie, fară a spune nici da, nici ba, ca oameni 
pațiți, cari au trecut prin multe încercări. Întimpinam și 
îndoieli : undeva, în margenea pădurii care duce spre 
Alba-lulia, un sătean m’a întrebat, sincer ori mehenghiu, 
el o fi știut, ce trebuie să facă, de vreme ce unul îi 
spune azi una și mini altul îi spune alta, pe cind odată 
se știa una și buna (candidatul romănesc, se gindia el, 
de sigur, opus celui străin) și i-am vorbit în parabolă: 
„D-ta ești însurat? — Sint ! Dar, cind a fost să te 
însori, multe ţi se vor fi îmbiat, și de niciuna nu ți s'a 
fi spus că e chioară, șchioapă, proastă, leneșă și saraca ; 
însă tot te-ai însurat cu una. Apoi așa să faci și cînd 
ți se îmbie mai mulţi candidaţi, fiecare lăudindu-se, 
firește, pe sine“. Cei de faţă și-au dat din coate, iar 
omul a tăcut. 

Într'un singur loc, la Apold, feuda familiei Beu, prie- 
teni ai d-lui Goga, am întilnit agenți porniţi pe gilceavă, 
cari strigau îngăimat, și în presența părintelui Lupaș, pe 

care aveau de ce, pe semne, să nu-l sufere, că generalui 
Averescu e așa și pe dincolo și deci n'aș avea ce să caut 
pe acolo. Li-am spus scurt că nu-i știam că sînt oameni 
de nu-și cunosc datoria față de cine-i cercetează și, cu 
toate protestările multora, mi-am urmat drumul către 
Amlaș. Îmi aduc aminte și de singuratece drumuri prin 
păduri, mult timp după miezul nopții, într'o biată căruță 
trasă de o iapă cu minz, care se opria în desișul nestră- 
bătut cu ochii pănă i se întorcea odrasla șugubeață, cu~ 
rioasă de a ști ce este prin toate cărările. De partea cea- 
laltă, sfiriiau automobilele oficiale, afişele guvernului se 
lipiau, și la Săliște, pe ușa bisericii, preoţii se ascundeau, 
banii și făgăduielile, de pămînt, de pășune, se uniau pen~ 
tru încă una din falsificările cu care se ţine „democrația“ 
zilelor noastre. 

Resultatul era de așteptat. Unde ajungeam, urna se 
închisese, și înainte de amiazi. La Salişte, unde adver— 
sarul nu cutezase a se înfațișa măcar, biletele erau trans- 
parente și ofițerul, luat într'ales, știa bine ce trebuie să 
facă. D. Bucșan a fost proclamat deputat și, cind meto- 
dele alegerii sale au fost aduse în Cameră, n'a știut cum 
sa se furișeze de la o răspundere pe care așa de ușor o 
primise conștiința sa de om tînăr și cult. 

În țara veche, încaltea se lucra mai pe față, supt con~ 
ducerea operaţiilor de un fost socialist, un „prieten at 
poporului“, un „democrat“ convins și ireductibil, d. Ata- 
nasiu de la Galaţi, campionul cel mai fanatic al sufra- 
giului universal. La Braila am putut cunoaște toată bru~ 
talitatea, gata să meargă pănă la vărsarea de sînge, a 
metodelor puse în serviciul idolului popular, al părintelui 
naţiei, și în același timp am descoperit și cîtă vitejie se 
cuprinde în reservele sufletești ale oamenilor de stinga, 
cu revoluția pe buze. 

Eram acolo, cum lupta se ducea în numele unei „Fe~ 
deraţii“, de fapt tot așa de sincera ca și „blocul“ dispă- 

cut, lingă dd. dr. Lupu și Mihalache și, într'o sală micuță, 
plină de lume, vorbia un doctor de acolo, om pașnic și 
prin totala sa insuficiență oratorică. De-odată o ploaie de 
pietre s'a abătut asupra noastră, fără a ne putea clinti 
din loc. Cei chemaţi din cîrciumele portului și din pră- 
văliile lor de parlagii ca să ni spargă întrunirea nu s'au 
dat însă, cum se poate ințelege, cu una, cu două, și în- 
tro clipă a fost smulsă stinghia din margenea scenei. 
M'am uitat în jur: șefii „democraţiei“ plecaseră, lăsîn- 
du-mă singur cu d. Melic, secretarul partidului mieu. 
Mini furioase manevrau acuma stinghia și sfărimau pă- 
harul, sticla cu apă. Înainte de războiu, prin cite alegeri 
trecusem, așa ceva îmi era cu totul necunoscut. Am trecut 
în curte și acolo, urlind, un cetățean mă apucă de mină, 
pe cînd cealaltă căuta în briu ce trebuia ca să mă spin- 
tece: dintre ai miei, unul s'a și ales cu pantalonul sfășiat, 
Un gest al d-lui Melic a venit tocmai la timp ca să 
nu simt în carnea mea ce înseamnă prima dictatură po- 
pulară în Romănia, după care erau să urmeze și alte 
dictaturi, mai puţin populare, dar cu aceleași năravuri, 
pană ce, ca stare morală, ţara a ajuns unde este. Și, cum 
Rominul e un om spiritual, d. Atanasiu observa că omul 
de la Brăila nu voia altceva decit „să-mi scurteze barba“. 


Storțările regelui Ferdinand de a aduce imposibila gru- 
pare a tuturora în jurul unui Ministeriu care avea în 
sarcină terminarea problemei agrare, marea și neapărata 
preocupaţie, strîns legată de inima lui, nu puteau decit 
să rămiie vane. Peste orice altă preocupaţie se impunea 
răsturnarea, cît mai curînd, a regimului care nu numai 
debutase astfel, dar era să continue cu atacuri personale, 
cu insulte, ca acelea pe care mi le striga, ca un lu- 
natec, în risetele confraţilor, un energumen, inginer de 
profesiune, după ce un altul mă înhăţase cu injuriile încă 
din secţiunile de verificare, împiedecîndu-se astfel orice 

înţelegere, care, cu alte temperamente și cu altă pregătire, 
și atunci ar fi fost cu putinţă. 


Supt cele mai rele auspicii a început astfel noua le~ 
gislatură. Un președinte de Consiliu, om de mari merite, 
dar care în Parlament se pierdea cu totul, spuind cu glas 
încet lucruri mai mult banale; un președinte de Cameră, 
scriitorul de mult talent care era Duiliu Zamfirescu, to- 
tuşi un diplomat de carieră, roșu, nervos, gata să se a~ 
runce, luînd atitudini de campion, care treziau la fiecare 
moment un imens scandal (odată a promis unui deputat 
o regulare de socoteli îndată ce va termina de vorbit, și 
mi-am permis să-i observ momentul cînd trebuia să-și 
ție cuvîntul...); o majoritate de devotați, cari nu văzu— 
sera în viața lor ce e o Adunare și cari credeau că 
datoria lor e să strige și să se arunce la orice provocare; 
un ministru de Interne, d. Argetoianu, care cheltuia în 
zădar mijloace de îngrozire, incapabil să impuie, și credea 
că prin vorbe groase se poate dovedi geniul politic ; un 
ministru ca d. Goga, care se și credea calare pe duci- 
palul dictaturii visate şi se lua de păr cu oricine; un mi~ 
nistru al Muncii, d. Trancu-lași a cărui jovialitate nu 
desarma ; iar, de partea cealaltă, o minoritate, unită ca 
„Oposiţie Naţională“, care, cu perfecta disciplină pe care 
o realisasem, pornia metodic la darimarea unui regim 
socotit ca usurpator. De la începutul acestei obositoare 
sesiuni de vara, cineva care putea judeca împrejurările 
observa marea superioritate a acestei oposiţii, și mau tre~ 
cut citeva săptămîni fară ca ridiculul sa se reverse larg 
asupra acelor cari apăruseră ca salvatorii țerii din anar- 
hie și ca marii constructori sprijiniți pe asentimentul fanatic 
al mulțimilor idolatre. Se dovedia astfel încă odată, și cu 
ce elocvenţă ), ca, totuși, oricare ar fi valoarea sentimen- 
telor trecătoare, nu e nimic puternic, și nu e nimic durabil, 
decit ceia ce dă inteligența omenească, hranita de tradiţie 

și sfătuită de incercare. Marea experienţă se deslina astfel 
zi de zi, compromiţind prestigiul, așa de necesar țerii, al 
unui mare general care era și un om perfect onest, un om 
de bine în cel mai deplin înțeles al cuvintului. 

La capătul acestei tumultuoase sesiuni supt cerul de 
foc al Bucureștilor nu era alt resultat decit al invrăjbi- 
rilor care, tratate cu aceleași apucături de violență, tre~ 
buiau să ducă peste un an și ceva la plecarea Guver- 
nului și la disolvarea celui de al doilea Parlament, care, 
totuși, bine condus, ar fi putut realisa, imediat, foarte 
multe, al Romăniei unite. 

Diletantismul elegant al scepticului „marchis“ care era 
Matei Cantacuzino, minte de o extraordinară fineţă și de 
o elocvență demnă de Franța secolului al XVIII-lea, ce 
putea face în mijlocul acestei turbate vulgarități, care a 
isprăvit prin a-l desgusta ? 

Înainte de a mă ralia la cei ce vor căuta să lărgească 
mai mult reforma agrară care a format preocupaţia 
celei de a doua sesiuni, prima ordinară,—fără ca în gu~ 
vernul însuși, cu un conservator marghilomanist, d. Ga- 
roflid, la Agricultură să fie vre-o unitate de vedere, vre-o 
siguranţă teoretică, pe care o făcea imposibilă, de altfel, 
și continua flotare între interesele marii proprietăţi in desfa- 
cere și „generositatea“ țerănească represintată prin rotun- 
zimile imposante, de ţeran chiabur, ale d-lui Potircă de la 
Craiova, al cărui nume singur era un întreg program 
rural—, o invitaţie la Paris, venită încă din vremea cînd 
presidam Camera, m'a smuls pentru citva timp din acest 
haos de trivială frămintare a poftelor, patimilor și ilusiilor 
fiecăruia despre propria sa valoare. De acum înainte a- 
ceste visite în lumea unde trebuia să întilnesc interesul 
pentru ideie, simțul pentru formă, tradiția de politeță a 
vremilor mai bune, prietenii de intelectuali care se vor 
confirma și spori din an în an, vor fi marea mea min- 
giiere, mijlocul minunat prin care-mi voiu recăpăta pu- 

terile stoarse în miseria morală a unei vieţi politice con- 
vulsionate, cu tot ce puteau aduce fundurile necurate 
răscolite de sufragiul universal, care e de sigur, marea 
dreptate, dar și marea primejdie a epocei noastre. 


De la congresul din Londra nu mai fusesem în străi- 
nătate. Reveniam acuma, în circumstanţe așa de onorabile, 
trebuind să vorbesc la Collège de France indată după 
un om de valoarea epocală a unui Einstein, și un loc de 
membru corespondent la Academia de Inscripţii, adu- 
narea științifică de mai mare prestigiu în lumea întreagă, 
se adăugi în același timp. 

Mediul îmi era necunoscut. Nu mai trăia, dintre vechii 
miei profesori, Monod fiind luat de cancer după pierderea 
fiului său iubit, Bernard, care a fost martirisat în armată, 
Giry dispărut de mult, iar Roy, Lavisse își încheiaseră rostul 
înainte de războiu, decit Thévenin, pe care l-am desco- 
perit complect sfîrşit în odăița sa, apoi încă tînărul Langlois, 
acum director al Archivelor, care, însurat cu fiica marelui 
chimist Berthelot, ne-a adunat cu ai lui la masa cu 
cidru de Normandia, și d. Bemont, a cărui continuă și 
mișcătoare bunătate îhtovărășise cu o caldă prefață pă- 
rintească ediția parisiană, revăzută ca stii de dinsul, a 
„Relaţiilor dintre Franța și Romini“, pe cînd vechiul mieu 
coleg de la Roncitre recomandase, în termini atit de 
amicali, articole din ziarul mieu, frumos traduse de d-ra 
Alexandrina Dimitrescu, pe care Berger-Levrault le pu- 
blicase, în vremea de luptă desperată, supt titlul de Pages 
Roumaines. Am cercetat pe venerabilul mieu învăţător 
de pe vremuri în biblioteca lui din Rue Monsieur Le Prince 
și am crezut că pot să tulbur fără a mă anunţa de 'na- 
inte, — am simţit mai tărziu greșeala ce făcusem în această 
societate de îndirjită muncă, pe cind la Moscova loan 
Bogdan putea să între la miezul nopții pentru un păhar 
de ceaiu la profesorii săi, dacă mai vedea lumină la fe- 

reasta lor —, pe bătrinul filolog Havet, la care am pătruns 
strabatind lungi culoare înţesate de cărți. Cu acest prilej 
am cunoscut întăiu oameni intre cari mă voiu așeza pe 
urmă la Academia de Inscripţii, ca seninul cercetător al 
literaturii grecești, d. Croiset, ca d. Diehl, maestrul stu- 
diilor bizantine, și nu numai în Franţa, de care era să mă 
lege o caldă prietenie, apoi ca harnicul cercetător minu- 
țios al iconografiei în arta aceluiași Bizanţ, d. Millet. 
O întreagă lume noua de cunoștinți, între oameni dintre 
cari unii aveau o vristă apropiată de a mea și cu cari 
trebuia să mă unească neapărat potrivirea, nu numai în 
ocupații, dar și în idei și sentimente. 

La Legația Romaniei am gasit pe d. Dimitrie Ghika, 
om de o aleasă politeță și de o intelectualitate extrem de 
fină și de complexa, pe care o împartașia cu fratele sau, 
acuma preot catolic, Vladimir, care, în mijlocul ocupaţii- 
lor, cînd îndreptate către o literatură de foarte înzestrat 
diletant, cînd reținută de nobila grijă a miseriilor umane, 
pastra un mare interes pentru istoria Moldovei supt bu- 
nicul său, nobilul Grigore-Voda. 

Calauzul cel mai bun în acest nou Paris, în care mă 
recunoșteam așa de greu, mia fost d. C. Marinescu, 
unul dintre cei mai buni elevi ai miei, care, după ce 
trecuse prin încercarile războiului, gustind și din neajun- 
surile, suportate cu demnitate, ale prisonieratului in 
Germania, era acum, cu bursa de Stat pe care o căpă- 
tase de curind, ascultător, dincolo de obișnuiţii ani de 
studiu, al profesorilor francesi, și în special al d-lui Lot, 
pe care-l cunoscusem de departe ca tinar luptător și, era, 
acum, membru al Institutului și unul din profesorii cei 
mai respectaţi ai Sorbonei. Cu tinărul mieu prieten am 
cutreierat acest Paris de după războiu care conserva tot 
caracterul său de pe vremuri, dar în care, a doua zi 
după izbăvire și biruință, pulsa o întreagă viață nouă, 
din care nu lipsia, ca la noi, solidaritatea, Tot d. Ma- 

rinescu îmi găsise adăpostul la scumpul Otel Foyot, lo~ 
cuință cu numai două rînduri, comode pentru bătrinii 
cari, în măreţul palat, din faţă, al Ecaterinei de Medicis, 
puneau la cale rosturile ţerii lor, dar, căutînd a ni în- 
destula seara în odaie apetitul, nu îndrăzniam să pe 
apropiem de restaurantul de jos, pentru oameni mai 
bogaţi decît mine, care aveam numai retribuţia confe- 
rinţilor mele. 

În Paris am mai găsit însă pe cineva de care, de un 
timp, și cu toată povestea de la lași a „cascadei tronu- 
rilor“, mă lega tot mai mult aceiași apreciare a oamenilor 
și împrejurărilor, aceiași orientare în ce privește mijloa- 
cele de a consolida minunata situație pe care ni-o 
dăduse sfîrşitul fericit al razboiului. Nu văzusem pe Take 
Ionescu, după îndelungata lui desțerare, în lunile cind, 
împreună cu Flondor și cu generalul Averescu, făcea o 
îndirjită oposiţie liberalilor, pentru ca, la căderea acestora, 
să nu se presinte, cu slabele rămășițe ale unui partid 
evaporat odată cu avantagiile budgetare, la alegeri. 
Desgustat de adesiunile interesate care, în juru-i, simu= 
laseră iubire și devotament, el intrase în formațiunea 
Averescu, de și ştia bine ce sentimente~i poartă absor- 
bantul ministru de Interne. Cu dinsul se raliase la noul 
regim, căruia Regele voia tot mai mult să-iiea caracterul 
de partid, ajungind tot mai mult a-l considera ca un al 
doilea provisorat, fostul lui adiutant, tînărul care-i datoria, 
cel puţin așa de mult ca talentului său de elocvenţă în 
barou, o pripită și strălucitoare carieră, d. N. Titulescu, 
profesor de... formă la Universitatea din București. Dar 
acesta, care nu dorise intoarcerea șefului său și visa de 
nu știu ce nou partid radical pentru sine însuși, se grăbise 
a repudia orice legături cu prețiosul patron de odinioară, 
care i se părea acuma inutil. În ce privește popularitatea, pe 
care Take Ionescu o merita de sigur prin frumoasa-i atitudine 
în timpul războiului, șeful unui partid conservator complect 

4 


50 O viaţă de om 


sfărimat știa bine ce-l așteaptă de la alegătorii postbelici, 
complect desorientaţi și une ori de o uimitoare inconș- 
tiență. Astfel el făcu abstracţie desăvirșită de împrejurările 
interne, cu nevoile și pasiunile lor, și, foarte hotărit a nu 
crea printr'un nou patronagiu al său o nouă serie de in- 
graţi, se consacrase, stind cît mai mult în străinătate, cind 
darul său de vorbire, intact, nu era necesar pentru a 
drege gafele asociaţilor, servirii intereselor externe ale 
Romăniei. 

Încă din vremea petrecerii la Paris, el fusese pentru 
o înţelegere cu Sirbii, cari doriseră în zădar ca imperio- 
sul Ioan Brătianu, în drumul spre Apus, să se oprească 
un moment la Belgrad pentru a discuta chestia Banatu- 
lui. Cu d. Beneș, profesorul ceh care-și luă de la în- 
ceput un loc de frunte lingă filosoful creator al Statului, 
d. Masaryk, pe care-l zărisem la lași, el era să se întil- 
nească într'o complectă potrivire de idei. În alcătuirea, 
pe care regele Ferdinand multă vreme a răspins-o, a unei 
alianțe pentru apărarea noilor graniţi contra Ungariei, el 
a jucat fără îndoială un rol de căpetenie, oricit ar fi 
căutat să i-l scadă mai ales acest bun neam de oameni 
cari sint Rominii cu oarecare cultură. Nu uitase relaţiile 
sale cu Grecia după incheiarea primului tratat din Bu- 
curești și era, pentru a i le aminti, numele de Strada 
Atenei, dat aceleia în care el locuia după ce-și refăcuse 
casa, salbatec devastată și spurcată de ocupanți. Cind 
Polonia, atacată de revanșa bolșevică, părea că este la 
pămint, el arăta să dorească acea intervenţie, — cerută și 
de Francesi, față de cari-l acusau că e prea complesent—, 
care ar fi putut să devie, fără lovitura fericită a lui Pil- 
sudzki, de cea mai absolută necesitate. 

Revăzindu-mă la Paris cu dinsul, el mi-a arătat toată 
prietenia. Fusese, în negociaţiile sale, la Londra și, întors 
de acolo foarte obosit, ţinuse totuși să asiste la o con- 
ferință despre arta romănească pe care am făcut-o la Le- 

gaţia Romăniei. Ba, plecînd în ţară, îi dădu în minte 
să mă însărcineze cu represintarea țerii la o conferință 
financiară din Bruxelles, onoare pe care firește că am re- 
fusat-o, rugind să se trimeată un om de competința 
fostului profesor la Universitatea din lași, d. Neculce. 


Conferinţile mele s'au întins asupra întregii vieţi a po- 
porului romănesc presintată ca o sintesă, și ele au apă- 
rut întăiu, în parte, cred, și în ziarul cultural pe care-l 
scotea la Paris poetul Cincinat Pavelescu, și apoi în 
broşura Les Latins d'Orient. Căutam să invederez că 
noi nu sintem numai 0 națiune latină, ci însăși latinita- 
tea orientală, cîtă și cum a rămas după ce prin atitea i-a 
fost dat să treacă. Resumatul fiecării conferințe o redactam 
imediat la otel. 

Mă apropiasem de catedra parisiană, după atiția ani de 
cînd nu vorbisem franțuzește în public decit, la anume 
ocasii, pentru scurte manifestări, cu o sfială dureroasă, 
care a răpit de sigur foarte mult din ceia ce, în altă stare 
de spirit, socot că aș fi putut să dau. 

Era, acolo, totul de reluat, şi invitarea la Collège de 
France a fost prilejul pentru începerea unei întregi opere 
de propagandă, menită să scoată la iveală originalitatea 
şi, prin aceasta, valoarea poporului romănesc, asupra 
căreia, și în Franța ca și oriunde aiurea, se făcuse obiș- 
nuința de a trece, în orice domeniu, fără a i se recu- 
noaște rostul în lume. 

Am putut vorbi la o societate unde presidenţia trebuia 
so aibă însuși Poincar€. Fostul președinte de Consiliu era 
insă prins în dificultăţile unei crise de guvern. Intăiul 
contact cu cercurile politice francese mi-a dat încrederea 
trebuitoare pentru a încerca şi mai departe cu trezirea 
prieteniilor aşa de necesare în vremuri tulburi, cînd totul 
era răsturnat din ceia ce fusese, și, pentru orice popor, 

"chiar pentru cele mai mari, se impunea o revisuire și 

întregire a legăturilor și amiciţiilor. La mesele colegiale 
care mi s'au dat, ca unui oaspete neobișnuit, am putut 
să întind și să adincesc relaţiile create astfel. 

Înaintea unui public foarte numeros, în sala Richelieu 
a Sorbonei, am căutat să presint apoi farmecul peisagiilor și 
monumentelor noastre: conferința a aparut supt titlul de 
„Voyage en Roumanie“. Verva mi-o tăiaseră însă două 
personagii solemne, care păreau că-mi cintăresc fiecare 
cuvint și că se opresc asupra fiecării nuanţe de stil, re~ 
fusindu-mi orice zimbet la glumele pe care le riscam. 
Nu puţină mi-a fost surprinderea cînd am aflat prin pre~ 
sintarea lor că presupușii nemiloși critici, pe cari nu i-aș 
fi putut satisface, nu erau decit consulul romin Ghiţă 
loan, nepotul lui Take Ionescu, și bătrinul profesor grec 
de la lași, un coleg și amic de pe vremuri al marelui 
bizantinolog german Krumbacher, d. N. Dossios, care 
pe vremuri imi solicitase un articol de recunoaștere în 
„Epoca“. 

Între profesorii francesi mai tineri, cunoscusem la Bu- 
curești, cu ocasia venirii misiunii francese, pe acela care, 
elev al lui Gaston Paris și al lui Paul Meyer, se ocupa 
de mult cu limba romănească, pe care o cunoaște ca 
un Romin, și cu literatura noastră, care-l interesa ca fi- 
lolog, d. Mario Roques. În convorbirea cu acest om așa 
de vioiu și de întreprinzător, care a devenit apoiși mina 
dreaptă a lui Albert Thomas în opera de organisare eco- 
nomica a acestuia, mi-a răsărit ideia unor cursuri la 
Sorbona despre subiecte interesind pe Romini și mediul 
in care i-a pus soarta. Încă de atunci am făcut citeva 
conferinţi cu cuprins romănesc, și, ceia ce cred că nu 
sa mai întimplat în sălile ilustrei Universităţi, d. Roques 
singur izbutind a o face, am dat studenţilor romini, plecați 
in mare parte fără a-şi cunoaște țara și trecutul ei, citeva 
lecţii de istorie în românește. 

Puţini le-au ascultat. Încă de la această primă visită 

mi-am putut da samă cit lipsește acestui tineret, venit la 
Paris pentru a-și pregăti o carieră ori numai pentru a 
urma o modă, aceia ce leagă pe un om pe toată viața 
de țara de unde se trage, de neamul din care face parte. 
Pe cind studenţii de altă origine caută orice posibilitate 
de a se afirma ca grup național, la ai noștri pare că 
li-ar fi rușine să arăte ce sînt, ce înțeleg a răminea în 
străinătate. În ciuda celor citeva întilniri cu mai multe 
serii dintre dinșii, căutînd să li învederez singura și ma» 
rea datorie, pe care o afirmau cu o așa de elocventă 
mindrie înaintașii lor de pe la 1848: aceia de a stringe 
cit mai multe cunoștinți și cît mai multă experienţă pentru 
patria lor, am păstrat continuu această impresie: că o 
rea creștere în școlile de acasă îi trimete cruzi într'o lume 
uriașă, așa de impresionantă, în care șubrezimea lor su- 
fletească nu li poate păstra bruma de individualitaie ve- 
nită mai mult din instinct. 

Odată, la un An Nou, inaintea unor ascultători între 
cari era bunul general Berthelot și dra Văcărescu, ră- 
masă, lingă bătrina sa maică, o boieroaică din vre- 
mile vechi, Romincă pănă într'atita încît, şi vorbind cu 
străinii prieteni, printre cari și-a creat un așa de mare 
loc, amestecă vorbe romănești, s'a presintat ce e mai 
acru și amar în criticele lui Caragiale, întovărășind o 
asemenea lectură pentru o zi mare, încunjurată de așa de 
frumoase datini, și de alte manifestări nepotrivite, în sunetul 
vioarelor ţigăneşti gidilite la ureche; n'am putut răbda 
și, ca semn de adincă indignare, am părăsit sala. Era 
aceiași stare de spirit, de o așa de complectă inconş- 
tiență, pe care o puteam constata cu același prilej la Le- 
gaţie, — care, de altfel, continua veche tradiţie de indife- 
rență faţă de ce se petrecea în colonie și mai ales în 
această studențime —, unde grija unică era asaltul sălbatec 
asupra bufetului, un fel de inițiare la viitoarea pradă a 
budgetului. Cită deosebire față de vremea, cu atitea de- 


54 O viață de om 


cenii în urmă, cind secţia din Paris a Ligii făcea așa de 
mult pentru popularisarea causei romănești în străinătate ? 
Şi, chiar atunci, cîtă deosebire faţă de Sirbi, cari, în jurul 
omului cu inimă caldă care e d. Spalaicovici, se adunau 
la hramurile lor, observind și cel mai neînsemnat din 
riturile lor populare, bărbaţi și femei, de toate vristele, 
stind ca la biserică în sala plină de o mulțime așa de 
mult cu gindul la vetrele ei, încît ochii li se umpleau 
de lacrimi! 

Şi erau mulți Romini de la Paris, — nu numai studenţi, 
bucuroși unii dintre dinșii să rămiie acolo pentru tot- 
deauna, ca marele învățat de laboratoriu, d. Livaditi din 
lași, însurat cu una din fiicele d-rului Istrate, naționalistul 
înflăcărat venit să moară la Paris, descendența lor topin- 
du-se cu totul în mediul frances. Pensionari, ca un Cos~ 
movici de la Căile Ferate, aventurieri cu un trecut de~ 
testabil la noi, petrecători de toate nuanțele, oameni co~ 
mozi, cari nu înțelegeau să participe la greaua muncă de 
reconstrucție după războiu, se îngrămădiseră prin toate 
colțurile imensului oraș, fiecare trăind pentru sine, intre ai 
săi, fără să caute contactul, socotit compromiţător, cu alți 
Romini. Citeva bătrine singure se vedeau la capela romă- 
nească, pe lingă care se păstra o tradiție musicală care 
făcea ca multă lume străină să alerge la producţiile co- 
rului ; o bibliotecă de mult părăsită a trebuit să fie cer- 
nută pentru a se pune la adăpost ce era mai rar și ma 
de preţ într'însa. 

Așa de mare fusese asaltul la închipuitele plăceri con~ 
tinue ale Parisului, care ar fi să se ofere gratuit aliaților 
romini, încit, îndată după încetarea ostilităților, la Legația 
Franciei, unde era însărcinat de afaceri spiritualul de 
Flers, pe care apoi nu l-am mai putut revedea la Paris, 
nu se mai răzbia cu vizarea pașapoartelor. l-am spus 
lui de Flers că, dacă-i mai ajută să plece, „nu vor mai 
răminea Romini în Romănia“. „Il y aura“, mi-a răspuns 

el cu un nobil gest, „des Français qui reviendront“, Şi 
nu începuse încă emigrarea, pusă la cale și de anume 
deputaţi, furioși cînd strigam în Cameră că, decit oa~ 
menii noștri să umple strainătatea, mai bine să crape de 
foame în ţara lor, a țeranilor de peste munţi, gospodari 
impovăraţi de datorii, cari înțelegeau a face în Franţa, 
țară cu salariile mari, ceia ce înaintași de-ai lor făcuseră, 
nu fără folos, în America și cari, după ce-și vînduseră 
pe nimic strămoșeasca moșie, debarcau fără sprijin și fără 
sfat îm acest furnicar uman, în care foarte adese ori erau 
intrebuințaţi la un lucru pe care-l desprețuiau Arabii și cei 
din urmă dintre oameni, puși la curățitul gunoaielor. Unii 
și-ar fi dat ani din viaţă ca să-și revadă brazda și să și-o 
știe iarăși a lor; rare ori îi intovărașiau femei, fete, care 
se pierdeau, în casul cel mai bun, prin slugăritul parisian. 
Şi erau niște oameni așa de buni, de curaţi, de creștini în 
suflet! Unul, dăunazi, căruia ii vorbiam de scăderea și 
aminarea datoriilor, îmi răspundea, el, care de ani de 
zile trăia ca rindaș fără să-și dea un ceas de distracție 
şi mîngiiere: „Am luat la nevoia mea de la un om de 
omenie, ruda mea, și, ca un om de omenie, trebuie să-i 
dau banii înapoi la nevoia lui“. Pe cind Polonii își au 
şefii lor firești, recunoscuţi de Statul frances, preoții și 
bisericile lor, școlile lor, şi ambasada polonă nu-i pierde 
o clipă din ochi, ai noștri sint părăsiţi nu numai miseriei 
materiale care-i atinge la ceasul criselor de șomaj, cind 
ei sînt îndată atinși, dar și desperării morale, care-i 
aruncă în categoria dușmanilor oricării societăţi și in 
rîndul întăiu ai aceleia çare a ținut așa de puţin samă 
de dinșii. 


În această călătorie la Paris am căutat să învederez și 
altfel decit prin cuvint ce poate să înfăţișeze în dome- 
niul culturii nația noastră. Adusesem cu mine schițele 
lui Stoica, marele desemnator, pe urmă harnicul pic- 

tor, descoperit de mine întimplător, cind, aproape co= 
pil, dădea prin arta sa corespunzătorul „Sămănătoru= 
lui“ în literatură, un timid, expus prin acest simpatic 
defect al său tuturor tăgăduirilor și nedreptăţilor în țara 
sa, precum și documente originale din colecția pe care 
o putusem aduna; și fotografii se adăugiau la aceste măr- 
turii ale unui suflet național aproape complect necunoscut. 
Nişte odăi inchiriate de Legaţie pentru scopuri de pro~ 
pagandă, de pe vremea cind d. Vaida apăruse cu o suită 
de magnat și cînd d. Pelivan, represintind Basarabia sa, 
incă primejduită, se lupta mai mult cu cocoanele solici- 
tatoare de imprumuturi și subvenţii — uneia care nu voia 
să creadă că „nu e acasă“, a apărut insuși ca să i-o 
confirme: „cine poate s'o știe mai bine“? — decit cu 
adversarii ruși, îmi stăteau la disposiţie, și în ele, cu a~ 
jutorul a doi funcţionari, dintre cari unul va sta ani în- 
tregi lingă mine în opera întreprinsă ’n capitala Franciei 
şi-mi va fi un prețios colaborator și un bun prieten, 
tinărul jurist ieșean Victor lanculescu, am alcătuit o mică 
exposiție, care a fost cercetată și ținută în samă. 

Va lipsi însă, mai ales după ce propaganda oficială, 
foarte costisitoare, va fi lichidată, un centru al acestor 
sforțări, pănă ce voiu putea să creez „Școala romă-= 
nească în Franța“, a cării istorie, legată de a școlii surori 
de la Roma, e de intercalataici, de și punerea în picioare 
a acestor două așezaminte va trebui, dar tot supt regimul 
Averescu, să zăbovească o bucată de vreme. 


Admirabilele și atit de periculpasele silinți ale Ungurilor, 
nerăbdători de a reveni la ceia ce fuseseră, iscodiseră și ideia, 
sprijinită pe amintiri revoluționare comune, de pe vremea 
lui Kossuth, de o parte, a lui Garibaldi și Mazzini, de 
alta, a unei Şcoli maghiare la Roma. Aceasta afirmaţie 
naţionala trebuia neaparat să întimpine pe a noastră, spri- 
jinită pe altceva decit pe un episod ideologic: adecă pe 

comunitatea de rasă, pe potrivirea de suflet. Am presintat 
“Camerei proiectul de iniţiativă parlamentară prin care se 
creau aceste două focare de studii și de radiere naţională 
în același timp — eu așa le-am înțeles — din cele două 
mari Capitale latine. 

Duiliu Zamfirescu a îmbrățișat cu căldură ideia și, fără 
să mai cerem părerea finului cugetătar filosofic, icoană a 
maestrului său Maiorescu pănă și la cel mai mărunt din- 
tre gesturi, dar mult mai personal în idei și mai stilist 
în formă, care era ministrul de Instrucție Publică, profeso- 
rul P. P. Negulescu, proiectul, care va merge răpede și 
la Senat, a trecut la up obosit sfirșit de ședință, în care 
calculul voturilor se face, une ori și cu scopuri bune, mai 
mult aproximativ. Dar ministrul jignit n'a arătat o de- 
osebită căldură pentru legea astfel votată și Pangratti se 
şi grăbise să alerge cu gindul de a preface școala de 
istorie, filologie și artă din Franța întrun mai mare Insti- 
tut, și pentru științe, ceia ce i-ar fi permis amestecul pe 
care-l doria. 

Astfel numai cu multă trudă s'a ajuns la o înfăptuire 
ale cării foloase nu eu le voiu spune, și aici. Mă îngriji- 
sem ca ambele așezăminte să scape de jocul de partide 
care domină Statul, și astfel directorii, pe viaţă, vor 
fi numiţi de Academia Romina; regulamentul a fost 
elaborat de mine, de Vasile Pirvan și de căldurosul nostru 
prieten Ramiro Ortiz. Eu însumi am propus pentru Roma 
pe Pirvan, a cărui faimă de arheolog era larg răspîndită 
în străinătate și cu care relațiile, întrerupte un timp, de pe 
urma ambiţiei lui de a domina, nemărgenită, erau a~ 
tundi cele mai bune. El a luat cu chirie un modest 
apartament pe care numai după mulți ani era să-l in~ 
locuiască măreața clădire ridicată din sacrificiul Băncii 
Naţionale. Eu, gospodar moldovean, n'am voit să incep 
intr'o trecătoare casă străină. D. Ghica imi propunea în- 
ţelegerea cu un liceu frances care ar fi adăpostit pe ai 

noștri: mi se părea supt demnitatea unui asemenea institut 
naţional. ȘI, astfel, cu prilejul unei visite la d. Lot, care 
trebuia să-mi ajungă un așa de bun prieten, m'am apucat 
sa cercetez casele de vinzare din minunatul mic centru 
de banlieue al Parisului care e Fontenay-aux Roses, plin 
de grădini și lipsit de fumul usinelor: a doua pe care am 
văzut-o era ca făcută pentru noi. Avind la spate două 
livezi intinse, o clădire cu patru rînduri alcătuite din 
odai ca pentru un otel sau un sanatoriu, se ridica în fața 
unor atenanse potrivite pentru orice destinație: o bătrină 
văduva ocupa un colț din acest modest castel din care așa 
de greu s'a hotarit să plece. Halul de infecţie în care se 
aflau acele atenanse, pline de familii muncitorești, cu bătrine 
oarbe, pisici favorite și colonii de ploșnițe, nu ne-a des~ 
gustat; gospodarul din naștere care e d. Ianculescu, 
instalat ca subdirector, a știut să aducă lumină, curățenie, 
mulțămire. Am smuls lui Take Ionescu suma necesară 
cumpărării, pe care ministrul de Finanţe, d. Titulescu, o 
promisese, dar uitase a o plăti, am mobilat cum am putut 
cele douăsprezece odăiţe, și, în frunte cu d. C. Marinescu, 
pictorul Catul Bogdan-Duică, fiu de Alsaciană, și cîțiva 
alţii, puţini, au început ceia ce consider ca una din cele mat 
marí opere ale vieții mele. 


Lucrul literar și științific mergea mai incet și in acest 
an, în mijlocul unui mediu indreptat aproape exclusiv 
către problemele politice și sociale. Comemorarea lui Tudor 
Vladimirescu la o sută de ani după o incercare lipsită și 
de orientarea necesară și de neapărata solidaritate na~ 
țională m'a indemnat, pe de o parte, a stringe izvoarele, 
așa de risipite, și prin ziare, ale mișcării lui neizbutite, 
şi aceasta a dat volumul „Izvoarele contemporane asupra 
mișcării lui Tudor Vladimirescu“, și, pe de alta, a căuta 
într'o formă populară din colecția „Steaua“, pe care o 
păstra încă rivna d-lui P. Girboviceanu, explicarea acestei 
cariere tragice, cu privire la care erau să se adauge in 

curind, printr'o descoperire în șura unei familii boierești din 
Craiova, neașteptate revelații, și astfel am adaus, pe lingă 
broșura despre Mihai Viteazul și aceia despre îngerescul 
Mitropolit moldovean Veniamin Costachi, cărticica „Un 
aparator al săracilor: Domnul Tudor din Vlădimiri“. 
Pentru aniversara lui Dante am reunit cu discursul la 
Academie înfaţișarea dramatică a suferinţii și a speran- 
telor magului poetic al Italiei medievale, 


Viaţa în Franţa îmi dădu, de altfel, putinţa de a cer- 
ceta ţara în provinciile ei, care, cu tot indelungatul timp 
pe care-l petrecusem la Paris ca student, îmi ramaseseră 
cu totul necunoscute. 

Am luat astfel pe rind Normandia, cu pașnicul Rou~ 
en, plin de amintirea Ioanei Darc arse pe rug, Picardia. 
vechiului mieu Philippe de Mezitres, cu acel Amiens, 
mindru de splendida-i catedrală gotică și plin încă de 
casele bătrine, cu coastele de lemn și ascuţiturile din virf, pe 
canalurile mucede strecurindu-se printre paianta lor. Apoi 
Bretania, unde, la Rennes, aşa de curata reședință a du~ 
cilor de pe vremuri, am nemerit, pentru numele lui istoric, 
într'un otel „La Bertrand Duguesclin“, unde, pentru o obser~ 
vaţie a soției mele cu privire la curăţenia odăii, am fost 
pur și simplu daţi afară ca „sales meteques“ în pragul 
nopții, iar polițaiul, fost jurnalist în ceartă fricoasă cu 
popii atrași de cumplitul otelier, era să-mi dea promisa 
satisfacție publică în această formă aproximativă: „Fostul 
președinte al Camerei uneia din naţiunile care a luptat 
alături de Franţa, părăsind viaţa politică, face o călătorie 
de informație în ţara noastră și, sosit la Rennes, întrun 
otel care poartă numele unuia din ostașiieroici medievali, 
pare a fi fost expus la procedări neamabile din partea 
otelierului ; pentru care-i arătam părerile de rău ale 
populaţiei“. În jurul Parisului chiar, am rătăcit prin pus= 
tiile străzi acoperite cu iarbă ale incîntatorului Senlis, 
și el împodobit cu o biserică din vremile cele mai bune 

pentru artă. Burgundia am cunoscut-o la Dijon cu cate- 
drala prefațată de gingașe coloane și cu moștenirea de 
artă a lui Claus Sluter. Largul, bogatul Lyon mi sa în- 
făţişat, întins pănă departe pe malurile riurilor puternice, 
supt înălțimea de la Fourvières, Forum Veterem, cu amintirea 
lui Traian, ca și pitorescul Avignon al Papilor. Fără a ajunge 
pănă la Marea de Miazăzi, m'am găsit, la Nimes, la Orange, 
în mijlocul celei mai stăruitoare permanenţe a vieții romane 
și m'am desfătat, cu tot puternicul vint care mă izbia in pă- 
reţi, de tot ce e poesie pastorală, mireasmă de cîmpii arse 
de soare, în Arles, legat de vechea Romă tot așa de mult 
ca și de cultul inimitabilului poet provențal Frederic Mis- 
tral. Din aceste amintiri, consemnate pe un colț de masă, 
am scos cartea ilustrată Din Franța, care se așează printre 
cele cu totul neinţelese și aproape necunoscute. 


Comemorarea lui Petru Maior la Academia Romină mi-a 
cerut o privire generală asupra rostului învietorului teore~ 
tic al drepturilor noastre. Prin conferința „Schimbarea de 
direcție și caracter a comerțului romănesc“ întregiam 
volumul publicat înainte de războiu. 


Visita la București a prințului Sapieha, prin care s'a 
pregătit, după marea victorie, pe care n'o ajutaserăm 
prin niciun gest, de la Varşovia, înțelegerea defensivă 
cu Polonia, mi-a dat prilejul de a publica un studiu 
asupra relaţiilor dintre un strămoș al acestui descendent, 
prin Vișnovieţchi, al Domnilor Moldovei și dintre Mihai 
Viteazul. Tot atunci am dat, în romănește și apoi în limba 
francesă, un studiu asupra raporturilor dintre Poloni și 
Romini. Căsătoria princesei Elisabeta cu Moștenitorul 
tronului grecesc a prilejit broșura Grecs et Roumains,—pe 
lingă note asupra relaţiilor literare ale acestor două națiuni-—, 
căreia i-a urmat 6 alta pentru legăturile cu Sirbii, 
la căsătoria dintre principesa Maria și regele Alexan- 
dru al Serbiei, pe care-l văzusem la București și care-mi 
aratase o deosebită prețuire. O conferință făcută la Paris 

în cercul închis de pe lingă Curtea de Casație a fost tipă- 
rită pentru membrii singuri supt titlul de „Spiritul public în 
Romănia“. Îi răspunse conferinţa bucureșteană despre 
„Secretul culturii francese“. O scurtă istorie a Rominilor 
pentru Sași a fost tipărită în același an. „Vrancea și Vrin= 
cenii“ vine dintr'o conferință la Focșani, dorința veche 
de a asculta literatură și știință prin viu graiu trezindu-se 
din nou la poporul care dă cel mai numeros și mai simpa- 
tic auditoriu pentru astfel de comunicări, căci dorința de 
a se instrui e la dinsul mult mai mare decit priceperea întru 
a o satisface. Alături îi stă broșura despre originile Romini- 
mii bihorene. 

Dar lucrarea de temeiu a acestui an a fost cea d'intăiu 
mare sintesă a evului mediu în ce privește principiile lui 
conducătoare, întrupate în autorităţile de caracter univer— 
sal, care acestea trebuie avute în vedere, iar nu nesfirșita 
fărimițare locală, așa de tulburată și de capricioasă, a feo- 
delor și cu atit mai puțin aparența formațiunilor așa-zise 
naţionale, cărora ti lipsia cu totul conștiința chiar de unde 
pot pleca astfel de „State“. Deci, peste hotarele a căror 
importanță e foarte relativă, am grupat toate lucrurile 
de căpetenie care s'au petrecut în cursul acestui interesant 
mileniu, plin de vitalitate, bogat în creaţiuni, supt rubricile 
de unitate ale Papalității și Imperiului. Mi-a trebuit, pen- 
tru a prinde adevăratul sens al acestor fenomene istorice 
decisive, să mă îndrept, ca odinioară pentru mica Istorie 
a Imperiului bizantin, la izvoare, care mai aveau secrete 
de destăinuit. De aici a resultat o carte întinsă, care n'a 
avut nevoie de o reeditare pentru folosul studenților nu 
mai pentru căea a întrat, cu legături și mai întinse, coborin- 
du-se pănă la regalitățile subordonate și la formațiunile 
organice ale cetăților și „Romaniilor“ autonome, în volu- 
mul consacrat evului mediu din Sintesa mea a desvoltă-= 
rii omenirii. 

Mi s'a oferit atunci de editura „Ramuri“ publicarea 

unei părţi întinse din lucrările mele de mult uitate sau 
neapărute în formă de volum. Astfel s'au adunat Scrierile 
din prima tinereță, — și cu largul studiu asupra începuturi- 
lor romantismului, miserabil tipărit în „Archiva“ de la 
lași—, s'au reunit articolele din „Neamul Romănesc“ pe 
vremea războiului, supt titlul de „Războiul nostru în note 
zilnice“ (trei volume), s'au reeditat poesiile mele și li s'au 
adaus numeroase traduceri — dar pănă astăzi nu mi-am 
putut indeplini vechiul plan de a presinta în traduceri, 
vechi şi noi, facute de deosebiți versificatori, comoara 
poetica a omenirii întregi, ceia ce ar forma un admirabil 
mijloc pentru cultivarea și educația nu numai a tineretu- 
lui, ci și a întregului public romănesc. Frumoasele vo- 
lume de la „Minerva“ cuprinzind „Istoria Rominilor în 
chipuri și icoane“ au dobindit însă o formă desagreabilă și 
incomodă în volumul unic, cu literă neadmisibil de mă- 
runtă, în aceastălaltă editură. 


Sesiunea generală a Parlamentului averescan, dacă nu 
fusese mai lini,tită, căci spaima de masele populare pro~ 
dusese o adevărată goană sălbatecă împotriva celor cari 
vorbiau în numele lor, dăduse măcar ceva mai multă si~ 
guranță, noii veniţi ajungînd a cunoaște din practica bă- 
tăioasă realitați politice de care erau, la început, cu totul 
străini, ceia ce dăduse în vară, zilnic, scene cu totul ridicule, 
înti'o atmosferă de războiu civil. Se pregătia cu oarecare 
seriositate, dar cu acea lipsă de direcție unică pe care 
am semnalat-o mai sus, neapărata reformă agrară, pe care 
liberalii, pentru a nu supăra pe nimeni, preferau să o 
lase îndeplinită de acești „oameni în loc“, pe cari știau 
că-i pot înlocui ușor şi a căror opera se pregătiau s'o 
prefacă, supt forma discretă a acelui regulament de apli- 
care ale cărui meşteşuguri vor ieși din imaginaţia fecundă 
şi marea subtilitate vicleană a lui Al. Constantinescu. 

Din partea oposiţiei nu se putea înregistra la sfirșitul 

anului niciun progres în -ce privește organisarea. Era 
evident că Ardelenii urmăriau un singur scop: înstăpi- 
nirea, asociindu-și elemente din „Vechiul Regat“, cîşti~ 
gate mai curind unul cîte unul pentru ca să nu poată 
mahifesta pretenţii, și clienţii mau lipsit, de și numărul lor 
nu putea satisface ambiția d-lui Maniu, care era absolut 
indiferent, în visurile sale de autocraţie, în ce privește 
calitatea lor. Țerăniștii, pe cari insuficiența lor culturală 
şi lipsa lor de experienţă, ca și fanatismul d-lui Madgearu, 
devenit secretarul general al inocenței d-lui Mihalache, ii 
făcea bănuitori, negociau și în dreapta și în stinga, — și cu 
şeful guvernului, care a isprăvit spuindu-li limpede că 
înțelege să rămiie „ciobanul turmei“. Cei cîțiva oameni din 
jurul mieu cari, în vederea unei veniri la putere, fierbeau 
de nerăbdare, gata să între în orice combinaţie — cit de 
mult își samănă, în ciuda „doctrinelor“ și devotamentelor, 
adesea interesate, oamenii aceleiași societăți ? —, ajunseseră 
a lua atitudini de disidenţă și a-mi trimete adevărate 
somații pentru ca și eu să întru în „pertractările“ — 
termenul se încetățenise de humorul romănesc — care 
făceau confusă și fără orizont drama politică în care 
protagoniștii erau, din nenorocire, doar cu escepţia ati- 
tudinii de mindrie desprețuitoare a lui Ion Brătianu, așa 
de inferiori și supt raportul intelectual și, mai ales, supt 
atela moral. „Oposiţia unită“ nu mai oferia astfel nic 
un sigur mijloc de luptă azi, nici o viitoare basă de gu~ 
vernare mini. 

Am încercat cu Vintilă Brătianu, întilnit întimplător pe 
stradă — și omul, așa de dur în aparenţă, cu luciri ciu- 
doase în lucitorii ochi de șoricuţ, avea sentimentalități 
duioase, pe care le ascundea cu ingrijire — o coaliție a 
„partidelor care au făcut războiul“, ceia ce ar fi exclus 
grupările de aventură și alcătuirile pe basa luptei de 
clasă, și ar fi plăcut poate și gindului de colaborare între 
partide pe care-l torcea necontenit îndărătnica minte a 

regelui Ferdinand. Se adăugia pentru a împiedeca orice 
normalisare a vieţii politice, pe care n'o avem nici pănă 
acum, despreţul, — une ori manifestat brutal de cite o 
mentalitate așa de primitivă ca a d-rului Aurel Dobrescu 
din Brașov, de trebuia să intervin public, oricare af fi 
fost să fie consecințile —, al grupului ardelean față de 
această lume de dincoace de Carpaţi, care nu trebuie 
cunoscută numai în exploatatorii ei și a cării discretă 
valoare nu se deschide decit înaintea unor ochi în adevăr 
inteligenţi și în cari tremură o luminiță de iubire. 

În guvernul generalului se afla un om a cărui supremă 
ambiţie era să pară acela în care se concentrează totul, 
de la care pleacă totul, acela a cărui presupusă energie 
face să tremure carnea pe oameni şi care pentru aceasta 
punea — și continuă, va continua pană la sfirșit, a pune 
— peste bune tradiţii de familie, peste o creștere îngri- 
jită, peste un lung stagiu între oamenii supțiri ai diplo- 
mației, peste unele posibilități „refulate“ chiar, o urită 
mască de provocare și brutalitate. Pentru aceasta cel 
care putea face apel numai la mijloacele distinse ale 
inteligenței, culturii și unui talent pe care o curioasă 
timiditate, tăgăduită cu învierșunare, l-a impiedecat tot- 
deauna de a se manifesta, a recurs la îndemănările de 
dibăcie ordinară care sînt semnul oamenilor cu totul 
inferiori. D. Constantin Argetoianu voia două lucruri: 
înlăturarea lui Take Ionescu, colegul intrus, față de care 
întrebuința, sperind să-l scadă astfel, cele mai drastice 
elemente ale unui vocabulariu cules de la clienţii nelipsiți 
ai trezirilor sale, și împiedecarea unirii elementelor de 
oposiţie. 

Necunoscindu-mă în de ajuns, ministrul de Interne 
credea că ajunge să mi se arate un „pumn“ de care, 
după ce înfruntasem, în suferințile tinereții mele pum- 
nul, mult mai adevărat, al unei soarte vitrege, de sărăcie 
și umilință, n'aveam să mă las impresionat, —și nu e 

pumn care să poată atinge o viaţă de muncă și de onesti- 
tate? —, pentru a mă aduce la capitulare, și, astfel, am tre~ 
cut și pe lingă această dovadă a moravurilor politice din 
societatea noastră. Cind atentatul de la Senat, cu morții 
pe cari i-a lăsat pe scinduri, a venit tocmai la timp ca 
să îndreptățească o politică de teroare, care, pentru a 
fi efectivă, cere altfel de „pumni“ și, la spatele lor, altfel de 
minţi și altfel de merite, cînd am fost întimpinat de urletele 
majorităţii, care avea aierul că vrea să se arunce asupra mea 
pentru că indicasem între vinovăţiile pentru crimă politica de 
sfidare și de prigonire în care totdeauna clocesc comploturile, 
cînd, apoi, ziarul mieu a fost tirit la censură ca un organ al 
anarhiei și supus tăieturilor de condeiu ale unui neînţele- 
gător pătimaș, dornic de a-și crea merite faţă de stăpin, s'a 
văzut din nou că, faţă de ce ajunsesem a fi prin ostenelile 
mele, astfel de metode, care nici măcar nu jignesc, căci, și 
în politică, orice lovire are puterea înălțimii de la care 
pleacă, nu pot avea niciun efect asupra unei acțiuni de 
oposiţie în care, cum s'a vădit din atitudinea mea ulte- 
rioară față de aceiași oameni, nu aduceam ură, ci numai 
pasiunea de a iîmpiedeca răul ce sar putea face ferii. 
Atunci mi se scoase înainte, pentru a mă îndepărta de 
ţerăniști, indiferenți la sensibilităţile naţionale și la deli- 
catețele morale, și chiar de Ardeleni, cari contau pe 
cine ştie ce raporturi posibile în viitor și cu cei mai 
pătaţi dintre oameni, stafia sinistră a lui Constantin Stere, 
pe care o popularitate basarabeană unită cu toleranța 
administraţiei l-a suscitat deputat, a doua oară, al Ro= 
măniei unite, în Martie al anului 1921, la întoarcerea 
mea de la Paris. 


De acuma eram, cu prietenii miei cîți nu fuseseră încă 
smomiţi, lăsindu-i lingă mine, dar fără nimic din acea 
credință care face valoarea unei aderențe politice, un 
om isolat. Un om isolat, dar întru cit poate fi isolat ci- 

neva care nu are decit să se coboare în fundul sufletului 
său ca să găsească reserve de resistență și posibilități de 
avint care fac mai mult decit o leotă întreagă de sala~ 
riați și decit mii de naivi și de ilusionați cari se ieau 
totdeauna după un crez de ideologie pe care în fond nu 
sint capabili să-l înțeleagă, oricît de des l-ar repeta și 
în orice colori i-ar scrie ie pe steaguri de vană fluturare. 

Discutarea reformei agrare a dovedit toată incoherenţa 
care era stăpină pe sufletele felurite ale oamenilor adunaţi 
în jurul unei legende și închinaţi unei simple idolatrii, vă- 
zind în vrednicul general ceia ce nu era și nevăzind, din ne- 
norocire pentru ei și cu pagubă pentru dinsul însuși, ceia 
ce era în adevăr. Am intervenit de citeva ori pentru 
ceia ce mi se părea o dreptate elementară pe care in- 
terese conservatoare inavuabile se pregătiau să o calce 
în picioare, dar tecuse vremea cind, logica și sentimentul 
puteau să mai aibă o influență asupra intereselor trezite 
și a patimilor deslănțuite. Între recunoştinţa pentru lup- 
tătorii războiului unirii și necesitatea economică de a da 
pămint cetor cari vor și pot să-l lucreze, sprijinind numai 
pe cei cari de la sine pot să aibă mijloacele necesare 
era de găsit un drum, dar pentru aceasta trebuia sau o 
neinduplecată voinţă a șefului amestecat în toate și im- 
punind tuturora voința sa, sau pornirea furtunoasă a unui 
entusiasm general, trecînd peste toate nesiguranțele egois- 
mului. Şi una lipsia însă, și cealaltă. O operă hibridă se 
întruchipa astfel, și condiţiile de realisare erau aşa de 
tumultuoase și de confuse incit descurajau și desgustau 
pe oricine. 

A doua zi după „marea reformă“ veniră zilele micilor 
afaceri, și „naţionalisarea “ mănoaselor usine de la Reșița, 
cu distribuirea, ca o răsplată politică, a acţiunilor crea 
pofte și deștepta invidii între membrii, cari se cereau 
recompensaţi cu toţii, ca într'o adevărată „democraţie“, 
ai majori ății. Enervarea cuprinsese şi banca ministerială, 

și, dacă admirabila stăpinire de sine a generalului Ave- 
rescu resista, principalul său acolit, d. Argetoianu, nu putu 
să se sustragă influenței acestui mediu de continuă íiri- 
tație, adăugindu-se probabil și tot ce putea să resulte 
pentru temperamentul său dominator din greutatea rela- 
țiilor personale cu un șef pe care trebuia să-l suporte 
şi de a cărui hotărire, cu sclipiri reci de ghilotină, avea 
motivul să se teamă. 

Astfel veni ziua cind, ín frigurile Reșiţei, caracterul, 
siciitor pănă la exasperare, al Yostirii d-lui Madgearu, 
cu necontenita intoarcere, de o incăpăținare fără păreche, 
asupra acelorași învinuiri, fără să se amestece un pic din 
acea umanitate, din acea generositate şi poesie care e in 
stare să desarmeze toate dușmăniile și să aducă o clipă 
de cugetare senină și la cine a greșit mai mult, acele 
accente de iacobinism sec și plin de ură smulseră bu- 
zelor, care nu se refusau la nicio cruditate, ale d-lui Ar~ 

toianu o insultă de ultimă treaptă care de sigur că 
nu a mai auzit de la locul unde miniștri represintă pe 
Suveran. 

Am auzit-o, am semnalat-o și subliniat-o, după ce, 
puţintel jenat, cum era și natural, cel vizat confirmase 
aceia ce prinsese firește mai bine decit oricare altul, și 
în jurul acestui meprisabil incident al unei vieţi politice 
degenerate am strins, impreună cu pofte care simţiau că 
li-a venit ceasul, și tot ce mai era bună cuviinţă și dem- 
nitate la oamenii cari de un an de zile nu făceau decit 
să-și piardă timpul in hărțuieli de orbi cari nu văd dra- 
mul cel drept deschis inaintea tuturora. 

Deci, cu liberalii impreună, cari-și așteptau succesiunea, 
ne-am dus la Palat pentru a semnala in scris regelui 
Ferdinand de ce oameni e servit și in ce formă. Peste 
citeva zile am putut vorbi și direct Suveranului, care 
trăise insa o lungă tinereță între oameni a căror fire orien- 
tală găsia cea mai aleasă distracţie in gesturi și cuvinte- 

care nu se depărtau prea mult de ceia ce se oferise ora- 
torului țerănist. Nu arăta deci că iea lucrul prea tragic 
și, în orice cas, pe dreptate îngrijat, și chiar nu atita cit 
trebuia, de starea sănătăţii sale, omul bun și nobil ale 
cărui sforțări spre unire şi lucrul spornic fuseseră con= 
tinuu așa de nenorocite își cerea un răgaz de întremare 
în străinătate. 

La întoarcere însă măsurile făgăduite nu sau luat: 
momentul paralisiei unei timidităţi așa de înduioșătoare 
venise. Supt ochii șefului Guvernului, decisiunea din vară 
se evaporase, și, de altă parte, Regele simţia aţintiţi de 
departe asupră-i alți ochi, aceia ai omului care a avut 
mai multă înfluență asupra slăbiciunii lui și care, fără 
a vorbi, fără a apărea, fără a dori să-l vadă, absent în 
Cameră, nezărit de nimeni, părind ocupat de imbună- 
tăţirile agricole la iubita lui fermă de la Florica, în mij- 
locul animalelor care-i ziceau mai mult decit teribila me~ 
nagerie politică, stătea calculind și așteptind, cu siguranța 
că, peste atita prostie, și a oamenilor celor mai inteli- 
genţi, peste atita isterie, și a minților care păreau mai 
cumpănite, ceasul său, nelipsitul său ceas va veni nea- 
părat. 

Pentru a înlocui acea hotărire regală, în care aveam 
dreptul să sperăm, nu erau decit două mijloace. De o 
parte, înţelegerea, nu cu dinsul, cu care de la lași nu 
mă mai văzusem niciodată, ci cu oamenii prin cari lucra: 
auxiliarul, de resurse nesfirșite, care părea anume făcut 
pentru un astfel de mediu și pentru astfel de situații, Al. 
Constantinescu, și cumnatul șefului liberal, stăpinul unor 
legături de natură privată cu locul de unde se putea rosti 
sentința mult așteptată, tăcutul domn Barbu Știrbei, ai 
cărui pași fără zgomot, a cărui catifelată acţiune cu efecte 
sigure se simţia tot mai mult în tot ce privia politica 
romănească. De altă parte, întrebuințarea revoltei, de 
atitea ori şi cu atita durere înăbușită, a lui Take Ionescu, 


Vremuri politice tuiburi 69 


care, în mijlocul celor mai nesuferite jigniri, in faţa celor 
mai grele piedeci, fusese silit a părăsi orice amestec în 
politica internă, orice legături cu cei cari o determinau, 
pentru a se consacra exclusiv grijilor acelei politice ex- 
terne a Romăniei căreia i-a dat, ca basă statornică și 
solidă, raporturile, de comună defensivă, cu Cehoslovacii 
și Iugoslavii. 

Fostul șef conservator, asupra căruia se cobora parcă 
umbra tot mai deasă a unei morți apropiate și ai cărui 
șeizeci de ani trecuți nu mai păstrau vioiciunea, veselia, 
vitalitatea radiantă care-l făcuseră așa de simpatic atitora 
în tinereţele sale, ajungind să formeze, fără nume, fără 
avere, fără sprijin, un numeros partid în jurul său, a putut 
fi adus însă numai cu greutate la un rol pe care el insuși 
îl simția trecător, lunga lui experienţă ajutindu-l să prevadă 
ce i se pregătește din partea nesfirșitei dibăcii, superioară 
aceleia cu care odinioară el însuși se mîndrise, a libe- 
ralilor. 

Regele dorise totdeauna un Ministeriu de coaliție. În 
chiar regimul d-lui Averescu se introduseseră elemente 
care nu se dădeau la fusiunea pe care o propunea cu 
stăruință generalul, în credința, care s'a dovedit justifi- 
cată, că o acţiune de hotărită îndreptare nu se poate 
face decit cu oameni deprinși a lucra impreună și supuși 
fără reservă influenţei unui singur șef. Ce era deci mai 
natural decit să i se aducă aminte, într'un moment de 
incontestabile greutăţi, de indatorirea pe care, într'o formă 
sau în alta, o va fi luat în momentul chemării la putere? 
Se putea inchipui însă că un spirit așa de autoritar ca al 
fostului comandant de armată și o dorință de a se impune 
așa de cumplită ca a ajutătorului său, căruia i se părea 
că și blindeța lui Take Ionescu îi face umbră și-i pune 
piedecă, nu vor putea să se împace nici într'un chip cu 
o astfel de împărțire de drepturi. Frasa care trebuia să 
provoace conflictul a fost introdusă deci, după o înţe- 

legere la mine acasă, în răspunsul regelui la adresă și 
totodată m'am arătat gata să iscălesc împreună cu lon 
Brătianu o declarație de neparticipare la lucrările Parla- 
mentului, a cării redactare a rămas în sama căpeteniei 
liberalilor. 

Se știe ce a urmat; unele detalii pe care le-am aflat 
îndată nu pot să fie desvăluite nici acuma, de și în lumea 
politică ele sînt de mult cunoscute. Șeful guvernului s'a 
proptit pentru o resistențţă care se arăta gata de a merge 
pănă la capăt. Dar cine cunoaște pe generalul Averescu 
știe că doi oameni se luptă în această neobișnuită și atit 
de complexă personalitate: o decisiune promptă, necru- 
țătoare, fără consideraţii și fără milă, sfidînd toate riscu- 
rile, dar, în momentul executării, care nu se presintă în 
condiţiile, perfect calculabile, ale unei acțiuni militare, 
comandantul deprins să fie ascultat fără șovăire face loc 
omului care numai prin atita inteligență și muncă și-a 
cîștigat cu greu locul în lume, omului care e deprins să 
asculte, să se supuie. Și în alte împrejurări se va putea ob- 
serva aceiași dualitate, catastrofală pentru cine vrea să înde- 
plinească un rost de dictatură naţională. Retragerea d-sale 
de la Ministeriul de Interne în Cabinetul Vaida, unde ar 
fi putut să deie lovitura ce ar fi voit-o, era o presim= 
fire a ceia ce trebuia să se întimple acum, la sfîrșitul 
anului 1921. 

Astfel, după citeva zile de șovăire, în care s'ar fi putut 
crede că împotriva voinței, neted manifestate, a Rege- 
lui se va ridica aceia a primului său ministru, spri- 
jinit pe Parlament și pe o popularitate care era măcar 
foarte mult scăzută, s'a văzut, de fapt, după încercări de 
a se pune de acord cu Suveranul, demisia de care Ion 
Brătianu, care cunoștea mai bine psihologia fostului său 
asociat în umbră, părea să fi fost sigur de la început. 

Take Ionescu era el sigur că i se va acorda disol- 
varea? A fost el înșelat de cuvinte nesigure, de atitu- 

dini îngăimate, cum nu erau rare la sufletul, disputat 
între multe considerații și sentimente, al regelui Ferdi- 
nand? El wa spus-o niciodată, şi ce se putea vedea la 
dinsul era numai temerea de a primi puterea pe care de 
atita vreme o dorise ca șef de guvern, neincrederea, în- 
dreptăţită, în oameni și, ce era mai periculos, neîncre~ 
derea în el însuși. 

Au trebuit multe rugăminți, mingiieri și asigurări pen- 
tru ca el să se decidă a primi o așa de insidioasă misiune, 
lipsit fiind, de mult, de sprijinul acelora. cari atita vreme 
il încunjuraseră. Ştia bine ce-i pregătește dorința de 
răsbunare a celor pe cari-i înlocuia și mai ales a d-lui 
Argetoianu, care, pe lingă o manifestă ură, își atribuia 
dreptul de a desprețui pe acest om de mare talent și de 
netăgăduite merite. Simţia la spatele său dogoritoarea 
patimă de stăpinire a lui lon Brătianu. Sigur de spri- 
jinul mieu, pentru care, cum se va vedea, am trecut prin 
momente deosebit de neplăcute cu șeful liberal, și avind 
lingă dinsul prieteni pe cari i-i pusesem la indemină, ca 
vechiul mieu coleg din liceul de la laşi Constantin Ci- 
„hodariu, inginer, care aducea cu dinsul o perfectă ones- 
titate, o mare putere de muncă și un spirit de gospodar, 
noul președinte de Consiliu nu știa ce poate să aștepte 
de la Ardeleni, cari ei înșii, «itind vremea cind lupta lor 
se impărtăşia de neprecupeţitul ajutor al ministrului de 
înaintea războiului, nu știau, de fapt, ei singuri, in in- 
terminabilele lor discuţii, ce au de gind să facă. Ţeră- 
niștii vor fi mai încrezători într'insul. 

S'a crezut că în timpul pe care-l] lăsa liber o prorogare 
ca aceia de care beneficiase la început generalul Averescu» 
Take lonescu va izbuti să cîştige prin avantagii personale 
o măjoritate care să-i permită a termina sesiunea. De 
fapt se pare că mulți au primit de la dinsul ce voiau, 
reservindu-şi ca apoi să voteze contra lui. La sfirșitul 
acestor lungi și urite tratative primul ministru el însuși nu 

se arăta de loc asigurat în ce privește soarta guvernării 
sale. 

Ce era în capul parlamentarilor regimului averescan o 
arăta, de altfel, visita pe care mi-au făcut-c d. I. Petro-= 
vici, fostul elev și colegul de la Iași, vechiul colaborator 
al foii mele, împreună cu Basarabeanul Bogos, autorul 
unei folositoare cărți despre unirea provinciei sale, cari-mi 
propuneau să mă ridice pe mine la locul ocupat, după 
sfatul mieu, după insistențele mele, de Take Ionescu, fă- 
` cîndu-se garanţi că, pentru a nu avea neplăceri, generalul 
ar primi presidenţia Senatului, iar d. Argetoianu ar face 
o călătorie de plăcere în străinătate, ...acest om bun și blind 
fiind, firește, capabil de toate sacrificiile. Își poate închipui 
cineva cum am primit asemenea propuneri, a căror sin- 
ceritate rămine foarte dubioasă. 

În ajunul acelei zile, din lanuar 1922, in care Ministe- 
riul, compus din oameni onorabili, cărora nu li lipsia 
capacitatea, trebuia să se infățișeze înaintea necunoscu- 
tului, Take lonescu a venit la mine. Era foarte enervat: 
ochii. îi clipiau și bărbia, ca în momentele grele, îi tre- 
mura. Credea că ar fi bine să nu fie de față la ciocnirea 
Care trebuia să se producă. L-am rugat să infrunte o 
dușmănie pe care o prevedeam — şi i-am spus-o — 
manifestată prin grobieniile unui om ce nu ar avea nimic 
de pierdut. Dar să nu dea niciun răspuns, ci să ceară 
pur și simplu votul, oricare ar fi el. 

Așa sa și făcut. Vorbitorul în numele majorității a 

st pamiletarul N. D. Cocea, care n'a cruțat primului 
ministru nicio ofensă, în mijlocul risetelor insultătoare ale 
majorității, care dovedia o perfectă, și puţintel neaștep- 
tată, disciplină. Ardelenii, cari păstrau speranţe de parti- 
cipare importantă la noul regim liberal, mau venit la 
urnă, țerăniștii avind atitudinea contrară. La proclamarea 
resultatului, calm, fără a arăta vre-o emoție după atita 

suferință a mindriei sale, Take Ionescu sa ridicat ca să 
declare că va informa Coroana. 

Regele Ferdinand era pregătit pentru situaţia nouă care 
se crease prin această înfringere a primului său sfetnic. 
Refusind disolvarea, el i-a primit demisia. La orizont 
apărea, după înțelegerea prealabilă, Ion Brătianu. Se pare 
chiar că el fusese recomandat, in interesul ţerii, de acela 
care pleca. 

Dar și de data aceasta, Brătianu avea de la Suveran 
sarcina de a incerca necontenit dorita și necontenit esca- 
motata concentrare de partide și de puteri. Și, ca și 
la 1918, el a făcut tot ce i-a stat prin putință — iar mij- 
loacele lui erau mari și felurite — ca să înlăture orice 
tovărășie, şi în special aceia, care-i fusese recomandată, a 
Ardelenilor, și ca să facă imposibilă orice plată față de mine 
a datoriei contractate în lupta comună. Din nou ingineria 
politică a lui, cu neapăratul calcul al resistențelor, era să 
între în joc. 

Se aștepta de sigur ca d. Maniu și ai săi să manifeste 
cele mai lacome pretenţii și să se întindă asupra lor la 
„pertractări“ care, dată fiind situația, cu tot ce fierbea la 
averescanii înlăturați, cu tot ce putea să pregătească în- 
demănarea d-lui Argetoianu, pentru care ispita puterii 
e iresistibilă, nu se puteau prelungi tără termin. Mulţi dintre 
liberali, ca Al. Constantinescu, ca d. C. Banu, care m'a 
cercetat acasă pentru a-și arăta temerea că nu se va 
ajunge la capăt, erau pentru o înțelegere. În jurul a vre-o 
trei mandate de senatori în Ardeal, căci țesătura de in- 
terese permanente e acolo așa de strinsă încit niciun ochiu 
nu poate să scape dintr'insa, s'a produs neînțelegerea, pe 
care manierele dictatoriale ale șefului liberal nu erau po- 
trivite ca so impace. În citeva zile, el părea furios îm- 
potriva intransigenței transilvane pe care w'ar fi ştiut cum 
so înlăture mai mult. 

Cu mine s'a făcut teatrul pentru care lon Brătianu 

avea mari aptitudini. Era indignat că-i prefer pe acești 
Ardeleni gata de gilceavă și nesățioși, dar nu-l mira aceasta 
din partea unui om care ține așa de puţin la considera- 
fiile de moralitate încît „s'a pupat cu Take Ionescu“. 
M'am îngălbenit înaintea neașteptatei și nemeritatei insulte, 
dar mi-am dat samă în de ajuns că trebuie să îndur 
multe de la cine se află în casa mea ca să nu-i răspund 
altceva decit că, în materie de pupat cu Take Ionescu, a 
făcut-o și el odată, și nu pentru interesul perii, ca mine, 
ci pentru un interes personal, și anume unul de ordine 
materială, în chestia tramvaielor. Dar, ca de obiceiu cînd 
sînt silit a jigni pe cineva, mi-a părut rău, și la ieșire 
am vorbit viitorului prim-ministru de fiul său la studii, pe 
care ştiam că-l iubește, și chiar de ajutarea acestuia, pentru 
care tată! declara, foarte convins, că ware destule mijloace. 

De atunci n'am mai vorbit cu lon Brătianu, care în 
asemenea înprejurări, își începea, fără să aibă nimic înain- 
tea ochilor decit bucuria de a stăpîni, o nouă guvernare 
ce trebuia să fie lungă. 

Peste citeva zile plecam la Paris pentru conferinţile 
mele la Sorbona, în care am tratat despre caracterul me~ 
dieval al formelor bizantine întinse asupra peninsulei 
balcanice, din a căror autonomie, tolerată de Imperiu, 
trebuiau să se desfacă mult mai tărziu conștiințile na~- 
ionale ; ele au fost adunate îndată supt acest titlu „Forme 
bizantine și realităţi balcanice“. 


La intoarcerea din această lume în care, de acum, în 
fiecare an mă voiu întări în schimbul viu al ideilor, în 
atmosfera de intelectualitate harnică, în mijlocul simpa- 
tiilor care se dobindesc greu, dar pe care nu le mai pierzi 
niciodată, am găsit furia alegerilor, în care nu mai putea 
fi vorba de o înțelegere între partidele in oposiţie, căci 
ţerăniștii porniseră pe drumul lor de clasă, iar Ardelenii 
se gindiau la mijloace pe care conștiința mea nu le-ar fi 

putut primi niciodată, ca redactarea unui memoriu către 
străinătate — cum, mai tărziu, contra liberalilor, îl vor 
face țerăniștii, îndemnați de d. Madgearu, și cum și ei, Ar- 
delenii, vor încerca-o, într'o formă oarecum deosebită, 
încă mai tărziu — și pregătirea unei mișcări revoluţionare 
în Ardeal, unde voiau să se închidă pentru o resistență 
pănă la cuțite. Prin masele de peste munți și prin de~ 
mocrația de peste hotare ei credeau că vor putea să 
dărime un regim care devenise de usurpare din moment 
ce nu li putuse satisface toate pretenţiile. 

Cu toată slăbiciunea materială a grupării mele, puţină 
şi lipsită de bani, voiu putea să mă fac ales și de această 
dată, cu un singur prieten, care, de fapt, cum s'a dovedit 
îndată, nu făcea politica mea, ci a lui proprie. Presin- 
tasem o listă comună cu Take lonescu, care părea că 
simte și el nevoia unui partid al centrului burghes și na~- 
țional, şi lupta impreună a întărit încă sentimentele care 
ne legau. 

În adevăr fostul prim-ministru a fost faţă de mine de 
cea mai delicată atenţie. Îmi aduc aminte că, odată, la o 
adunare la Ploești, unde candida și d. Stelian Popescu, 
alături de vechiul mieu prieten Munteanu-Rimnic, „Uni- 
versul“ făcînd tot ce putea pentru un succes care nu s'a 
cîștigat, am fost așteptat vre-o două ceasuri să mă întorc 
din călătoria în judeţ. Ales și în București, cu mai multe 
voturi decit cine avea, ca dinsul, un așa de lung trecut 
politic, clar ajunsese ignorat de straturile electorale ce se ridi- 
cau în regimul, desilusionant, al votului universal, i-am ce- 
dat mandatul, pe care l-a trecut fiului lui Nicolae Filipescu, 
care a întrat astfel pentru întăia oară în Cameră, înce- 
pînd peste citva timp o acțiune personală asupra căreia 
voiu reveni. 

Peste citeva săptămîni, Take Ionescu părăsia țara pentru 
a se odihni. A trecut pe la mine pentru a-și lua rămas 
bun. Era perfect sănătos și-i revenise spiritul glumeţ ; 

viitorul ţerii nu părea să-l îngrijoreze și de pe buze nu 
ia căzut un singur cuvint de regret pentru ce părăsise, 
de supărare pentru felul cum îl tratase și Regele și ma- 
sele electorale. Rare ori am văzut un om în disposiţii 
așa de senine. Cerul cald al Italiei părea că-i trimete de 
departe o solie care-l însenina. În treacăt mi-a vorbit de 
ciți prieteni, de să-i numeri pe degete, îi rămăseseră, Și, 
cu aceiași dorință de a răminea ceva din alianța noastră 
electorală, îi recomanda sfaturilor mele. 

În Franța, unde mă chema congresul de istoria artei, 
era să aflu neașteptata veste că acel care plecase așa de 
vesel și plin de încredere în viitorul său a fost doborit de 
o boală ticăloasă care-l pindise în strălucirea de lumină a 
Neapolei pentru a-l roade săptămînă de săptămină, bi- 
ruindu-l în momentul cînd se putea crede în conva- 
lescenţă. 

Prietenii lui au încercat legătura cu mine, pe care o 
doriam și eu, căci ei represintau o parte prețioasă din 
experiența unei țeri asupra căreia se aruncau acum, așa 
de curagios și de lacom, atitea nepregătiri ce nu-și dă- 
deau sama de ce puţine puteri aduc cu dinsele și de cit 
va avea să sufere ea, ţara, din orbecăielile lor stingace și din 
încercările unei ignoranțe absolut inconștiente. Păcatele 
„takismului“ erau disparente și, în orice cas, noii veniţi 
le întreceau cu mult prin disposiţiile lor de a exploata, 
fățiș, fără niciun fel de reserve, puterea la care rivniau. 
Ceva din vechea distincţie a unei vieți politice dominate 
de aristocrația de naștere sau de talent trăia în acești 
oameni rămași fără conducător. Și mai ales șeful dispărut, 
și pe care l-au uitat pănă astăzi mult mai puţin decit 
liberalii pe al doilea Brătianu, căruia-i datoriau totul, li 
lăsase o moștenire pe care n'o puteau părăsi: cultul ideii 
naționale, pe care în a doua partea vieţii sale el o ser~ 
vise cu atita devotament. | 

Dar e foarte greu să se alipească grupări de origini și 

cu tendințe deosebite, chiar în această lume politică a 
Romăniei în care asemenea lucruri sînt un bagaj ce se 
dă ușor pe fereastă. Și, maiales, cu „organisațiile“ nouă, 
ca pentru sufragiul universal, âdause la vanităţile legate 
de orice ființă omenească, fiecare ţine să-și păstreze un 
loc pe care une ori a făcut așa de puţin ca să-l cîştige 
și să-l menţie, 

La Galaţi, între dirzul Țoni și prietenul lui Take Ionescu, 
înzestratul și simpaticul avocat Caramfil, se trezise o con~ 
curență dușmănoasă pentru primul loc, care duse și la 
urite discuţii cu privire la dreptul de a întrebuința în alegeri 
semnul comun. Se putea crede, astfel, că la propunerea 
formală de fusiune, făcută de d. Grigore Filipescu, se va 
răspunde cu o prietenie sinceră și caldă? Unii dintre 
aderenţii miei au cerut o alegere între takiști, cari ar fi 
primiţi individual și, aceasta acceptindu-se de comitet, cei 
jigniţi astfel s'au îndreptat către d. Maniu, pe care nu-l 
cîntăriseră bine. Fi au cîștigat prin întrarea în partidul 
„regnicolar“ putinţa de a participa la guvernele viitoare, 
dar mai ales Ardelenii au dobindit subvenţiile unui 
Mironescu, unui Mihail Cantacuzino, apoi ziarul așa de 
răspindit al activului Stelian Popescu și ceva din acea 
ştiinţă de a guverna care i-a ferit, în momente grele, de 
adevărate catastrofe. 


XXIX. 


Supt dictatura mascată a lui Ion I. Brătianu 





Liberalii biruiseră numai întrebuințind mijloace de bru~ 
tală violență, mergind pănă la acel „furt al urnelor“ pe 
care li l-a reproșat continuu, cu indignarea pentru locurile 
pierdute prin înșelăciune, Ardelenii, uitind că sistemul fusese 
transmis doar de „popularii“ amici ai generalului Averescu. 
După ce pățisem supt regimul acestuia la Brăila, era să 
fiu primit la Galaţi de o adevărată bandă, care intrerupea 
la întrunire pe preoţi, pe profesori, pe onestul general Ra~ 
dian, in urlete feroce, vrednice de cea mai decăzută 
demagogie ; a trebuit-să înșel pe făptași declarind aduna- 
rea încheiată pentru ca ei să se grupeze afară, pregătin- 
du-și merele putrede și ouăle clocite de aruncat asupra 
noastră, iar noi ni-am putut termina astfel, cu ușile în- 
cuiate, cuvintările. În Dolj am fost arestat intr'un sat şi 
oprit, un moment, de a intra în altul; mi-a trebuit răb- 
dare și arătarea unei scrisori cu pecetea prinţului Carol 
ca să imblinzesc pe agentul guvernului, pe cind aiurea 
alt jandarm ne intovărășia în visitele electorale și ni arăta 
naiv speranța sa că vom învinge. Sătenii ni se dovediau 
prieteni și, în multe locuri, la aceste suilete simple și 
bune, am putut constata porniri nobile care se cereau 
numai educate pentru ca votul universal, dat cu intenții 
care nu erau cu totul curate, să devie, nu un mijloc de 
nesiguranță și încurcătură pentru noua Romănie, ci ins- 

trumentul popular atot puternic pentru refacerea ei po- 
litică și morală. 

Fusesem ales și la Sibiiu, Ardelenii crezind că nu pot 
răzbi altfel o furioasă acţiune guvernamentală. În starea 
în care erau relaţiile noastre și în disposiţia de spirit în 
care mă găsiam, nici n'am vrut să mă presint alegători- 
lor. De a doua zi însă mi s'a cerut, de multe ori cu 
grosolănie, să inlătur pe partisanul mieu de la Galaţi ca 
să las locul unui general în reservă care venia acolo, la 
Sibiiu, după mine, și a trebuit să răspund cu toată ho- 
tărirea insistențelor pe care le depunea d, Maniu însuși, 
gata să se frigă pe foc și pentru cel din urmă din 
aderențţii săi. 

Guvernul cel nou nu aducea niciun alt plan decit 
ilusia unei revisuiri a Constituţiei, care trebuia să insemne 
o nouă ediție a vechiului „pact fundamental“, doar cu 
o reglementare deosebită a alcătuirii Senatului, cu mem- 
bri de drept, și ce putea oare să se aștepte de la bătrinețele 
rutinare, cu totul străine de spiritul vremii, ale unui C. 
Dissescu, notorietate artificială creată prin reclama gazete- 
lor! Se adăugia pericolul care, în invasia pornirilor violente : 
antisemitism de lovituri și scandaluri, fascism, toate produse, 
nainte de toate, ale lipsei de educaţie, stătea în totalu, 
despreţ pentru orice acţiune al președintelui de Consiliu, 
care se credea chemat numai să troneze de la inălți- 
mea moștenirii sale și a realisării unității naţionale, ca 
şi din lipsa de autoritate și de energie a celor cari-l in- 
locuiau la Ministeriul de Interne. Pe cind de sus se 
vorbia numai de grija „ordinii“, de infrinarea spiritului 
revoluţionar, anarhia pătrundea în toate domeniile vieţii 
publice, și în fața regimului stătea hotărîrea, de-a dreptul 
pornită pe luptă civilă, a înlăturatului partid naţional din 
Ardeal și nepotolita veche ură, în adevăr de clasă, a 
„maselor muncitoare“ contra profitorilor. 

Deocamdată aceste primejdii au fost acoperite de pre- 

gătirile încoronării și de strălucitoarele serbări, cu des- 
făşurarea unui prestigiu militar asigurător, de la Alba— 
Iulia. Ion Brătianu, exasperat de planul generalului A~- 
verescu de a presida acest act, care se credea necesar 
mai ales față de superstiţia ardeleană, în special la Unguri, 
a regelui încoronat — cineva a venit la mine ca să ofere 
coroana Craiului ungur Ştefan Bocskai, și i-am răspuns, 
firește, că n'avem ce face cu dinsa, — ținuse neapărat ca 
acest act ultim al epopeii naționale desfășurate supt a sa 
oblăduire să nu se facă supt ocrotirea și spre folosul 
politic al altuia. 

Partidul naţional din Ardeal a avut față de încoronare 
cea mai proastă ținută patriotică. Atunci cind represin- 
tanții naționalităților au participat, pănă și Ungurii 
iredentiști în fond, el a refusat, în propria sa casă, să 
apară pentru a primi pe Suveran și pe membrii dinas- 
tiei, cu cele două regine balcanice venite și ele la bucuria 
cea mare a părinţilor. Niciodată o anume grobienie 
care deosebește școala d-lui Maniu cel dibaciu și în- 
temnițat în gulerul solemn nu s'a arătat mai urit decit 
cu acest prilej, ceia ce regele Ferdinand, foarte vindicativ 
supt înfățișarea sa timidă, nu era să ierte niciodată (de 
altfel, în conversații particulare, d. Maniu își arăta cel 
mai adinc despreţ pentru șeful Statului). Ici și colo apărea 
doar, ca un fel de „informator american“, cite un mem~ 
bru, de a doua treaptă al grupăuii. Biserica unită, care 
întrebase la Roma dacă poate întra, la o asemenea îm- 
prejurare, într'o biserică „schismatică“ și primise răspunsul 
pe care-l dorise, păstra aceiași atitudine, pe care cite 
un episcop Hosu de la Gherla o desaproba fățiș și însuşi 
nunțiul papal se feria să o laude, nu numai din acest scru- 
pul confesional, ci şi pentru că ea aparținea aproape 
intreagă partidului ce nu se putuse instala la putere. 
În ce priveşte pe averescani, generalul, îmbrăcat în uni- 
ormă, ca să arăte care e caracterul presenței sale, nu. 

se hotărise a veni decit după ce un trimes special al 
Regelui, șef al armatei, mersese să-l învite. 

Ca ansamblu, serbările, afară de parada militară înaintea 
represintanţilor Statelor amice, au fost lipsite de eleganţă, 
care nu e de sigur o specialitate liberală, ca și de sinceritate, 
omorită de multă vreme în ciinoasele lupte politice, şi 
de popularitate. Se adunaseră mii de țerani acolo, dar spiritul 
lor era foarte puţin pregătit pentru a înțelege măreţia 
momentului, și, cînd cordoanele poliţiei și armatei s'au 
rupt, și mulțimea, în care erau amestecați și Sași și mulţi 
Unguri și Secui, a putut umplea străzile puţine și înguste 
ale orășelului a cărui realitate modestă și banală cores- 
punde așa de puţin legendei țesute mult timp în jurul 
unui nume de falsă romanitate, s'a putut vedea com-= 
plecta desorientăre. Se începea astfel jucăria cu poporul, 
care, cu steaguri, cu insignii, îndată şi cu cămășile co- 
lorate, pe care, deprins cu Italia, le va inaugura cel d'in~- 
tăiu generalul Averescu, e chemat, ca vechii alegători ai 
Colegiului al IIll-lea în Regat, în trenuri gratuite pentru 
a li se da pine, brinză și cite o pomană în bani. Altfef 
se cuvenia să-și puie pe cap coroana stropită cu mult și 
scump singe acela căruia soarta îi dăduse neasămănata 
favoare de a culege după peste trei sute de ani moște- 
nirea lui Mihai Viteazul, care acesta nu era la disposiţia 
cetelor de boieri și nu trebuia să se supuie resultatului 
ultim al intrigilor ţesute în jurul său. Armata iși aclama 
căpitanul, dar sufletul popular, voia milioanelor din care 
se fac și oștile nu era, luminată și încălzită, în ziua aceia 
de toamnă cînd razele unui soare sărac sărutau sfioase 
zdrențele glorioase ale stindardelor și crucea din gura 
vulturilor, 


În mijlocul acestor miserii și așteptind pe acelea, mai 
grele, care erau să vie, am dat, pentru al doilea element 
de unitate și legătură în viața Europei, volumul „State 

şi dinastii“, care e de fapt o istorie a epocei moderne, 
văzută din acest punct de vedere. O cercetare, care mi 
se îngăduise înainte de războiu, în Archivele Ministeriului 
de Externe şi pe basa căreia scrisesem un volum despre 
„Politica externă a regelui Carol“, invederind felul prin 
care s'a ajuns la legătura, multă vreme în adevăr asi- 
gurătoare, cu Centralii, imi dăduse un preţios material 
de căpii și de resumate, din care am făcut colecţia, care 
s'a bucurat de o destul de largă răspindire în străinătate, 
„Correspondance diplomatique roumaine sous le roi Char- 
les l-er“. Traducerea cărții mele germane” de Istorie a 
Rominilor era de multă vreme in manuscript la mine: 
adăugindu-i ceia ce după atita trecere de vreme era 
necesar — și am putu! constata că iîndreptările ce se im- 
puneau erau cu totul neînsemnate —-, am început, în con~ 
diții extrem de modeste, potrivit cu așa de puținele mij~ 
loace care mi se puseseră la disposiţie, în tipografia mea, 
dusă înainte necontenit cu atita greutate, publicarea aces- 
tei versiuni, datorită foastei mele eleve, d-na Enache Io- 
nescu; apariția celor cinci volumașe, pornită la 1922, 
s'a terminat numai în șase ani, iar răspindirea a fost 
aproape nulă. Pentru Liga Culturală începeam apoi o nouă 
ediţie a Poesijlor lui Eminescu, cu îngrijire verificată asu- 
pra textului din „Convorbiri“: e singura despre care nici 
bibliografii poetului mau arătat să aibă vre-o cunoștința. 

Cum liberalii organisaseră la Florica pomenirea lui 
I. C. Brătianu și crezusem că trebuie să iau parte la ono- 
Tarea unei așa de mari memorii — atunci am văzut ma~ 
rele castel de azi, cu biserica în stil romănesc facută de 
Lecomte du Noiiy, și, într'un colț, odaia mică, goală, să- 
racă, patul de fier, dur ca pentru un ostaș, pe care ago- 
ni ase omul marilor creațiuni —, am publicat un studiu 
sintetic a upra anilor de tinereţă ai ctitorului Romăniei, 
care a fost pe atunci un istoric plin de darul divinaţiei 
şi încălzit de statornice şi indrazneţe credinţi. În sfirșit, 

pentru serbările comemorative ale ziariştilor, președintele 
sindicatului, d. C. Bacalbașa, mi-a cerut un istoric al 
presei, care a apărut în același an, în mare parte pe 
basa materialului prelucrat în „Istoria literaturii romîne 
în secolul al XIX-lea“. 

Dar lucrarea de căpetenie pentru acest an a fost o 
„Istorie a vechii arte romănești“ în limba francesă, care 
wa reținut mai mult timp, pănă la sleirea puterilor. 
Participarea la congresul de istoria artei în Paris îmi 
dăduse ideia, dar am pășit numai cu sfială la reali- 
sarea unei opere cerind cunoștinţi tehnice care-mi lip~ 
siau. Am încunjurat greutatea adresindu-mă colegului 
mieu de la Comisiunea Monumentelor Istorice, unde 
luasem moștenirea lui Dimitrie Onciul, d. G. Balș, care 
publicase studii de specialitate. Cred că preţioasa con~ 
tribuție pe care mi-a dat-o atunci l-a îndemnat la se~ 
ria de publicaţii bogat ilustrate care luminează astăzi 
aşa de puternic desvoltarea arhitecturii moldovenești. 
Din partea mea, căutam să învederez întaiași dată, 
pornind de la vechile constatări din „Istoria Romini- 
lor în chipuri și icoane“, ele înseși sprijinite pe cerce~ 
tarea răbdătoare a celor mai multe din monumentele de 
veche artă, descrise pe scurt, dar nu fără stabilirea de 
legături, în „Drumuri şi orașe“ și mai ales în „Sate și 
mănăstiri“, că în clădirile domnești, boierești, negusto- 
reşti și țerănești ale pămintului romănesc nu e o serie de 
imitații răzlețe, cînd de la unii, cînd de la alții, ci ma~ 
nifestarea progresivă, pe basa realitaţilor naţionale, locale, 
şi cu adausul, chibzuit și cîntarit, al înfluențelor de aiurea, 
din multe și felurite parți, a unei concepții unitare și 
armonioase. 

Tipărirea acestei opere întinse, terminată încă din 1921, 
la care trebuia să se alipească un mare numar de ilus- 
traţii, nu s'a facut ușor, mai ales cu lipsa totala de în- 
țelegere pentru folosul și în străinătate al unor asem nea 

lucrări. A trebuit o operaţie financiară pe care d. Ti- 
tulescu o credea fericită ca să se poată consacra suma 
necesară tipăririi la Paris în bune condiţii artistice a acestei 
cărţi, care, multă vreme, cu toate criticele grosolane pe care 
le-a întilnit în ţară, de la oameni cari nu Qdată în viaţa lor 
mi-au presintat scuse pentru mai vechi insulte, rugindu-se 
umil de iertare, a servit — și în parte servește și astăzi— 
de basă cercetătorului pentru ceia ce am dat și noi 
tesaurului de frumuseță al omenirii. În 1922 „Istoria 
vechii arte romănești“ ieșia de supt teascurile tipografiei 
parisiene. 

Arta cealaltă, a smeritului țeran, care nu pleacă de la 
idei abstracte, nici de la mindria de a straluci, ci de la 
nevoia intimă, fundamentală, a sufletului romănesc ne~ 
falsificat printr'o cultură de împrumut de a da lucrul 
original, nou, plăcut la vedere; mă interesase de mult 
incă, de la cursurile de vară din Vălenii-de-Munte, 
unde am căutat să fixez și cicluri pe care le menţin și 
pănă acum pentru balada romănească. Succesul lucrării 
despre marea artă mi-a inspirat dorința de a-i pune 
alături și pe aceastălaltă. Astfel, cu un, scurt text și cu 
multe ilustraţii, am alcătuit in limba francesă a doua 
lucrare mai întinsă în acest domeniu al artei, căutînd și 
aici să descopăr originile, principiul creator, mult mai 
vechiu decit ființa poporului românesc deplin isprăvit pe 
aceste plaiuri, ca unul ce stă în arhaica înfăptuire a străbunilor 
traci, cari au lăsat această moștenire și tuturor celorlalte nea- 
muri ce s'au așezat pe vatra lor de odinioară, de la 
Greci, cu fustanela și falsul lor fes, la Albanesi, al căror 
ilirism e însă mai puţin doritor de podoabe, la Slavii 
din Balcani, cari, de fapt, în ultima analisă, sint așa de 
puţin Slavi afară de limbă, apoi pănă la “Rușii apuseni, 
trăind și ei pe basa tracică, pănă la Slovaci, la Cehi, cu 
cojoacele lor inflorate, și pănă la Ungurii din pustă, fără 
a mai socoti pe cine, venit tărziu, a luat aşa de mult 

de la păstrătorii acestei eredități milenare, ca Saşii. Se 
putea desluși astfel o parte însemnată din întinderea și 
desvoltarea artei stilisate, abstracte, geometrice, creațiune 
a celor d'intăiu neamuri așezate în Sud-Estul Europei, 
și îndrăzniam să găsesc influența acestui schematism rece 
și măsurat asupra naturalismului bucuros de adevăr, de 
realitate al Grecilor însiși. 

Lucrarea a apărut, destul de îngrijită, la „Ramuri“ în 
Craiova, și, dacă în țara a stirnit puţin interes, ea a fost 
favorabil primită în străinătate, o bună traducere italiană 
avînd să apară mai tărziu; de una romănească nu s'a 
simţit nevoie, cum nici pentru Istoria artei cultivate. 

Astfel mi se forma în minte ideia, care mă va stăpini 
tot mai mult, a presintării față de străinătate a unei 
întregi sintese, la capătul careia n'am ajuns încă, pe 
departe, dar a cării realisare integrală imi va fi poate 
îngăduită de soarta, a ceia ce poporul romănesc, lăsat la 
o parte în toate privinţile, așa de pe nedrept ignorat, și 
fiindcă el însuși nu și-a cerut niciodată dreptul, a fost 
în stare să deie civilisației. 

Din această serie de revelații pentru alții face parte 
şi alcătuirea, în 1925, a unei presintări a pămintului ro~ 
mănesc însuși, luat pe văile în care se împarte și înfăţi- 
șarea naturii și caracterele ființii omenești, și înșirind, grup 
de sate după grup de sate, centru orășenesc după centru 
orașenesc, tot ceia ce se găsește pe linia trasă de cursul 
apei. Și această lucrare ilustrată, La Roumanie Pittoresque, 
a fost editata de „Ramurile“ craiovene, care n'au știut 
să-i dea o răspindire peste graniţă, la care avea dreptul. 
llustraţia, foarte bogată, nu e așa de netedă, de precisă 
ca în „Ārta populară în Romănia“. De vre-o traducere 
în romănește n'a putut fi vorba, de și planul și felul de 
executare, deci și folosul, sînt cu totul altele decit în cartea, 
multă vreme iubită, a lui Vlahuţă, în care sint atitea 

lucruri văzute de ochiul poetului liric, dar și altele 
de simplă închipuire, oricît de simpatic ar fi descrise. 

Tot așa de puţin interes va trezi călăuza pe care am 
alcătuit-o pentru cercetarea monumentelor istorice de 
către străini, acel Guide historique de la Roumanie, pre~ 
cedat de vechea „Introducere“ (tradusă și în italienește de 
bunul nostru prieten, așa de curind dispărut, Michele 
Silvestri), care a apărut numai în 1927-8. 

Cind, la 1925, s'a făcut, întăiu la Paris, apoi la Geneva, 
și cu colaboraţia d-lui Henri Focillon, delicatul prețuitor 
al oricării arte și cugetătorul original asupra principiilor 
ei, care devenise un obișnuit al țerii noastre, o exposiţie 
a vechii arte pe care Romănia o presintase publicului apusean, 
am introdus și unele elemente noi in broșura sintetică, 
apărută la Geneva, Coup d'oeil sur l’art roumain (1925). 

În legătură cu congresul bibliotecarilor, am redactat apoi 
și o scurtă istorie a cărţii romănești (L'ornementation du 
vieux livre roumain, 1925), în care căutam să relevez 
originalitatea introdusă de noi într'o artă pe care, prin 
Muntenegru, o iîmprumutasem din Veneţia lui Aldo 
Manuzio, această originalitate fiind căutată mai departe și 
supt raportul iconografic, prin note asupra tipului romănesc 
al Adormirii Maicii Domnului, în Omagiul de la Praga 
al lui Condacov. O conferinţă la Paris, precedind o 
şedinţă de musică romănească a tinărului maestru Chi 
rescu, la Societatea de geografie, m'a adus tot atunci să 
dau note scurte asupra cintecului nostru (La musique rou- 
maine). În „Mercure de France“, care-mi acorda reparaţie 
pentru o nedreptate, am arătat apoi ce datorește literatura 
cultă inspiraţiei populare (La littérature populaire source de 
haute littérature). Literatura cultă însăşi era pusă în le~ 
gătură cu cele vecine în al doilea volum din acele 
Etudes roumaines — primul fiind, în legătură cu aceleași 
cursuri la Paris, o inițiare în influențele asupra vieţii 
romănești— ; ambele volume au putut vedea lumina mul- 

țămită bunelor amintiri romănești ale unui harnic și, 
un timp, și norocos Romin, librarul Gamber, din Orşova, 
fost la librăria Socec (I, Influences étrangères ; Il, Idées et 
formes littéraires dans le Sud-Est de (Europe). Două 
cursuri la Paris au încercat să presinte toată viața noastră 
socială în secolul al XIX-lea prin literatura narativă și 
cea dramatică (Les écrivains réalistes en Roumanie și La 
société roumaine dans le théâtre roumain, 1926). Şi comerţul 
nostru era atins în alt curs (Points de vue sur Phistoire 
du commerce de POrient, 2 volumașe. : ev mediu și epocă 
modernă), în timpul cînd reluam primul volum din 
Istoria comerțului în romăneşte, adaugind și pe al doilea. 
Culegiînd și din gura unei tinere Moldovence povești 
inedite, li-am dat o formă desvoltată, în sensul apusean, 
prin acele Contes roumains, care au fost traduse și în arme- 
neşte, la Beirut. În sfîrşit, pentru a înlătura lacuna în viața 
poporului nostru care ocupă cea mai mare parte a evului me- 
diu, am trimes „Omagiului Uspenschi“ „Danubiul de Impe- 
riu“, învederind permanența vieţii romane imperiale pe Du- 
năre, și „Revistei de istorie și filolog'e“ din Bruxelles un stu- 
diu care tindea să arăte participarea romănească la Statele 
slave din veacurile al VI-lea și al VII-lea pe malul sting 
al Dunării. Aceași taină o căutam și în studiul despre 
vechile cronici ungurești. 

Adaug că alături de acea vădire a ce a putut să 
deie adincul acestui neam în domeniul artei mă ocu- 
pasem, la Academie, într'o comunicaţie apărută apoi numai 
în „Revista Istorică“, de felul cum oamenii fără învățatură 
şi neadmiși la participarea în viața publică au putut in- 
țelege evenimentele istorice, care se fac și cu dinșii, de 
şi nu totdeauna pentru dinșii. 

Dar cercetările cu privire la propria noastră artă mi-au 
inspirat, în legătură și cu un curs la Universitate, ideia 
de a căuta și dincolo de margenile vieţii noastre națio~ 
nale explicaţii noi și o înțelegere mai deplină, intrebuinţind 

acea metodă care-mi dăduse foloase insemnate în ur- 
mărirea construcțiilor romănești, cu podoabele pe care le 
cuprind sau care le acopăr. Istoria artei imi apărea deci, — 
afară de consideraţiile tehnice, care acestea ar putea 
forma un studiu deosebit: acela al evoluției tehnicei 
înseși, ca materiale și ca metode, ba chiar ca elemente 
umane întrebuințate, — nu ca o descriere literară a tablou- 
rilor și sculpturilor, cu urmărirea unei transmisiuni ico- 
nografice, care și aceia este un domeniu aparte, strict 
delimitat, și nici ca o serie de biografii ale maeștrilor, 
interesante de sigur, dar care singure nu pot ajunge, ci 
ca o manifestare, încă o manifestare, a însuși spiritului 
unei epoce, înțeles in toată adincimea, întinderea și va- 
rietatea lui. Astfel s'a format cărticica, plină de o ilus- 
trație în mare parte rară, Istoria artei medievale şi mo- 
derne în legătură cu desvoltarea societății, care n'a gasit 
niciun fel de înțelegere, dar din care s'ar putea desface 
o expunere cit de largă, puind în alta lumină atitea din 
apariţiile artistice în cursul vremurilor. 


Tot mai mult în acești patru ani impliniţi, și întrecuţi, 
de guvernare liberală, desordonată și istovită, oboseala, 
trebuie s'o spun încă de acum, explicindu-se pe deplin 
prin necontenita reîntrare pe scena puterii a unor oameni, 
tot aceiași, eari nu se putuseră reface nici ca idei, nici 
chiar ca puteri —, desgustul de o viață politică de fră- 
miîntări sterpe mă prindea tot mai mult, îndreptindu-mă, 
pe timp cit mai lung, spre acea străinătate, dătătoare de 
mîngiieri și indemnuri, — și Ion Bratianu avea delicateţa şi 
spiritul de dreptate de a-mi împuta odată în plină Ca- 
meră că „mă primblu pe banii Statului“ (adecă modesta 
leafă de 100.000 de lei pe an pentru conducerea școlii 
pe care o creasem la Fontenay-aux-Roses) și „locuiesc 
în Casa Statului“ (pe care fără mine Statul mar îi avut-o 
nicio dată). 

La una din întoarcerile mele de acolo voiu găsi strada 
în puterea unui tineret gata de bătaie, care credea că 
servește în adevăr și cariera sa și interesele ţerii și ale 
nâţiei înlocuind munca și înțeleapta chibzuire a timpului 
său cu zădarnice manifestări violente : spargeri de geamuri, 
atac contra trecătorilor, prin care fără indoiala nu se 
schimbă întru nimic inferioritatea noastră, dureroasă și 
plină de primejdii, față de populaţia evreiască, așa de 
numeroasă, de activa, de econoama și de solidară, în 
domeniul economic, și, de la o bucată de vreme, nu 
numai în acesta. Prăvălţile se închiseseră în semn de 
protestare, după o tentativă de devastare a lor, spectacol 
care nu se mai pomenise în viața publica a Romăniei și 
care era o încurajare pentru elementele anarhice, de care 
sînt pline mahalalele, complect needucate, ale orașelor 
noastre de nesupraveghiata adunătură. Am atras în zădar, 
la Camera, atenția primului ministru, al cărui autorita- 
rism sistem Carp era tot așa de mult o simpla aparenţă 
ca și al „teribilului“ fost ministru de Interne al genera- 
lului Averescu, iar carturarii cari ca sub-secretari de Stat 
conduceau acest Ministeriu nu aveau, am spus-o, nici hotari 
rea, nici autoritatea care o poate susținea. Citeva din frasele 
cărora Brătianu știa să li deie un așa de impresionant ră- 
sunet n'au contribuit întru nimic la o liniștire care se 
putea căpăta atunci. Îndată ce astfel de mi;cari s'au dove- 
dit posibile, iar puterea publica incapabilă de a li se opune, 
vocaţii dictatoriale au apărut firește, generalul Averescu 
el însuși facind greşeala de a-și da aceasta infaţișare. D. A. 
C. Cuza a primit să devie prisonierul acestor tineri tur- 
bulenţi şi, peste capul d-sale, și, de la o vreme contra 
drepturilor d-sale, alții se vor ridica, începînd prin moarte 
de om o carieră care li va procura multe satisfacţii po- 
litice. 

M'am împărtășit și eu larg de neplăcerile, de la cea 
mai de jos calomnie la cea ma: grosolană insulta, care 

trebuiau să atingă pe oricine ţinea la ordinea și la numele 
bun al ţerii, ca și pe orice profesor și educator cu simţul 
răspunderii sale. Anunţasem o conferință la Ateneu, în 
legătură, cred, cu Unirea Principatelor, și, cum orice era 
pretext de noi demonstraţii pentru gonirea din Univer- 
sitate a Evreilor, cari trebuie întrecuţi, nu excluși contra 
dreptului lor de cetățeni, s'au luat măsuri pentru ca 
scandalul să nu se mute din stradă în sala de cultură. 
Cei ce așteptau afară, „studenţi“ de prin licee și din 
suburbii, au fost înștiințaţi de oameni de treabă că eu 
am ordonat să nu fie primiţi. Erau acolo în fața Ate- 
neului cîteva mii de tineri exaltaţi, cari nu știau nici de 
ce e vorba, nici cu cine au a face, căci de sigur nu-mi 
ascultaseră niciun curs şi nu-mi cetiseră nicio pagină. 
Am fost salutat la ieșire cu obișnuitele huiduieli prin care 
se vădia o conștiință patriotică trează și o vitejie în 
massă. Cel care mă întovărășia, speriat, îmi dădu sfatul 
de a apuca pe o strădiță laterală; desprețuind acest în- 
demn de laşitate prin care se încurajează toate imperti- 
nențele, am mers drept la „adversarii“ miei nevristnici 
și i-am întrebat dacă au ceva să-mi spuie, iar, după 
tăcerea în care așteptau să-mi întorc spatele pentru a mă 
huidui din nou ca pe cel mai rău dintre Romini — 
erau să descopere și suma cu care m'am vindut ban- 
cherului Blank, pe care l-am văzut, pentru scopuri de 
cultură și interese de schimb ale Școlii din Franța, de 
trei ori în viața mea —, li-am spus atita: „Ferice de pă- 
rinții cari au astfel de copii“. Dar, întors acasă, am de- 
clarat în scris ministrului de Instrucție, colegul dr. An~ 
gelescu, că nu înțeleg a mai răminea profesorul unui 
astfel de tineret. Preferam să-mi jeau pensia și să adaug 
ciştigul modest al unor cursuri libere. Am revenit ceva 
mai tărziu asupra acestei hotăriri a unui suprem des~ 
gust, numai după stăruințile ministrului și mai ales ale 
adevăraţilor, de și tot mai puţinilor miei elevi, opriţi 

mult timp de la lecții de frigurile liceenilor rău crescuți, 
abia intrați în Facultate. 

De atunci școala n'a fost școală, și în jurul anarhiei 
școlare, care atrăgea tineretul și fiindcă nicăiri nu i se 
dădea un teren pentru o energie aţițată de ce văzuse în 
anii din urmă, s'a alcătuit o alta. Cei cari, atita timp 
cît erau pe băncile Universităţii, se gindiseră mai mult a 
striga „Jos Jidanii“, a împărți ghionturi, a păta rochii cu 
cerneală, a sfida pe profesori și a organisa procesiunile supt 
steaguri cu „crucea birligată“, — așa-zisa svastică importată 
de la Berlin—, după datina pentru „ziua studenţimii“, aceia 
cind se produsese prima revoltă, nu puteau să intre de-a 
dreptulin viața normală, ordonată, aşa cum făcuserăm, la 
vremea noastră, după generaţiile care ne procedasera, noi. 
Succesul obținut cu discursuri fără idei și fără talent, cu foițe 
„studențești“ care vădiau o complectă nepregătire în ma~ 
terie de gramatică, ca și subvenţiile venite din partea unor 
bieţi negustori romini înghesuiți de jidovimea încunjură- 
toare, perfect solidară contra lor, toate acestea îi indem-— 
nau a continua în politica ţerii ceia ce făcuseră între 
zidurile Universităţii, acum fără nicio ordine și cu așa de 
puţin folos în studii. Aceia dintre liberali, dintre prietenii 
generalului Averescu, ca nesăturatul de putere domn 
Goga, căruia frumoasa-i literatură de pe vremuri ajungea 
a~i fi o amintire neplăcută, aproape o insultă—, cari credeau 
că se vor putea folosi pentru partid din această efer- 
vescenţă s'au înșelat: „conducătorii studențimii“ voiau ceva 
pentru ei înșii. Nu va trece vremea, și d. Cuza chiar, 
căruia i-au rămas credincioase satele bucovinene secătuite 
de Evrei, va fi întrecut, și cu exemple din Germania, pe 
cale de a se supune ultra-naţionalismului războinic al 
unui Hitler, cu amintiri din romane în fascicule și din 
spectacolele de cinematograf în care nu e decit foc și singe, 
se vor forma, pentru fericirea naţiei, care se poate căpăta 
altfel, legiunile Gărzii de fier, avind în frunte pe ucigașul 

prefectului de poliţie de. la lași. Caragiale era învins, și 
Ponson de Terrail, Xavier de Montepin înviau. O, Dra- 
mele Parisului“ și „d. de Morley care se lupta cu lupii“, 
ce realități romănești aţi ajuns astfel! Mult în urmă ră- 
măseseră anume planuri ofițerești de dictatură militară, cu 
maiorul Băgulescu, autorul unei duioase cărți despre răz- 
boiu, și cu alţii, pănă la unii generali, vorbindu-se în 
acele cercuri, unde se făceau jurăminte pe pumnale și 
revolvere, cu liste de proscripţie, și de adesiunea Prin- 
țului Moștenitor. 

Faţă de asemenea manifestări boinăvicioase atitudinea 
mea va răminea neschimbata. În fața neputinţii sau relei 
voinți a oficialilor, cari-și făceau și mai departe calculele 
lor greșite și nu îndrazniau un gest energic faţa de cons- 
pirație ca și față de demagogie, acuma singurele forțe 
vii într'o ţară de politică moleșşită și interesată, continuam 
o desaprobare făţișă, publică, hotărită, care nu putea decit 
sa-mi cîştige uri ce vor fierbe multă vreme în jurul 
mieu și pe care le voiu desprețui pănă la capăt. Ele se 
manifestau prin calomnii strecurate în miserabile foi de 
înteţire, afirmindu-se de oameni fară conștiință și repe- 
tindu-se de mulți oameni făra minte că eu, care tot- 
deauna mi-am ţinut casa, și, pe alături, tipografia fără 
cîştig, Dumnezeu știe cum, am luat bani, bani mulți, de la 
Evreii carora m'aș fi aservit, și se specifica și de la tribuna 
Camerei, nu numai de d. Cuza,dar și de pasiunea de a 
piri și de a urmări pe adversari a d-lui Madgearu, ade- 
vărat Fouquier-Tinville al iacobinismului romin, că d. 
Blank tinărul mi-a platit „Istoria Rominilor“ în limba 
francesă și că l-am făcut sa întreţie la studiile de ingi- 
nerie pe fiul mieu Mircea, pe lingă alte afaceri neștiute și de 
sigur deosebite de ale politicianilor onești, cari, fără com- 
petință financiară, erau în comitetul acelei banci. În zădar 
se răspundea limpede, la orice nou atac, că lucrarea fran- 
cesă fusese cerută de bancă pentru a o edita fără a-mi 

prevedea nicio plată, că fiul mieu era liber să-și angajeze 
serviciile viitoare la orice întreprindere onestă, ca Școlii 
de la Fontenay aceiași bancă îi dăduse doar, ei, acestei 
școli de Stat și nu mie, mobilierul extrem de modest al unei 
singure odăi, că la Teatrul Popular, întemeiat de d. Blank 
pentru a pierde un milion, eu nu eram decit președintele 
gratuit al Consiliului de administrație, din singura dorință 
de a-i da și de a-i pastra o bună direcţie culturală. 

Şi oameni altfel cumpăniţi se infectau de această cumplită 
miserie morală în plină creștere. Odată, Al. Constantinescu 
mi-a cerut o întîlnire la Cameră și după multe îndoieli 
am acordat-o bătrinului şi, de altfel, totdeauna foarte 
amabilului ministru liberal. Într'o secție a Camerei, pe 
tonul misterios al unui judecator de instrucție care-și în- 
deplineșşte funcțiunea, mi-a vorbit de un „dosar“ al mieu 
la banca Blank, unde el participa la administraţie, și mi l-a 
arătat la distanță cuvenită ca nu cumva, văzindu-mă desco- 
perit, să caut a-l smulge și nimici. Era inuntru contractul 
fiului mieu cu fabrica „Vulcan“ și mai ales zeci de chi- 
tanțe ale mele ca director al Școlii din Franţa, care-și 
avea budgetul depus la sucursala din Paris a Casei Blank; 
ba era și o cartă de visită prin care rugam personal pe 
bătrinul ei conducător, cu care wam schimbat o vorbă 
în toată viața mea, să înainteze unui student, înainte de 
vărsarea sumei budgetare, cheltuielile plecării la Paris. Cu 
un gest de infinită viclenie, puind rapede „dosarul“ în 
buzunar, ca și cum sar fi făcut dovada și nu-mi mai 
răminea decit să fiu la disposiţia istețului descoperitor, mă 
invita acuma să stau de vorbă asupra politicii, „ca să văd 
că adevărații miei prieteni sint aceia pe cari m'am obiş- 
nuit a-i crede dușmani“. M'am ridicat, l-am anunțat că 
aduc „șantajul“ în fața Camerei, și am și făcut-o, pe cînd 
el, care încercase, speriat, a mă opri, se grămădia întrun 
colț al băncii ministeriale, ca și cum p'ar fi fost vorba de 
dinsul. Cer iertare cetitorilor onești pentru aceste vyădiri, 

care mi se par necesare pentru a se fixă atmosfera tică- 
loasă în care ajunseserăm a trăi şi care nu se va curăţi, 
ci va deveni din ce în ce mai otrăvitoare. 


Ceia ce era în sălile de studiu ale Universităţii, de- 
prinsă a se revărsa în stradă cu o sălbătăcie total in- 
culturală, ceia ce fierbea în adunările tăinuite ale unor 
băieţi pe cari-i inebunia misterul și cari visau de ultimul 
act al cinematografului lor, trebuia să se întilnească, în 
formele corespunzătoare, și în Parlament. Încetul pe în- 
cetul se pierdea obiceiul, care dura de atitea decenii, al 
întrunirilor publice la Dacia, îmbulzită pănă în culoare, în 
curte, pe coperișuri de o lume, mai mult curioasă, ca și de 
țerani aduși din cele mai apropiate vecinătăţi ale Bu- 
cureștilor, cu discursurile răsunătoare către un' „popor“ la 
care se adăugiau toți jidănașii de la prăvăliile din Lipscani, 
cari iubiau mai mult pe tumultuosul doctor Lupu, și poate-l 
și votau, cu declaraţiile fulgerătoare din balcon, cu min- 
dria de a ţinea în curte „a doua întrunire“, cu ieșirea în 
grup, scoțind în față pe acei șefi cari nu credeau că e 
mai prudent să se strecoare acasă, tiptil, încă înfioraţi de ulti- 
mele accente ale propriei lor cuvintări, ba chiar cu înfrunta- 
rea, de altfel, pacifică, a armatei, care suna desperat din trim- 
biţi, pentru ca orice ciocnire cu vre-un soldat ungur din 
garnisoană să fie presintată a doua zi ca un atentat cu 
premeditare la viața „fruntașului politic“ și, în sfirșit, cu in- 
cercarile, intovarășite de zgomotoase urale, de a trece pe la 
spatele soldaţilor și de a avea suprema satisfacţie a manifestării 
inaintea Palatului Regal, strigind „Jos guvernul“ și cîntind, 
ca buni dinastici, la zabrelele închise și în fața gardei in- 
sensibile, un vibrant „Trăiască Regele“. Erau preferabile 
acum alte metode, învățate frumos de la studenți: ȘO- 
bolani spinzuraţi la clubul din Calea Victoriei al unei ra- 
muri mai iscoditoare din oposiţie, ca să moară de nacaz 
liberalii, cari, cum se știe de la cumplitele sforțari ale lui 

C. Mille, nu sint altceva decit rozătoare din pivniţile 
Băncii Naţionale şi ale băncilor sucursale, pugilate la tri- 
bună, răsturnare de urne, rupere a balustradei, întocmai 
ca în vechiul Parlament unguresc, unde naţionalitățile 
căutau, firește, să facă un „scandal european“ și să dărime 
o țară; ba un cucernic părinte rural din Teleorman, su~ 
flet dat de mult pe bătaie, cu oricine ar fi, a putut aduce 
la ședință niște fiole de gaze asfixiante care ne-au făcut 
să răbdăm, în paguba plăminilor noștri, vre-o zece mi- 
nute pănă a plecat d. Ștefan C. loan, inainte de care, 
socotit cel mai fricos din toţi, nimeni n'avea curajul să 
fugă. 

Lui Ion Brătianu, căruia i se strigau cele din urmă 
insulte, iar majoritatea mavea curajul să-l apere, i sa 
intimplat să trebuiască a vorbi stenografilor, pe cind viteji 
membri ai oposiţiei huiduiau de să se dărime cupola: d. 
Răutu de la Dorohoiu dovedia însușiri cu totul superioare 
în această privință, cum le dovedise și contra generalu- 
lui Averescu. În zădar noul regulament de supt averes- 
cani prevedea pedepse, pănă atunci necunoscute, pentru 
zurbagii. 

Așa se discuta noua Constituţie, elaborată de creierul 
atit de obosit al lui Dissescu și revisuită de omul tuturor 
punerilor la punct, Al. Constantinescu. Regele ceruse să fie 
aproape ca și cea de păna atunci, și cu păstrarea drep- 
tului la succesiune al rudelor de la Sigmaringen, care, 
după datoria lor, de altfel, luptaseră în armata germană ca 
să ajungem la pacea de la București. Ardelenii, țerăniștii nu 
voiau să știe de un astfel de act pe care Camerele, impro- 
visate Constituante, nici n'aveau dreptul să-l voteze. Cind 
toate celelalte mijloace s'au istovit, pana și la sticluțele pă- 
rintelui, oposiția cealaltă a parăsit incinta. Am ramas deci 
singur, încercînd să introduc unele schimbări pe alocurea, ca 
în ce privește caracterul național al Statului, drepturile celei 
de-a doua Biserici romănești și așa mai departe. Firește că 

atitudinea mea era socotită ca a unui trădător, iar mulțămita 
de la aceia cărora li dădeam totuși o oposiţie era aproape 
nulă. Mirzescu, omul cel mai înțelegator, cel mai liber 
fața de șeful în fața căruia ceilalți stateau timpiți și in- 
cremeniți și, adaug, cel mai sincer dintre conducatorii: 
liberali, era de părere că s'ar putea trece la o guvernare 
a mea, cu ce aș reuși a stringe în jurul mieu ; ceilalți, 
cu toate simpatiile pe care mi le arăta d. Duca pănă la 
cel mai apropiat conflict cu nervositatea sa, aveau în ve» 
dere și pregatiau o succesiune a d-lui Averescu, dar, bine 
înțeles, nu făra a se implini întreaga legislatură de patru 
sesiuni și fară a se păstra aparența că, opera fiind termi- 
nata, partidul liberal iea vacanța de care însuși şi singur 
a simţit nevoie. 

Aceasta era cu atit mai necesar intereselor partidului, 
cu cit puterea trecuse de fapt în minile lui Vintilă Bră- 
tianu, a cărui ţintă era să creeze alor săi o basă ma~ 
terială permanentă prin „comercialisarea“ în folosul lor 
a averii Statului, decretat ca incapabil de a conduce; 
prieteni devotați persoanei lui, dar mai ales intereselor pro~ 
prii, ca d. Tancred Constantinescu, așa de desagreabil 
la ascultat, îi stăteau imprejur pentru noua și energica 
ofensivă economică, pe lingă care treceau în al doilea 
plan greutăţile, tot mai mari, mai evidente și mai amenin— 
țătoare, ale Tesaurului, pentru a cărui ușurare ministrul 
de Finanţe fusese chemat la Londra de d. Titulescu, acum 
auxiliar al regimului liberal, — și, magnificent cum este 
fostul amic al lui Take Ionescu și al generalului Averescu, 
modestul și patriarhalul răzeș de la Florica imbrăcase 
cel mai corect costum de la „english taylor“ul fas- 
tuosului nostru ambasador în Occident. 

Acestei porniri către noile afaceri, care neapărat tre~ 
buiau să se producă, mulți oameni așteptind doar atita 
pentru a-și reface propriile finanțe — și sistemul va trece 
întreg, cu și mai mare cinism, la ideologii democrați cari 

făceau zimbre la ușa puterii —, m'am împotrivit din toate 
puterile mele. Arătam că Statul, calomniat pentru ocasie 
de oameni cari de fapt nu-l vedeau și nu-l înțelegeau de~- 
cît pe dinsul nu e, pe departe, un așa de rău gospodar, că 
noi n'avem capitaluri mari de scos la luptă, că ni lipsesc 
si competențele și energiile, că acest sultan-mezat cu ce 
bruma ni mai rămăsese nu va face decit să trezească 
toate poftele și să adauge la infecția morală a vremii. 
Pe aceiași linie, alții se gindiau și mai departe, pentru a 
se da o și mai puternică temelie ideii de partid. Pe cind, 
de la tribuna pe care o ocupa cu ceasurile, exasperind cu 
acusaţii de necinste și pe Vintilă Bratianu și pe auxiliarii 
lui, d. Madgearu căuta să dovedească malversaţiile să- 
virșite de oamenii regimului, aprigul compulsator de 
dosare și înlănțuitor de cifre se gindia la crearea pentru 
amicii sai a paradisurilor care vor fi regiile autonome 
în care se va desface administrarea de Stat a departa- 
mentelor lui. Un economism sigur de sine, gata de toate 
riscurile pe socoteala noastră, a tuturora, cîştiga primul 
loc în preocupaţiile timpului, măsură de măsură, reformă 
de reformă succedindu-se fară a face mai buna situația 
unei ţeri căreia nu-i trebuia alta decit ceva mai multă 
muncă, și mai bine chibzuită. 

În acest timp, din acele motive care s'au arătat mai sus, 
și care erau straine de conștiința mea, am propus d-lui 
Maniu o înțelegere mergind pănă la fusiune, și, cum 
cunoşteam destul de bine cu ce psihologie specială aveam 
a face, n'am pierdut o singură clipă cu obișnuitele 
„pertractări“, care se pot întortochia sau pur și simplu 
tăgădui pe urmă, ci am procedat prin scrisori, care ră- 
min. Răspunsul șefului ardelean, persecutat de ideia că 
totul se poate îndrepta numai de el insuși cu vechii prie- 
teni personali și cu niscai „regnicolari“ ca grupul takist 
care trecuse cu zgomot mare la dinsul, a fost cum se 
putea aștepta. Ciţiva vechi politiciani, credea d-șa, se 

pot răpede topi în masă — și nu era să fie așa —; altfel e 
însă cu oameni pe cari-i leagă un crez și atitea suferinți și 
nedreptăți îndurate împreună. Întășurat în formele de o rece 
politeță, cu care e deprins „represintantul Ardealului“, 
răspunsul a fost up refus. Altceva atrăgea încă de atunci 
pe d. Maniu: zestrea de voturi a aglomerației așa-zise 
țerăniste, și mîna luptătorului pentru eliberarea alor săi 
se întindea frățească spre omul trădării din timpul răz- 
boiului, spre sumbrul ambițios care sacrificase țara sa 
suggestiilor unei nemărgenite vanități, pentru ca acest dibaciu 
conspirator să-și retragă mina a doua zi după ce, cu 
obișnuitul acompaniament de orchestră în presă, legătura 
Ardelenilor cu ţerăniștii se pecetluise acum. 


Pe atunci, o altă imensă dorință de a stăpini se des~ 
făcuse de la acela care nu înţelegea să acopere cu numele 
său de mare general o politică, personală și de coterie, 
care nu era a sa. Nuștiu ce pot fi legăturile într'o guver- 
nare comună cu generalul Averescu, de care mă ținusem 
totdeauna departe, din causa metodelor sale, ca și din 
causa unei înfățișări care imbie numai la supuneri, dar 
am putut prețui pe urmă ce inseamnă, mai ales la gu- 
vern, legăturile cu rebelul, răpede excomunicat pentru 
călcarea îndatoririlor ierarhice, d. Argetoianu. Ciţiva prie- 
teni politici de atunci, ca d. Șeicaru, ca amicul său de 
la Craiova, d. Făgeţel, viitor membru, de pe urma da~ 
toriilor de la „Ramuri“, al partidului liberal, îmi vorbiau 
cu entusiasm de calitățile, și de inimă, ale omului care 
mă jignise așa de adinc, dar, între jignirile de fiecare zi 
ale vieţii politice din Romănia postbelică, cine să ţie 
minte prea mult pap și pe cele mai urite și mai grosolane? 

Mă îndemna la o înțelegere, oferită astfel, cu toată căl- 
dura și convingerea, prietenul politic care de mai mulţi 
ani acuma stătea lingă mine, dindu-mi tot ce putea veni 
de la prețiaasele sale calități, de ordine, de rînduială, de 

“organisare, pe care le datoria, pe lingă temperamentul 
său de gospodar moldovean ca pe vremea veche, și 
pregătirii și ocupaţiilor sale de inginer, Constantin Ciho- 
dariu, devenit secretarul partidului. Pentru dinsul partidul 
trebuia să fie o realitate disciplinată și efectivă, o reali- 
tate ca toate celelalte în viața politică, cu înscrieri și re~ 
gistre, cu o corespondență urmată, cu plata regulată a 
cotisaţiilor, cu adunări și manifestații. El trebuia neapărat 
să ajungă la putere, să guverneze. Cum, odinioară, con- 
tra d-lui Cuza, a cărui părere fusese că avem să creștem 
tineri cari pe urmă să se poată duce oriunde, apărasem 
ideia că trebuie să-i păstrăm într'o legătură de partid, 
astfel acum Cihodariu, — contra mea, care nu preţuiam 
adesiunile de formă și de interes și ținerea lor împreună 
prin mijloace exterioare și artificiale care, apoi, nu admiteam 
cultivarea speranțelor de guvernare și răspingeam tovă- 
răşiile utile poate pentru un moment, dar scăzătoare și 
compromițătoare pentru o viață întreagă —, represinta, cu 
-o convingere și o căldură impresionantă, concepția că 
nu trebuie să fie în jurul mieu, cum zicea el, un simplu 
„cerc de admiratori personali“, ci că aveam a ţinea samă 
de cerințile vieţii, că e indispensabil să ne adaptăm rea~ 
lităţii și să-i facem oarecare concesii pentru ca, în schimb, 
răsplata să fie cu mult mai mare. De aceiași părere erau, 
de altfel, și alţii din prietenii miei politici, cari credeau, 
uitind ce am putut face singuri în 1919, că a ne ţinea 
isolați înseamnă a ne distruge și cari, autori ai pronuncia- 
mentului de ieri pentru „unirea cu oricine“, afirmau că o 
asociație singură ni poate asigura participarea la viaţa pu- 
blică : intelectuali și funcționari, ei nu-și dădeau sama că la 
ei înșii, la munca lor stăruitoare de propagandiști, e cheia 
viitorului și nu-i învăța în această privință nici exemplul 
țerăniștilor, de obiceiu oameni mediocri și de o cultură 
inferioară, cari însă străbăteau, în camioane, in căruţi, pănă 
și prin cele mai depărtate văi, sau al studenților, cari agi~ 

tau la circiumă și se amestecau în viața de toate zilele 
a satelor, cu toate greutăţile și suferinţile ei. 

Nu voiam să mi se impute vreodată că am confiscat: 
pentru o politică de o inflexibilă puritate vieţi omenești 
care-și reclamă firești satisfacţii și că am cerut un eroism. 
antic unor Romini de pe la 1920. Astfel, după ce d. 
Argetoianu, om de talent și în scris, în care păstrează 
cele mai sigure tradiţii de eleganta precisiune francesă, 
așa de deosebită de felul său obișnuit de exprimare orală, 
îmi adresase o scrisoare de explicaţii față de atitudinile 
sale din” trecut, socotindu-se astfel mai mult sau mai 
puțin angajat pe viitor, am consimțit, la sfirșitul anului 
1924, să ne întilnim în casa lui Cihodariu pentru a vorbi 
despre o eventuală fusiune, în care asociatul mieu, care-și. 
reservă iniţiativa în ce privește chestiunile financiare și eco~ 
nomice, aducea de fapt un restrins număr de amici foarte 
personali și o reputație politică în care nu era numai o pri~ 
cepere, în care credea ca într'o religie, și o energie, care: 
nu se va putea verifica totdeauna asupra chestiunilor 
curente. 

Abia după citva timp, sa putut face, la un club 
care-mi mirosia puţin a joc de cărţi, acea legatură prin 
care amicii miei se credeau garantațţi în ceia ce privește 
viitorul lor politic. De la început, tovarașul care binevoia 
să accepte conducerea mea ca președinte își fixase punc- 
tul de vedere : ideologia s'a isprăvit, chestiunile econo— 
mice ocupă locul intăiu; lumea nu mai luptă pe bari- 
cade pentru un crez, ci se străduiește dureros pentru in~ 
teresele ei. Nu era tocmai ce făcusem o viață întreagă și 
ce înțelegeam să fac de acuma înainte, în ce mă priveşte 
pe mine, care voiu crede pănă la sfîrşit că la originea 
tuturor lucrurilor este starea de spirit, factorul moral, şi 
că ele au exact valoarea și trăinicia pe care li-o dă 
acesta. Dar din acel moment, reservindu-mi toată con» 
ştiinţa, nu făceam decit să-mi servesc prietenii pe 

linia pe care [i-o arăta timpul lor. Formula „eu nu sînt 
eu“ o puteam rosti încă de atunci, fiindcă ea corespundea 
realitaţii. 

Scopul d-lui Argetoianu, credincios tradiţiilor nepoto- 
litei boier mi oltene, gata oricind de frămintări și de 
harțe: odată pe cîmpiile de luptă, unde Domnii se ın- 
fruntau cu pretendenții, apoi în fundul ietacelor fanariote, 
meștere în prefaceri și rasturnari, era obținerea puterii, 
pentru alţii pe alături, pentru d-sa în primul rind, îmbă- 
tatoarea putere din care se desface o singură și imensă 
satisfacţie, aceia de a-ţi simţi toată lumea supt picioare, 
atribuindu-ţi dreptul de a face cu dinsa tot ceia ce vrei. 
O întreagă clasă politică, așa de activă încît nu odată a 
fost nenorocirea țerii, lucra din adincimile vremilor asupra 
unui suflet ca al său, în care erau atitea puteri și atitea 
reserve, de și mult mai puține decit îi plăcea să și le 
atribuie cine le poseda. 

Deci alcătuirea însăși a „partidului naţionalist al po- 
porului“ era pentru amicul mieu numai un pas, insufi- 
cient, în drumul spre ţinta ultimă. Contra partidului li- 
beral, pe care-l] atacasem eu însumi totdeauna, de la o 
legislatură la alta, din antipatie faţă de un doctrinarism 
pe atit de îngust și de demodat, pe cit și de nesincer, și 
fața de apucăturile sfidătoare ale unui despotism personal 
care nu era nici fecund în fapte, nici amabil faţă de ad- 
versarii onești și patriotici, trebuiau să se adune toate pu- 
terile oposiţiei, de la noua noastră formațiune pănă la 
naționalii din Ardeal, de fapt ardeleno-takiști, păna la 
țerăniștii de orice nuanță și de orice calitate. Programele, 
declaraţiile de principii îi păreau acestui om, care credea că 
de fapt tot el va hotărî situaţiile, forme schimbătoare ca haina 
de ceremonie, arhaică și une ori ridiculă, pe care m'ai ce 
“face și o pui Ja ocasiile solemne, iar pe „șefii“ succesivi îi ju- 
deca simple figuri decorative, pe care ești silit a le întrebuința 
fiindcă personal n’ai încă atita trecut, atita popularitate și atita 

putere de a trezi simpatii pentru a lucra pe sama proprie. 

Sentimentul că vechea mea politică s'a isprăvit, înlo-= 
cuită de iîmbulzeala vulgară a unor neinfrinate ambiţii 
nealegindu-și mijloace, a făcut ca, încă de atunci, fie și 
numai pentru a face să înceteze intolerabila tiranie a libe- 
ralismului decăzut și căruia-i lipsiau de o potrivă și simțul 
vremurilor și valori umane mai distinse, să mă de- 
clar înțeles cu orice încercare de a grupa impreună 
oposiţia, fie și intr'o fusiune, forma fiindu-mi indife- 
renta. Astfel, cind, la sfirșitul anului în cursul căruia 
naționalismul-democrat, care era o școală de etică, ab- 
dicase în fața spiritului nou, indiferent la asemenea 
consideraţii, am plecat eu la Paris pentru lecţiile și cerce- 
tările mele, și i-am dat în scris d-lui Argetoianu, care-și 
urmaria cu stăruință scopul, voia de a încheia cu naţio- 
nalii, la cari acum dorința de putere biruia totul, înțele- 
gerea pe care ar crede-o de cuviință, n'am schimbat un 
singur cuvint asupra condiţiilor, gata de a le primi cu 
același despreţ pe care contingențele politice "mi-l inspi- 
raseră și care nu făcea decit să crească din zi în zi. Eram 
hotărit să mă întorc din străinătate numai după sfirșitul unor 
tratative pe care le bănuiam că vor fi lungi și grele, de 
și erau la indemină punctele pe basa cărora d. Maniu 
făcuse trecătoarea înțelegere cu ţeraniștii; se pare că 
singure asigurările d-lui Argetoianu, totdeauna bine la 
Curte, că regele Ferdinand, doritor de a scutura stăpi- 
nirea lui Ion Brătianu, e dispus să dea moștenirea unei 
asociaţii a noastre cu Ardelenii a hotărit pe aceștia din 
urmă a se uni cu noi, într'o formulă pe care o lăsau așa 
de vagă anume pentru ca apoisă reclame pentru dinșii 
ceia ce doriau mai presus de orice și ce erau să și aibă 
de fapt: conducerea. 

Mi se scrisese la Paris de d. Argetoianu că toate s'au 
aranjat, că va căuta să-mi asigure o conducere pe care 
no cerusem, și fiindcă-mi dădeam samă ce ar putea ea să 

însemne cu astfel de oameni, crescuţi astfel și deprinși 
cu un astfel de sistem politic. Toate aceste amănunte 
personale îmi erau, de altfel, atit de indiferente, încît, 
cind am fost întrebat dacă primesc ca fusiunea să se facă 
și mai larg, cu însuși generalul Averescu, a cărui ac- 
țiune, imitind pe a fascismului italian, o criticasem aspru, 
socotind-o periculoasă, și pentru aceia că alții, fara niciun 
scrupul, vor imita-o, am telegrafiat că admit bucuros și 
„fără vre-o rancună“. 


Veniam deci, după luni de fericită muncă intelectuală, 
de care va fi vorba în altă parte, în acest mediu de ne~ 
sinceritate și de intrigă, așa de defavorabil pentru pre~ 
gătirea unui regim cu totul deosebit de al liberalilor, 
cum îl doriam eu, fară să știu ce sint în noua combinație 
și ce se cere de la mine. 

Ce se cere, am afiat-o îndată. Atacul hotarit, fară nicio 
reservă și nicio cruţare, contra unui reġim care se 
părea că ar putea încă de atunci să se prăbușească. Ast- 
fel, judeca d. Argetoianu, conducerea mea „s'ar impune“. 
Am satisfăcut, în sesiunea prelungită asupra primăverii, 
această dorință a aliaţilor și tovarășilor miei, înfruntind 
pe dictator, care, profund jignit de îndrazneala mea, și-a 
părasit furios locul din fruntea băncii ministeriale. 

Ce trebuia să am în această meșteșugită tovărășie, mi-a 
dovedit-o imediat acţiunea neobosită a d-lui Maniu. 
Plingeri, transmise cu aierul profund și misterios care i 
se cunoaște, de d. Argetoianu, m'au adus la gestul generos 
de a ruga, printr'o scrisoare publică, pe d. Maniu să mă 
ajute, în același rost și cu aceleași drepturi, la conducerea 
unui partid în care se adunaseră, fără nimic comun, oameni 
de toate speţele. M'am grăbit să-i propun și o împărțire a 
rosturilor, eu reservîndu-mi numai pe acela de direcţie 
generală fără să mă amestec în ceia ce se numește, 
trivial, dar corespunzător cu adevărul, „bucătăria de par- 
tid“. În aparenţă satisfăcut astfel, căpetenia Ardelenilor n'a 

întărziat să facă us de „drepturile“ sale : n'am ajuns a pre- 
sida o singură dată comitetul de conducere, în care-l ga~ 
siam totdeauna instalat și decis să înlăture orice imix- 
tiune, fără ca el insuși să represinte o voință veșnic trează, 
sprijinită pe o adevărată cunoștință a lucrurilor, ca unul care 
se mira că la Bacău sint felinare, și a oamenilor, cei din 
ţara veche fiindu-i cu desăvirșire străini. Bietul mieu 
amic Cihodariu, care fusese așa de bucuros c sa făcut 
fusiunea, a pastrat numai teoretic situația de secretar 
general, căci minuitorul mașinii de partid nu recurgea 
niciodata la dinsul, ci se servia de tinarul fiu al prie- 
tenului mieu, și politic, Lugo ianu, pentru ale cărui in- 
demănări de englezește, capatate în America, d. Maniu avea 
o admiraţie nemărgenită. Cind a fost vorba și de înțele- 
gerea cu ţerăniștii, foarte dirji, cu taiosul cuvint al d-rului 
Lupu, nu s'a putut ajunge la niciun capat, întilnirile fund 
mai mult un prilej de certe și de jigniri, tocmai in mo- 
mentul cînd se impunea mai mult o loaială conlucrare. 


La sentimentele pe care le aveam fața de regimul care 
se eternisa fara să poată da o singură creațiune serioasa 
și durabila se adăugi mai tărziu revolta fața de lovitura pe 
care, la inceputul anului 1926, temutul domn neincoronat 
al ţerii, stăpinit din ce în ce mai mult de o pagina pa~ 
timă de a domni, strivind totul supt o mină mult mai 
grea, de și inmanușată, decit „pumnul“ de sfidare al 
d-lui Argetoianu, o dadu în chiar cuprinsul dinastiei, pe 
care credea ca o poate conserva numai în felul pe care 
i l-ar impune voința sa necruțatoare. 

Nu văzusem de mult pe Prinţul Moștenitor, pentru 
care aveam o sinceră afecțiune, cu o reală preţuire a în- 
sușirilor sale de inteligență, dacă nu și de o voință necon- 
tenit aceiași și putind servi ca o basa politică în așa de 
grelele împrejurări, care deveniseră și mai îngrijorătoare 
pria reaua stare de sănatate a Regelui. Ultima oară, la 

masa dată la Curte pentru întoarcerea sa dintro lungă 
călatorie, menită a-l desface de legături la care ținea încă 
așa de mult, și dintr'un cavalerism laudabil, putusem 
constata cît îi folosiseră aceste drumurt în largul lumii, 
pănă în India, în laponia și în Egipt, cită folositoare 
experiența adunase și cit de bine o stăpinia. De atunci, 
casătoria cu princesa Elena a Greciei, femeie foarte bine 
crescută, cu multă chibzuială și masură în toate mani- 
festarile ei, atit de discrete, și simpatica și prin însuşi- 
rile ei fisice, legase și mai strins de Moștenitorul Tro- 
nului speranțele într'un viitor în care asupra tuturora 
nar mai apasa așa de intolerabil spiritul de partid incor- 
porat în trufia lui Brătianu al II-lea. De și oposiţia, 
jignită de atitudinile dictatorului ministerial, a refusat 
invitaţia, făcută cu un gind de apropiere între oamenii 
politici, la botezul copilului caruia i s'a dat numele, plin 
de glorioase amintiri, al lui Mihai Viteazul, această asi- 
gurare a viitorului dinastiei a umplut de bucurie pe toți 
aceia cari înțelegeau ce poate să însemne într'o demo= 
crație imorală și necontenit tulburată garanţia de ordine 
și continuitate a familiei domnitoare. 

De și se vorbia, de la o vreme, dar foarte puţin, de 
cîțiva inițiați numai, de o noua pasiune a Prințului, de 
și o calatorie în Italia ıl facuse să capete simpatie pentru 
fascism și el descoperise ca agent al marii prefaceri tocmai pe 
d. Argetoianu, nimic în atitudinea și în actele sale nu arăta 
că în interesul țerii ar fi sa se iea masura, atît de extra- 
ordinară și plina de cele mai mari riscuri, a înlaturării 
violente — și în ce condiţii de publicitate grosolană, unită 
cu cele mai urite calomnii!, —a unui tinar frumos și 
voinic, stapin pe multe cunoștinți preţioase, inițiat în ros~ 
turile armatei și iubit de tînăra ofițerime, care, apoi, schița 
şi programe culturale potrivite cu nevoile morale ale terii 
şi cu dorinţile unei generații asupra căreia lunga și 
greaua mea predică nu ramăsese fară influenţă. 

Şi totuși Ion Brătianu era hotărît să sfarme ultima pie-— 
decă în calea unei dominaţiuni, pe multă vreme asigu- 
rată, a partidului sau, și, astfel, el, șeful unui guvern impopu- 
lar, al cărui sfîrșit se apropia, îndrăzni totuși să impună slă- 
biciunii unui tată bolnav de o teribilă boală, care se 
putea bănui încă de atunci, o hotărire la care Regele era 
îndemnat și de factori cari nu se pot numi fără durere, unii, 
și fara desgust, alţii. 

Chemat la Sinaia pentru a exprima o părere într'o 
chestie pe care nimic nu făcea so presimtă alţii decit 
puţinii iniţiaţi, am fost inștiințat din vreme de cîțiva prie- 
teni, cari mirosiseră secretul, de ce e vorba. Cu toată puterea 
sufletului mieu eram contra măsurii neîndreptaţite și 
brutale. În drumul spre castelul unde așteptau și dd. 
Maniu și Vaida, ca și representativul personagiu rural care 
e d. Mihalache, prelucrat de intriga lui Stere, pus și el la 
cale de d. Știrbei, care avea motivele sale de a dori 
să se miîntuie cu Prințul, am văzut ieșind în automo- 
bilul Presidenţiei pe Ion Bratianu. Înfașurat în blana 
părintelui său, cu căciula trasă pe urechi, sever și palid, 
el întrupa în acel moment ca privire și atitudine toată 
politica nemiloasă pe care o dusese lungi ani de zile, 
unind binele cu răul, dar totdeauna cu preocupaţia, 
decisivă, a intereselor grupării sale și a cerinţilor imen- 
sei sale mîndrii. De ambele părți ochii s'au întîlnit cu o 
expresie care corespundea unei absolute imposibilităţi 
de a ne găsi vre-odată pe același drum. Ín acel mo- 
ment, eu care nu mă pot opri mult timp asupra persoa~ 
nelor, mersul lucrurilor însuși interesind mai ales, cum. 
e și firesc, pe istoric, uram pe lon Brătiânu. 

Regele Ferdinand, la care am fost introdus după ce 
văzusem, nu fără greutate, pe regina Maria — și nu e 
vremea să spun ce impresie am cules din intilnirea cu 
aceia a cării mare operă naţională o admirasem și O 
ajutasem la lași —, era un om descompus de durere, care, 

vorbind, cu neașteptate destăinuiri, îmi uda minile de 
lacrimi. Fiul său, plecat la Veneţia, nu raspunsese cum 
se aștepta la stăruințile părintești de a se intoarce: 
era o cumplită luptă de familie, întețită de răuvoitori 
interesați, care mă îngrozia. Am cerut favoarea de a 
interveni eu însumi pe lingă Prinţ, gata sa plec în Italia; 
am propus cu stăruință măcar o aminare a decisiunii, și 
mi se paruse că am căpatat-o, ceia ce m'a făcut să o 
comunic cu bucurie asociaţilor miei ardeleni, complect 
desorientați și preocupați numai, ca toți ceilalți, de 
grija să nu piardă perspectivele de a ajunge la putere. 

După amiazi, la ceasurile cinci, în trista solemnitate a 
Castelului Peleș, în sala de Consiliu de pe vremuri, 
unde cu atita demnitate și regala mindrie presidase regele 
Carol pe sfetnicii sai din boierime, cari știau să deie de- 
cența și actelor celor mai neplăcute, aşteptam, miniștri, 
conducători de partide, cu dd. Maniu și Vaida impreună, 
sosirea, care intirzia, a Regelui, prins într'o ultimă sforțare 
de a-l duce la actul iremisibil. 

Am descris aiurea neuitata scena, cu șovăirile unor oa- 
meni fără caracter, cari căutau în resursele lor intelectuale, 
nu prea bogate, tot ce putea să fie echivoc și evasiune, — 
d. Maniu biruind pe toți în această privință, pe cind ro- 
tundul provincialism indiscret al d-lui Vaida avea măcar 
francheță în acceptarea dorinţii regale, îmbrăcată în formele 
cele mai dure, ca să pară că e voință, și că voinţa aceasta 
e a lui, numai a lui —, cu lipsa sfatului celui bun de la acel 
care, in supremă situație ierarhică a Bisericii, ar fi putut 
vorbi mai tare decit oricine, cirja lui fiind altceva decit 
beţigașul de orhestră al unui șef de partid, cu ingimfa- 
rea lui lon Brătianu, lovind cu pumnul și graseind 
maiestos felicitările pentru Regele care „incă odată s'a 
invins“, cu triviala satisfacție a lui Al. Constantinescu, 
strigind ca imediat decisiunea să se dea la „Monitoriu“. 
Regele a trecut in fața acelora cari nu cutezaseră a 

împiedeca greșeala şi, ajuns la mine, mi-a amintit exem- 
plul lui Carp, care n'a vrut războiul și apoi totul a ieșit 
bine, iar, faţă de rechemarea aceasta a omului care n'a știut 
iubi, eu i-am observat Regelui că în împotrivirea mea de 
unul singur era la mijloc și iubire. 

Afara, bunul general Rasoviceanu, care mă conducea 
la gara, avea lacrimile in ochi. In tren, ceilalți vorbiau de 
orice, ca la capatul unei întilniri fară importanță, d. Mi- 
halache, retras la o parte, făcindu-și cuvenitul raport 
lui Stere, care se vedea revenit pe scena politică prin 
interesatul sprijin al d-lui Ştirbei. 

Au urmat acele audienţe din București în care Regele 
căuta să vada dacă numirea unei regențe e sau ba o 
necesitate imediată. După o conversație cu d. Hiotu, 
mareșal al Palatului, care mi-a spus în ce formă nedi- 
bace dusese la Veneţia somaţia întoarcerii, am mers în 
odaia suferinţilor și îndoielilor, mascate cu aceiași apa- 
rentă energie și luare a întregii răspunderi, numai după 
ee fusesem asigurat că nu se va încerca a mă face să 
revin asupra unei nezguduite hotăriri. Îmi propusesem 
să nu ajut pe Rege a vorbi și să dau un singur răspuns, 
acela al unei desaprobări definitive a actului îndeplinit. 
M’am ţinut de cuvint și am căutat curajul care trebuia 
pentru a fi marturul chinului supra-omenesc. Se pare că 
Suveranul a socotit ca o ofensă faptul că m'am ridicat după 
raspunsul unic pe care i-l dădusem, fară să aştept o con~ 
cediare, și era minie în glasul său cind am aruncat acea 
responsabilitate pe care cavalerismul său  jertfitor și-o 
atribuia, asupra „facătorilor de rele“ cari erau pentru mine 
miniștrii săi. — „Sînt consilierii miei“ !—„Şi o ţară întreagă se 
întreabă de ce nu se desparte Maiestatea Voastră de dinșii“. 
Ne-am revazut de atunci rare bri, intîmplator sau cînd 
cerea o neapărată datorie, și regele Ferdinand, așa timid 
cum se înfațișa, nu era om care să uite, și n'a uitat. 

Aceiași rușine ca în Consiliul de la Sinaia a fost la 

Cameră, Cutare nu știa cum să strige mai tare de la tri~ 
bună aprobarea sa pentru hotărîrea regală, intrecînd și 
dirzenia, cu aceiași încruntare de sprincene și același gest de 
pumn, a primului ministru; alţii, ca dd. Maniu și Ar- 
getoianu, nu știau cum să găsească o mai subtilă for— 
mulă de alunecare și se straduiau să-mi impună o tăcere 
pe care, cu o zbucnire de indignare în glas, am rupt-o 
pentru a-mi striga convingerea. Apoi toata lumea a trecut 
la grija intereselor momentului, gata firește să aclame la 
ceasul sau pe acela la a carui condamnare contribuise 
fiecare după puteri, fără ca el insuși, prins de o crisa de: 
voinţă, să fi facut cel mai slab gest de aparare, ba mergind 
chiar pana la desavuarea formală, în scris, a aparato- 
rilor sai. 

Acuma nu mai erau doi stăpini in Romănia, ci unul 
singur: Ion Bratianu. Dinastia de fa Argeș biruise cu 
totul pe cea de la Sigmaringen. In neexperiența patriar- 
hului, în formalismu! juridic al magistratului Buzdugan, 
care totuși va încerca unele gesturi față de cine in elegea 
a-i porunci ca unui subaltern de la un birou oarecare, 
în lipsa de chemare a prințului Nicolae, inzestrat totuși 
cu o sinceritate și un loialism care-i vor da in viaţă multe 
ceasuri bune, el nu putea să vadă nicio îngustare a unei 
autoritaţi afirmate cu atita stralucire. 


Mai lipsia un lucru pentru deplina asigurare a acestei 
atotputernicii care nu bănuia că pe lingă prevederile 
omului sint și hotaririle unor misterioase forțe care dis~ 
trug cele mai solide edificii ale calculelor celor mai precise 
şi că împotriva acestor sentințe nu e mijoc de apărare. 
Trebuia o lege electorală, împrumutată de la fascismul 
italian, care avea un întreit avantagiu: acela de a distruge 
orice valoare a votului pe regiuni, unde se alege omul, 
pentru a-i substitui votul pe țară, unde se votează par~ 
tidul, acela de a reduce importanța minorităților naţionale 

și acela de a zdrobi, prin însuși acest vot pe țară, cit și 
prin clausele care impun însemnate sacrificii bănești, tot 
ce se putuse înjgheba ca partid mic, 

După promulgarea acestei legi, dictatorul se retrase ca 
să reapară, cînd ar fi vrut, mai puternic decit oricind 
(Mart 1926). Dar, pănă a nu ajunge la partea pe care 
mi-au dat-o împrejurările, și acum așa de vitrege, în re~ 
solvirea crisei care se deschidea prin aceia că despotul 
luase vacanţă pe citeva luni de zile, o privire asupra 
muncii intelectuale din acești doi ani în cari ea a fost 
singurul mieu adevărat sprijin și singura mea mingiiere. 


O mare parte din această activitate, pe care naș 
jertfit-o pentru nimic în lume ca să-mi restring tot gindul 
și fapta asupra unei vieţi politice sterpe , numai de intrigi 
și de interese personale, a fost în legătură cu drumurile 
mele în Apus. 

Provincia francesă o cunoșteam nu numai prin întăiul 
«drum de informaţie generală. Numit doctor de onoare 
al Universităţii din Strasbourg, mersesem, îndată după răz- 
boiu, în capitala Alsaciei reocupate de Franța, unde am 
găsit urmele bogate, dar greoaie, ale șfertului de veac 
petrecut supt dominaţia germană și călduroasa dorință a 
Francesilor de a relua legăturile de tot felul cu provincia 
care li aparținuse două veacuri. O mare operă de res~ 
taurare culturală se săvirșia acolo, în umbra măreţei ca~ 
tedrale, în fața Rinului care desparte două civilisații, 
aproape două lumi, și toate sacrificiile se făceau pentru 
ca instituțiile de acolo să fie la cel mai înalt nivel. În 
mijlocul colegilor înveșmintaţi în togele lor colorate, după 
vechea și buna datină, am vorbit despre naţionalitățile 
reale și cele aparente în Sud-Estul Europei și, destul de 
stîngaciu, am vrut să schițez o privire generală asupra 
artei romănești. Începuseră a veni acolo, unde cimitirul 
de războiu cuprinde pe bieții noștri soldaţi, puși de Ger- 

mani la minele de potasiu, și, de fapt, lăsați să moară 
de foame, studenţi în teologie de la noi — alții mergeau 
la protestanții din Paris, cu cari am legat apoi relaţii așă 
de strînse, devenind și doctor de onoare al Facultăţii. Am 
mai revenit apoi la Strasbourg, invitat de bunul general 
Berthelot care-și isprăvia cariera militară în situaţia de 
comandant al acestei Alsacii, și am fost găzduit — cine s'ar fi 
putut gindi la o asemenea minune! — în chiar palatul de 
granit roz al lui Wilhelm al II-lea, am fost servit în far- 
furiile lui împărătești, — şi acest mediu pe care i-l dăduse 
desfășurarea tragediei istorice suggera fostului sol al Fran- 
ciei în mijlocul miseriilor noastre povestiri, cuprinse numai 
în parte — el însuși o spunea —în notele lui, care ar 
trebui găsite, despre momentele cele mai delicate și mai 
supuse discuţiei din legăturile lui cu șefii armatei romănești. 

La Lyon, unde mă aștepta, în chiar casa lui, buna pri~ 
mire a prietenului Focillon, mi se acordase aceiași dis- 
tincţie doctorală. Am putut cerceta în răgaz marele oraș unde 
primarul, un om politic de importanţa d-lui Herriot, făcea 
o așa de lăudabilă operă de ajutorare și inălţare a clasei 
muncitoare, dind (lucrătorilor, soțiilor și copiilor lor să- 
nătatea și poesia grădiniţilor din margenea imensei aglo- 
meraţii: intrun discurs la Primărie, șeful radical își arăta 
încrederea în viitorul socialismului rusesc, pe care-l iînvi- 
tase la vestitul bilciu liones și-l credea capabil—generoasă 
ilusie ! — de a-și plăti datoriile față de toți creditorii și, 
firește, în rindul întăiu faţă de democraţia francesă. Îm- 
preună cu d-rul Cantacuzino, care a ţinut un frumos 
discurs, de o impecabilă rostire, am fost proclamat doctor 
de onoare în sunetul musicei militare, cum cere obiș- 
nuința pompoasă a locului, și din nou mi s'a oferit prilejul 
de a lămuri partea care ni revine în desvoltarea artei de 
după Bizanţ. 

La Academia din Lyon, care primia și pe tinărul mieu 
coleg și fost elev Oprescu, așa de strins legat de d. 

Focillon, iniţiatorul lui în studiile de artă, am vorbit, ca 
membru străin, despre problema situarii regatului dac al 
lui Decebal im m jlocul lumii barbare și despre adevăratul 
sens al campaniilor lui Traian, arătînd că pentru marele 
Împărat, continuator al lui August, nu era vorba numai 
de o acţiune locala, cu atit mai puţin de presupusa ras- 
bunare a onoarei armelor Romei, invinsa supt Domițian, 
ci era o încercare îndrazneață de a învălui pe la Răsărit 
întreaga lume barbara, mai ales germanică, întocmai 
precum, cu atitea veacuri ın urmă, regele asiatic Dariu 
venise la gurile Dunarii pentru ca să iea pe la spate 
incomoda și periculoasa barbarie scita. 

O invitaţie staruitoare a d-lui N. P. Comnen, care în 
timpul razboiului facuse însemnate servicii propagandei 
romănești în Elveţia, unde acum se întorsese ca minis- 
tru la Berna și represintant pe lingă Societatea Naţiuni- 
lor, m'a adus în minunatul oraș de supt Alpi, în fața 
limpedelui lac asupra caruia se abat albe păsări de Mare 
venite prin larga deschizătură a Rhânului. Acolo, găzduit 
cu cea mai largă prietenie de acest om atit de primitor, 
am ţinut conferințile despre Sud-Estul european pe care, 
cu altele, le-am adunat la 1924: „Cinq conférences sur le 
Sud-Est de lEurope. Am cunoscut acolo o societate co~ 
rectă, discretă, dușmană a tot ce e frasă și aparenţă, 
păstrind din calvinismul strict al secolului al XVI-lea 
rari însuşiri de carácter și o simplicitate așa de simpatică. 
Voiu mai reveni acolo, de pe urma acelorași staruinți 
amicale, spre a vorbi despre cultura și literatura bizantină, 
despre perioadele acesteia, despre Fotie, sfărimatorul mo- 
mentan al legăturilor cu Roma pontificală, și mi se va 
decerne, în acele forme de o colegialitate fără zgomot, 
titlul, confirmat printr'un vot, greu de căpatat, al Adu- 
nării cantonului, de doctor de onoare al unei Universităţi 
unde nu lipsesc Rominii. Între profesorii ei, unul ne cunos- 
cuse de mult prin călătoriile sale de exploraţie antropolo- 

gică în museul de neamuri al Dobrogii, și el ni va reveni, 
pănă și în colțul mieu de la Vălenii-de-Munte: d. Eugène 
Pittard, un adevarat și bun prieten, pe care-l întovărăşia 
în excursii nu totdeauna ușoare de facut soția sa, femeie 
de un mare talent literar, tare a iscălit cu pseudonimul 
Noëlle Roger pagini adînc dureroase despre spitalele 
războiului (Notes d'une infirmière) şi a creat cu o imagi- 
nație cutezătoare și absolut nouă o întreagă lume inedită 
în romanele ei; d. Pittard va fi și patronul exposiţiei 
noastre de veche arta la Geneva. Ginditor curagios și 
spirit de largă sintesa, sufletul omului întrece chiar și 
opera, atit de solidă, și el se exprimă în marii ochi de 
calda lumină, în generositatea romantică a bărbii sale 
larg răspindite, în fiecare din gesturile temperamentului 
său meridional, escepţie în cetatea reservelor puțintel 
cam reci. Am colaborat un timp și la Revue de Genève, 
publicaţie foarte stimata în lumea internaţională, a acelui 
spirit revoluţionar care e d. Rotert de Traz. 

În 1923 și 1924 am primit o îndoită invitaţie, determi- 
nată de sigur și de legaturile noastre politice recente, 
de a visita Cehoslovacia și Polonia, dind conferințe în 
centrele universitare ale acestor ţeri de o așa de energică 
revenire la viața națională liberă și așa de mindre să 
arate opera impunătoare realisată în așa de scurtă vreme, 


Pregătită de multă vreme, în toate domeniile, printr'o 
îndărătnică muncă inteligentă, de o perfectă solidaritate, 
pentru ca, la vremea care ar veni, toate să fie gata și la 
locul lor, ca să lucreze într'o perfectă armonie, Ceho- 
slovacia, condusă de senina înțelepciune a cugetătorului 
Masaryk și, ın afară, apărată de staruința și increderea 
fostului profesor Eduard Beneș, pe care am avut ocasia 
a-l cunoaște, descoperind cită vitalitate activă și pre~ 
văzătoare se ascunde în trupul mic și nervos, în mintea 
iscoditoare de proiecte care nu se mai părăsesc odată 

formate, putea servi ca model oricării ţeri, cit de veche, 
din Europa. Masele populare, în care nu lipsia totuși sămința 
de nemulțămire, erau ţinute într'o ordine exemplară, 
ajutînd la aceasta și o cultură elementară bine îndrumată, iar 
puternica minoritate germană, la inceput cu fireştile aspirații 
peste hotare, era potolită prin chemarea de a participa 
la o muncă atit de fecundă și evident folositoare tuturora. 
Agricultura fusese regenerată științific, și prin strînsa legătură 
cu o industrie așa de puternică, urmînd pe cea de supt 
Austria și păstrindu-i debușeurile, care s'au întins chiar 
și pănă la hăinăriile din București și la porțelanele cu vederi 
din Vălenii-de-Munte, pentru Romănia, pănă la depositele 
pe care le-am gasit tocmai în fundul Californiei, dincolo 
de San-Francisco, pe drumul Mexicului. Școala răspun- 
dea unor nevoi reale și învațămintul mai înalt servia cu 
spor o întoarcere bruscă de la tradiţiile subgermanice la 
orientarea spre Franţa sprijinitoare, iar cursuri de limbile 
popoarelor vecine făceau ca la Praga, unde lucra și 
profesorul macedonean, așa de primitor față de noi, Staca, 
să se găsească și destui cari să fi învățat romănește, tri~ 
mesului ja București recomandindu-i-se chiar o cît de ră- 
pede inițiare în limba pe care un Kunzi!-]ezerski ajungea 
să o înţeleagă și să o scrie curat. În sfirșit, cultul trecu- 
tului era întreținut cu o nesfirșită iubire și, pretutindeni, 
grijile edilitare erau perfecte. 

Am vorbit la Universitatea cehă din Praga, nu numai 
de relaţiile noastre cu Cehii, prin husitismul secolului al 
XV-lea, trezitor și pentru literatura noastră, ca și prin pe~ 
trecerea în acel oraș a lui Mihai Viteazul fugar, dar și de 
raporturile ce putea să aibă acea mare mișcare reforma» 
toare nu numai în domeniul religios, cu Anglia lui 
Wycliffe firește, dar și cu Franţa agitată de idei înoitoare 
în epoca, atit de cunoscută mie, și mai ales în această 
privință, a lui Philippe de Mézières. Am găsit aici, unde 
ministrul Romăniei, d. Hiotu, ni crease o atmosferă așa 

de simpatică, și un tînăr industriaș, menit unei triste soarte, 
a cărui elegantă soție era fiica unuf avocat din Bucureşti. 

De la Praga am trecut la Brno, Briinnul austriac, așa 
de vesel in acele zile de primăvară, cu arborii în floare 
ai străzilor largi, iar de-asupra cu stinca, plină de prigoni- 
toare amintiri, a Spielbergului, inchisoarea politică veșni- 
cită de Silvio Pellico; am găsit casa veche, cu larga 
curte și zidurile inalte, pe poarta căreia se păstrează, așe- 
zat în răgaz pe vine, cu ciubucul în gură și fața fericită 
de huzurul unei captivităţi voite la creștini, un Alexandru- 
Vodă Ipsilanti de piatră. 

Puţină lume se putea stringe aici pentru o conferința 
în limba francesă, în afară de profesorii cari mau în- 
timpinat cu atita prietenie. Și mai puţină insă în vechiul 
Pojon al strămoșilor noștri, devenit acuma, pe basa unor 
deducții istorice, Bratislava, centru pecetluit pentru ot- 
deauna cu marca Ungariei teresiane, banal și prăfos, fără 
monumente, patriarhal și leneș, dar totuși lăfăiat pe malurile 
Dunării purtătoare de atita viață și peste albia căreia trece 
vintul invietor al atitor civilisații. Aici am găsit însă pe 
foasta noastră elevă de la București, răspinditoarea har- 
nică a cunoștinților despre Romini, mai ales în domeniul 
literaturii, d-ra Jindra Flajshansova, fiica unui profesor 
din Praga, membru al Academiei cehe: era să fiu mai 
tirziu și doctor de onoare al Universităţii acesteia din 
Bratislava. 


Stăpinită de marele ei trecut, spre inchinarea căruia 
erau minate în lungi cete toate școlile, pănă și la gigi- 
licii din clasele primare, puternic întipărită de un cato- 
licism fervent, care aducea la procesiuni sate intregi cu 
prapurile şi statuile colorate ale Madonei ocrotitoare și 
trintia la pămint pănă departe de porţile bisericilor, cu sute 
de lumini care filfiiau de cîntecele entusiaste ale mulţimii, 
pe credincioșii întirziați, hotărită apoi să domine, printr'o 

cultură chemată la lupta de fiecare ceas, minoritățile ei . 
cea rusească, pe care o desparția de Moscova prin vraja 
istorică a Ucrainei, cea evreiască, în ciuda pasiunii naționa- 
liste pentru caftan, perciuni și tichiuța, în care se vede 
că Evreii poloni admira un fel de folklor special, de un 
foarte dubios caracter simpatic, țara regelui Casimir și a 
lui loan Sobieski făcea, de la un capat la altul, o impiesie 
de Stat larg și puternic, solid intemeiat, cu toate aprigile 
certe de partide pe care le-a zdrobit apoi, prin metode 
care-i sînt proprii, mistica personalitate de visionar incal- 
culabil a mareșalului Pilsudzki ,pe o conștiință naţională 
nezguduită. 

La Varșovia, am regăsit atmosfera de secol al XVIII-lea, 
dar cu atita mișcare libera pe car timpurile rusești n'o 
cunoscusera, cu atita bucurie de a trăi, masiva catedrală 
aurită a Rușilor, şora mai mare a celei împlintate în mij- 
locul Bucureștilor, fiind osindită la darimare ca „lipsită 
de trainicie” : dominaţia rusească de peste un veac părea 
că mar fi fost niciodată. Funcţionarul de la Externe 
care mă întovărașia ma făcut să cunosc pe șefii, meniţi 
unei existenţe efemere, cari dominau atunci viața poli- 
tică, astfel: pe impresionantul președinte al Seimului, pe: 
pitorescul „Mihalache“ polon, care pastrase din costumul 
de acasă numai lipsa de guler, mulțamită careia ajunsese 
și președinte de Consiliu, pe cutare marunt, nervos și 
de sigur nu peste măsură de frumos represintant al 
extremei stingi. Am fost presintat și președintelui Woj- 
cechowski, bun bătrîn cu barbișon alb, vechiu refugiat 
prin Elveţia, care vorbia încet, obosit, dar cu o patriar= 
hală amabilitate, o germana cu accent. Dar, împotriva 
sfaturilor ce mi s'au dat, am cerut neapărat să visitez, 
la retragerea de lingă ora, intro căsuță cu scara de 
lemn nevăpsit, păzită de garda lui credincioasă, pe omul 
așa de puternic şi în această abdicare momentană, care 
pregătia o lovitură de Stat; cu mareșalul Pilsudzki am 

vorbit mult timp despre multe lucruri, cu ochii la fe~ 
Teasta care se deschidea asupra vastei întinderi a șesului 
pe care larga Vistulă călătorià spre Marea depărtată. 

Data aceasta, capitala polonă mi-a vădit și altceva de~ 
cit tainele archivelor și bibliotecilor sale. Am căutat 
prin toate colțurile urmele de trecut, și, în luxosul castel, 
de stilul frances iubit de tinăra și neastimparata soție, al 
lui loan Sobieski, la Willamow, am patruns prin odăile 
micuţe unde regele ostaș a gus at, între planurile războinice, 
care l-au dus de două ori în Moldova, huzururi casnice 
de care era așa de doritor, cu poesia ascunsă într'un 
așa de voluminos trup; imprejur, copacii bătrini spu- 
neau din zvonul frunzelor povești din vremile pompoase 
și eroice. Am avut și curiositatea de a rasbate în ghetto, 
unde strada nu e decit locul permanent de întilnire a 
grupelor în laibere lungi care amețesc învirtind mărunte 
afaceri, femeile cu peruca pe capul ras după tradiţiile 
cele mai vechi amestecîndu-se în roiul zbirniitor, pe 
cind de la fiecare din ferești cite zece capete cu zulufi 
se întind. ca să auda ceva din ce se vorbește jos. 

De la Varșovia am mers la Vilno cea rîvnită de Litua- 
nieni, curios și interesant oraș, în care citeva minute-ţi 
ajung ca să treci de la cetațuia vechiului cneaz litvan 
din veacul al XIV-lea, azi în mijlocul unui parc bine 
îngrijit, la bisericile masive, în stilul iesuit al secolului al 
XVII-lea, pe cînd supt culoarul intunecos toată lumea 
se descopere înaintea icoanei Maicii Domnului. Pe stră- 
zile pietruite zgrunţuros trăsurile se hurducă zgomotos, și 
cafenelele adună tot felul de lume, între care și vădiți 
aderenţi ai ideilor Rusiei vecine. Aici am regăsit pe un 
oaspete simpatic al cursurilor de la Vălenii-de-Munte, au~ 
torul unei scurte istorii a literaturii polone pe care pe-am 
îngrijit să o traducem în romănește, tinărul mieu prieten 
“Glixeli. Pentru o conferință la Universitatea care poartă 
numele vecinului nostru de pe vremuri Ștefan Bâthory, 

cel mai mare Suveran al Poloniei moderne, dar odată 
simplu Voevod, purtat și prin Moldova, al Ardealului, 
am luat cu mine iscăliturile de amintire ale colegilor cari 
peste citva timp îmi vor face onoarea de a mă proclama 
doctor de onoare al Universităţii lor. 

Am trecut la Poznan, recuperat de la Prusieni, amestec 
de tradiţii ale burghesiei medievale din casele de cără-t 
midă roșie cu virfuri ascuţite și de „impunătoare“ ziduri 
ale miîndrului Stat german, care, ca la Strasbourg, înălța 
palate și puterii împărătești ca și culturii; mare oraș plin 
de mișcarea unei populaţii deprinse cu disciplina și puse 
la muncă din generație în generaţie : aici dorita îndre- 
ptare către Franța era numai la începuturile ei. 

În sfîrşit m'am întors prin Galiţia, așa de cunoscută 
mie și unde am regăsit vechi prieteni, a căror primire 
a fost mai mult pentru oaspetele trimes de Romănia 
amică și pentru fostul președinte de Cameră, deci deo- 
sebit de ceremonioasă, cu primiri în gări, defilări pe 
stradă și presintări solemne ale colegilor. Abia întors prin 
faimosul „coridor“, unde revisiile alternative ale celor două 
feri nu te lasă să dormi, am ascultat la Universitatea 
lagelonică, de glorios trecut, din Cracovia, toate cuvin- 
tările unei ședinți solemne a Academiei pentru ca la 
urmă să mi se comunice alegerea mea ca membru al 
ei — și ce bucuros m'am scuturat de toropeala discur- 
surilor pe care nu le înţelegeam! În casa profesorului 
Morawski, uriaș așa de blind și atit de harnic cercetator 
al trecutului școlii sale seculare, am putut cunoaște lumea 
intelectuală cracoviană, și un foarte priceput profesor de 
istoria artei mi-a explicat amabil biserici și bisericuțe, 
colțuri de veche frumuseță care-mi rămaseseră necunoscute. 

La Liov am aflat, nu numai ceia çe cunoșteam așa de 
bine, oameni și lucruri, dar și o primire afectuoasă in 
cercuri dincolo de cele universitare, vechea nobilime 
polonă invitind pretutindeni, cu bucuria de oaspeţi și ine- 


. 

galabila ei amabilitate, în care trăiește încă spiritul deli- 
catului secol al XVIII-lea. Și, acolo unde s'a strecurat 
atita viață moldovenească, am urmărit-o în piața unde 
trei Domni ai Moldovei au perit de sabie din ordinul 
Sultanului, ascultat la Varșovia ca și la lași, apoi în biserica 
lui Constantin Corniact, vameșul bogat al lui Alexandru 
Lăpușneanu, și a lui Miron-Vodă Barnovschi, în aceia 
pe care a înălțat-o Vasile Lupu și care-i poartă încă 
zimbrul în frunte, în mănăstirea Basilitanilor, unde s'au 
coborit, în veacul al XVI-lea, oase domnești. Era o cu- 
fundare în afacerile ca și în dramele trecutului nostru 
înainte de a mă întoarce cu atitea impresii nouă și cu 
atitea materiale de istorie romănească. 


Despre Cehoslovacia am vorbit într'o serie de articole 
care mau fost niciodată retipărite, în ziarul „Adevărul“, 
care, cu cîteva luni înainte, publicase și observaţiile mele asu- 
pra Parisului de după războiu. Conferinţile de la Praga, pe 
care le-am reconstituit, au fost editate de casa „Orbis“ 
de acolo, supt titlul Roumains et Tchecoslovaques, resume 
de trois conférences faites à L'Universite de Prague en 
1923. Impresiile polone au fost cuprinse în cărticica 
Note polone din 1923, iar conferinţile ţinute in deosebi- 
tele orașe se află resumate în Choses d'Orient et de Rou- 
manie, din același an. Academia Romină a publicat apoi 
ce găsisem ca informaţie istorică nouă, în alte „Note 
polone“, la 1924: acolo se găsește și de mulți neobser»- 
vata și cu totul neașteptata de mine însumi descoperire din 
Archivele de la Poznan cu privire la importanta colonie 
de Romiîni macedoneni care trăia în acel oraș, foarte preţuită, 
la sfîrşitul secolului al XVIII-lea, şi în mijlocul căreia 
funcţiona ca păstor sufletesc Ucuta, autorul unei rarisime 
cărți de gramatică a dialectului său, tipărită tot la Poznan. 


Între aceste călătorii se așează, incă în 1924, și oprirea 

la Genova vechilor şi spornicelor mele studii, unde tot- 
deauna ma așteptat cu prietenie d-na Tomellini, Romincă 
măritată cu un așa de distrat și de simpatic medic și 
profesor la Universitatea de acolo, care numai a disecator 
legist de cadavre cu cintec nu samănă. Primit acolo cu 
o deosebită afecțiune, am căutat să amintesc la Univer- 
sitate vechile noastre raporturi cu nobila cetate italiană 
avindu-şi contoarele la Chilia și la Cetatea-Albă, trime- 
ţindu-și negustorii de clopote și piper de la Pera Cons- 
tantinopolei la Suceava secolului al XV-lea. Un resumat 
al cuvintarii a apărut îintr'o publicație locală supt titlul 
de I Genovesi nel Mar Nero. 


Dar lucrul cel mare pentru mine în ce privește rela- 
ţiile cu o străinatate căreia trebuia să ne revelam în toate 
privințile a fost succesul, privit de multă lume de la noi 
cu obișnuita invidie, care veștejește totul, al congresului, 
primului congres de studii bizantine, care s'a ţinut la 
București în April 1924, cu durabile resultate, ce se 
continuă, pentru cel mai mare folos al științii, și pănă 
acuma. 

La congresul de științi istorice de la Londra, în 1913, 
se hotărise că viitoarea adunare se va ținea la Petersburg 
și, cuprins în comitetul de  organisare, păstrez incă 
circulara cu frontispiciul acestui comitet „mejdunarodni“. 
Războiul a zădărnicit însă acest plan, a cărui realisare ar 
fi fost așa de interesantă. Congresul s'a ţinut deci, la 
1923, fară participarea dușmanilor noștri din conflictul 
abia încheiat, la Bruxelles, într'o atmosferă de aliați 
politici, singur numele orașului ocupat și terorisat atita 
timp de Germani ajungind pentru a aminti teribila tragedie, 
ca și de, altfel, presența izbucnitorului mare istoric belgian 
Pirenne, o bucată de vreme oaspete, pentru credința față de 
patria sa, al unei fortărețe germane. Cu toată lipsa Germani- 
lor, a Austriecilor și a amicilor lor, afară de cei cari intraseră 

in Societatea Naţiunilor, în care se puneau atunci, la înce- 
put, cele mai mari speranţe, congresul a fost plin de viață 
și de voie bună, intr'o atmosferă de o solidaritate perfectă, 
hrănită de amintiri recente care se întindeau și asupra 
altor domenii decit ale științii. Venit cu o zi mai tărziu, 
am gasit locul mieu în comitet ocupat de Elveţianul de 
Crue, cercetator al secolului al XVI-lea, dar mi s'a oferit 
compensația dea ţinea cuvintarea de închidere, la care s'a 
adaus, fără invitaţie, aceia a unui Americ n. Aceste citeva 
cuvinte, pline și ele de alusii firești la situația morală a 
lumii în acel moment, au fost primite cu căldură de omul 
care știa mai multe decit oricare din contemporanii săi 
și care le avea la indemină în fiecare moment, Salomon 
Reinach: de atunci dateaza legaturi care m'au onorat 
foarte mult, făcînd din el și un colaborator al revistei 
francese în care se va transforma în curind „Buletinul“ 
Insuitutului mieu. 

Atunci cunoșteam întăia oară voioasa capitală a Bel- 
giei, oraș modern în mare parte, lingă vechile cartiere 
din margine pline de un umbrit pitoresc; alei largi, străzi 
bine trase și perfect legate între ele, masive construcții, 
ambiţioase intr'o ţară care abia era pe pragul centena- 
riului ei; o lume bucuroasă de a trăi și înfățişindu-și cu 
mindrie bogata viaţă de familie. După măreţia puţin cam 
sumbră a Parisului, marele oraș belgian părea că trăiește, 
și în zilele reci ca de toamnă, supt razele unui soare 
care nu se obosește. 

Voiu reveni acolo, regăsindu-mi cunoștinţile, în curind 
prietenii, pe cari mi-i făcusem în timpul congresului. În 
primul rînd al lor era d. Henri Grégoire, cea mai uimi- 
toare figură de răscolitor al tuturor problemelor din toate 
locurile și timpurile, iar, în materie de limbi, știind ru- 
sește și gata să învețe romănește, trecînd tot așa de ușor 
de la versul elenic din tragediile pe care le-a tradus la 
formele artificiale ale bizantinismului și ajungind pănă la 

greceasca de azi, pe care fostul membru străin “al Școlii 
francese din Atena o vorbia ca pe propria sa francesă, 
precum și prietenul său, un distins arheolog, d. Graindor, 
ambii represintanţi ai unui tineret belgian, grupat la 
revista de actualități le Flambeau, care întra în viaţă plin 
de energia trezită de suferinţile şi încordările războiului. 

În secția destinată studiilor bizantine s'a ivit într'o zi, 
dintr'o conversaţie cu d. Gregoire, ideia unui congres 
special pentru această materie, așa de bogată și mai ales 
cu atitea prelungiri în viaţa popoarelor care se găsesc pe 
teritoriul fostului Imperiu de Orient și care au moștenit 
atita din formulele și manierele Bizanțului. Am oferit ca 
prim loc de întilnire, pe care l-ar desemna și iniţiativa 
mea din 1913 dea uni in aceleași cercetări pe toți 
epigonii bizantini, Bucureștii, și propunerea a fost pri- 
mită cu căldură, rămînind să se capete asentimentul unor 
factori așa de hotăritori ca d. Diehl și descoperitorul 
rosturilor iconografiei bizantine, ale cării linii le-a fixat 
de la început, printr'o carte de neînchipuită răbdare, d. 
Gabriel Millet. 

Foarte răpede, în deosebire de alte pregătiri care ţin 
ani întregi de zile, am luat primele măsuri pentru adu- 
narea care era să se ţie în 1924. Guvernul romin, influen- 
țat de obișnuitele interese și pasiuni politice, nu se arata de 
loc bucuros să sprijine o iniţiativa a cării îndeplinire, fie 
și în ciuda multora, trebuia să facă onoare Romăniei. 
Daca ministrul de Instrucție, bunul mieu coleg dr. C. 
Angelescu, un amorezat de școală, a acordat o nein- 
semnată sumă pentru a preintimpina bine socotitele chel- 
tueli, dacă ni s'a acordat gratuitatea pe căile ferate și 
vagoane cu paturi pentru excursia finală, care trebuia să 
lase neuitate amintiri oaspeţilor noștri, Ion Brătianu de~ 
clara că Statul nu poate patrona ceia ce i se părea o 
aventură ușuratecă a acelui Iorga căruia numai după suc- 
ces era să binevoiască a-i recunoaște singurele însușiri de 

„animator“ (şi cum s'a prins de răpede calificativul pentru a 
mărgeni cît mai strîns rostul ce aș putea să-l am, și în orice!) 
Cind însă învățații francesi și belgieni au aderat cu plă- 
cere, cînd s'au anunțat participări italiene, cind s'au in~ 
scris vecinii noștri, chiar și Bulgarii, prin meritosul arheo- 
log Filov, — Sirbii, lugoslavii în genere, pănă la un sim- 
patic German de la Liubliana-Laybach, care nu ne va 
uita niciodată, anunțindu-se in număr mare, iar Grecii 
avind a fi represintați prin maestrul studiilor de archeo- 
logie medievală la ei, d. Sotiriu, și prin profesorul Ku» 
geas, care, ce e drept, a obiectat că nici ţara, nici omul 
war fi trebuit să vie în primele rînduri ale bizantinolo- 
giei —, cînd s'a aflat că din Anglia va veni ilustrul bă- 
trin Ramsay, în drum spre Asia Mică a studiilor sale 
permanente, și chiar America şi-a ales un participant, 
acea otrăvită lume politică a ințeles că nu-i rămîne decit 
să dea adunării concursul oficial. Regele şi Regina erau 
în călatorie prin Apus, și ni s'a refusat în lipsa Suvera- 
nului o recepție la Palatul Regal, dar Prințul Moștenitor 
și grațioasa lui soție au primit cu atenție pe congresiști, 
cărora această tinără pareche, atit de unita incă, li-a făcut 
cea mai bună impresie; prințul Carol a schițat chiar fru- 
mosul gest de a aduce cu banii săi pe gloriosul bizan- 
tinolog rus, patriarhu] studiilor de arta in acest domeniu, 
Condacov, refugiat la Praga, de unde a întreprins la noi ul- 
tima sa calatorie pentru a ni face o conferință, bogat ilustrată, 
despre costumul bizantin. 

Temele tratate au fost foarte felurite, și de un deose- 
bit interes. Eu'am vorbit despre „originile iconoclasmului “, 
semnalind neașteptata potrivire a politicii religioase ur~ 
mate de Împărații dușmani ai icoanelor adunătoare de 
averi și hrănitoare a legiunilor de calugări cu aceia pe 
care fața de monabhismul budist au urmat-o, din ace- 
leași motive fiscale și în general laice, Împărații depăr- 
tatei Chine ; scrisorile familiei Doamnei Ecaterina, gasite 

-odinioară la Veneţia, au servit pentru a semnala unele 
fenomene din greceasca vulgară. Tinărul istoric Gheor- 
ghe Bratianu, abia întors de la studiile făcute în Paris, 
dădea cele d'intaiu conclusii, privitoare la Pera, culese 
din cercetările sale privitoare la comerțul Levantului. Or- 
ganisatorul de fapt al congresului, fostul mieu elev C. 
Marinescu, cel mai bun cunoscător după Rubio i Lluch,— 
care și el și-a trimes comunicarea, al relațiilor Aragonului 
cu Orientul, și-a atras, cu statul sau major de ambe 
sexe, recunoștința tuturora, în același timp cînd a luat o 
parte foarte onorabilă și la lucrările științifice; d. Gh, 
Murnu a incercat să ciștige pentru Romini pe Comnenii 
imperiali, și în discuţiile de drept între d. Paul Colli- 
net, de acum strins legat de noi, și un tinăr adversar 
italian a intervenit profesorul cernauțean Spulber, care 
era să publice și să traducă unul din textele juridice bi~ 
zantine. Numai profesorul de studii bizantine la Uni- 
versitatea din București, d. Demostene Rousso, om de 
cunoștinți așa de vaste, dar și insondabile, reservin- 
du-și totdeauna ceva neștiut pentru a-l scoate înaintea 
oricui s'ar ocupa de același subiect, și proprietarul unei 
imense biblioteci, s'a ţinut, afară de relaţii personale cu 
consingenii săi, total la o parte: dacă mar fi păstrat 
aceiași atitudine față de congresele următoare, s'ar fi pu~ 
tut atribui această separație unei jigniri de amor-propriu 
pe care nimeni n'avuse de gind, și n'avuse de ce, să i-o 
aducă. 

După cele trei zile ale congresului, în cursui cărora chiar 
au fost recepții și excursii — și la casele de țară, așa de 
luxoase, ale d-lor Știrbei și Valentin Bibescu, fostul rege al 
Greciei, Gheorghe, și princesa Elisabeta, găsindu-se în faţa 
celor doi republicani din clanul care-i răsturnase —, și totul 
sa încheiat prin daruri făcute de noi oaspeţilor, în produse 
ale artei populare, au urmat excursiile, potrivite în așa 
fel, incit în cel mai scurt timp și fără nicio osteneală să 

se vadă ce posedăm ca artă post-bizantina, tot așa la mănăs- 
tirile Domnilor moldoveni în Bucovina, unde, de la co- 
pacii înfloriţi ai Capitalei romănești, ne-am trezit într'o 
întărziată fulguială de munte, ca și tła creaţiunile stăpi- 
nilor Ţerii-Romănești, și în Oltenia, de la Neagoe Basarab 
pănă la celalt Basarab, din secolul al XVII lea și al XVII- 
lea, Brincoveanu. Pretutindeni această revelație a impre- 
sionat adînc, putindu-se verifica în ce privește frescele 
bucovinene părerea mai veche, așa de admiratoare, a 
unui Strzygowski; întram din acel moment în conștiința 
de frumuseţă a atitor fruntași ai științii apusene; de pe 
platoul cetăţii Sucevei d. Gay, de la Universitatea din 
Lille, privind în amurg larga desfășurare a satelor albe 
cu ascuţitele turnuri ale bisericilor răsărind din mijlocul 
livezilor, totul așa de potrivit cu această țarină galbuie 
din care se desfăceau cele d'intăiu tufe de iarbă deasă, 
nu s'a putut împiedeca de a spune că e una din cele mai 
frumoase priveliști pe care le-a văzut. Lumea participa, 
primăriile ca și particularii, în chipul cel mai călduros la 
întimpinare, și mesele oferite erau prilejul unei adevărate 
înfrăţiri a sufletelor: rare ori în viața mea m'am simţit așa 
de mindru și de fericit ca față de această spontanee re- 
alisare, Vintilă Brătianu el însuși a fost prins de o pa- 
triotică emoție și prin nepotul său Gheorghe mi-a declarat 
că pune la disposiţie cîteva milioane pentru a se întemeia 
la București un Institut de studii bizantine, pe care nu-l 
avem nici acum, el pretinzind mai tărziu că voia să facă 
dintr'însul un fel de adaus la Seminariul respectiv de la 
Universitatea bucureșteană, adaugindu-se, după părerea, 
lui, și represintanți ai celorlalte, cari nu s'au adunat însă 
niciodată. 

Iugoslavii au cerut al doilea congres la Belgrad, unde 
erau să se adune peste trei ani și represintanții Statelor 
pănă ieri dușmane, care intraseră pănă atunci în tovă- 
rășia e pace. Înainte de a ne despărți, dd. Diehl, Millet, 

Grégoire și cîțiva încă din principalii represintanți național 
s'au întîlnit în casa mea pentru a decide că, pe lingă așa 
de meritoasa revistă bizantină de la München a lui Krum- 
bacher, la care colaborasem și eu cu un studiu despre „Latini 
şi Greci în Orient in secolul al XIV-lea“ și cu care a- 
vusem multe legături trecătoare, să se creeze încă una, 
de limbă francesa și de un caracter mai puţin strict filo- 
logic; s'a ales titlul de „Byzantion“ și se oferiră s'o orga- 
niseze și s'o conducă dd. Grégoire și Graindor: ctitoria 
aceasta a primului Congres de bizantinologie, care a adus 
mari servicii știinţii, trăiește și pană acum, bine asigurată 
pentru Viitor și bucurindu-se de o largă colaboraţie, și 
din partea Rușilor, de toate categoriile. Și alte planuri se 
întrevedeau încă de atunci. Din parte-mi, cu acest prilej 
am prefăcut supţirele mieu „Buletin al Institutului sud-est 
european“ într'o mult mai încăpatoare revistă trimestrială, 
Revue Historique du Sud-Est européen. 

În anul următor, 1995, cind am vorbit la Sorbona despre 
„Scriitorii realiști în Romania ca marturi ai vieţii sociale 
din vremea lor“, popularisînd astfel, după teatru, consi- 
derat supt același raport, și nuvela și romanul nostru, am 
călătorit în provincia francesă și la Bruxelles pentru a 
duce unora din principalii participanţi ai congresului de- 
coraţiile pe care li le acordase Regele, exemplu care nu 
sa putut urma, și din causa unei participări tot mai largi, 
la următoarele congrese de studii bizantine. Am fost deci 
la Lille, marele centru nord-estic de industrie și de co- 
merț, unde am găsit o altă Franță decît cea din Paris, cu 
aplecarea locală către viața gustată puternic și familiar 
și către asociaţiile strinse. Am ţinut acolo, unde studenții 
trăiest ca la Universitățile germane, în cluburi pline de 
fum și de zarvă, o conferință de care nu-mi pot aduce 
aminte fără părere de rău: în sala rece, goală, tristă în 
care am vorbit și altă dată, dar totdeauna apăsat de mediu, 
deci prost, citeva persoane apărindu-se contra curentului 

ascultau o expunere al cării fir s'a cam încurcat. La spate, 
unde erau colegii miei, un medic mai puţin tolerant a 
lăsat să se audă judecata : Une bien mauvaise conference, 
ceia ce bunul, prietenosul rector a căutat s'o acopere, și 
apoi chiar judecătorul mieu la masa de sară, unde mi-a 
lăudat trista exhibiţie, gura furindu-mă să zic: „O spui d-ta 
fiindcă ești politicos, dar alții, mai puţin politicoși, au spus 
altfel“. Dar meritata jignire s'a uitat în atmosfera prie- 
tenoasă a serii, cu discursul înflăcarat și popular al con- 
silierului comunal socialist și cu cintecul, facut anume 
pentru decorare, de un vesel profesor de literatura en- 
glesă. O excursie la Roubaix în același aier de funin- 

ne mi-a vădit ciineasca muncă a postăvarilor continuind 
“seculare tradiţii. 

La Clermont-Ferrand, am mers să găsesc pe unul din 
cei mai simpatici membri ai Congresului, viitorul mieu 
prieten Louis Brehier, căruia niciun domeniu al vieţii bi- 
zantine nu i-a rămas închis, arta, cu nesfirșitele și deli- 
catele ei legături, pasionindu-l mai ales, într'o operă care 
se îmbogățește necontenit. Într'o elegantă veche clădire 
de locuință din secolul al XVIII-lea el ţinea lecţie la o 
masă îngustă cu cei cîțiva studenți cărora li făcea istorie 
antică. Supt o călăuzire așa de competentă și de priete- 
hoasă, am cercetat orașul ridicat pe țerna vechii Arvernii, 
țara vulcanilor stinși și a ultimei lupte de independență 
galică supt Vercingetorix, cu impresionanta catedrală 
sumbră și vecinătatea, peste cimpul pe care-l ocupă fabrica 
de cauciucuri de automobil, cu lucrătorii în mare parte 
iefteni Italieni, a medievalului orășel Ferrand, păstrind 
fațadele pirlite și umedele, dar așa de pitorescile curţi in- 
terioare. Și aici publicul de provincie era deosebit de 
prevenitor pentru străini, și cercetarea împrejurimilor am 
făcut-o cu automobilul și participarea unui ofițer su- 
perior. 

La Bruxelles, unde era să revin pentru o conferință 

despre învățămînt, d. Grégoire a făcut, atunci și pe urmă, 
imposibilul pentru o bună primire. M'am putut întilni 
mulțămită d-sale cu literați belgieni căror li-am vorbit fa- 
miliar despre poesia noastră. La Universitate am căutat 
să explic crisa economică provocată de prima cruciată. 
O societate închisă mi-a cerut o expunere desprejfigurile 
representative ale istoriei Rominilor, și ministrul nostru“la 
Bruxelles, d. Henry Catargi, a venit, foarte emoționat, 
să-mi anunțe că printre ascultători va fi insuși regele 
Belgilor. N'a fost numai Albert I-iu, care mă primise și 
pe vremea congresului și care este pentru noi toţi cei ce 
am trecut prin suferinţile și încordarile razboiului, imagi- 
nea însăși a celui mai resistent, dar și mai discret eroism, 
ci și regina, care susține din darurile sale exploraţiile 
din Egipt ale unui Capart, pe care-l vom asculta la 
București, și prințul moștenitor și simpatica princesă care 
era să fie în curînd soţia prințului de coroană al Italiei. 

Am avut, împreună cu soția și fiica mea și cu d. 
Grégoire, deosebita onoare de a ti invitat la masă seara 
în castelul Laeken. Monarhia modernă, mai presus de 
toate luptele de partid și de clasă, înseninind prin dreapta 
ei măsură și atmosfera politică cea mai întunecată și 
păstrindu-și, printre atitea pietre ce se aruncă și noroiu 
ce se împroașcă, tot prestigiul pentru care nu se mai 
poate recurge astăzi cu folos la „graţia divină“, nu poate 
fi represintată mai desăvirșit decit de acela care a știut 
să ție așa de sus demnitatea și să întrupeze așa de de- 
plin onoarea unei ţeri mici asupra căreia, contra dreptu- 
lui, se prăbușise brutalitatea unei mari Împărăţii. Pănă tărziu 
noaptea din gura monarhului cu aparența încă tinără, 
blond și miop, cu o înfățișare în care seriositatea era stră- 
bătută de o ușoară undă de zîmbet, s'au înșirat amintiri 
din ceasurile grele, pe care le ascultam cu un respectuos 
interes. Păstrez încă vie impresia acestor momente în 
care unul din principalii protagoniști ai celei mai grozave 

drame din istoria omenirii atingea sîngeroasa poveste cu 
calmul unei conștiinți perfect împăcate și cu modestia cui 
are destul ca să nu pretindă nimic. 

În cursul aceleiași călătorii am mers și la Gand, unde 
erau mari serbări cu participarea familiei regale, și la 
Malines, pentru a auzi aceleași lucruri de pe buzele cuiva 
care, prin energia sa patriotică și spiritul de sacrificiu, 
prin miîndria cirjei sale de păstorie sufletească, înfruntind 
grosolănia și amenințarea soldatescei germane, al cării 
spirit însulfleția și pe generalii comandanţi, s'a așezat 
între noii sfinți ai epocii noastre tulburate, cardinalul 
Mercier, și de la dinsul, nobilul bătrin, care mai avea 
așa de puţin de trăit, am auzit, în odăița din umbra ve~ 
chii catedrale, toată indurarea unui popor care a știut 
să răspundă la orice ofensă și să înfrunte orice amenin- 
țare : lagărul de concentrare al femeilor, flăminzirea po~ 
pulaţiei, care „avea voie să cumpere orice și oricît“ după 
ce garnisona golise piaţa, răspunsul lui von Bissing că 
nu-i pasă nici de judecata istoriei chemată în sprijin de 
episcop: „Istoria? Dar noi o vom scrie“?. Chipul car- 
dinalului Mercier este și astăzi inaintea mea, și acasă la 
București și la Fontenay-aux-Roses, cu cuvintele de de~ 
dicaţie ale colegului la Academia de Inscripţii. 


O invitaţie în ţerile scandinave, pe care nu le CUNOȘ- 
team în de ajuns, a urmat în 1926. Pentru Danemarca 
ea îmi venise de la o veche cunoștință, un îndrăgit de 
limba romănească, pe care o preda la el acasă, alături de 
lecţii generale de romanistică, un oaspete de pe vremuri 
la București, d. Sandfeld Jensen, cu care mă întilnisem 
și la Fontenay-aux-Roses, unde mi-a vorbit romănește. 
Din Copenhaga, de mult cunoscută mie și care păstra 
aceiași înfățișare de muncă mulțămită și perfect ordonată, 
am mers cu consulul nostru, un stimat negustor, de la 
care n'am știut niciodată să luăm tot folosul, în împre- 

jurimi pentru a descoperi căsuţa de țară, împodobită și 
cu lucruri romănești, pe care tînărul profesor danes a 
voit s'o numească, în limba noastră, „Vatra“, și unde 
l-am găsit, puţin schimbat de vristă, în mijlocul familiei 
sale. La conferinţiie, tratind despre subiecte de Sud-Est 
european, pe care le-am dat la Universitate a alergat — 
și ce înduioșătoare a fost această dovadă de simpatie 1— 
și un alt Danes care călătorise în Romănia, d. Erling 
Stensgărd, bibliotecar la Arhus, care la Vălenii-de-Munte 
îmi arătase cît de plăcut l-a surprins în fragila casă a 
țeranului nostru aleasa zestre de artă ca și însușirile de 
adevărat nobil, de „cavaler rustic“ ale locuitorului; nu 
trece an fără ca depărtatul prieten să-mi dea o dovadă 
că nu mă uită. Am cercetat și unele din localităţile ve- 
cine, cu vechile castele regale prefăcute în musee și am 
găsit numele și armele lui Carol I-iu al Romăniei în capela 
unde sint stemele membrilor ordinului „Elefantului“ ; ba 
erau și cele trei „picle“ ale ministrului nostru pentru tustrele 
ţerile scandinave, d. Picleanu, care mă invita telegrafic 
la Stockholm pentru seara în care dădea un bal la care, 
spunea telegrama, vor asista şi prinții dinastiei, Am visitat 
acolo, la Copenhaga, și bogatele exposiţii comerciale, care se 
schimbă la citeva zile, și laboratoriul unui fisician danes 
care e o glorie a știinţii și la care lucra și un profesor 
“moldovean, și am fost primit la Adunarea Deputaţilor, 
aşa de cuminte, cu femei cu tot, cu interminabile dis- 
cursuri pe care presa și le însemna răbdător, și președinz 
tele mi-a dat un dejun, mie și d-lui Ianculescu, care pe 
sama sa voise să mă întovărășească, gustîind noi astfel 
nesfirșita bogăţie a felurilor picante pe care bucătăria 
danesă știe să le fabrice din peștii de toate spețele. 

Am trecut de Stockholm, unde, la întoarcere numai, 
vom revedea pe bătrinul prieten Westrin, care, după un 
accident, își petrecea în pat ultimele lui luni de viaţă, dar 
cu cartea romănească la căpătăiu, și am mers drept la Up- 

sala, unde eram așteptat. Peste cimpiile de un alb ima- 
culat, din care se ridicau în iarna clară plină de soare 
căsuțele de lemn ale unei țerănimi viguroase, și printre 
brazii solemni ca făclii negre ale eternei slujbe pentru 
zeii nordici lunecau skyurile drumeţilor. Am ajuns la bă- 
trinul centru universitar care-și înșiră supt seninul în- 
gheţat marea biserică gotică, puternica bibliotecă, zidirile 
universitare, școala de fete, cu eleve de la odrasla de 
muncitor pănă la moștenitoarea generalului și a bogatului 
negustor, pe care, din singura dorință de a face bine 
prin educaţia integrală și reală a tineretului feminin, o 
crease, în așa de largi proporții și cu un așa de cuminte 
program, un profesor universitar de filologie slavă ; ici 
și colo se mai păstrează micile clădiri de lemn. Noaptea 
era limpede, liniştitoare, cu o lumină care nu se stingea 
niciodată, fiindcă imensele zăpezi o retrimeteau cerurilor 
fără nori. Am vorbit unui public care înţelege gluma, 
despre șederea la Bender a lui Carol al XII-lea, înve- 
derind ciocnirea firească între două concepții deosebite 
ale vieţii și ale politicii, și despre arta noastră populară, 
a cării soră bună din aceiași maică tracică o găsiam în 
covoarele și pestelcile acestei lumi rurale suedese. Arhie- 
piscopul Sudiei, al cărui secretar îl cunoscusem în Bucu- 
rești și-l purtasem prin mănăstirile din împrejurimi, a dat, 
după un altul la rectorul Universităţii, un dejun la care, 
venit tărziu, după ce văzuse primirea ce mi se face, a 
venit și masivul, blajinul, dar neexistentul ministru al 
Romăniei. Un episcop luteran lingă soţia și în mijlocul 
copiilor săi, în costumul nostru al tuturora, vorbind de 
opera de înfrățire religioasă căreia i se consacrase, nu 
era un lucru obișnuit și amintirea ceasurilor petrecute in 
această răpede casă ospitalieră al cării stăpin era să plece 
așa de răpede dintre cei vii o păstrez neatinsă. 


În tot acest timp contribuţia la istoria Rominilor s'a 

oprit la articolele din „Revista Istorică“ și la memoriile 
publicate de Academia Romină. S'a adaus o reeditare 
cu unele schimbări a „Istoriei literaturii romănești“, con~ 
topind într'o singură desfășurare ceia ce pănă atunci fu- 
sese publicat în fragmente. S'au reeditat colecţiile pentru 
școli din „Scrisori de Domni“ și „Scrisori de boieri“ și 
Sau adunat „Scrisorile de negustori“. 

Literaturii îi dădusem, împreună cu articolele de direc- 
ție la „Ramuri“, cu care contopisem „Drum Drept“, două 
piese in care am căutat să presint probleme actuale : cea 
agrară, care nu cere reforma condițiilor materiale, ci 
prefacerea omului, a omului din lăuntru, și conducerea celui 
care odinioară a fost coordonatorul și conducătorul muncii 
țerănești, exploatată supt steagul democraţiei de cei mai 
urîți și mai netrebnici din demagogi (Omul care ni tre- 
buie), și cea muncitorească, în același sens al înlăturării 
profitorilor de tribună și de club prin tot acela care sin- 
gur poate stringe impreună toate puterile și e capabil să 
poarte răspunderea resultatului”(Sarmală, amicul poporului). 
Ambele s'au represintat la Teatrul Popular, întreprinderea 
la care n'am putut atrage, cum aveam în vedere de la 
început, un public de școlari, de funcţionari, de soldaţi 
chiar, căruia săi se facă o educaţie prin puterea scenei. 
Pentru cursurile din Vălenii-de-Munte am dat bucăţi sa- 
tirice și șarje in formă dramatică, pentru a caracterisa și 
osîndi pretenţiile de tot felul, ele trebuind să fie consi- 
derate și judecate deci din acest punct de vedere ca 
lucrări de critică și continuare a propagandei care mă 
stăpinia de atiția ani și care, de și nu după așteptările 
mele, nu rămăsese cu totul fără efect ; mai tărziu le-am adu- 
nat, pe cite nu s'au pierdut, în volumul, rămas cu totul 
neștiut, „Trei piese simple pentru oameni modești“ (Bu- 
cureşști 1951). 

Din trecutul nostru, în legătură cu noile revelații despre 
Tudor Vladimirescu, luasem figura, care mi se părea că tre- 

buie corectată şi întregită, a eroului revoluţionar de la 1821 
pe care am presintat-o într'o dramă în prosă, de la 1921 
incă; o ediţie sibiiană s'a adaus la aceia ieșită din chiar 
tipografia mea. În relație cu congresul de la Argeș al 
Ligii Culturale, în care pentru prima și ultima oară au 
apărut fruntașii Sașilor, am scris „Zidirea mănăstirii Ar- 
geșului“, căutînd să-i dau un sens mistic, în legătură cu 
Doamna slavă a lui Neagoe, opunindu-l legendei, naive 
și teribile, care, venind din Balcani, s'a prins de această 
ctitorie; „meșterul Manole“ mare aici niciun rol. Tot așa 
comemorarea lui Dante îmi suggerase actul în versuri de 
care am vorbit, și la aceia a lui Moliere am încercat să 
înviez mediul de nobilime decăzută și expusă ridiculului 
peste care a trecut pătrunzătoarea privire a omului de 
geniu, care prin condamnarea rostită de dinsul pe scenă 
poate fi privit ca un precursor al revoluţiei francese (Mo- 
lière se răzbună). Mai ales pentru întăia din aceste lucrări, 
pusă în fața zgomotului trivial al fabricaţiei dramatice 
pentru efect şi succes, cite unul, uitind că autorul mare 
dreptul la nicio atenție, a găsit cuvinte de laudă. 


În cursul călătoriei mele prin Scandinavia, în Februar 
1926, primisem vestea, prematură, a retragerii lui Ion Brăti- 
anu, în mijlocul zbuciumului revoluționar, și o telegramă din 
Viena indica succesiunea mea în fruntea partidului a cărui 
conducere de fapt o acaparase de la început, cu metodele 
sale lente şi sigure, d. Maniu. Nu știam că în acest timp 
se lucra la București tot odată pentru două scopuri: 
pregătirea pe lingă regele Ferdinand, prin intimitățile pe 
care și le atribuia d. Argetoianu, a succesiunii partidului 
însuși. și-înlăturarea mea, care devenisem desagreabil Su- 
veranului, cum fusesem, totdeauna, și altora. 

Abia sosit însă, mi sa comunicat, în fața demisiei, 
care se produsese, a atotputernicului prim-ministru, că 
Regele doreşte un guvern al „partidului național“, — acesta 
fiind titlul unei nesincere fusiuni —, dar că a repetat 

confidentului său: „cu Maniu, nu cu Iorga“, adăugind 
că, dacă se destăinuiește această dorinţă, va fi.silit a o 
tăgădui. 

A urmat un schimb de vederi și, în starea mea de 
spirit de atunci, profund desgustată, situaţia de șef de 
guvern n'avea nimic care să mă atragă, trebuind a lucra 
cu oameni cari vădit nu mă voiau. Jignirea era insă așa 
de grosolană, incit trebuia pentru demnitatea mea per- 
sonală o satisfacție, pe care d. Davilla a găsit-o: voiu 
conduce singur partidul atita vreme cit d. Maniu va 
avea presidenția Consiliului. La sfîrşitul unei intrigării 
așa de josnice, în care se amesteca, din nenorocire, și 
onoarea Regelui, puteam, in sfirșit, să răsuflu. 

Misiunea care-mi răminea părea ușoară. Voiu reco- 
manda Suveranului un Ministeriu Maniu, și atit. Am 
găsit înaintea mea, la omul pe care nu-l văzusem de 
mult, dorinți neprevăzute, retractări, — dacă e să se dea 
crezare afirmațiilor d-lui Argetoianu despre refusul de a 
mă accepta, — retractări jenante, și acele șovăieli care nu 
erau nouă la acest suflet chinuit. Ar fi vrut un Ministeriu, 
al tuturor celor cari, în zgomotoasele, brutalele alegeri co~ 
munale, biruiseră pe tiran, și a trebuit să arăt că gene- 
ralul Averescu e socotit, după anume noi manifestări 
ale sale, ca nesincer. În ce mă privește, fiindcă-i pome- 
nisem de preferința pe care o manifestase, m'a asigurat 
că „nu se amestecă“, precum nici Carol l-iu nu sa 
amestecat între lon Brătianu cel bătrin şi fratele lui, 
Dumitru. În orice cas, vrea in noua formaţiune și pe 
țerăniști, cu cari de la intoarcere n'avusem nicio intilnire, 
ei insiși necăutind un prilej de lămurire, poate pentru 
că, după primirea la Palat a lui Stere, pe care Regele mi-a 
spus hotărit că-l crede primejdios cu planuri ascunse, și 
că nu-l vrea, ei căpătaseră impresia că ar putea succeda 
și singuri. Trebuia să-i aduc o listă cuprinzindu-i și pe 
dinșii, 

Am căutat s'o capăt și, pe cînd d. Maniu manevra 
ca să-i înlăture, fără să aibă insă aierul, dind asigurări 
afectuoase și glaciale in dreapta și în stinga, am rugat 
pe d. Mihalache să mă vadă și am ajuns, dupăo scurtă 
sfătuire cu dinsul, care în acea fasă nu se credea unsul 
lui Dumnezeu pentru a cîrmuí, cu țerani și pentru țerani, 
ca și cum mwar fi decit un singur fel de ţerani, Romănia 
nouă, la o deplină înţelegere. Regele voia o listă comună : 
să i se deie deci o listă comună, dar atit, fără a o întovărăși 
de nicio explicaţie, puindu-i insă în vedere toate tulburările 
ce sar produce la alegeri dacă sar da puterea genera- 
lului Averescu, a cărui popularitate se împrăștiase aproape 
cu totul. 

Dar peste o oară d. Maniu imi venia indignat că i-am 
stricat socotelile; i se părea matematic sigur că puterea 
o va avea el, și numai el, cu cei de aproape ai lui, pe 
lingă cari ar mai fi miluit și pe cineva din jurul mieu. - 
Firește, i-am lăsat, ca viitorului prim-ministru, decisia 
în ce privește condiţiile guvernării, care, credea el, il 
aşteaptă negreșit. Dar oara trei, pentru care fusesem 
chemat la Palat, se apropia, și d. Maniu nu venia cu 
lista viitorilor miniștri. În ultimul moment, a sosit cu 
dinsa: pentru locurile reservate ţerăniștilor numele lipsiau 
atunci cind Regele ceruse acea listă comună, acea listă 
complectă, de un caracter unitar, și imediat, pentru a 
nu se prelungi o crisă care putea să devie periculoasă 

Cu această hirtie inoperantă m'am -presintat din nou 
lui Ferdinand I-iu, care părea foarte bine dispus, și o 
puteam interpreta în folosul grupării din care nominal 
mai făceam parte. Mie personal, mi-a arătat multă bună- 
voinţă, și, cind am făcut alusie la sfaturile pe care le-am 
transmis fiului său, s'a arătat mișcat și mi-a mulțămit 
pentru sentimentele statornice pe care i le-am arătat. 
Dar lista nu-l mulțămia: acele goluri în care se putea 
ascunde ambiția imensă și intriga dibace a lui Stere, îl 

neliniștiau în zădar puneam în perspectivă un Miînis- 
teriu al Basarabiei nu pentru neobositul uneltitor, ci 
pentru meritosul și plinul de omenie Halippa, pe ne- 
dreptul ridiculisat de spiritul de stradă și de cafenea al 
Bucureștilor. Lassen sie mich dbernachien ! a fost hotărîrea 
sau mai bine formula prin care ascundea lipsa de hotă- 
rire. Deci numai mine se va rosti hotărirea, și-mi luam 
rămas-bun de la Suveranul pe care nu era să-l mai văd 
curind, în disposiţiile cuiva care, cum adăugiam, spera 
să-l poată servi altă dată. 

Dar peste citeva ceasuri, în chiar seara aceia, supt in~ 
fluenţa lui Brătianu, care întrebuința pe obișnuitul său 
ambasador d. Știrbei și se folosia de dibăcia nesfirșită a 
lui Al. Constantinescu, înțeles cu d. Goga, inchipuitul 
șef real în noul regim, totul era terminat. Generalul 
Averescu căpăta, a treia oară, puterea, dar, după dorința 
Regelui, cu o colaboraţie ardeleană, acei doi membri ai 
„partidului naţional“ cari i se adăugiau fără a se înscrie 
în altă grupare — și Regele glumise cu mine asupra 
presenţei lor pe amindouă listele — : d. Goldiș, căzut pradă 
unei tărzii dorințe de a se valorifica din nou pe banca 
ministerială, și părintele Lupaș, care-și simţia o vocaţie 
politică de conducător; d. loan Lapedatu, fratele, cu 
lungă experiență în bănci, al lui Alexandru, li se adăugia 
ca sub-secretar de Stat. 

Seara, telefonul m'a chemat printr'o greșeală, căci de 
fapt se căuta de la lași casa unuia din noii miniștri, și 
am putut afla și compunerea Cabinetului. O oarecare 
îndoială mai putea să rămiie totuși; încredințat că d. 
Maniu va fi cel ales, trimesesem și un articol pentru 
foaia mea populară, anunţind acest Ministeriu, și a tre- 
buit să scap de ridicul, punindu-l în sama unui colabo- 
rator din provincie, care se înșelase. Dar la opt ceasuri 

de dimineaţă ale zilei următoare, glasul speriat al celui 
care trebuia să se imbrace în caftanul mult așteptat mă 
întreba dacă am fost invitat la Cotroceni. — Nu. — Dom- 
nul general e acolo. Era acolo, de fapt, și presta jură- 
mintul. 

A fost atunci, după pedeapsa care atinsese atita neho- 
ttărire, nesinceritate, neloaialitate și atitea reserve mentale, 
la mine acasă, unde fiersese crisa terminată așa de la- 
mentabil pentru speranţele amicilor miei, o scenă de un 
înalt comic, care mă face să zimbesc de cite ori mă gîn- 
desc la dinsa. D. Maniu, care-și luase și cele din urmă 
măsuri, strecurîndu-mi la ureche, cind l-am cercetat în 
goala-i celulă de otel: „dar Ardealul tot eu il conduc“, 
se închisese în acea chilie și nu cuteza să meargă la 
clubul plin de postulanți cari stăteau îmbrăcaţi în cos- 
tumele de circumstanță, și a căror furie a fost cumplită. 
D. Argetoianu venise însă, și odaia mea de lucru era 
prea îngustă pentru largii pași cu cari o străbătea, plin- 
gindu-se aproape cu lacrimi că „i sa înfipt un cuţit în 
spate“, ba chiar cruzimea mergind pănă acolo că mareșalul 
Palatului și d. Știrbei, care la visita congresiștilor de la Buf- 
tea imi spusese ironic că fusiunea cu noul mieu amic 
era „bună pentru acesta“, îi dăduseră asigurări de ul- 
timul moment, părind, în inocenţa lor, foarte miraţi că „a 
ieşit așa“. lar d. Potircă, al cărui aspect fisic e tot ce 
poate fi mai puţin potrivit pentru a exprima melancolia, 
declara formal că nu mai înțelege a lucra în cadrele 
unui partid care nu se pricepe la mai mult: de fapt, ca 
și d. D. R. loaniţescu, om activ și înzestrat cu cele mai 
resistente coarde vocale pe care le-am cunoscut, el și-a 
descoperit îndată o vocaţie țerănistă, și originile lor ne~ 
ted și onest ţerănești îndreptindu-i, după stagiul aiurea, 
în această direcţie. 

Un pronunciamento la club, participind, în virtejul 
primului moment, și atiția dintre Ardelenii cari păreau 

mai siguri, a decapitat pe omul despre care, cu autori— 
tate de medic și de antropolog, bunul său amic și ad~- 
mirator d. Vaida spunea că are „cea mai mareț'circon- 
ferență craniană din tot Ardealul“. După consfătuiri la 
care a luat parte și spiritul realist al d-lui Popovici sa 
luat hotărirea de a-mi încredința numai mie soarta vii- 
toare a unui partid care pănă atunci voise așa de puţin 
să mă cunoască. D. Argetoianu a fost însărcinat să-mi 
aducă această veste, cerîndu-mi chiar ca, printr'o scri- 
soare față de „fostul“ șef, care de sigur prin retragerea 
sa înțelegea să proteste contra lipsei de cuvînt a Regelui, 
să arăt că primesc sarcina așa de nouă pentru mine. Am 
scris deci d-lui Maniu, asigurindu-l că niciodată nu voiu 
decide ceva fără a fi luat mai întăiu sfatul său. Oh, 
aceste tradiţii boierești cit rău mi-au făcut totdeauna în- 
t'un mediu dispus a considera orice politeţă, orice ama~ 
bilitate ca o dovadă de slăbiciune! 

Tărziu după amiazi — acestea petrecîndu-se pe la oa- 
rele unsprezece — am primit visita d-lui Maniu. Doria să 
ştie exact „ce a fost“, ce a spus d. Argetoianu; notele 
mele, pe care știa că le ieau, l-ar putea lămuri; să i le 
arăt! Era prea mult și pentru omul cel mai politicos, 
care însă nu e deprins să se joace cu atitudinile și ho- 
tăririle. L-am făcut să înțeleagă că nu sint dator să arăt 
totdeauna, după cerere, însemnările mele intime. „Atunci 
să rămiie așa“, dar să-l las să convoace pe „Cei o sută“ 
pentru o duioasă scenă de despărţire. — Dar ei nu există. 
— Nu există, dar să-i mai chem odată. Şi mi-a explicat 
motivele pentru care fixează cutare dată din April, după 
care era să urmeze Congresul partidului și instalarea mea 
la o conducere unică. Cum se poate refusa o revărsare 
sufletească așa de naturală și care trebuia să fie atit de 
duioasă ]... 

Că știam ce se va petrece o dovedește rugămintea pe 
care i-am făcut-o amicului politic al mieu foarte de 

aproape, atunci, d. Tașcă, eminent profesor de drept și 
vorbitor de frunte, pe care apoi l-am pierdut în diplo- 
maţie, l-am reciștigat în Cabinetul mieu din 1932 și l-am 
pierdut pe urmă, poate nu definitiv, din nou, de a merge 
la Blaj ca să verse și din partea mea asupra despărțirii 
fatale o caldă lacrimă. S'a întors povestindu-mi că, în 
cercul celei mai stricte intimități, cu nepoţii săi în frunte, 
d. Maniu a vorbit, a fost aplaudat, apoi rugat să rămiie 
și, ca bun unchiu și prieten, ce să facă omul?, a cedat. 
D. Taşcă fusese chiar rugat să-mi comunice că d-sa, d. 
Maniu, nu mă va lipsi de frățescul ajutorala o conducere 
în care mă va cruța de orice osteneală. 

Bine înțeles afară de aceia, care mis'a pus îndată în spi- 
nare, — tovarășul mieu știind evita orice răspundere-—, de a 
negocia cu ţerăniștii asupra felului cum am participa ca 
oposiţie unită la niște alegeri pe care d. Goga, ministru de 
Interne și săltat din călciie cu un șfert de metru măcar, 
trebuia să le facă așa cum le anunţase: cu jandarmul pentru 
sine, cu soldatul pentru d. general. Atunci, reinstalatul 
neexistenţilor „O sută“, contind pe singura mea gene- 
rositate, a fost atins de o gripă așa de grozavă incit a 
întrat în Sanatoriu, la București însă, de unde se puteau 
urmări lucrurile ce se vor petrece. 

Eram la țară, hotărît să nu mă mai amestec într'o: 
viață de partid aşa de onestă, într'o viaţă politică așa de 
civilisată, între oameni pentru cari nimic n'are valoare 
dacă se interpun interesele personale cele mai cinic ex~ 
hibate. Un suprem desgust mă cuprinsese, pe mine care 
înțelesesem înainte de războiu că amestecul în viaja pu- 
blică nu e un mijloc de a folosi ca avere sau ca noto~ 
rietate, ci îndeplinirea unei stricte și grele datorii față de 
țară, fără să aștepți nicio răsplătire. Ce căutam eu în 
această zgomotoasă harmalaie a unor suflete atit de urite? 

Dar cîțiva din vechii miei naționaliști, printre ei și cîte 
unul care, pe lingă atitea pretenţii înghiţite/imi va face la 

cel d'intăiu prilej ca mulţi alţii, au venit să mă roage 
din partea d-lui Vaida, scos înainte de „fratele“ său Iuliu 
de cite ori lucrurile se îngroșau, să mă implore din 
partea lor, cu gindul la situația ce vor avea în: alegeri, 
ca eu să fac un ultim sacrificiu venind la București pen- 
tru a presida congresul. Mașina cu care sosiseră m'a furat 
chiar în acea seară. 

Odată ajuns, mi s'a spus cum va fi congresul căruia tre~ 
buia să-i dau numai concursul unei simple presențe, 
dacă se poate cu totul mută. Se va ceti un „exposeu“, 
redactat firește «ie d. Lugoșianu, apoi se va da cuvintul 
Ja cit se poate de puţini vorbitori, și d. Vaida, care știe 
cum se anulează o adunare înăbușind-o în protocoale, 
va încheia „desbaterile“ acestui neplăcut congres care 
acum, după manifestarea „Celor o sută“, nu mai avea 
niciun rost și de care trebuia să scăpăm cît mai răpede. 

Dar, dacă lipsiau mai toți Ardelenii, al căror rol se ter~ 
minase prin îmbrățișarea singurului şef pe care și-l voiau, 
«cei din țara veche veniseră, și unii din ei foarte hotăriţi, 
cu garda lor de țerani imprejur, să nu plece de acolo 
pănă nu se va decide o legătură cît mai strînsă, o fu- 
siune mai curînd, cu ţerăniștii, pe cînd altă aripă, a foș- 
tilor takiști, cîți mai rămăseră, căci alţii se îndreptaseră la 
liberali, nu voiau de loc această alunecare spre stinga. 

Odată ce venisem, am vorbit, și am căutat să dau viață 
adunării. Problema, de care Sanatoriul de la Șosea avea 
atita frică, am pus-o deschis, și ne-am ales cu mărturisirea 
francă a dorinţii de colaborare, și chiar de unire. 

Dar cei cari o voiau — și, în anume condiţii, dar nu~ 
mai în anume condiţii, fără a primi doctrina luptei de 
clasă şi a o înscrie în numele însuși al noii grupări, 
© voiam și eu — nu-și dădeau sama în de ajuns ce 
“viitor își vedea d. dr. Lupu, căruia prietenii îi vorbiau 
-de o misiune specială ca a lui Abraham Lincoln în Statele 
Unite, ce îngust și îndărătnic își fixase drumul, în rîndul 


Supt dictatura mascată a lui Ion I. Brătianu 144 


întăiu pentru sine însuși, ca viitor dictator financiar, d. Mad- 
gearu, secretar al partidului și, în ultimul rînd, dar nu ca 
învierșunare egoistă, ce rancune seculare contra „clasei 
conducătoare“, ce sovietism revoluţionar hrănește, în de~ 
corul de operetă al costumului său pitoresc, d. Mihalache, 
Ținind samă de ce represintă amicii d-lui Maniu în Ardeal, 
unde acești țerăniști „regățeni“ încercaseră fără folos a-i 
concura pentru a-i distruge apoi în basa ideii sociale, și gata 
să-i închidă momentan, pănă la cine știe ce nouă ofensivă, 
în margenile provinciei lor, ei n'aveau însă decit cel mai 
mare despreţși pentru grupul de „ciocoi“ al takiștilor foști 
conservatori și pentru mina de oameni de carte care mă 
mai încunjura. 

Fusiune, da, mai tărziu, cu împărțirea ţerii în două, 
Carpaţii deosebind provincialismul unora de demagogia 
revoluționară a celorlalți, tot restul fiind strivit în această 
voinică îmbrățișare : creațiuni personale, fără vlagă, „fără 
program“, fără misiune, încurcă-lume. Deocamdată, a~ 
lianță electorală, și tot pe această basă. ar, pentru a nu 
se pierde timpul, o hotarire grabnică și sigură. Oricit de 
brutală părea atitudinea, acolo era cel puţin o visiune ne~ 
tedă și curajul de a lua o responsabilitate, 

La aceia pe cari așa de puțin îi puteam considera ca 
ai miei, spectacolul era deplorabil în toate privinţile. 
Veniţi din toate părţile, oamenii erau însufleţiți de senti- 
mentele și minaţi de interesele cele mai deosebite. Takiști 
timizi, ca d. Mironescu, de un spirit așa de impăciuitor, 
dar știind să-și cîştige cu dulceaţă moldovenească de la 
Vasluiu un rol important, aprigi luptători pentru mișcarea 
maselor, care hotărau în spiritul lor, ca d. Davilia, care 
ni învedera că puterea adevărată este numai la noua 
democraţie rurală, intelectuali cu multe reserve ca d. 
Tașcă, specialiști în alegeri ca d. loaniţescu erau chemaţi 
să discute asupra lucrului care de fapt îi interesa singur 
pentru moment: șansele electorale în colaboraţia care se 

urmăria. Schimbul de scrisori cu d. Mihalache, necon- 
testatul șef de dincolo, ne putuse lămuri asupra imenselor 
pretenţii ale unui ţerănism care știe să lupte; rîndurile în- 
vățătorului muscelean nu sunau ca o prietenească propunere, 
ci ca o imperioasă somaţie: omul mavea vreme să aștepte 
cind pușştile d-lui Goga se încărcau și se alegeau lemne 
pentru bitele cele mai eficace. Solii noștri, — între dinșii 
și blindul Munteanu-Rimnic, a cărui haină de profesor 
sărac cu mulți copii constituia o ofensă pentru eleganta 
democraţie a d-rului Lupu, care i-a și spus-o, — n'aveau 
nici siguranța manevratorilor de căprării, nici entusiasmul 
pentru o ideie, învierșunarea unei pasiuni. 

Priviam neputincios, mai neputincios decit d. Maniu, 
care avea telefon lingă patul suferinților sale și risca foarte 
mult primind delegaţii și visite, la această acţiune bolindă, 
care nu se putea termina decit cu acea înfrîngere la care, 
din moment ce i se asigura Ardealul său și ceva locuri 
pentru doi, trei takiști mai generoși la cheltuieli, lucra 
tovarășul mieu însuși. D. loaniţescu i-a adus o formulă, 
distrugătoare pentru noi ceilalţi, și, sigur, în candoarea 
sa, că eu am aprobat-o, șeful ardelean, în faţa căruia stătea 
cu degetul la minutarele ceasornicului somaţia de Tudor 
Vladimirescu a d-lui Mihalache, a iscălit. Ce mai puteam 
face față de un asemenea gest! 

A fost o mirare că m'am ales, cu un singur tovarăș 
din vechii miei aderenţi. Dar și așa era prea mult. Oneștii 
miei camarazi ar fi fost încîntați dacă orice acţiune a 
mea ar fi fost de la început impiedecată de zgomotoasa 
intoleranță a masivelor majorități averescane de-asupra 
cărora șuiera, în beţia stăpinirii puterii, biciul d-lui Goga; 
intrat tărziu acolo, numai cînd prietenul Stahl, acum șeful 
stenografilor Camerei, mi-a spus ce se crede: că mă tem 
să infrunt adversari pătimași şi adesea foarte rău crescuţi, 
am găsit însă o atmosferă care permitea manifestarea altor 
«opinii, ba, mai tărziu, chiar, la mulți, o reală și cu totul 

-desinteresată simpatie, ceia ce ma făcut să suggerez a~ 
cestora o legătură contra liberalilor pe care generalul, 
deprins ca militar cu singura comandă fără greș a unui 
singur front, o refusă, tărăgănind, altfel decit în forma unei 
fusiuni, la care a izbutit, nu fără trudă, să mîne pe or~ 
fanii naţionalilor ardeleni, colaboratorii din cabinetul său. 

Dar, pentru a face ca orice acțiune a mea asupra mi~ 
norităţii să dispară, s'a creat, la noi, un comitet parlamentar, 
în care trebuia să nu însemn nimic, nemai chemindu-se 
comitetul de partid, în care jumătate era a fostului grup 
naţionalist al poporului. O singură lovitură mai era de 
dat, și d. Maniu, complect restabilit, o pregătia cu me- 
todele sale de circulație subterană: înțelegerea cu țerăniștii 
pentru o fusiune în orice condiţii, lăsindu-se restul pentru 
manevrări ulterioare, și, prin aceasta sau prin consecințile 
acestei fusiuni, debarcarea tuturor concurenţilor autocrației 
sale plănuite, de la așa de „țerănistul“ dr. Lupu pănă la 

. Argetoianu, așteptătorul de dictatură atit de puțin „fe~ 
rănistă“, și mai ales pănă la mine, acela care trebuie să 
dispar fără urmă dintr'o viață politică în care erau atitea 
din ideile mele și atita din însăși munca mea. 

Pe d. Maniu l-am avut odată la Văfenii-de-Munte, (de 
a căror „misiune“ culturală vorbise așa de sincer, poate, 
măcar în aâel moment, d. Argetoianu). Mi-a vorbit de 
ce rol mare a avut, simplu Jocotenent care da ordirfe în 
Ministeriu! de Războiu din Viena, la desfacerea Monarhiei 
dualiste, și de șansele pe care le-ar fi avut de a fi chiar 
președintele republicei austriece. Dar doi soli, unul ţeră- 
nist, d. Madgearu însuși, decis să curăţe terenul de ulti- 
mele mele pretenţii, celalt, doritor de a fi cît mai răpede 
și mai deplin țerănist, d. loaniţescu, mau cercetat acolo 
ca să-mi puie în faţă invitația, somația aproape, de a 
abdica de la ce era socotit că mai aveam; pentru orice 
propuneri, cuminţi și prevăzătoare, de împărțiri utile 

a rolurilor nu mai era loc: un singur partid, un singur 
şef. Acela trebuie să fie, mi se spunea, d. Maniu, fiindcă-t 
împing Ardelenii; fiindcă-l cer pe dinsul țerăniștii, mi se 
spunea din colțul Ardealului, poate încă mai puţin sincer 
decît celalt. 

Că au plecat fără niciun resultat, n'avea importanță. 
D. Maniu, sigur pe sine, și încheiase acum. O scrisoare 
a mea, în care protestam contra arogării, așa de insolente, 
a unor drepturi care nu-i aparțineau n'a avut niciun 
efect. Fără să admită măcar convocarea singurului for 
competent, congresul, șeful inviat al Ardealului a lucrat 
cu de la sine putere, delicateța sa aparentă acoperind 
unul din sufletele cele mai brutale pe care le-am cunoscut 
vreodată. 

Comitetul de conducere, atita vreme neglijat, a trebuit 
totuși să fie strins pentru a da o formă convenției prin 
care d. Maniu înțelegea să-și anexeze pur și simplu ultima 
resistență politică a ţerii celei vechi; d. Argetoianu, care 
declara că „știe singur să facă politică“, era ciștigat cu 
speranţe care i-au fost tăiate de a doua zi, în felul cel mai 
necruţător ; restul nu conta, amicii miei personali înșii 
fiind cîtva timp șovăitori. 

Perfecta siguranță a resultatului care nu putea lipsi a 
făcut pe învingător să cuteze și afirmația că eu însumi 
m'am învoit cu ce era să se petreacă întrun act de co~ 
medie perfect aranjat. A trebuit atunci, înştiințindu-l prea 
labil că, „dacă-i trebuie un măgar ca să între în Ierusa- 
lim, să și-l caute, căci eu nu sint acela“, să-i cetesc 
protestul mieu, pe care omul calm față de orice s'ar 
putea întîmpla și care crede că o astfel de peliță a obra- 
zului e o chiurasă de voinic l-a ascultat fără o tremu~ 
rare din sprincene sau o sclipire rece din ochii fără ex~ 
presie. Cum obiectam că nu se poate lua o decisiune 
de un partid care nu-și are încă statutul, acela al Ar~ 
delenilor singuri neavînd valoare, d. Argetoianu s'a pre~ 

tat, necunoscînduși soarta ce-l pîndia a doua zi chiar, să 
puie la cale în zece minute acest act, pe basa căruia s'a 
primit desființarea unei grupări în care ideia și solidari- 
tatea națională erau mai presus de preocupaţiile de clasă 
și de demagogia agitatoare prin care se pot ameţi min- 
țile simple ale sufragiului universal. 

A doua zi, cu ce biete mijloace aveam, am reluat, 
păstrind mult timp numele, acum părăsit, de „partid na~ 
țional“, o foaie care întăiu n'a mai putut să apară 
zilnic; de altfel „Neamul Romănesc“ fusese de mult 
sacrificat, în împărţirea subvenţiilor, „Patriei“ ardelene, 
mergindu-se pănă acolo încît s'a încercat a provoca dis~ 
pariția unui organ legat de așa de lungă și de onorabilă 
tradiție. Mai tărziu numai, se va putea asigura reluarea 
apariţiei zilnice a foii, atit de iubite, căreia niciodată nu 
ia lipsit colaborația mea de fiecare clipă, ba une ori și 
revisia tipografică. 


Pentru politică păream un om mort, dar la apelul mieu 
au răspuns mai toți vechii prieteni, dovedind că totuși a 
mai rămas ceva sănătos într'o societate deprinsă a trăi 
prin minciună și trădare; cîțiva dintre prietenii d-lui 
Argetoianu, care, rămas un timp în aier, se va lăsa să 
cadă pe sigurul teren de aterisare al liberalilor pănă ce 
un nou zbor i se va părea cu putinţă, și cite un Arde» 
lean ca păr. Pușcașu și profesorul Matieșanu au rămas 
în mica noastră tovărășie devotată. Împrejurările vor 
dovedi fără multă zăbavă cit de folositoare țerii poate 
fi o asemenea reservă de forţe. 

Deocamdată vacanţa acestui an așa de tulburat îmi dă- 
duse putinţa de a lucra intens la opera cea mai grea și 
mai însemnată, poate și mai riscată, din scrisul mieu 
Științific, aceia pe care am intitulat-o, cu oarecare în- 
drăzneală, Essai d'une synthèse de Phistoire de Phumanite, 

Reuniam într'o singură expunere, strîns legată, tot ce 

de aproape douăzeci de ani stabilisem ca legături între 
deosebitele acte și aspecte ale istoriei omenirii, considerată 
ca o singură desvoltare, în care oameni hotăritori, oa- 
meni representativi, acțiuni de masă, influențe ale naturii 
și ale trecutului se amestecă pentru a produce acel puter- 
nic curent în care toți și toate își au partea lor, dar în- 
tregul, „ansamblul“ e al omenirii inseși. Pentru întăiul vo~- 
lum, privit mai mult ca o prefață, ca stabilirea primelor 
base şi recunoașterea primelor impulsuri, trebuisem — și 
aceasta a fost un bine pentru carte, excluzind orice in- 
fluență a lucrurilor știute, a învățăturii după alţii, a unei 
cugetări mai tărzii, influențată totuși de această învățătură 
—,trebuisem, zic, după hotărîrea mea de a culege din 
izvoarele înseși nu numai faptele, menite a se pierde în 
sintesă și neavind decit valoarea relativă în legătură cu 
aceasta, dar sensul pe care li-l atribuiau contemporanii, să 
recurg la aceste izvoare. Am întrebuințat destul timp 
pentru aceasta, dar am avut puternica impresie a unui 
prim contact, ca și cum ce mi se spusese sau ce cetisem 
înainte n'ar fi existat niciodată. Mi se ridica astfel înainte, 
și aceasta poate fi, în orice cas, valoarea acestui prim vo~ 
lum, în locul antichității arheologice, cu compartimentele 
tuturor instituţiilor, în mare parte simple forme, și filo- 
logice, cu tot felul de considerații asupra cărora se insistă 
mult, de și ele sint de fapt alăturea, fără a mai pomeni 
rămășiţile unei antichităţi de predică moralisatoare sau 
de presintare a eroilor, şi in singurele momente eroice, — 
altceva : viața cu adevărat istorică a antichităţii. Cea 
orientală și cea clasică nu stăteau neimbinate, ca plecind 
de la principii cu totul deosebite și cerind fiecare altă 
metodă, ci riul imens al civilisației umane trecea fără în- 
trerupere de la una la cealaltă. 

Pentru evul mediu, în care caracterul de continuare a 
civilisaţiei antice, cum pe altă cale a văzut-o, afirmind 
aceasta cu atita putere și răsunet, Dopsch, trebuia să do- 

mine începuturile, aveam resultatele unor osteneli de patru 
«decenii. Și aici însă, peste fapte, cunoscute, am spus-o, de la 
sorgintea lor chiar și pline deci de mireazma care pleacă 
numai din viața însăși, iar nu din mijlocirea ei, oricare ar 
fi aceasta, ceia ce mă interesa, ceia ce am căutat să pun 
în lumină mai mult au fost cîteva idei conducătoare care 
mi se desfăcuseră din însăși presintarea fără preocupaţii 
aprioristice a curentului ce-mi trecea inainte, albia fiind 
a formelor de unitate, adecă Biserica lui Hristos, incor- 
porată în cele două puteri care, în aparență rivale, se 
complectau de fapt, Papalitatea Sfintului Petru și Imperiul 
lui Davjd uns de Samuil: rolul covirşitor pe care-l 
joacă Bizanțul, aruncat de obiceiu, afară de strălucitorul 
capitol al lui Justinian, în cîteva biete pagini complementare, 
pline de incidente tragice, acel Bizanţ care e Imperiul, 
fot Imperiul, față de Apusul fără coroană împărătească 
sau împrovisind una de simplă usurpaţie, contra căreia 
legitimismul constantinopolitan a protestat totdeauna, re~ 
galitățile, ele inseși fragmente ale unui Imperiu nelegitim, 
avind a fi considerate supt acest aspect, iar nu supt 
acela de creațiuni „naţionale“, și, al doilea, elementul de 
viaţă care se desface de la sine, spontaneu, liber, capabil 
de orice creaţiuni, din injghebările originale ale acestui 
fecund mileniu: cetăţi de sine stătătoare și capabile 
„le a se uni în tot felul pentru organisme mai puternice 
și „Romanii“ țerănești pe văi, ca în Scoţia, în Elveţia și la 
noi, dar nu numai în aceste regiuni caracteristice, care au 
resultat firește din retragerea, rămasă definitivă, a vechiu- 
lui Imperiu roman fără ca să i se substituie, în teritorii 
fără valoare actuală și imediată, stăpînirea regelui barbar, 

Pentru istoria modernă, — căci păstram împărțirile 
vechi, destul de îndreptăţite, în locul cărora mă întreb 
ce sar putea pune cu folos, pentru alt motiv decît acela, 
foarte răspîndit astăzi, de a afișa o originalitate de formă —, 
materia era pregătită, pusă pe linii mai puţin clare decît 

pentru evul mediu, dar totuși preferabile ilusiei unei 
așa de îndepărtate desvoltări naționale. Faptele au tre~ 
buit să fie multe; am căutat să fac însă așa încit ele să 
nu existe singure, ci să concurgă la acea unitate fără 
care ele rămîn doar incidente, care se pot salva numai 
prin mijloacele înșelătoare ale talentului literar. Combi- 
naţiile dinastice, atunci cînd dinastiile stăpinesc umanitatea 
europeană despoiată de organele ei firești istorice, apoi 
influențele unificatoare de civilisație, a antichităţii, formal 
înviată, șia Franciei, stabilesc in destul, mi se pare, indis- 
pensabilele legături. Și aici Imperiul otoman, continuare 
bizantină și exponent al vieții multor popoare, era pus 
la locul ce i se cuvine, aşa de mare. 

Pentru vremea contemporană, pe care n'o începeam 
prin Revoluţia francesă, care se sprijină așa de mult pe 
exemplul american, avind și el aceiași basă și care a 
dovedit că așa ceva se poate face, încurajind astfel o 
imitație violentă, haotică și singeroasă, oricite efecte bune 
ar fi putut să plece, în neștirea, de obiceiu, a -conducă- 
torilor, dintr'însa, am căutat să atribuiu fiecării naţiuni, — 
căci naţiunile, ca organisme, există acum, lucrează și is~ 
prăvesc prin a decide —-, exact ce i se datorește, nu ca 
întindere a teritoriului si număr al populaţiei, ci ca lucru 
nou pe care-l aduce și ca influență pe care o exercită 
asupra mersului general al lumii. 

Din acest nou sistem de presintare, poporul romănesc 
apărea altfel: nu în ceața evului mediu, așa de deasă, 
încît s'a putut contesta pe rînd existența lui pe toate te= 
renurile unde ar fi putut trăi, și unde a și trăit în adevăr, 
fară de care nu sar putea explica o vitalitate ce se con= 
stată, cind ici, cînd colo, înaintea anului 1200, apoi nu ca 
apărătorul de un moment, supt aripa Ungariei sau a Po~ 
loniei, aľ frontului creștin în Orient și, pentru partea mo- 
dernă, ca o „provincie“ oarecare a Imperiului otoman, iar 
pentru cea contemporană ca un element politic „libe- 

rat“, împreună cu alți „supuşi“- „balcanici“, la o dată care 
e aceia a simplei afirmări și recunoașteri formale de către 
Puterile mari europene, la 1878 — deci odată cu Sirbii, 
Muntenegrenii, Bulgarii, și mult după cîștigarea aceleiaşi 
libertăţi de către Greci —, ci ca un factor original, bine 
determinat și continuu activ, al vieţii europene în toate 
domeniile; moștenitor al marii civilisaţii geometrice a 
celor mai depărtați strămoși, Tracii, și păstrător în arta 
populară și pănă astăzi al acestei prețioase eredității — 
Pirvan era să puie în lumină și meritele, în protoistorie, 
cu luptele ei, de gicit din hirburi, ale teritoriului însuși, ca 
şi ale rindurilor de oameni ce s'au strecurat pe dinsul—; 
alcatuitor al unei forme politice care ar fi putut să ră- 
miie, alături de Gali, — cum o arătase așa de bine Ca- 
mille Jullian, puind pe Boirebista alături de Vercingetorix—, 
o strecurătoare a barbarilor, dacă n'ar fi intervenit distru- 
gatorul plan militar al lui Traian; apoi nestrămutatul păs- 
trător, în forme rurale, și al tradiţiilor noi venite de la co- 
lonisarea și influența romană; creatorul unei ordini de liber- 
tate țerănească pe sate, văi și ținuturi — singura Românie 
care a izbutit să formeze, de la sine, fără nicio înfluență 
străină, un Stat, de teritoriu bine mărgenit și de o sin- 
gură rasă —; iar, pe urmă, cas unic de p rf ctă autonomie, 
după normele bizantine, în organismul, de fapt roman, 
al Împărăției Sultanilor. Mă sinițiam mindru, eu care 
lucrez cu oameni vii, iar nu cu nisipuri „obiective“, că 
am putut astfel situa națiunea mea în acel complex al 
istoriei universale din care era exclus pană atunci. 

Va continua și de acuma să fie exclus, pănă ce se va 
ajunge, cum se observă de fapt din ce în ce mai mult, 
a se înțelege pe deplin adevărurile pe care am căutat să 
le stabilesc. Căci cartea de o așa de lungă trudă și de 
o concepție așa de îndrăzneață care a apărut în patru 
volume, pănă la 1929, in editura d-lui Gamber, la Paris, 
a întimpinat, cum mă puteam aștepta, adesea, surprindere 

și tăgăduire din partea tuturor acelor cari erau obișnuiți 
cu vechile sisteme în care totul era pus, metodic și co~ 
mod, dar fără o posibilitate de adevărată pricepere, în 
săltarele și săltărașele teritoriale, naționale și mai ales strict 
cronologice, cu „Istoria Franciei“, „Istoria Germaniei“ 
„Istoria Italiei“ și așa mai departe, de la cutare la cutare 
dată, toate atingindu-se uşor cu coatele fără să se poată 
simți nimic dintr'o așa de vastă și de intimă colaboraţie. 
Dacă, la noi, un băiețaș, cu falsul misticism care înlo- 
cuiește religiile definite și idealurile umane folositoare, 
își bătea joc îintr'o revistă studențească de cartea fără 
sens și orizont, scrisă într'o proastă limbă francesă, de 
cineva care. copie două, trei cărți ale predecesorilor — 
și nicăiri n'am mai găsit un cuvînt, unul singur, în romă~ 
nește despre cea mai importantă sforțare științifică a vieţii 
mele, îar tinărului i-am continuat bursa în valută forte 
pe vremea cind eram ministru —, un alt tînăr, Frances 
acesta, d. Poquet du Haut-]usse, mărgenit la studiul 
Bretaniei în secolul al XIV-lea, publica in „Revue des 
questions historiques“ o notiță de douăzeci de rînduri în 
care condamna cartea „de o compunere mai puţin decit 
embrionară“, cu frase lungi, de nedescurcat, asupra unui 
fond de o dubioasă autenticitate. În „Revue historique“ 
colegul mieu d. Halphen, care-și publica și el o „Istorie 
Universală“, se arăta intăiu uimit de cîtă noutate, de 
păstrat sau de lăsat, e în primul volum prin care, în 
domeniul pe care-l posed mai puţin, sar fi deschis noi 
orizonturi, apoi revenia după trei ani ca sătreacă ușor, cu- 
citeva observații de simplă formă, asupra unei cărţi care 
n'ar fi meritat mai multă atenţie. Numai un critic bel- 
gian, în „Revue d'histoire et de philologie“, își dădea 
sama, recomandind călduros volumul medieval, că în ea 
este un alt sistem de gîndire, și o apreciare analogă o 
exprima prietenul mieu frances d. Jacques Ancel, in „Re~ 
vue d’histoire moderne“, pentru cel consacrat istoriei' mai 

nouă. Păstrez cu cea mai mare îngrijire lunga scrisoare 
a altui prieten din Paris, care-mi mărturisia folosul ce a 
tras din cetirea unei interpretări originale a istoriei ome- 
nirii, în care — vorbia tot de evul mediu — proposiţie 
de proposiţie e legată in așa fel încît ele nu se pot des~ 
face din chinuita lor înlănțuire. De atunci însă, lucrarea 
şi-a făcut drumul, și nu odată o găsesc întrebuințată din 
deosebite puncte de vedere. Cineva începuse chiar a o 
traduce în Italia, unde teoria „Romaniei“ am expus-0 
prin „Rivista di storia e di filologia“; de o traducere ro~ 
mănească mi-a vorbit în treacăt iscusitul traducător al 
„Istoriei Rominilor și a civilisației lor“, apărută și în lim- 
bile italiană, englesă și germană, nuvelistul Lascarov= 
Moldoveanu, dar cine să se îngrijească de așa ceva la 
un popor care nu are o singură istorie universală în limba 
sa, necum, aşa cum au făcut-o toate popoarele celelalte, 
în sensul său! 

În astfel de împrejurări mi-a fost de mare mingiiere 
publicarea de acum-colegul mieu pentru istoria univer- 
sală la Cluj, d. C. Marinescu, a unei culegeri de articole 
francese în acest domeniu, contribuind eu însumi 'cu 
cercetări despre cruciata burgundă în secolul al XV-lea, 
(era să retipăresc și paginile lui Wavrin), care, arătind la 
bibliografie ce dădusem istoriei universale, punea volumul 
în legătură cu numele mieu, în ajunul unei deslănţuiri 
sălbatece de hulă indigenă contra a tot ce am făcut. 


Anul 1927 era să aducă cele mai mari schimbări 
în oamenii hotăritori, și ele se vor traduce și în fenomene 
politice pe care cu dreptate le-am numit revoluţionare —, 
și altele cu același caracter vor urma și pănă astăzi —, dar 
el a început și s'a continuat pentru mine, pănă în luna 
Maiu, cu însemnate realisări în domeniul cunoștințiloe și 
lucrărilor mele. 

După ce lecţiile la Şcoala Superioară de Războiu dă- 

duseră o întreagă „Istorie a Rominilor prin călători“, în 
trei volume, reeditată pe urmă, la Paris presintasem, în 
anul trecut, pe călătorii francesi, cu, totul uitaţi, și unii 
dintre ei foarte interesanţi, cu o adincă pătrundere și o 
mare seninătate de apreciare, cari străbătuseră din secolul 
al XIV-lea inainte regiunile din Sud-Estul european în 
curind supuse definitiv puterii otomane. Textul steno- 
grafiat și corectat al acestor schițe mi-a fost cerut de 
cunoscuta publicație parisiană „Revue des cours et des 
conférences“, unde, cu inevitabilele zăbăvi, nu s'a putut 
isprăvi pănă în 1928, scoțindu-se și un extras; adaug 
că din partea alor miei m'am invrednicit numai cu o 
notiță peste umăr, în care e vorba şi de incapacitatea 
literară a erudiţilor, la „L'Europe orientale“ din Praga, 
din partea d-lui G. Munteanu, fost elev la acea școală 
din Fontenay-aux-Roses unde o anume atitudine urită față 
de mine, creatorul și conducătorul ei, ajunsese încă de 
atunci să fie o tradiţie, aproape chiar o datoite. In anul 
următor, am luat seria cealaltă, mult mai puţin bogată, 
a călătorilor orientali în Franța, ceia ce mi-a permis să 
infăţișez, pe lingă Turci mai mult sau mai puțin cara- 
ghioși în momentul cind erau puși in față cu o viaţă 
inspirată de cu totul alte principii și avind deci și apa- 
renţe cu totul altele, și drumeţi de-ai noștri, aduși la 
Paris de alte nevoi, în legătură cu prefacerea culturală 
a societății din care făceau parte: astfel cei doi Kogăl- 
niceni, Mihail și uitatul lui frate Alexandru- Publicate în 
revista mea francesă, și aceste conferințe au apărut în 
extras. Şi, pe urmă, in cursul unor descoperiri întimplă- 
toare, la un anticvar din Madrid, unde mi-a ieșit inainte 
un călător spaniol din a doua jumătate a secolului al 
XVI-lea, care mi-a fost o adevărată revelaţie prin notele, 
variate și vii, de viață turcească pe care le dă, oriint 
casa primitoare a prietenului mieu Karagea, deveni 
consul al Romăniei la Stockholm și ţinind acolo o parte 

din marea sa colecţie de cărți rare, între care volumele 
de descripţie a Orientului datorite pelerinului științific 
suedes Bjârnstal, am mai adunat această informaţie cu privire 
la Răsăriteni, trecind, cum se vede, de pe singurul plan 
frances, potrivit pentru comunicări în Paris, la acela al 
universalității europene. Mai tărziu numai, am găsit lucrări 
analoage pentru Franţa și Spania, evident în legătură cu 
alți călători. 


Două drumuri în Apus se adăugiră în acest timp la 
experiența mea despre lume. Invitat pentru întăia oară 
la Universitatea din Roma, de rector, învățatul jurist d. 
Giorgio del Vecchio, cu care mă va lega o caldă ami- 
ciție, pe un timp cind începuse a lucra neobositul și 
priceputul Bucovinean d. Isopescu, căruia și eu îi dato- 
resc mult, dar şi mai mult țara, am vorbit acolo despre 
legăturile noastre de rasă, firește, despre locul nostru în 
latinitate, supt forma „sintesei romănești“ în ansamblul 
latin, dar și despre aspectele pitoresci ale Romăniei, iar, 
În alt cerc, despre Eminescu, încercînd şi o prefacere a 
lui in italienește, cu păstrarea măsurii, ritmului. Tot după în- 
demnul tinărului mieu amic, reținut apoi ca profesor la 
Universitatea romană, m'am coborit pănă la Neapole 
pentru o conferință despre raporturile noastre cu acea 
Italie meridională, și, aici, dacă am găsit o primire oficială 
foarte onorabilă, și cu participarea comisarului, care făcea 
minuni întrun mediu așa de neglijat, al marelui ìn- 
vietor al nației sale, d. Mussolini, ascultarea în marea sală 
ce mi s'a pus la disposiţie a fostceva mai puţin atentă. 
Am redactat apoi aceste conferinţe, pe care le-am reunit 
în volumul ilustrat Conferenze italiene sulla nazione romena. 
Soarta lor n'a fost strălucitoare: de și le supusesem la 
multe revisii, și a uimitorului tînăr filolog poliglot d. 
Tagliavini, care vorbia romănește ca și mine fără să fi fost 
în Romănia, forma lor a fost criticată, și pănă și sforță- 

rile mele tipografice wau fost preţuite de marele editor 
milanes Hoepli, cae publicase ediția italiană a „Istorie 
Rominilor“. Pentru legăturile mele cu Italia însă, și nu 
fără devotata participare a d-lui Isopescu, vor veni însă 
și zile mai bune. 

Spectacolul pe care-l înfățișa în acest moment Italia 
era admirabil și plin de învăţătură. Și rectorul din Roma, 
așa de sigur de viitorul poporului său, și comisarul na- 
poletan, om tinăr, cu înfățișare de ofițer în activitate, 
care, incunjurat din toate părţile de obișnuitele pocloneli 
înnaintea puterii, le răspingea, în fața mea, a străinului, 
dintr'un singur gest, cerînd fiecăruia nu complimente, ci 
muncă pentru marele plan de refacere a orașului, îmi 
arătau ce e acest spirit nou, de îndemn optimist, de avint 
către creaţiune, de credință față de omul care represinta 
această lume nouă, pornită pe lucru. Nu mai era nimic 
din acea dibaciu scormonită ură socială care făcea cu 
cîteva luni înainte ca muncitorii înarmaţi să păzească pe 
zidurile fabricilor „averea lor“, căreia nu voiau să-i dea 
munca, și făcea pe găzduitoarele studenţilor din Turin, 
unde învăța fiul mieu, să se întrebe la fiecare pocnire de 
armă în stradă dacă nuli s'a ucis oaspetele. Mergind cu 
d. Alexandru Lahovary, încărunţit de ani, dar cu aceiași 
nesfîrșită dorință de a îndatori, pănă acolo încit ne găz~ 
duia în Palatul însuși al Legaţiei, mergînd deci cu el în jurul 
Romei, prin acea tristă Campanie muce dă, cuib de ţin- 
țari dătători de friguri, prin acele grupe de sate în care 
era odată mai multă lume în cîrciume decit pe ogor, am 
găsit pretutindeni o desăvirşită ordine și un început de 
conștiință că oricine, și ultimul dintre ciobanii pitorești al 
„agrului roman“, e un Italian mobilisat în serviciul patriei. 

Era în zilele acelea așteptarea recunoașterii de guver- 
nul italian a unirii cu Basarabia, și bunele legături ale 
ministrului Romăniei cu „ducele“ duseseră pănă foarte 
departe negociaţiile. Într'o seară, foarte bucuros, d. La~ 

hovary mi-a anunțat că ele fuseseră încheiate; se pre~ 
gătia să meargă la d. Mussolini pentru a-i mulțămi. Şi 
m'a întrebat dacă n'aș dori să fiu primit eu însumi de 
făcătorul de minuni, care spera ca în Romănia supt re~ 
gimul Averescu să se creeze ceva analog la noi — și 
ajutătorul financiar al generalului, d. Manoilescu, tînăr de 
o mare energie și de o cugetare personală, pe care-l cu- 
noscusem încă de la lași, unde inginerul începător vor- 
bise la o întrunire a asociaţiei create de mine „Moldova 
întregită“, stăruia în acest sens. Am primit cu plăcere 
propunerea. 

Astfel, în altă seară, după întoarcerea mea din călătoria 
spaniolă de care va fi vorba mai departe, am fost in- 
trodus, lăsindu-se la o parte alţii cari așteptau de mult, 
la omul pe care zelul amicilor sai entusiaști îl presinta 
cu o înfățișare romantică : ochii învirtiți supt fruntea înaltă 
increţită, gest de comandă, tot ce trebuie pentru a influ- 
ența, și mai ales într'o ţară meridională, mulțimile, care 
trec pe lingă zei dacă nu consimt a primi omagiile obiș- 
nuite pentru idoli. În larga odaie unde un birou se as- 
cundea modest în colțul de către fereastră, stătea în pi- 
cioare, în dosul hirtiilor nenumărate pe care le resolva 
singur, un om de talie mijlocie, sigur de sine, dar abso- 
lut calm, plin de bunăvoință, dar fără falsă prevenienjă. 
Ma întrebat de drumul pe care-l încheiasem, de ce în- 
seamnă în Spania un regim „dictatorial“, pe care nu-l 
puneam lingă al său, a pomenit intenţia sa de a lega 
Italia mai strîns, pe Mare, de țara latină dela Apusul ei, 
și conversaţia a ajuns la sensul regimului său. A înlă- 
turat ideia unei apăsări, „anti-democratice“, observind că 
datoria unui bun democrat nu e, mai la urma urmei, 
decit să ajute la ridicarea acestui popor, ale cărui nevoi de 
viață le servește el, Mussolini,care n'a fost ridicat de capi- 
taliști, aceștia neavînd pe departe o astfel de putere. Orice 
om din stradă, dacă este onest, nu va putea tăgădui că as— 

tăzi, supt noua conducere, e mai bine decit altă dată, și 
-aceasta-i ajunge. 

Am văzut și pe Suveranul adinc înțelegător, care-și 
dădea samă că pentru astfel de împrejurări poporul ita- 
lian are nevoie și de altcineva decit un monarh care 
iscălește hotăririle trecătorilor miniștri, în mare parte ab- 
solut mediocri, pe cari-i ridică și-i coboară invierșuna- 
tele lupte „constituționale“ de partid, și accepta astfel ca 
opera de guvern să fie făcută, supt auspiciile sale, de 
omul extraordinar pe care soarta-l dăduse dinastiei de 
Savoia ca și Italiei. 

Regele Victor-Emanuel e în condiţiile pe care i le-a 
făcut istoria și cărora marea sa înţelepciune li-a dat o 
loaială aceptare, care un singur moment n'a fost întreruptă, 
simbolul cel mai curat și mai încunjurat de respect al 
naţiunii pe care o iubește și pentru care, în marele răz- 
boiu, a riscat totul. Suflet studios, numismatul care stă- 
pineşte așa de deplin tot ce privește moneda italiană din 
toate timpurile, ştia și ce ban cu inscripţie grecească bă- 
teau în secolul al XIV-lea emirii turci din Asia Mică, și 
am avut surprinderea de a primi la Legaţie, întrun im- 
posant plic de la Curte, însemnările privitoare la această 
curiositate numismatică, necunoscută mie care scrisesem 
istoria Imperiului otoman. În gura iubitorului șef de fami- 
lie cuvintele casa mia aveau un sunet deosebit de'simpatic. 
Poate că, dacă regalitatea modernă nu poate întra însăși 
în luptă pentru a resolvi Cu un așa de mare risc teribilele 
probleme pe care vremea le pune inainte inexorabil şi 
dacă sfătuirea continuă cu şeful de guvern e imposibilă, 
e preferabil ca ea să păstreze într'o astfel de atitudine 
acel inalt prestigiu de care pentru cine știe ce zi de 
mine, cu alte cerinţi, naţia ar ințelege că are nevoie în 
primul rînd. 

D. Comnen, ministrul pe lingă Vatican, mi-a vorbit de 
o audienţă la Sfintul Părinte, și ea mi-a fost acordată 


Supt dictatura mascată a iui Ion I. Brătianu 157 


într'o săptămină de rugăciuni, cind audienţele sint de 
obiceiu suspendate. Datoriam această favoare escepțională 
studiilor mele de istorie, pe care fostul bibliotecar al Am- 
brosianei din Milan le cunoștea, și revistei mele francese, 
pe care el'arăta dorința s'o complecteze. 

Aici, prin lungile coridoare pline de soldaţi purtind 
pitorescul costum din timpuri, prin vastele săli în care 
garzii așteptau impreună cu lunecoasele umbre negre ale 
clericilor cari-și încunjură căpetenia supremă, peste pra~ 
guri unde fervenţi catolici stăteau în genunchi, puteam 
să prevăd acel misterios ieratism în care ar pluti amintirea 
șefilor medievali ai Bisericii romane. După îndeplinirea 
stingace și, frică-mi-e, poate și necomplectă, a riturilor 
omagiale, m'am găsit inaintea unui înțelept care culesese 
din lungile lui cetiri, mai mult decit dintro viață abia 
intrevăzută, sfaturile sale senine, îndemnurile care păreau 
că vin de peste hotarele tuturor realităţilor. A fost vorba, 
îndeplinindu-mi mai mult sau mai puţin datoria, absolută, 
de a asculta numai, de literatura tulbure și adesea cu voință 
stricătoare a epocei noastre, de răspunderea pe care o 
poartă fiecare pentru continua înveninare a sufletelor, de 
pretenţiile oricui de astăzi față de acel fecund ev mediu 
în care, la o lumină slabă, între păreţii de piatră rece, cu~ 
getători cu mintea de multe ori mai tare decit a filosofilor 
noștri deslușiau, fără ajutoarele pe care ginditorul le află 
așa de bogat în jurul său acuma, problemele cele mai 
grele care se presintă pe rind tuturor veacurilor. Cu 
aureola sfințeniei adunate îintr'o ființă omenească unică 
în rang și rost, era același ultim resultat la care, și în 
modestele contingențe ale traiului nostru, ajunge în ultima 
esență cugetarea cui se poate abstrage de la tiraniile de 
multe feluri ale mediului și e capabil de a se ridica în lumea 
unde nimic nu vorbește decit adevărul desfăcut din toate 
formele lui trecătoare. 


În acești doi ani ai răsturnării vieţii noastre politice, 

care mă putea atrage din ce în ce mai puțin, ne mai 
fiind de niciun folos în mijlocul atitor turbate îndușmăniri, 
am găsit citeva săptămîni pentru a vedea cele două feri 
iberice către care mergeau de mult rivnirile mele. 

Un prim drum în Spania m'a adus, prin văile Pirineilor, 
prin harnicele orașe basce răsărite în umbra: muntelui, 
-creațiune a unei rase dirze și indărătnice, de o stăruință 
care nu se arată numai prin vitejia cu care apără causele 
ce și-a ales, în largile cimpii de piatră goală, pustii, arse 
de soare, ale Castiliei, unde centrele orășenești au mai 
mult caracterul unor oaze sămănate de-a lungul de- 
șertului, Madridul el însuși fiind, tocmai în capăt, dincolo 
de hotarul cu lumea arabă de pe vremuri, una din aceste 
insule de verdeață și de viață umană. 

Multe nriuriri se amestecă pe acest pămint, așa de a~ 
dese ori străbătut de oamenii Sudului african în luptă cu 
„descălecătorii pe cari-i coboară văile muntelui, teren de 
continuu conflict între cele două concepții atit de de- 
osebite ale vieţii în toate aspectele ei pe care le aduce 
Berberul de o parte, Germanul sau Francul romanisat, 
de la vitejii lui Carol-cet-Mare la ostașii lui Napoleon, de 
alta. Am găsit aici pe un prieten din anii de după războiu, 
-diplomatul și poetul de origine bască Ramon de Bastera, 
care cercetase și adăpostul mieu de la Vălenii-de-Munte și 
sărise cu mine pietrele de pe Valea Teleajenului, care-i 
plăcuse așa de mult acelui ce cintase într'o prosă rit- 
mată, plină de frumuseți inedite, „Opera lui Traian“; 
bolnav o bucată de vreme de o apăsare nervoasă, el 
părea acum cu totul înzdrăvenit, și supt călăuzirea lui am 
văzut, nu numai atitea colțuri din Madridul așa de arhaic 
și așa de american, așa de legat de regalitatea care l-a creat 
și așa de frămintat de necontenite porniri revoluționare, așa 
de fanatic în catolicism și așa de aplecat la suggestiile 
unui ateism luptător și gata de profanare, așa de so~ 
lemn și sumbru în bisericile sale ale căror trepte le suie 

femeile în dantele negre, cu pieptenele înfipt în cozile 
groase, și așa de vesel seara, cînd, pentru a petrece pănă 
după miezul nopții în răcoarea de care e complect lipsită 
ziua, valul popular, setos de distracție și gata de iubiri 
fățişe, se revarsă de-a lungul străzilor întortochiate. Am 
cercetat biblioteci puţin visitate, și într'una din ele, la 
„Centrul“ de studii, invitat de un coleg cunoscut la Paris, 
am vorbit despre țara mea unui public foarte restrîns; am 
trecut prin birouri în care pănă spre amiazi, de pe urma 
nopții nedormite, nu întilnești pe nimeni; am dejunat prin 
restaurante care nu sint de fapt decit o bucătărie în odăița 
de susa căreia ţi se suie mincările spaniole cu șofran și cu 
piper; și ne-am abătut chiar la unul din teatrele, pline, în 
care se juca o zarzuela plină de tragic singeros și de 
spectacole populare vesele, în care refrenul voios era cîntat 
de sala întreagă. 

Bastera m'a dus și la Toledo, cu prăpastia leneșului 
riu Tajo, cu porţile visigotice și casele îngrămădite în 
cetățuie, cu mahalalele unde se vind, în țara porto- 
calelor, fructe de mult veștede, lîngă hanurile orientale 
mirosind a muced și a vin vărsat pe piatră, și cu aleile 
moderne în care elevii școlii militare, în atrăgătoare uni- 
“forme, se trudesc fără mare folos să cîştige o privire din 
ochii strălucitori ai fetelor care din trecutul arab știu încă 
aceia că face să te uiţi numai la cine caută nevastă. O 
taină pe care ca multe altele mi-a destăinuit-o fata 
oacheșă și sprintenă, puţin cam tristă pentru că-i era bol- 
nav viitorul soț, pe care nu-i era iertat să-l vadă la dinsul, 
și care, totuși, la sfîrşitul dejunului, ni-a propus să cinte ceva 
pe care ea însăși îl compusese pentru fericitul acela. 

Cu oarecare curaj, îngăimind o spaniolă pe care n'o 
cunoșteam decit din cărți, am răsbătut și în restul acestei 
teri care din ce în ce e mai puţin legată de Europa 
noastră rece și formalistă, îmbumbată și mascată ; ici și 
colo ni servia o recomandaţie, dar ea nu era cu totul 

necesară într'o lume unde după zece minute de la prima 
cunoștință poţi vorbi cu intimitate oricui, și ca simplu 
ghid al oricărui străin, ţi-a răsărit în cale. Aşa am trecut, 
în Sudul cu arborii verzi, grei de fructele de aur în luna 
lui Februar, cu bogata vegetaţie de cactuși grași și țepoși 
înfipți în țerna roșiatecă, la Sevilla, cu minunatele grădini 
ale vechiului palat, apele vii curgind supt plăcile de ce- 
ramică arabă și înviorind flori deplin desfășurate ca în luna 
lui Maiu; la Cordova, așa de musulmană cu tot castelul 
lui Carol Quintul, strinsă în jurul moscheii cu pădurea 
de coloane imitate de la antichitatea romană care a în- 
riurit aşa de mult și pe trimeșii pustiului african; la Gre- 
nada, cu Alhambra, din ale cării încăperi acoperite de toate 
capriciile stucului minuit de degete dibace se părea că a 
plecat abia de ieri, de lingă ţișnirile fintinilor din mijlocul 
covoarelor scumpe pe care aţipesc odaliscele, ultimul rege 
maur, el rey chico, pierzind moștenirea, de acum robită 
creştinilor profanatori, a unui așa de lung șir de impe- 
riali califi : 


Paseaba et rey moro 

Por la ciudad de Granada 

„Ay de mi „Alhama“!? 
Cintecul de durere al invinsului și izgonitului imi suna în 
urechi, pe cînd un călăuz familiar, ignorant și netot, răs= 
pundea la întrebările mele distrase despre viața și familia 
lui, în care nevasta n'avea voie, cu toată sărăcia, să între 
în vre-o fabrică, — precum, în atmosfera maură, păstrată 
peste atitea secole, unele femei credeau că nu trebuie să 
apară la teatru, corrida de toros, cu caii bălăbănin- 
du-și mațele după dinșii și cu buhaiul înțepat în spate, 
e, fireşte, altceva —, de și o mulțime inebunită de car- 
naval se acoperia, ţipind din trimbiţi, cu fragmente mul- 
ticolore de hirtie şi se lega din balcoane cu fâşii ca din 
hirzoabe, măștile defilind spre satisfacția mulțimii venite 
pănă și din margenea unde Ţigăncile așteaptă pe călă- 

torul străin ca să-i arăte cum se poate danja îndelung 
fără să se ofilească foaia de trandafir pusă supt călciiul 
săltăreț. Cum barba și blana mea erau lucruri cu totul 
neobișnuite, am putut să par întăia oară, în acest carnaval— 
a doua a fost cind am guvernat cu cine am guvernat —, 
drept ceia ce nu sînt. Şi atunci întram fără voie în vălmă- 
șagul măștilor, de și nu pusesem pe mine nimic pentru 
a mă costuma. 

Era să mă întorc însă în acel Madrid, de neuitate amin- 
tiri, pentru o conferință cerută de „Casa Studenţilor“ și 
la care am adaus alta, despre politica mediterane= 
ană a stăpinilor vechii Spanii, jertfită pentru scopuri 
care întreceau cu mult adevăratele ei interese. Primirea 
a fost deosebit de simpatică Și data aceasta, am întrat în 
legătură cu cîțiva colegi, dintre cari unul a căutat să mă 
lumineze asupra lipsei de popularitate a regelui, care=mi 
era presintat ca unul care măgulește fără- sinceritate şi 
cîştigă astfel pe cine întră în contact cu dinsul, și asupra 
inferiorității regimului de dictatură al lui Primo de Ri- 
vera, ofițer vesel, care mavea în figură, în atitudini și în 
cuvinte nimic din înfățișarea tipisată a „tiranului“ ; mi se 
profetisa apropiata dispariție a unui regim care, pe lingă 
alte pacate, ar fi fost închinat intereselor catolice pănă 
într'atita încît un colț de mănăstire iesuită putea să o~ 
prească necesara aliniare a unei străzi. Toate acestea, în 
ciuda dictaturii, spuse public, în mijlocul restaurantelor și 
cafenelelor. 

Întăiași dată, fusesem condus numai de consulul nos- 
tru, un bogat fost negustor, care mi-a arătat în fru- 
moasa, încapătoarea sa casă interesantă o colecţie de artă 
şi de istorie. Acuma am găsit la ministrul Romăniei, d. 
Anton Bibescu, fină înfățișare aristocratică, distras atita 
cit trebuie ca să-i șadă bine și, cu toată unica sa mo~ 
destie, un scriitor de teatru foarte prețuit în limba pri- 
mei sale educaţii, tot ce poate da o primire oficială : în 


li 

salonul Legaţiei am putut vorbi deci unui public restrins, 
dar ales, intre care și Infantul, cumnat al reginei Maria, 
despre vechea noastră artă și am căutat în margenea 
Capitalei, între plantațiile de stejar-plută cu frunzele sumbre, 
o societate amică, în mijlocul căreia o coboritoare a Stur- 
zeștilor era soția unui duce spaniol. Am găsit la Museul 
Prado, întrun culoar întunecos, amestecat cu picturi ba- 
nale, acel tablou pe care l-am putut atribui ușor lui 
Franz Franken l-iu, — comparat cu un altul din Viena , 
în care soția mea a recunoscut imediat, drept în mijlocul 
serbării lui Irod și Herodiadei, cărora li se aduce capul 
Sfintului loan Botezătorul, pe Mihai Viteazul însuși ju- 
cind, cu căciula prefăcută în turban de-asupra sprince- 
nelor negre și a impresionanțţilor ochi, rolul regelui lu- 
deii, precum în pinza vienesă el figura între curtenii lui 
Cresus arătindu-și cu mindrie comorile; intrebuințarea 
figurii lui pentru acest rost se explică, de altfel, nu nu- 
mai prin caracterul așa de personal al neobișnuitelor trăsă- 
turi, prin aspectul lui de luptător oriental, dar și- prin amin- 
tirea presintării înaintea Domnului romin după cucerirea 
Ardealului a capului lui Andrei Bâthory. La o redacţie 
de ziar madrilen am căutat informaţii complementare, pe 
lingă desemnurile, neașteptate, pe care le aveam din 
altul, pentru războiul nostru de la 1377-8, și, lucrînd acolo, 
am avut prilejul să văd cum se făcea, de un tînăr, sup- 
ţirel și foarte amabil ofiţer, censura foii. În margene, pe 
piatra seacă, în care cu sila s'au sădit copacii, am căutat 
scoica imensă de piatră pe care Filip al Il-lea a dat-o 
seniorului său Dumnezeu și odăițile de smerenie umană 
care i-au cuprins munca și durerile proprii. 

În Palatul, așa de credincios modei secolului al XVIII-lea, 
cu garda, îmbrăcată în vechi costume, care defila pe străzi 
în pasul de paradă al vechilor datini, am fost primit de 
Alfons al XIII-lea, şi am găsit pe un gentleman foarte 
modern, de înfățișare încă tînăr, simpatic în atitudine și 

în vorbă, a cărui siguranță de judecată contrazicea cu 
desăvirșire ceia ce mi se spusese de dușmani cari erau 
să dărime peste puțină vreme un tron al cărui rol s'a 
dovedit ce greu poate fi inlocuit. 


De aici, cu cit mi se dase pentru conferința mea, am 
putut îndrăzni un drum în Portugalia, despre care-mi 
vorbise la Paris, vădindu-mi și farmecul cintecului po~ 
pular portughes, soția, portughesă după tată, a unuia din 
fiii lui Emile Picot. 

De la granița chiar a acestei lumi cu totul necunos- 
cute, unde din fericire voiu găsi la consulul romin, d. 
Santos Bastos și la soția sa, ea însăși scriitoare, cea mai 
bună întimpinare, am putut simți enorma deosebire, în 
ciuda asămănării de limbă, care există între cele două ci 
vilisații, la basa cărora este, de altfel, și o mare diferenţă, 
în basa etnică Iliri de o parte, Celţi de alta, ca și în 
proporția singelui arab; de unde, aici o vioiciune, o 
cochetărie, un neastimpăr, o bucurie de a trăi care con~ 
trastează cu gravitatea temperamentului spaniol. 

Din mijlocul muntelui sămănat numai cu aceiași stejari- 
plută, ne-am coborit în paradisul coastei Oceanului, mai 
bogată decit a Rivierei italiene. Căţărată pe malul înalt, cu 
amestecul de „avenude“ moderne și de sirădițe în care 
nu poate întra o trăsură, unind palatele pustii de rega- 
itate, ucisă, izgonită, sfirșită în exil, care-și ridică fața- 
dele din secolul al XVII-lea între palmierii purtind smocul 
de frunze în virful gitului de girafă, cu casele burghese 
fapisate de ceramica albastră, verde, brună a arabicelor 
azulejos, pe cind în margene se desface, sumbru de-asupra 
apelor, cite un uitat turn medieval, cu mănăstirile fără 
călugări, și ele exhibind cu mindrie căptușeala faianţei aco- 
perite de un întreg surogat trainic de pictură, care se fălesc 
de tufișul de piatră, nestrăbătut, în care tradiția gotică se 
leagă de bielșugul de imaginație indian pentru a forma stilul 

„imperial“ al epocei regelui Manuil, Lisabona e, de sigur, în 
totalitatea ei, mult mai interesantă decit Madridul, creat 
de Bourboni. Am vorbit la societatea de geografie despre 
împărțirea de roluri în latinitate, dar nu cred că ascul- 
tătorii, între cari și Evrei din Rusia, să se fi interesat 
prea mult. 

l-am văzut împrejurimile, cu vilele fermecate, cu bo~ 
găţia plantelor meridionale, cu visiunea infinită a Ocea- 
nului, cu pitorescul femeilor care vin la tirg purtind 
elegant pe cap greutăți supt care al fi crezut că trebuie 
să se îndoaie. Am mers și la Porto, plin de biserici care 
se coboară și pănă în adincul evului-mediu, şi am 
simțit un sentiment de jenă cind, într'o margene, am 
găsit, așa de departe, bieţi țerani basarabeni, din părțile 
bulgarești, cari, ispitiţi la teribilele plantaţii de cafea din 
Brasilia, se întorseseră în așa hal și cu atitea greutăţi, 
sperînd că-și vor putea revedea vetrele, de care cu 
lacrimi rîvniau femeile cu copiii în braţe. Toate inter- 
venţiile mele la întoarcere au fost însă zădarnice : neno- 
rociţii au trebuit să fie deci trimeși de Portughesi în 
Uganda, unde li s'a pierdut urma. 

Şi, din călătoria spaniolă și din aceasta în Portugalia, 
au ieșit două conferinţe, foarte ascultate, la Teatrul Naţional, 
cîte o publicaţie romănească: aceia despre Spania s'a 
învrednicit numai de aspra judecată „științifică“ a unui 
filolog ieșean. 


Tot în 1927 s'a ţinut, la Belgrad, al doilea congres de 
bizantinologie. Rominii au fost foarte bine represintați, și 
cu participarea d-lor N. Banescu, Balș și C. Marinescu, 
a parintelui N. Popescu, a arhitectului P. Antonescu, 
creatorul „stilului romănesc“. Guvernul ni-a pus la dis- 
posiţie un vas al Statului, cu care delegaţia a mers pe 
Dunăre, așteptind în portul Belgradului pănă la întoarcere, 
ceia ce ni-a îngăduit să luăm cu noi atunci și pe prie- 

tenii dintre congresiști cărora am avut prilejul să li 
arătăm Severinul și imprejurimile, mergind pănă la mă- 
năstioara Topolnița ascunsă în fundul văilor: incă una 
din acele înfățișări ale terii, fără pregătiri și fără ascunsuri, 
care face mai mult decit orice broșură de propagandă, 
care poate fi totdeauna bănuită. Între acei cari nu fuseseră 
niciodată în Romănia era și numismatul austriac Kubicek, 
cu soția și fiica, și profesorul belgian Smets. 

Congresul a fost foarte cercetat şi foarte vioiu. Rivali- 
tatea dintre naţii, participind acum și cei neinvitaţi, 
pentru motivele arătate, la București, s'a împăcat prin 
aceia că sau dat locurile de frunte represintantului Papei, 
sprintenul Monsenior frances d'Herbigny, care aducea și 
amintiri din recenta călatorie în Rusia, unde a văzut 
ruina cuprinzind pe încetul masivele palate din „cetatea 
lui Lenin“, și mie, ca iniţiator al acestor adunări de 
specialitate. Totuși Strzygowski, marele archeolog aus- 
triac, s'a simţit jignit de nu știu ce atitudine și a plecat, 
iar, cind, la a doua ședință a secțiunilor reunite, simpa- 
ticul şef al delegaţiei germane, Heisenberg, îndemnînd 
către reluarea legăturilor științifice, a pomenit de parti- 
ciparea sa personală la războiul care trebuia să se uite, 
aceasta a stirnit oarecare indisposiţie la Francesi. Amin= 
tirea celor de curind petrecute era prea vie pentru ca 
înfrăţirea să poată fi deplină. La fiecare pas, conflicte pe 
şopotitele se produceau, și trebuia tot tactul Sirbilor, 
lugoslavilor în general, elevi ailui Heisenberg, formaţi la 
şcoala germană, ca să potolească măcar în aparenţă lucru- 
rile. S'a făcut, astfel, de mine propunerea de a depune o 
coroană pe mormintul de pe înălțimea de la Avala al 
soldatului necunoscut iugoslav : chiar din delegaţia fran- 
cesă unii au stat la îndoială dacă trebuit s'o facă, ajun- 
gindu-se, inainte de a se ordona şi o coroană francesă, 
la adăugirea tricolorului lor la coroana noastră; nu s'a 
ținut niciun discurs, ci numai Monseniorul d'Herbigny 

a rostit o scurtă rugăciune. ŞI, în cursul şedinţelor, d. 
Bănescu a găsit în faţa sa, la discutarea vechilor State 
romănești dunărene, hursuza împotrivire furioasă a Bul- 
garului Mutafciev, injurios campion al naţiei sale. Orice 
alusie irita și durea pe unii din participanți. În ce pri~ 
veşte pe Slavi, erau mulți refugiați ruși, cari se duseseră 
şi pănă la Scoplie, crescînd prestigiul Universității în 
subordine de acolo; un sentiment de rasă insufleția vădit 
publicul, care a aplaudat și pe Bulgari, manifestind oare- 
care nerăbdare cind un represintant al Poloniei a între- 
buințat în discursul de salutare limba germană. Altfel, 
peste aceste atingeri neplăcute, opera științifică a fost 
foarte variată, şi de mare însemnătate. Din parte-mi am 
vorbit despre chestiunea dacă există ori ba un ev mediu 
bizantin și am semnalat importanța unei povestiri pe 
jumătate legendare despre cucerirea Constantinopolului 
de Turci, pe care o găsisem și intr'o versiune romă- 
nească. Viitoarea adunare a cercetătorilor lumii bizantine 
a rămas să se facă la Atena, Bulgarii nelipsind să ceară, 
de altfel foarte amabil, să lise reserve locul după acesta, 

Ca și pentru congresul din București, s'a organisat o 
serie de excursii, în aceleași condiții comode și plăcute, 
Am putut vedea astfel măcar o parte din monumentele 
unei vechi și solide arte, în care influențe apusene, ve~ 
nite din Ítalia prin Dalmația, invristează adese ori, în 
forme de o sintesa originala, de și nu cu totul deplină, 
țesătura bizantină care alcătuiește basa. Am ajuns astfel la 
Ravaniţa, la Nagoriciani, întilnind ici și colo o populaţie 
romănească, a carii așezare era destul de veche ca să 
nu-și mai dea sama de condiţiile în care a venit, sau 
oameni cari lucraseră, cari învaţaseră a ceti la noi și cari-și 
amintiau cu plătere de o țară unde ci tigaseră bani și 
experiența și-și aveau încă rude. Apoi ne-am coborit în 
Macedonia, unde, la Scoplie, cu atita rivnă prefăcută, am 
fost întimpinaţi de un primar, d. Sapungi, care era şi se 

mărturisia Romin, ca și farmacistul care-și creștea în bun 
spirit romănesc copiii, bazarul fiind plin de negustori 
bogaţi vinzind și punguțe cu mărgele în care era fe- 
sut tricolorul nostru (la Liplian am găsit un negustor ma~ 
cedonean care ținea « să-și depuie la București toate eco- 
nomiile). La intoarcere, ne-am oprit la Crușevaţ, unde 
biserica din veacul al XIV-lea era originalul Coziei 
noastre și unde totul părea așa de asemenea cu viață de 
provincie de la noi. Notele luate în cursul acestui drum 
așa de lung și de folositor pentru cunoașterea artei pur 
bizantine le-am publicat apoi, cu desemnuri bune, facute, 
cu o uimitoare răpeziciune, de arhitectul Comisiei Mo- 
numentelor Istorice, el însuși Romin din Macedonia, d. 
Becu, în cărticica În Serbia de după războiu. 

La Belgrad avusem onoarea de a fi primit de regele 
Alexandru, în odaia sa de lucru plină de cărți. Asupra 
tuturor chestiunilor la ordinea zilei, și asupra celor care 
puteau părea mai delicate, Suveranul iugoslav se rostia 
cu o informaţie deplină, cu o siguranță de vederi, cu o 
francheță de expresie care nu se intilnesc des la stăpi- 
nitorii de ţeri. Cum, atunci, relaţiile cu Italia erau foarte 
încordate și spiritul public arăta foarte iritat, regele mi-a 
mărturisit bunele sentimente pe care le hrănește pentru 
Victor-Emanuel al III-lea, o rudă prin soția sa muntene- 
greană, pentru marea operă ce se îndeplinește supt re- 
gimul mussolinian, pentru poporul italian, cu care erau 
în ordinea economică legaturi atit de numeroase; dar, 
şef al unui Stat național, se arăta hotărit a apăra toate 
drepturile poporului său. 

Astfel, în mijlocul frămintărilor politice de la noi, pe care le 
voiu califica de „cazanul Satanei“, în care smoala nu mai 
isprăvește de fiert, cu ciţi draci, de multe feluri, suflă tur- 
bat în focul de dedesupt, aveam în aceste studii, in 
aceste drumuri o necontenită putință de refacere și de 
întărire, fără care nu știu dacă energia, pornirea spre 

înfăptuiri a unui suflet care întilnia necontenit atit de 
abrașe impotriviri s'ar mai fi putut păstra. 


Aveam, iarăși, în fiecare an, mulțămirea cursurilor de 
vară, pe care îndată după războiu le reluasem, cu o mare 
nesiguranță dacă, după dispariţia iredentismului, și în 
mijlocul unei continue crise, de multe feluri, ele vor 
putea fi cercetate. Nu mai putea fi vorba de cultivarea 
sentimentelor care le animaseră în prima perioadă, de 
pregătire a unităţii naţionale. Dar pentru a face ca noul 
Stat să fie stăpinit de aceiași cultură, de o cultură vie, 
înriurind orice acțiune a societăţii romănești, mai era atita 
drum de făcut, — de și neinţelegătorii, cari credeau și Liga 
Culturală isprăvită, atunci cînd congresele ei, prin deose- 
bitele centre, se țineau încă vioaie, socotiau că nu mai e 
nimic de lucru după tragerea cu sabia a hotarelor largi, — 
și modestele silinți de la Vălenii-de-Munte nu puteau fi 
deci cu totul zădarnice. Se cerea indeplinit apoi un lucru 
mare și nespus de greu: naționalităţile, care formau o 
parte așa de importantă din populația „Romăniei Mari“, 
ne cunoșteau numai prin funcţionari cari nu erau tot- 
deauna nici cei mai destoinici, nici cei mai onești, prin 
petrecătorii ușurateci cari se abateau vara la Brașov și 
în stațiunile lor balneare, prin tot felul de aventurieri 
şi exploatatori, printr'o frămintare politică provocatoare de 
anarhie și printr'o presă care, cu o valoare literară din 
ce în ce mai reală, nu făcea prea adesea decit să înte~ 
țească pasiunile ori să aţițe instinctele rele. M'am gindit 
că ar fi o faptă în adevăr de folos dacă li sar -vădi că 
sintem și altceva: un popor primitor și bun, gata de în- 
țelegere, care se lipește ușor de inima străinului, și că 
stăpinim o cultură adevărată, pe care amadunat-o, fră- 
mintat-o și organisat-o cu multă trudă și cu o deosebită 
inteligență de-a lungul unor veacuri pline de cele mai 
mari primejdii și de cele mai grele suferinți. M'am in- 

trebat dacă o întîlnire de citeva săptămîni cu Ungurii, cu 
Secuii, cu Sașii de la noi, arătindu-ni și nouă ce mari 
calități, demne de imitație, au conlocuitorii noștri, mar 
contribui să creeze alte legături, de ordine morală, decit 
aceia a simplei presențe materiale în aceiași ordine de 
Stat. 

Am văzut așteptările mele îndeplinite, mai ales în 
primii ani, cînd pentru cele ce se puteau vedea și do- 
bindi în aceste cursuri, felurite, cu o bogată participare 
de conferenţiari, s'a. arătat recunoaștere și recunoștință și 
în foile minoritare din Ardeal. Cunoștinţile ce se legau 
între cursiști apropiau statornic suflete care pănă atunci 
stătuseră închise, aproape dușmane, unele în fața celor- 
lalți, cu desăvirșita indiferență a organelor de Stat în 
această privință. Făceam din partea m a tot ce era cu 
putință pentru a evita jignirile, și foarte rariau fost ca- 
surile în care totuși ele sau produs. Cutare Sași veniţi 
ca pentru „Munte“, cu haine verzi, jambiere, cizme pot- 
covite și pălărie tirolesă, convinși că se poate găsi la Vă- 
lenii-de-Munte numai posibilitatea unor excursii în ţinu- 
turi sălbatece și neumblate, cu cine știe ce indigeni 
inediţi buni de fotografiat, îmi arătau după citeva zile 
surprinderea plăcută că au descoperit atitea de învățat. 
La sfîrșitul lecţiilor, în seara de despărțire, une ori am 
văzut pe pieptul celor de altă nație din aceiași țară co- 
lorile lor naţionale înfrățite cu tricolorul romănesc, și nu 
odată un Báthory de pe la Orade, un tînăr Hovâny, fiu 
de profesor maghiar la Universitatea din acel depărtat 
oraş cu populație așa de străină, mulțămiau, ca și par- 
ticipanții sași, pentru primirea pe care o întilniseră. 
“Ce buni sînt oamenii cind ajung a se cunoaște bine, 
peste lecţiile de ură pe care li dă școala, ziarul și cartea ? 

La această împărtășire a minoritarilor contribuia — și 
nu-mi ascundeam aceasta — și impunerea pentru profesori 
de a-și insuși răpede limba romînă, și de aceia li se fă- 

ceau cursuri speciale în fiecare dimineață. Cind exa- 
menele, aşteptate cu atita frică, s'au incheiat, fireşte că 
și numărul Sașilor şi Ungurilor, spre marea mea părere 
de rău, a scăzut, pe cind în primele timpuri am avut și 
din Basarabia-de-jos, de unde a venit și cite un Elveţian 
de limba francesă ca simpaticul domn Laurent, un întreg 
grup, perfect disciplinat, de Germani, cu preoții în frunte, 
atit de discreţi, încit numai după cităva vreme am des~ 
coperit cine erau ascultătorii, bărbaţi și femei, cari se 
țineau așa de strins atenţi, totdeauna în același colț. 
M'am gindit că ar fi bine ca represintanţii naționalități— 
lor să și vorbească la aceste cursuri, întrebuințind, dac& 
nu se poate altfel, însăși limba lor, în care, oricum, să 
pot exprima mai bine şi mai deplin. Nu s'a vorbit un~ 
gurește in sala care purta săpată în marmură lozinca 
primelor serii de conferinţi, „pentru Rominii de pretutin- 
deni“, dar d. Arpad Bitay, profesor din Alba-lulia, per~ 
fect cunoscător al istoriei noastre, mai ales în domeniul 
literar, pănă la ultimele amănunte neștiute de noi, a presin- 
tat în fiecare an subiecte de cultură maghiară, de multe 
ori în cea mai strinsă legătură cu a noastră, și era de 
ajuns să se privească figura grasă, roşcovană, bucuroasă 
a conferenţiarului ca să-și dea sama cineva că el nu vine la 
noi cu războiul în inimă. Dintre Saşi, au vorbit în limba 
lor, une ori dind-o și pe romănește, un Friedrich Müller, 
care a scris în limba germană, fără prejudecăţi naționale» 
admiţind, contra bătrinilor dintre ai săi, și preexistența 
Rominilor în momentul colonisării germane, o escelentă 
istorie a Romăniei pentru școli — prima tentativă de acest 
fel, și reușită, — un Gustav Rösler, cea mai vioaie și 
îndrăzneață minte dintre cei tineri, soțul unei femei de 
distinsă cultură, care a tradus cartea mea francesă de 
Istorie a Rominilor, și mai ales părintele Roth de la Sas- 
Sebeș, autorul unor studii adincite asupra artei germane 
în Ardeal, cleric voinic și sangvin, cu porniri de Nemrod, 

pe care-l aducea la Vălenii-de-Munte și pasiunea de 
vinătoare. 

Nu ni-au lipsit la cursurile de vară nici oaspeţi stră— 
ini. Unii veniau ca să deprindă limba pe care o judecau 
folositoare pentru composiţiile lor sau care li se păruse 
interesantă și simpatică. Ei erau, fireşte, mai ales din 
țerile prietene, căutînd și astfel atingerea cu noi și strin- 
gerea sufletească a legăturilor la care noi nu ne gindiam 
de loc. Au lipsit Sirbii, Iugoslavii, dar am avut Cehoslo- 
vaci veniţi une ori în grupe, fie și numai pentru citeva 
zile — și-i avem și pănă acuma, an de an —, ba unii știind 
chiar așa de bine romănește, încit ni-au ţinut prelegeri în 
limba noastră despre țara lor, și pe citeva le-am și publicat ; 
am avut, de și în număr mai mic și în general mai pu- 
țin pregătiţi de acasă, și Poloni, unul dintre dinșii, pro~ 
fesorul Glizeli, de la Universitatea din Wilno, pomenit și 
mai sus, care ni-a devenit răpede un așa de bun prieten,, 
facindu-ni chiar, in limba francesă, pe care o posedă așa 
de bine, conferințe despre literatura poporului său. lar din 

erbia ni-a sosit, trimes oficial, autorul unei largi mono- 
grafii despre poetul Heredia, d. Ibrovaţ, de la Universitatea 
din Belgrad, și atit de vioaia şi inteligenta sa soție, fiica 
profesorului Popovici, crescută și ea intr'un mediu frances, 
așa încit limba francesă îi era tot așa de familiară ca și 
a naţiei sale. Colegul sirb ni-a presintat, nu numai o 
literatură, atit de bogată, în epoca romantică, influen- 
țată puternic de epopeia eroică a evului mediu, dar și 
în cea contemporană, de un modernism cu înriuriri 
francese, pastrind o delicată notă de misticism care-i e 
proprie, — și am tradus mult, după Versuri francese, din 
poesia unui Rachici, unui Ducici și a contemporanilor 
lor — ci și monumentele ţerii sale, pe care le-am văzut 
apoi la faţa locului, după ce regăsisem acasă la dinșii pe 
așa de simpaticii, neuitații noștri oaspeţi. 

Dintre cei veniţi mai de departe, am avut Italieni, și 

«ca ascultători și ca profesori, și de la o bucată de vreme 
continua și rodnica propagandă a d-lui Isopescu a tot 
crescut numărul lor, simțindu-ne unii față de ceilalţi, din 
marea asămănare de temperament, de gusturi, de atitu- 
-dine, ca și cum ne-am fi cunoscut de o viață întreagă. 
Am avut astfel între noi pe traducătorii literaturii noas- 
tre în limba italiană, pe Nella Collini, care s'a făcut aproape 
Romincă, stind doi ani și la școala mea de la Fontenay-aux- 
Roses, pe un Lupi de la Milano, care a compus un dicțio~ 
nariu romino-italian, pe viitorul istoric al epocii războiului 
de independenţă și al celei de după dinsul, d. Cialdea, 
care a și rămas multă vreme la București, pe d-rele 
Vera Molajoli și Lide Bartoli, care s'au legat de școala 
de fete din Văleni, despre care va fi vorba îndată, și care 
amindouă, ca și d-ra Collini, vorbesc bine romănește, 
pe atiţia studenți, veniţi în grup ca să rămînă săptămîni 
întregi, ba chiar pe marele romanist de la Turin, pe care 
l-am cercetat și în primitoarea lui casă, prietenul Bartoli, 
-culegător și codificator al acelei limbi romanice care a perit 
în zilele noastre pe cutare insulă de lingă coasta Dal- 
maţiei. Mare și folositoare operă de apropiere sufletească 
între două naţii care de la cea d'intăiu cunoaștere ajung 
a se iubi, cu atit mai folositoare, cu cît interese care nu 
pot fi permanente ne depărtează în -politica alianțelor 
de as ăzi, fără să atingă, din fericire, ceia ce se află în 
-conștiința intelectualilor" și în instinctul sănătos al maselor. 

Visitatori și profesori francesi au fost mai puţini, și din 
causa marii distanțe. Dar, încă de la inceput, în cursul 
cercetărilor sale prin munții noștri, cel mai bun cunos- 
cător al lor și unul dintre cei mai călduroși prieteni ai ţerii 
noastre și poporului nostru, d. de Martonne, a poposit 
la Vălenii-de-Munte cu elevii săi, dintre cari doi au ră- 
mas la noul Institut frances creat în București, păstrindu-ni 
şi pănă astăzi cea mai fidelă amintire, iar o elevă care n'a 
putut să între în acest așezămint a primit să stea în școala 

mea de fete, de unde din nenorocire prea răpede a tre~ 
buit să plece de pe urma unei vechi boli, zgindărite de 
asprul frig al iernilor supt munte și care în curînd i-a 
scurtat zilele. Fruntașul geografilor francesi, care posedă 
foarte bine și limba romănească, a și vorbit, foarte 
ascultat, la cursurile noastre, și încă de aici am ajuns a 
cunoaște ce comoară de prietenie e ascunsă supt înfăţi- 
șarea sa reservată. A mai trecut pe la Vălenii-de-Munte 
și profesorul Ancel, care, cum am spus, a purtat un așa 
de călduros interes teoriilor mele despre lumea din Sud- 
Estul Europei și care s'a ocupat cu pricepere de noi în 
cartea sa de sintesă despre Balcani, făcindu-ni un loc 
și în manualul său de școală, așa de îndrăzneţ ca alcă- 
tuire și ca spirit. Ba, odată, am avut o întreagă ceată de 
tineri neo-catolici, pe cari-i conducea un medic din 
Sudul frances și abatele Botinelli. Cei doi conducători 
și citiva dintre studenţii lor ni-au vorbit de viaţa pro~ 
vinciei francese, de cintecul popular, de noile direcţii 
spirituale din țara lor, abatele făcind o netedă deosebire 
între cugetătorii cari pot folosi străinilor, cei catolici, și 
aceia cari pot primejdui sufletele, de la Renan pănă la 
Taine, ceia ce m'a făcut să-i observ, mulțămindu-i, că 
noi sîntem deprinși a prețui și a iubi „Franța întreagă“. 
Părintele n'a prea părut mulțămit de discreta noastră re~ 
sistență la oferta, făcută mai stăruitor fetelor, de a întra 
în legătură cu anume cercuri de propagandă catolică. 
La Paris, pe urmă, dacă am ascultat, la o conferinţă dată 
de unul din acești tineri, cuvinte de simpatie pentru Ro- 
mănia și Romini, în schimb abatele, vorbind înaintea 
unor venerabile douarière foarte pioase, carora, la auzul 
cuvintelor lui de condamnare, li tremurau florile din pă- 
lării puţin demodate, denunța „lipsa de religiositate“ a 
poporului nostru, care merge așa de departe, spunea el, 
încit în Ardeal a cunoscut un preot—-un preoti—care era 
președintele unui casino, — de fapt nu un local unde fe~ 

meile joacă goale, spre scandalul abaţilor propagandiști, 
ci nevinovata casină îndătinată, unde se cetesc ziarele și 
se face, în acele orașe ardelene, mica politică locală. 

După îndemnul lui Murgoci, unul dintre cei mai sta~ 
tornici sprijinitori ai cursurilor și mai frecvenți visitatori 
ai orășelului mieu, unde avea și cite una din nenumă- 
ratele lui legături sentimentale, ni-au sosit pe neașteptate 
şi Englesi, cari au vorbit în englezește: unul, un tînăr 
matematic foarte distins, care ni-a expus teoria, atunci așa 
de proaspătă, a lui Einstein și, cu soția sa, venerabilul 
lingvist Craigie, autorul marelui Dicţionariu engles, care 
nu ne-a mai pierdut din vedere și in a cărui casă de la 
Chicago, unde-și petrece luni de iarnă, lucrind, cu elevi 
americani, la aceiași vastă și grea operă, era să ne întîlnim 
peste cîțiva ani. 

A stringe într'o mică localitate din podgoria munteană 
astfel de oameni veniţi de pretutindeni, și ca să plece, de 
pe urma visitelor prin imprejurimi, cu o cunoștință reală 
și simpatică a vieţii adevărate a adevăratului nostru po~ 
por, nu e fără îndoială unul din lucrurile cele mai ușoare 
și nici din cele mai indiferente pentru prestigiul și bunul 
nume ăl poporului romănesc. 

Aceasta nu s'a băgat însă de samă, ca și multe altele 
pe care am ajuns, nu totdeauna peste măsură de ajutat, a 
le indeplini. Și, de altminterea, participarea publicului ro~ 
anănesc la aceste cursuri și la așezăminţele adause, create 
“din bani puțini și ținute și din daruri cu greu ciștigate, 
lăsa foarte mult de dorit. Aceasta în ciuda silinţilor pe 
care ni le-am dat, cu ajutători așa de devotați ca d-na 
Popescu, soția fostului mieu elev și acum coleg la Uni- 
"versitate și la Academia 'Romină, un timp și secretar al 
Patriarhiei, părintele Nicolae Popescu, și d-na Dela Baia, 
al cării soț, Sucevean, mutat la Cluj, la o societate de 
asigurare, e un delicat poet și unul din cei mai buni 
traducători din limba germană, util colaborator pentru 

mine oriunde a putut fi de folos. Oaspeţii erau găzduițí 
la școlile din localitate și, pentru a li ușura petrecerea, se 
intemeit și o cantină, în curind stăpînă pe terenul și pe 
clădirile ei. Silinţile unui Ardeleanu, secretarul secţiei din 
București al Ligei, și, un timp, ale tinărului profesor loan 
Singiorgiu se adăugiau acestui devotament. 

De la inceput, ceia ce a fost dureros pentru mine a 
fost lipsa aproape totală a Ardelenilor și Bucovinenilor, 
cari uitaseră așa de răpede ce ciștigaseră inaintaşii lor la 
Vălenii-de-Munte și ce putea să li folosească și lor; 
mai des veniau Basarabeni și mai ales Basarabence, și 
de origine rusească, aducind cea mai lăudabilă dorință 
de a învăța, multe suflete încrezătoare și calde for~- 
mindu-se și prin lecţiile și îndemnurile noastre. Din Ar- 
deal, doar secția Ligii trimetea anual un număr de tineri, 
dintre cari unii au făcut apoi, prin politică, o carieră 
uimitor de răpede. 

Odinioară, ascultătorii erau în cea mai mare parte 
oameni maturi, cărora li se puteau presinta altfel pro- 
blemele zilei, în legătura strinsă cu care era tot acest în- 
vățămint al cursurilor, numite apoi, din ambiția unora 
dintre prietenii miei, „Universitate“ și, adăugindu-li-se, fără 
să mă intrebe, numele mieu. Acuma, nu atit nevoile 
vieţii, din ce în ce mai grele, dar un fel de convingere 
dirză și naivă că nu mai are nimic de învăţat ţinea la 
o parte acest public asupra căruia influenţa imediată poate 
fi mai prețioasă. Nu mai erau preoții, profesorii, militarii 
de pe vremuri, cu sufletele formate, cărora li se putea 
vorbi cu totul altfel. Doar vechile mele cunoștinţi per- 
sonale, legate de mine și prin participarea la aceiași 
tivitate politică, dacă mai luau, și numai pentru puţine 
zile, drumul Vălenilor-de-Munte, cite unul, ca d. N.N. 
Lenguceanu, format în ,colile parisiene, soț al fiicei lui 
Duiliu Zamfirescu, ambii , de buni prieteni ai noștri, 
înscriindu-se între conferenţiari. 

O bucată de vreme, am avut mulți învățători. Îi în- 
demna și „Asociaţia“ lor, condusă de d. Ţoni, pe 
atunci nu încă minat de o extraordinară ambiţie, care 
l-a purtat și pe la Paris, cu speranța de o situație cul- 
turală acolo, să întemeieze din aderențele membrilor școlii 
primare, pe care de fapt o părăsise de mult, o armată 
politică pentru a-l sălta. Plecarea în 1927, supt un pretext 
oarecare, de lingă omul al cărui nume il strigase continuu 
timp de peste douăzeci de ani nu fără folos pentru ca~ 
riera sa politică, a însemnat și o stăruitoare silință de a 
îndepărta pe aceia cari numai folos puteau să aibă ve~ 
nind la vechiul profesor de Universitate, care avuse atitea 
legături, total desinteresate, cu dinșii. Pe de altă parte, 
Statul, dominat de partide, făcea tot ce-l ajuta budgetul 
pentru ca să cheme pe învățători aiurea, la o pedagogie 
neinsuflețită, de pur formalism pretenţios, și la o cultură 
generală făcută pe sărite, de oameni cari n'aveau nimic 
comun între dinșii. 

Am avut, în schimb, și aceasta cu toată smomirea tine- 
retului spre mișcările violente pe care nu m'am obosit 
să le desaprob, studenți, tot mai mulți studenţi, și mai 
ales dintre aceia cari mă ascultaseră la Universitate, unde 
cursul mieu reciștigase popularitate. Elevii de curs superior, 
greu de supraveghiat, s'au desgustat răpede, lăsindu-mi 
un auditorlu bine pregătit și al cărui suflet curat era 
deschis celor mai bune sfaturi pentru viaţă. Ei pot cons- 
titui și cea mai bună tovărășie pentru străinii culţi ce 
vin la noi. 

Aproape în același timp, lingă tipografia dusă înainte 
cu atitea greutăţi și sacrificii, care a reușit să-și creeze 
un nume prin marea îngrijire, din partea unor lucrători 
formați în mare parte de vechiul ei conducător, C. Onciu, 
a unui tipar artistic și științific la care a venit și „Bu= 
letinul Comisiunii Monumentelor Istorice“, se ridicau două 

aşezăminte cărora li-am dat așa de mult din timpul mieu, 
din munca și din iubirea mea. 


Cel d'intăiu a fost școala de fete pe care am intitu~ 
lat-o: „de misionare naționale și morale“, puind-o supt 
scutul reginei Maria, care a și visitat-o, luînd chiar masa 
împreună cu elevele, pentru ca apoi, mergind la cursu~ 
rile de vară, să împartă premii elevilor din școala pri- 
mară și, răspunzind la cuvintele mele de salutare, să facă 
discursul cel mai elocvent, ducind mîna la inimă și spuind 
celor de față că îi are pe toți acolo. Cu gindul la lipsa 
de educaţie sufletească a fetelor noastre, ieșite din școli 
cu capul năuc de o învățătură zădarnică și împovără- 
toare, adevărat balast pănă dă Dumnezeu de se uită, la 
ținuta, pretențioasă sau umilă, fără demnitate umană și 
fără unitate de caracter, a celor care au fost deprinse 
atiția ani de zile cu impunerea de pe catedră, cu frica 
de pedeapsă, cu mijloacele degradante de a evita munca, 
și în dorința de a arăta ce se poate faee cu un suflet 
tineresc atunci cind i se îmbie părintește cunoștinţile, fără 
a „scoate la lecţie“, a „pune nota“ și a „trece clasa“, și 
iarăși fără preocupații de carieră, care țin sufletul la gură 
într'o concurență sălbatecă, și cind elevele se găsesc ca în 
familie, în casa lor proprie, înţelegindu-se și iubindu-se 
ca niște surori, casă capete și una de la alta, fiind din clase 
și de naţii deosebite, o învăţătură folositoare pentru toată 
viața, m'am gîndit a întemeia, în niște vechi case boie- 
rești, puse la disposiție pentru acest scop de „Banca Al~ 
mășanu“, căreia Cihodariu i-a cladit alături un alt sediu, o 
instituție care e astăzi la al doisprezecelea an, biruind încă 
toată dușmănia și neințelegerea de care a fost necontenit 
încunjurată. 

Planul era acesta: în jurul unor lecţii de istorie, cu= 
prinzind toată viața omenească și ducind astfel ele în- 
seși la toate ramurile celelalte de cunoștințe, afară doar 

de matematici, de fisică şi chimie, care și acestea se pot 
preda într'o formă umană, cum o face un G. G, Lon- 
ginescu sau un P, Sergescu, o iniţiare treptată în cultură, 
fără nimic școlăresc și pedant; am luat asupră-mi, vor~ 
bind zi de zi în Septembre, Octombre, Iunie și jumătate 
din Iulie, aceste lecţii. La ele se adaugă altele, făcute, nu 
de profesori secundari oarecari, ci de universitari, și în 
special de oameni, cari ca” un Moisil în numismatică, sint 
creatori în materia lor, de care vorbesc astfel cu un en- 
tusiasm de care sint incapabili compilatorii și recitatorii 
de profesiune. Elevele ascultă ce li se spune, fără catedră, 
în mijlocul lor chiar — și, pănă n'am moștenit stalurile 
de la desființatul Teatru Popular nu erau nici bănci —, 
și-și notează ideia ori ce li se pare mai caracteristic în 
formă. Aceste note și le compară și caută să alcătuiască 
astfel, dintr'o discuţie, dintro colaboraţie vorbită, resumatul 
cel mai corespunzător cu spusele profesorului. lar, pe lingă 
aceasta, lecturi cu totul libere, şi din romane, care li sint 
recomandate chiar, apoi exerciţii fisice la voia lor, fără co- 
mandă, excursii întimplătoare, totul în mijlocul unei naturi 
aproape ca la ţară, în aierul bun de supt munte, intre livezile 
bogate. Corul se formează de la sine şi, la sfîrşitul anului, 
ai cele mai frumoase jocuri, la care ieau parte, în costu- 
mele lor sau în cele romănești, dacă singure și le-au 
vrut, minoritarele înfrățite cu ale noastre. 

Am început școala în Novembre 1923, reparaţiile, foarte 
importante, fiind plătite dintr'o sumă pe care mi-o dă- 
duseră la împlinirea de cinzeci de ani Rominii americani, 
ca o răsplată pentru că, mult timp, colaborasem 1a foaia lor» 
așa de ingrijit făcută, prin articolele pe care le-am strîns apoi 
in volum, supt titlul „Scrisori către Rominii din Ame- 
Tica“; unde nu s'a ajuns, mi-a dat un ajutor, de la Mi~ 
nisteriul Muncii, Mirzescu, care a păstrat pănă la sfirșit 
cele mai bune legături cu mine. Astfel“Sm putut înveli 
din nou clădirea cea veche, care mergea spre risipă, și 

am refăcut frumoșii stilpi cari încunjură terenul. Mai 
tărziu, nu știu cu ce bani, tot din dar, poate de la Banca 
Naţională, care n'a uitat niciodată așezămintele mele, am 
putut adăugi clădirea cea nouă, în care sala de cursuri și cea 
de mincare sînt de sigur printre cele mai întinse și mai 
luminoase ale așezămintelor şcolare din țară; am putut 
adăugi și cite ceva din pinzele pe care le-a lăsat acel 
tînăr pictor, așa de înzestrat, Horaţiu Dimitriu, care la 
lași ilustrase ziarul mieu și pe care, apoi, la București, am 
căutat să-l sprijin cît am putut, și care ne-a lăsat prea răpede, 

Frau, cînd am pornit acest învățămînt, de un alt ca~ 
racter decit cel obișnuit, vre-o patru fete numai, dintre 
care una din fara veche, o Bucovineancă, fiică de pro~ 
fesor și două Basarabence, din regiunea bulgărească a 
Bolgradului: pe aceste două din urmă le-am regăsit apoi 
la Cluj, în școli de specialitate. Fără a mă gindi la nu- 
mărul mic al ascultătoarelor, la pregătirea lor de sigur 
insuficientă, am făcut lecţiile mele de istorie ca pentru 
un număr însemnat de studente și am avut plăcerea să 
constat că, dacă învățămîntul oficial e aproape cu totul 
sterp și, nu dă adese ori, ca lucruri care rămîn, nici măcar 
basa solidă pe care să se poată clădi mai departe, necum 
un edificiu desăvirșit și armonios, în schimb orice expunere 
limpede, caldă, în care, mai'ales, să vibreze umanitate și din 
Care să radieze o părintească bunăvoință, își atinge scopul, 
folosul fiind-cu mult mai mare decit al unei instrucții de 
pe catedră, formală, anonimă, intovărășită de grija exa- 
minărilor și de frica pedepselor. Ajungeam astfel inau- 
guratorul sfios și modest al unei pedagogii nouă, ale cării 
precepte le culesesem numai din inima mea, și mi-am 
putut da samă că, oricare ar fi fost-valoarea cunoștinţilor 
însușite, sistemul mieu contribuia esenţial la formarea acelui 
fond moral de unde pot pleca apoi toate inițiativele. Aceasta 
se putea, și se poate, observa ușor, după citeva săptă- 
mini chiar, cînd, cum li spun eu elevelor, „li se deschide 

capul“, în chiar ţinuta lor, din care a dispărut stingăcia, 
jena, care diformează și pe cele mai înzestrate fisiceşte şt 
li dă sau o înfățișare de cerșitorie sau una de revoltă. 

Numărul elevelor mele a crescut apoi an de an, avind 
eu mulțămirea de a face ființe sănătoase și vesele din 
atitea epave ale unei școli nemiloase, inconștientă de rui~ 
nele trupești și de descurajările, de oboselile permanente 
de care se face vinovată. Din ce în ce mai mult m'am 
convins că e bine ceia ce fac, și, cind înaintea oaspeţilor 
cari-mi veniau și ascultau cîntecele bucuroase ale fetelor 
sau se amestecau în conversaţia lor — căci se făceau lecţii 
de limba francesă, elevele germane, printre cele mai bune, 
începind cu atit de distinsa profesoară din Sighișoara, d-na 
Siegmund, puteau transmite colegelor lor cunoștința a încă- 
unei limbi, iar, la urmă, Statul italian trimetea pro~ 
fesoare de această frumoasă și iubită limbă, care şint, 
pentru romănește, ele însele eleve — ori ia Paris, îna- 
intea unor profesori cu experienţă, arătam care sînt înoi- 
rile mele, căpătam aprecieri care mă îndemnau și mat 
mult. 

Astfel, venerabilul rector al Academiei din Paris, Ap- 
peli, de care ajunsese a mă lega deosebite sentimente, imi 
spunea întrun rînd că sînt fericite ţerile tinere care pot 
face astfel de experienţe, acelea așa de vechi în cultură 
ca Franţa fiind neapărat legate de glorioasele lor tradiţii, 
care pot fi și o piedecă. 

Legătura dintre ale noastre, Romincele, și fetele naţio- 
nalităţilor, între care, pe lingă escelentele ascultătoare 
care au rămas totdeauna Germanele, — adaugindu-se une 
ori la cele din Ardeal și cîte una din Banat, erau și 
Maghiare, a căror inițiare în romănește era mai grea 
și a căror preparaţie școlară chiar mult mai slabă —, și 
destule Rusoaice din Basarabia, deosebit de doritoare de 
a şti, se făcea rapede și era sinceră și durabilă. Ar fi 
fost de dorit ca ea să fi continuat și după părăsirea 

școlii în care cu toatele arătaseră că se simt așa de bine. 
Cum ajutam pe cele mai capabile și mai onest ambiţi- 
oase să ajungă la Universitate prin examenul îngăduit 
de lege invățătoarelor — și căpătasem și admiterea, cu 
studii corespunzătoare, a minoritarelor —, și, pentru a le 
feri de un mediu tulbure și periculos, li dadeam locuinţa, 
în vechile odăi sărace ale Institutului sud-est european, 
devenit astfel, cum fusese și trecătorul sălaș al Ligei, și 
un Internat de fete, ele se puteau găsi și mai departe îm- 
preună, continuind prieteniile legate la Vălenii-de-Munte. 

Între eleve a fost cindva și o Elvețiană de limbă 
francesă, de la Șaba, în Basarabia-de»jos; și d-ra Olga 
Laurent, acuma învățătoare acolo, care nu știa decit 
foarte puţin romănește, pe lingă rămășițe de francesă 
amestecată cu multă rusească, a ajuns în citeva săptă- 
mini să poată urma lecțiile întocmai ca și colegele ei 
Ba am făcut odată, nu în ce privește limba, ci cultura, 
o experiență pe care mi-a plăcut adesea s'o mențţionez, 
şi care-și poate găsi locul şi aici. 

Într'un sat de către munte din județul Bacău, la servi- 
ciul religios făcut cu deosebită grijă, din causa concu- 
renței preotului catolic din aceiași localitate, în care 
erau și Romini şi Unguri, am auzit „Tatăl Nostru“ cintat 
cu o deosebită evlavie de un glas fără îndoială foarte 
frumos. Mi s'a spus că e al unei tinere ţerance, trecută 
de vrista obișnuită a măritatului, foarte săracă și neavînd 
nicio cunoștință de carte. M'am gindit că această voace 
ar putea fi cultivată, și am chemat pe Paraschiva la 
şcoala mea. Mi-a fost adusă tărziu, frumos gătită de 
săteni, în starea de spirit a mediuluj ei de acasă, mirin- 
du-se de ce mare e Capitala țerii, „de n'ar ști cum să 
umble la apă“. Am așezat-o alături de Germane, fete 
din burghesie, foarte bine crescute. Era ca bună-cuviință 
și îngrijire trupească la același nivel, și în curind a ince- 
put a vorbi cu o deosebită observare de sine. Asculta lecţii 

care au ajuns să-i smulgă interesul, și incepusem acum a 
o pregăti pentru examenul primelor clase primare. Din 
cind în cind, cu prilejul excursiilor școlii, care, ca tot- 
deauna; aveau un program musical și chiar de teatru — 
și ce talent dramatic dovediau unele din școlărițele mele 1—, 
ea cinta înaintea unui public de care se sfia grozav, cu 
atita mai mult, cu cit neprieteni îi spuseseră la plecarea 
din sat că am de gind so pun „să cînte pe bani la 
iarmaroace și la panorame“, și cintecul popular cel ade- 
vărat, cu ochii plecaţi la pămînt și fața concentrată, 
severă, împresiona publicul pănă la lacrimi. Mi-a plecat 
la Crăciun și, din nenorocire, nu s'a mai întors, legături 
care-mi fuseseră ascunse reţinind-o în satul ei. Dar am 
făcut astfel o experiență care s'ar putea relua în mai 
mare, de alţii, în momentul cînd se tot vorbeşte, în dis~ 
cursuri și la zile mari, de „Universitățile ţerănești ca în 
Danemarca“. ` 

Dacă, deci, acel dar al Americanilor, apoi ideia mea 
veche a altei școli, așa cum o schițasem de mult, inaintea 
lui Haret, interesat, dar și speriat puțintel, la cercul pro- 
fesorilor secundari, în conferința „O utopie didactică“, pe 
care unii n'au uitat-o și care mi-a fost amintită cu prilejul 
celor cincizeci de ani ai miei, și, în sfirșit, amintirea pier- 
derii fetițelor mele Elena și Adriana mă îndemnaseră să 
întemeiez școala aceasta fără catedră și fără salarii, cu un 
mic ajutor de la Stat, dat mai mult ca o favoare personală 
decit ca o dovadă de înțelegere de la comandamentul 
suprem al căsărmilor școlare de ambe-sexe, serbarea ani- 
versării de șaizeci de ani a regelui Ferdinand, care arăta 
încă așa de voinic, nimeni nebănuind ce boală cumplită 
era să cadă asupră-i, m'a făcut să creez, anume pentru 
găzduirea la cursurile de vară a minoritarilor, o bucată 
de vreme atit de numeroși și atit de distinși, iar, în restul 
anului, a fetelor de altă nație, care, pe lingă o pregătire 
specială, ar urma lecţiile Școlii de misionar€, un așezămint 
deosebit. 

Un Sas, de mult așezat în Vălenii-de-Munte, crease, 
pe o mică bucată de pămînt cultivată cu dragoste, o 
fermă-model, cu copaci de speje rare și în mijloc cu 
micile lui căsuțe pitoreşti. El se gindia să plece la Viena, 
după o fată măritată acolo, încheind o lungă viață de 
trudă, în care-și hrănise familia din ce dăduse cu o bună 
îngrijire acel petec de pămînt. Mi-ar fi părut rău să 
ajungă în mini leneșe și distrugătoare, și astfel am ales 
această modestă proprietate pentru așezămintul mieu, în- 
credințind administraţia directorului școlii de băieți din 
localitate, ajutat de o soră deosebit de harnică, d-ra Po- 
pescu, care dădea și lecţii de iniţiare minoritarelor. Mai 
tărziu am cumpărat un teren de complectare, tot așa de 
întins. 

Banii i-am căpătat dintr'o subscripţie pe care a îngă- 
duit-o „Universul“, și, cum ei nu erau îndestulători, 
m'am gîndit Ta suma adunată de Camera de Comerţ 
pentru un „AĂșezămint Ferdinand“. La început, cererea 
mea a fost admisă, dar, pe urmă, politica de partid a 
descoperit că, Statul gindindu-se și el la o astfel de 
creațiune, într'acolo ar trebui să meargă ce mi se pro+ 
misese mie. A trebuit intervenția Regelui însuși pentru a 
mi se liberă suma. 

Cînd, mai tărziu, principesa Elena a rămas singură 
lingă fiul ei, care va fi regele de o clipă, și cind am 
putut să aduc puţină mingiiere acestui bun suflet stin- 
gher, cum ea își arătase mulțămirea pentru felul cum 
fusese primită la cursuri și lăudase o climă mai dulce 
decit a Sinaii și mai potrivită pentru sănătatea copilului, 
am întrebat-o dacă i-ar plăcea un popas de vară la noi. 
Cum propunerea mea a fost primită -u plăcere, am 
căutat, tot fără bani la inceput, ca totdeauna, dar ispră- 
vind prin a-i găsi la urmă, oricît de greu, să descopăr 
ceva potrivit. 

larăși ca totdeauna, multe piedeci mi-au fost puse in 

cale, pănă ce am nemerit un frumos teren, pe care l-am 
căpătat cu 800.000 de lei, și, după planurile architectului 
prieten care e d. Toma Socolescu, care mă ajutase gra~- 
iuit și pentru noua clădire de la Misionare, am inceput 
clădirea frumoasă care nu s'a isprăvit pănă acuma, dar 
pe care trag nădejde să o pot duce, și pe aceasta, pănă 
la capăt. Princesa se interesa și de liniile aleilor de care 
era să se ingrijească artistul grădinar al Cismegiului, d. 
Rebhuhn. S'a întimplat însă ceia ce, cu durere, știm cu 
toţii. Ea a părăsit Romănia, și, dăunăzi, a dăruit micul 
palat și terenul iîncunjurător așezămintelor mele, iar 
eu il pastrez și pentru dinsele și, cînd vor fi alte vremi, 
şi pentru aceia căreia-i era menită clădirea. 

Cu aceiași îndrăzneală am inceput la București Pala- 
tul Ligii Culturale, a cărui plănuire are o lungă po- 
veste. Pentru aceasta organisasem serbările de 'naintea 
războiului la Parcul Carol și adunasem vre-o 200.000 de 
lei aur, cari au luat, ca multa altă avere romanească, 
drumul Moscovei, pentru a nu mai reveni. După în- 
toarcerea din lași, în odăile cu chirie, din care ocupanții 
tuaseră totul și din care, pe urmă, cu sentință judecăto- 
rească in toată forma, proprietarul ne-a dat afară, ră- 
minind ca sediul central al societății, cu cărțile și ta~ 
blourile ce mai putuseră fi salvate, să se adăpostească la 
dărăpănatul Institut sud-est european, am reluat ideia, și, 
cu bieţi 150.090 de lei hirtie, plus admirabilul optimism al 
prietenului Cihodariu, am început, pe un teren dat de Pri- 
mărie și pe care l-am fi pierdut altfel, căci se găsiau 
destui amatori, înălțarea, după planurile architectului Traja- 
nescu, a unei imense clădiri de șase rinduri, care e astăzi 
una din podoabele Bucureștilor. A trebuit toată ingeniosi- 
tatea nesfirșită și continua muncă a casierului Ligei, d, 
Scraba, minte preocupată de multe și înalte probleme și 
în același timp cel mai desinteresat prieten și administra- 
torul cel mai vigilent, pentru a se găsi mijloacele de a 

continua: nu odată am crezut că ne vom opri definitiv, 
lăsind”tra dovadă a bunăvoinţei noastre ziduri ruinate, 
ca ale Statului și în București și în atitea alte locuri; de 
fapt, n'am putut întinde clădirea pe tot locul, și pentru 
desăvirșirea ei așteptăm timpuri mai bune. O loterie rău 
condusă n'a adus decit foarte puţin. Guvernul Averescu’ 
ni-a îngăduit un împrumut la Casa de depuneri, cu pro» 
misiunea că suma va fi apoi preluată de Stat, ceia ce 
nu Sa făcut, așa încit datoria de zece milioane ne apasă 
şi astăzi. O altă datorie s'a contractat la Creditul Indus- 
trial, și chiria plătită de Caile Ferate, chirie necontenit 
scăzută și nu odată amenințată, e luată întreagă de credi- 
torii noștri, împiedecindu-ne de a lucra potrivit cu sco- 
purile societăţii. Dar, oricum, după atita trudă și atitea 
griji, am avut marea satisfacție de a inaugura clădirea în 
presența Princesei şi a multora din lumea oficială, cari, a- 
ceştia, ne-au lăudat destul și ni-au fagăduit atitea fără a se 
îndeplini, firește, nimic. Dar frumoasa zidire rămîne, și, 
dacă nu noi, ctitorii, alții după noi, pe cari-i dorim onești 
şi lipsiți de preocupaţiile de partid, pretutindeni pingari- 
toare, vor putea să ajute, din bogatele ei venituri, des- 
voltarea culturii populare şi naţionale, de care avem 
atita nevoie. 

În sfirșit, drumurile dese la Veneţia, cunoștința tesauru- 
lui pe care-l cuprinde și cu privire la istoria Rominilor, 
dorinţa de a impartăși pe cit de mulți Romini de ceia 
ce poate da ca frumuseţă, în toate domeniile, natură, artă, 
oameni, cetatea unică, m'au făcut să plănuiesc in- 
temeiarea- acolo a unei case de cultură romănească. Mi 
s'a oferit întăiu locuința, cu mult prea scumpă, în care 
stătuse atiția ani de zile prietenul mieu Horaţiu Brown, 
«care se stinsese de curind în țara lui, unde se retrăsese, 
Un simpatic bătrînel, care-și petrecuse mulți ani in Ro- 
mănia ca şef de musică militară, d. Marin, pe care-l 
-cunoscusem intimplător, mi-a vorbit de un apartament 

în palatul Correr, apoi Revedin, de pe piața Santa Fosca, 
impodobită cu statuia inimosului luptător Paolo Sarpi. 
Cele citeva odăițe de supt coperemint, în care era așezată 
modesta familie tinără, foarte primitoare, a unui căpitan 
de corabie, mi-au plăcut de la prima vedere, și, cu o 
sumă a Institutului sud-est european, cu bani de subscrip- 
ție, cu ceva ajutor de la Banca Naţională, am putut 
peste citeva luni să deschid acest adăpost. Apoi lucrurile 
au mers de la sine. Ministeriul de Comerţ, gindindu-se 
la burse care nu s'au dat pănă astăzi, a cumpărat mezza- 
ninul, puindu-l la disposiția noastră, adecă a Institutului, 
care răminea stăpin pe toate achisițiile, și pe prăvălia de 
jos, ce putea să ni creeze un oarecare venit. În sfirșit, 
cum pe același palier al primului apartament se deschi- 
dea intrarea într'un șir de odăi luxoase, cu uși de nuc ve~ 
chiu şi plafondul împodobit cu stuc din secolul al XVII- 
lea, care făceau parte din palatul vecin, m'am riscat și 
la această cumpărătură. Răminea numai un etaj, care 
ni-a fost dese ori oferit, fără a-l putea căpăta pănă a- 
cuma, acela căruia-i aparțin marile ferești gotice din 
fațadă. Cu alte jertfe am putut face, supt îngrijirea con- 
sulului prieten d. Bombardella și cu xentusiasmul elevu- 
lui mieu Barbu Teodorescu, și mobilarea palatului nostru, 
devenit o „Casa romena“, răpede popularisată, și pănă la 
ultimul hamal. Deschiderea solemnă s'a facut în 1930, și 
am avut mulțămirea de a putea găzdui în pacea ele~ 
gantă de acolo—un ministru parvenit, cu gindul la 
milioanele cheltuite pentru marele palat al Școlii romine 
din Roma, va striga însă: „ce miserie !“—, nu numai 
studenţi, și membri ai Școlii de la Fontenay-aux-Roses, 
cari vor face frumoase lucrări de istorie, dar și cete în- 
tregi de pelerini romîni, chiar și de la cursurile de vară, 
cari altfel n'ar fi indrăznit să încerce drumul la Veneţia, apoi 
personalităţi culturale distinse și alți visitatori de la noi, 
ba chiar mulți străini de distincţie, cari au ajuns astfel să 

intre în legătură cu fara noastră, și-i păstrează o bună 
amintire. O Chioggiotă harnică, așezată acolo de la în- 
ceput, dă cercetătorilor o altă masă decit aceiay—așa de 
scumpă, de la restaurante, 

Mă bucuram de aceste creațiuni pentru alții, pentru 
nația mea întreagă ca și cum ceva s'ar fi adaus la averea 
casei mele. Cu multă osteneală am reușit să-mi clădesc 
un adăpost de munte pe locul care de multă vreme îmi 
fusese vindut de Eforie la Sinaia, cînd terenuri au fost 
oferite funcționarilor: temeiul modestei zidiri a fost pus 
prin conferințe publice înaintea unui public compus în 
mare parte de „plaisiriști“* de mai multe naţiuni, cari 
ascultau și nu prea ascultau. Astăzi mă pot retrage une ori, 
la o parte și de datoria corecturilor din fiecare seară — 
de vre-o treizeci de ani de zile! — ale tipografiei mele, 
acolo, în mijlocul codrului care-mi vorbeşte în dimineţele 
singerate de-asupra muntelui șiin misterioasele amurguri 
fişiitoare, cu glasuri pe care-mi pare că le cunosc de 
mult și le înțeleg, venind din aceiași mare ființă care 
este și în bradul care-și mișcă ăcele la vint și in cuge- 
farea și simțirea mea înseși; aici se poate căpăta acea 
contopire în totalitatea, cu multiple infăţișări, a lumii din 
care noi facem cu atit mai rău, cu cit ne deslipim egoist, 
prin miîndria noastră umană, mai mult, atunci cind, de 
fapt, la o înțelegere mai adincă, toți și toate sintem tot 
una și la ansamblul comun trebuie să raportăm orice. 
Senină și supremă impăcare, pe care numai în astfel de 
locuri singuratece şi tăcute poţi să o capeți. Sau, pe un 
loc luat tot împreună cu altă sărăcime intelectuală în fața 
Mării singuratece de la Mangalia, cele citeva odăițe din 
virful cărora poţi privi, pentru același simț integral al 
tuturor vieților, Marea singură, măreț de calmă în zilele 
bune, cind pescărușii o brăzdează cu un colţ din alba lor 
aripă veșnic călătoare, ori furios spumegătoare, cind o bate 

furtuna prinsă in cazanul malurilor închise, care mușcă 
lacom din înaltul mal galben căptușit cu algele putrede. 

Sin oameni buni cari cred că pentru atita trudă de o 
viaţă întreagă, care, pentru sine și pentru ai săi, și-a in- 
terzis aproape orice distracție — nu știu de cite ori, într'o 
așa de lungă petrecere la București, am călcat cu ai miei 
întrun teatru și am stat la o masă de grădină, și în tinereţă 
n'am știut ce e un vagon de dormit ori un prinz la un 
restaurant de gară, mergind pănă la Paris cu provisiile 
de acasă în hirtie! —, e prea mult ceia ce numai aceste 
păgine osteneli de pănă la zece ceasuri pe zi au putut 
să-mi deie mie care am intrat în cariera mea cu hainele 
singure de pe mine. Ba chiar au socotit milioanele, o, 
cit de multe}, pe care le-am întrebuințat pentru „vilele“ 
pe care nu le-am văzut niciodată, și li-au și gasit ori- 
ginea: în ce am răpit Statului ca ministru de un an de 
zile. S'a întîmplat chiar ca, la Mangalia, unde se știe că 
am îndemnat pe orice datornic, pe orice învățător, pe 
care eu nu l-am plătit, să se arunce în Mare, niște sy- 
flete caritabile s'au oprit înaintea casei mele, incă ne- 
complect plătite, și cu glas tare înaintea copiilor miei 
şi-au arătat părerea că am clădit-o din banul public, pe 
care am avut cutezanța să mi-l însușesc,... 


XXX. 

În timpul cînd adunam în străinătate materiale de 
studii sau îndepliniam îndatoriri care tindeau să răspîn- 
dească știința romănească și știința despre Romini, ori lu~ 
cram din toată inima la așezămintele pe care am ţinut 
să le las după mine, împrejurări neprevăzute schimbau 
cu desăvirșire, prin lovituri ale soartei și prin izbucniri 
de fapt revoluţionare, toată înfățișarea vieţii politice ro- 
măneșii. 

Generalul Averescu se credea asigurat pe mult timp 
de -o guvernare căreia nu i-au lipsit și succesele în or~ 
dinea legăturilor cu străinătatea, prin întregirea prieteniei 
italiene, și în ordinea financiară, prin descoperirea lipsu~ 
rilor lăsate de liberali, prin silinţile de a le acoperi, in~ 
trind într'o sinceritate budgetară nepracticată pănă atunci, 
ca și printr'un plan de fixare sistematică a salariilor, datorit 
concepţiilor noi ale d-lui Manoilescu, și chiar prin men- 
ținerea unei ordini publice mai stricte decit atunci cînd, 
supt liberali, „mișcările studențești“ găsiau o oarecare in- 
curajare, și bănească, la unele Ministere. Șeful guver~ 
nului era foarte mindru că „a învățat aguverna“. Ise a~ 
tribuiau chiar intenţii dictatoriale, pe care le cultiva, de fapt, 
ambiția aprinsă a colaboratorului său de la Interne, d. 
Goga, învociîndu-se portul de uniformă, căpatat de la 

favoarea Regelui, și anume atitudini, care îngrijorau. Cum 
Suveranul era foarte greu bolnav, pănă intr'atita încit 
trebuise să fie rechemată din America regina Maria, 
doritoare de a cunoaște o lume atit de nouă, și o ope- 
rație suportată cu o răbdare de martir nu dăduse resul- 
tatele așteptate, așa încît, adăugindu-se o receală, în April 
1927, se putea aștepta ce e mai rău, dușmănia liberală 
contra acestui provisorat care arăta că vrea să se per- 
manentiseze se făcea tot mai ascuţită. Din umbra în care-i 
plăcea să se retragă, încunjurindu-se de prestigiul ei, Ion 
Brătianu calcula, cu metoda sa de inginer pusă în ser- 
viciul pretențiilor incomensurabile ale unei adevărate di- 
nastii, cea care chemase pe cealaltă, momentul exact cînd 
ilusiile locţiitorului său vor trebui să se împrăștie. 
Cunoscusem personal pe general în ultimul timp. Am 
găsit un om foarte socotit, observindu-se în cele mai 
mici detalii, lucrind pe cimpul politicii ca pe acela al 
meseriei sale, extrem de fin şi găsind cuvinte de o tă- 
ioasă ironie, pe care le sublinia strălucirea curioasă și 
temută din ochii săi de ghiaţă, o fire foarte distinsă prin 
multele atingeri cu ce are viața mai înalt, mai sever și 
mai plin de răspundere altceva decit un avocat meș- 
ter în frase și decit un poet care se simte necontenit în 
vedetă și, pe lingă aceasta, cu toate dibăciile ce i se 
atribuiau și care erau pentru dinsul detalii de „strategie“ 
și de „tactică“, o oarecare sinceritate, lipsită în orice cas 
de acea pretenţie brutală, de acea atitudine dirză și de 
acea magnilocvenţă jignitoare și ridiculă care se observă 
la alții. Era de sigur mai cavaler, de și fără generositate, 
«decit alţii, și cuvintul Jui însemna ceva. Ca și pentru 
Take lonescu, cind am ajuns a-l cunoaște, multe preju- 
„decăţi mi s'au înlăturat de la sine, și unele devotamente 
mi se lămuriau tot așa de bine ca și unele trădări, din 
„acelea pe care, și nu o singură dată, am avut să le sufăr și eu, 
A fost vorba-cu șeful guvernului, pe care-l căutam 

pentru ințerese ale Ligei, de unele din problemele, așa 
de grele, ale zilei. Generalul avea în vedere o dispariţie 
a Regelui și, în lipsa Moștenitorului, contra căruia nu 
arăta pasiunea feroce a liberalilor, el se gîndia la o re- 
genţă care să nu fie marcată de o ambiţie personală și 
să nu facă jocul nimănui de la spate, preferind onesti- 
tatea, spiritul drept, iubirea pentru fiul său a principesei 
Elena, de care-i vorbiam. 

Pe regele Ferdinand nu l-am mai văzut decit odată 
la Academie după înscăunarea regimului Averescu. Tre- 
cînd de la un academician {a altul, s'a oprit și la mine Cum 
tineam mina pe o carte, m'a întrebat ce este. Era un manual 
de istorie germană și am explicat-o astfel : „E o istorie din 
care se vede cum strămoșii Maiestăţii Voastre știau răs- 
plăti pe aceia cari-i serviseră cu devotament“. O au- 
dienţă n'am cerut; de ce s'o fi făcut, odată ce eram așa 
de puţin amestecat în politica dominată de sfătuitorii lui, 
cari nu erau totdeauna și cei mai buni prieteni și cei 
mai cu grijă de interesele ţerii? La ultima mea întoar- 
cere din străinătate, am aflat că etar fi dofit să mă vadă. 
Mă temeam însă că va fi ca să mă cerceteze despre re- 
iațiile cu fiul său, pe care, în împrejurări asupra cărora e 
firesc să nu divulg nimic, îl îndemnasem cu toată căl- 
dura unei vechi și sincere afecțiuni să revie în ţară, cum 
era evident că însuși doria, dar lingă soția și fiul său, ceia ce 
era pentru mine un articol de crez pe care conștiința mea, 
nesupusă intereselor politice, mă împiedeca, și mwa îm- 
piedecat statornic, să-l părăsesc, și același punct de ve~ 
dere l-am arătat totdeaunt public, în cuvîntări care s'au 
insemnat. Din această causă, și numai din aceasta, am 
declarat d-lui Hiotu că nu doresc să fiu primit, dar i s'a 
raportat Regelui, a cărui stare de sănătate mă durea, — și 
încă din Septembre al anului precedent intrebasem pe 
președintele de Consiliu de ce nu se consideră boala în 
toată gravitatea ei —, că eu n'aș dori să-l văd, din sen- 

timente rele față de acela lingă ale cărui suferinți stătu— 
sem atit de adese ori, și çu așa de puțini din aceia cari 
acum se aflau în jurul celui greu bolnav, 

Mă întorsesem abia de la un foarte vioiu congres al 
Ligei la Tirgul-Murășului, oraș ținut admirabil de un 
primar secuiu, unde văzusem unul din cele mai fru- 
moase conducte etnografice, cu toate datinele noastre 
vechi, organisat de căldurosul Romiîn și credincios prie- 
ten politic, protopopul Cimpeanu, cînd d. Hiotu m'a 
cercetat din partea Regelui, despre care știam că e extrem 
de slăbit, abia putindu-se ţinea pe picioare” pentru a-mi 
cere să întru întrun Ministeriu naţional, căruia, vădit, 
voia să-i lase ţara in samă după apropiata sa dispariţie, 
privită de el cu un admirabil stoicism. l-am făgăduit că, ori- 
care ar fi dorința Suveranului, sînt gata să contribuiu la 
îndeplinirea ei, și, pentru a pregăti publicul, a doua zi 
chiar am publicat in foaia mea un articol in care arățam 
imperioasa nevoie a unirii tuturor puterilor politice. Peste 
citeva ceasuri mi s'a comunicat confiscarea „Neamului 
Romănesc“, cum se făcuse, de altfel, și cu alte ziare, din 
ordinul d-lui Goga, care credea foarte serios că dicta- 
tura sa, de mult dorită, a și început. 

Am căutat fără zăbavă pe d. Hiotu pentru a-l întreba 
dacă în adevăr mi-a propus din ordinul Regelui să întru 
întrun cabinet de concentrare națională. Mi-a cerut să 
întrebe întăiu pe Suveran ca să-mi poată da asigurarea 
oficială de care aveam nevoie pentru a pretinde satisfacția 
ce mi se cuvenia. A doua zi am avut răspunsul, fi- 
rește afirmativ. Generalul Avesescu și-a exprimat regrete 
la telefon și ma căutat acasă, pentru întăia oară, expli- 
cîindu-mi cum i s'a arătat dorința regală, pe care n'o cre~ 
dea că e așa de hotărită și că trebuie să aibă urmări imediate, 
Încă odată președintele de Consiliu mi-a părut un om 
cu cele mai bune intenţii,—fără planurile de dictatură care 
i se atribuiau și care influențaseră la Scroviște pe re~ 

galul bolnav —, cu un spirit de multă chibzuială și o inimă 
simţitoare la sentimentele bune care i se arată. 

Îi recomandasem ca, la invitarea, pe care o avea în 
vedere, a șefilor de partide, să iea măsura de prudență 
de a-i aduna pe toți împreună și de a li cere să puie în 
scris răspunsul lor la oferta de colaborare, pe care 
generalul, cu multă părere de rău, ajunsese a o accepta. 

M'am dus la ceasul arătat, dar nu venise nimeni decit 
d. Cuza, foarte bucuros că se recunoaște în sfirșit „Liga“ 
sa, care făcuse atita zgomot și ciștigase, prin metode pe 
care nu le pot întrebuința, oricit ar fi să pierd, aderenți 
numeroși, și cu O importantă represintare în Parlament, 
— și se înțelege ușor că nu i-o invidiam. Ceilalţi, ori nu 
dăduseră niciun răspuns, ca Brătianu, care făcea toate 
sforțările pentru a grăbi ceasul unei noi dominaţii, acuma 
fără un rege de care să se lovească une ori, fie și foarte 
rar, ci cu o regență în care credea că președintele Ca- 
sației, Buzdugan, îl va urma, iar de Patriarh și de prin- 
țul Nicolae, orice ambiție ar fi la spatele luí, credea că nu 
trebuie să se teamă, ori, ca d. Maniu, care, încremenit în 
„constituționalismul“ pe care se vede că l-a învăţat la Fa- 
cultatea de drept din Budapesta, căci altă țară nu cunoscuse 
decit ca ofiţer cesaro-regesc, cerea garanții de neutrali- 
tate în vederea unor alegeri libere. Nici unul, nici altul 
nu admiteau că invitația nu era la generalul Averescu 
personâl, ci la presidentul Consiliului, pentru a discuta 
împreună asupra impasului în care boala Suveranului 
punea țara însăși. Aşa de mult era stăpinit fiecare de 
interese înguste de partid și de preocupaţi pur personale, 
Căci altfel ar fi înțeles cu toții că un Ministeriu naţional 
larg conceput și onest alcătuit, cu gloria militară și spi- 
ritul de autoritate ale generalului, însuşiri care erau o 
adevărată zestre comună, ar fi putut să presideze mult 
mai ușor la inevitabilul care stătea să se întimple și ar fi 
putut soluţiona, în sensul pe care-l arătasem la Paris, —și 

aceasta cu toată atitudinea cutăruia din Ministeriu, care 
amenințase pe exilat dacă ar cuteza să se întoarcă —, 
chestia, foarte vie în sufletul afițerimii tinere și în inima 
poporului, a prințului Carol. 

Peste citeva ceasuri numai, generalul Averescu putea 
să-mi anunţe, cu o mirare indignată pe care o împăr- 
tășiam și eu, numirea ca președinte de Consiliu a d-lui 
Barbu Știrbei, pe care în alte împrejurări îl avuseră în ve~ 
dere şi naţional-țărăniștii, cu cari întreținea bune legături,— 
și, atunci chemarea d-sale ar fi fost cu putință, reputaţia 
sa politică și personală fiind întreagă. Mareșalul Palatului 
se presintase pur și simplu la Presidenție, unde locuia 
primul ministru, cu un decret de numirea înlocuitorului, 
cerind obișnuita contrasemnare, pe care cu un legitim 
sentiment de despreț a acordat-o imediat acela care de 
sigur că se putea împotrivi, oricît de mult s'ar fi asigurat 
liberalii de garnisoana din București. Mai tărziu, eu, care 
am criticat această ușoară părăsire a puterii înaintea unor 
intrigi al căror caracter se putea recunoaște ușor, mi-am 
putut da sama, înaintea acelei noi strangulări de seraiu, 
între două uși ale Palatului, că în asemenea împre- 
jurări desgustul e atit de hotăritor pentru oricine are 
mîndria unor fapte indeplinite față de Ţară şi Coroană, 
incit împiedecă orice reflexie și taie orice putință de a 
reacționa la ofensa care înlocuiește onesta și: onorabila 
despărțire de Suveranul pe care l-ai ajutat cu tot ce ţi-a 
fost prin putință. 

A urmat o noapte agitată, în cursul căreia se vorbise 
totuși de resistențe, de măsuri extraordinare pentru a le 
împiedeca. A doua zi, șef al unui Cabinet în care erau 
și liberali și ţerăniști, dar de clasa a doua,— șefii stind de 
pîndă, —dar și d-rul Lupu, firește grăbit, d. Știrbei mă în- 
treba prin simpaticul, amabilul prefect de poliţie generalul 
Nicoleanu dacă mă poate vedea. l-am răspuns, pe tonul ce 
se impunea, că nu-l pot primi. Carta de visită a omului 

de încredere al dinastiei, care aștepta pe prag, n'a avut 
mai multă influență decit stăruința șefului poliţiei; ser~ 
vitoarea mea l~a încredinţat că în adevăr nu mă poate 
vedea. 

Am asistat apoi la harja de fiecare clipă între miniștri 
cari se urau între ei și n'aveau niciun sentiment și nicio 
stimă pentru un conducător răsărit prin surprindere, mul 
țămită unor uneltiri personale pe dreptate osîndite de 
conștiința publică. S'a invederat, în această formă, cea 
mai periculoasă și mai imprudentă, că astfel de combinații, 
ieşite din motive oricît de lăudabile, ca dorinţa, veche, 
a Regelui de a stringe petoțila o mare operă comună — 
şi ce nu se putuse face în jurul sănătăţii sale credea că 
Sar putea dobindi în jurul unui pat de agonie -, nu pot 
reuși într'o societate atit de puţin solidară și de slab dispusă 
la sacrificiu. Supt Carol I~iu lucrul ar fi putut izbuti, dată 
fiind marele prestigiu al unei regalităţi care în mane- 
vrarea partidelor nu se lăsa condusă, isolată cum era de 
orice legături, fățişe sau ascunse, cu oamenii, de alte con~ 
sideraţii decit aceia de a menținea un solid echilibru po~ 
litic între partide, escluzind, chiar cînd era vorba de un 
talent, de o popularitate ca ale lui Take Ionescu, orice 
strecurare a grupărilor de clientelă, orice asalt al perso= 
nalităţilor de sine stătătoare, sistemul vechiu engles ser~ 
vindu~i de normă; dar bunătatea lui Ferdinand I-iu, apleca- 
rea spre sentimentalităţi, disposiția de a se lăsa necontenit 
influențat de familia sa și de prietenii familiei sale, și nu mai 
puţin criticabila pornire spre intrigi și curse contra oameni 
lor pe cari-i ținea la putere, făcea ca asupra portofoliilor 
ministeriale sa fie o continuă rîvnire pătimașă, cu întrebu- 
ințarea forţelor oculte de la Palat, fiecare crezind că pe 
alte căi decit ale luptelor politice fătișe se poate ajunge 
a guverna. Resultatul combinației din Maiu a fost deci 
acela care se putea aștepta: hărțuit din toate părțile, ame~ 
ninjat, teriorisat, omul de bun simț și de mare reservă 

care e d. Știrbei și-a dat samă că a guverna astfel ar fi 
o greșeală mai mare decit aceia de a fi primit în astfel de 
împrejurări și supt astfel de auspicii. De altminterea ne~ 
scrupulosul său cumnat, Ion Brătianu, care uitase cite în- 
datoriri fi făcuse trecerea la Curte a „prinţului“ era gata 
pentru a-i presinta, ca în vechea Romă la ceasurile de 
supremă desperare, sabia in care să se arunce. 


Brătianu a redevenit deci, dar numai în aparenţă, chiar 
dacă-i rămăsese din colaboratorii d-lui Știrbei energia 
fără astimpăr a d-rului Lupu, și dacă oameni de la mine, 
avind datorii pe care nu voiseră să le ușureze altfel 
Banca Naţională sau așteptind de la un stăpin bogat sim- 
bria pe care de ani de zile ar fi dorit-o de la cel veș- 
nic fără mijloacele budgetului, trecuseră cu oarecare 
zgomot la dinsul, făgăduind poate unei bune credinţi, pe 
care pe departe n'o puteam crede așa de naivă, că eu 
insumi voiu urma pe fugarii ce mi-o luaseră înainte. 
Deci, fără ca o astfel de schimbare să găsească fie și cea 
mai slabă aprobare a opiniei publice, un nou regim at 
liberalilor, storși de puteri prin guvernările pe care le 
smulseseră una după alta de la Regele aservit lor cu totul, 
începea, întrebuințind, viciu care se va perpetua la dinșii, 
aceiași oameni d'inainte de 1914, de la cari nimeni nu 
putea să aștepte nimic. 

Ei, cari votaseră „legile organice“, pentru care se 
crezuseră singurii chemaţi, nu mai aveau niciun punct 
de program. Rostul lor era însă indoit, și negativ în am- 
bele privinţi: să impiedece venirea la putere a național- 
țerăniștilor, cari aduceau cu dinșii localism și spirit de 
clasă, ambele foarte primejdioase pentru noul Stat ce 
abia se închega, și să menție măsura, de mult timp 
regretată, prin formula destăinuită apoi de generalui 
Averescu, pe care o luase Regele împotriva Moștenito-— 

rului de tron, cu ajutorul, și spre cel mai mare folos, al 
lui lon Brătianu. 

Şi într'o privinţă și în alta, atitudinea lor a fost șimai 
hotărită după ce Ferdinand l-iu, în Iulie, a închis ochi. 


O prigonire fără reserve și fără ascunsuri s'a indreptat 
deci în alegeri contra tuturor acelor cari erau bănuiţi că 
au simpatii pentru Prinţ și contra rivalilor, atit de temuţi, 
cari, din partea lor, erau hotăriți, contind și pe unele 
legături în regență, să întrebuințeze toate mijloacele pen~ 
tru înlăturarea „hoților de urne“, a „usurpatorilor* și a 
„tiranilor“, De atun&i înainte, timp de mai multe luni de 
zile, o adevărată urgie s'a deslănțuit contra adversarilor, 
Ion Brătianu crezind că în sfirșit a venit momentul cînd 
nimic nu-i va mai sta în cale și el va putea să guste 
stăpinirea deplină, fără niciun scop de atins, ci numai 
pentru voluptatea de a-și ști toată lumea supt picioare 
și de a putea să-i apese cit vrea el de greu. 

Mi s'a interzis, supt” censura aspră care se introdusese, 
și publicarea la moartea Regelui a amintirilor despre 
ceasurile bune și ceasurile mari pe care le trăisem cu 
acela care a fost dus la mormint in mijlocul unei revol- 
tătoare indiferențe, mergind pănă și la cei mai de a- 
proape ai lui, și cu o impie negligenţă, de pe urma 
căreia, mormintul din Argeș nefind pe deplin terminat, 
sicriul a fost lăsat în marginea groapei. Mai tărziu numai, 
au putut să apară acele rinduri de induioșat ultim oma- 
giu. În alegeri eram cuprins în lista oamenilor cari nu tre~ 
buiau să iasă: adăugindu-se teribila lege electorală a lui 
Al. Constantinescu, n'aveam nici mijloacele bănești necesare 
ca să ni asigurăm miserabilul de doi la sută pe ţară pe 
care ea îl pretindea. Pentru întăia oară deci, după vechea 
silă cu baioneta a lui Marghiloman și după refusul de a 
candida supt ocupaţia străină, n'aveam un loc în Cameră. 
Am căpătat unul mai tărziu numai, toate partidele invoin- 

du-se să nu-mi opuie contra-candidat, în cercul de la 
Ismail, unde se pare că, oneștii Bulgari de acolo și-au 
dat samă pe cine votează și mi-au păstrat simpatii pe 
care n'am avut prilejul să le intrebuinţez. 


Mai mult decit oricind doriam acum de acel contact 
cu prietenii din Apus, cari mă mingiiaseră și mă sus- 
ținuseră continuu, față de cite avusem să sufăr de la ai 
miei. Înainte de a mă indrepta spre Paris în cele d'intăiu 
zile ale anului 1928 am primit, într'o aspră și întunecată 
zi de Decembre, cînd stam să ieau trenul pentru a-mi 
face ca de obiceiu lecţia obișnuită If elevele mele din 
Valenii-de- Munte, vestea, cu totul neașteptata, ca Ion Bră- 
tianu, bolnav de gilci de citeva zile, a murit de pe urma 
operaţiei desperate facută in ultimul moment pentru a-i 
salva viața. 

De şi chemat înapoi la București de regența, nu m'am 
grabit. La ce puteam fi bun, aşa cum eram, parasit de 
atiția dintre ai miei și despărțit și de activitatea parlamen- 
tară, iar, în afară de aceasta, așa de profund desgustat 
„de ceia ce văzusem de o bucata de vreme? Vintilă 
Brătianu a venit să mă vadă, desolidarisindu-se de la 
început de persecuția căreia ii fusesem supus cind nu 
el era acela care purta răspunderea ; mi-a declarat franc 
că nu simte nevoia vre unui concurs, ca nu de aceia a 
venit la mine, dar, cum vorbiam de Institutul de bizantino- 
logie pe care-l făgăduise și pentru care nu varsase niciun 
ban, mi-a strecurat ispita, pe care am raspins-o cu in- 
dignare, că multe lucruri s'ar putea face pentru instituțiile 
mele dacă, în chestia Prințului, măcar acuma aș fi dispus 
a face concesiile la care, a doua zi după moartea regelui 
Ferdinand, mă arătasem cu totul protivnic. 

În adevăr exprimasem Prințului, cu care nu era voie să 
se întreţie vre-o legătură, condoleanţe pentru moartea 
părintelui său, pe care a regretat-o adînc, cerînd voie 

să asiste la înmormintare și trimețind coroniţa de argint pe 
care în timpul serviciului divin am văzut-o depusă pe les~ 
pede, — un foarte frumos articol al său într'o revistă fran- 
cesă cuprindea cea mai adevărată caracterisare a sufletu- 
lui nobil care dispăruse. Primisem și răspunsul telegrafic 
la cuvintele mele. Tineri cari se încalziau de un „carlism“ 
sincer imi vorbiau de o proclamaţie a aceluia care se 
considera ca regele de drept, revenind asupra declaraţiei 
din Italia, care jignise așa de mult pe prietenii săi. Odată 
Cihodariu mi-a arătat o scrisoare a pretendentului prin 
care, după o veche ideie a sa, se cerea conducătorilor 
de grupări cari aveau simpatie pentru o causă așa de 
persecutată să arăte în scris că doresc întoarcerea sa, și 
m'am hesitat un moment so fac, scrisoarea mea fiind 
apoi vărsată la procesul Manoilescu. 

Căci tinarul fost sub-secretar de Stat, care voia să 
scoata și ziarul de agitație „Craiu Nou“, se pu ese la 
disposiția Prințului pentru a face legătura cu amicii lui 
din ţara. Ion Bratianu, informat de aceste drumuri, dă- 
duse ordinul să-l aresteze și, trimes la Jilava cu comuniș- 
tii, d. Manoilescu avea sa fie judecat de un tribunal 
militar, in a cărui obedienţă se puneau speranțe care s'au 
dovedit ne intemeiate. 

Procesul s'a desfășurat cu interzicerea oricarii publicităţi 
libere. A fost încă un prilej de examinare a conștiinților. 
Unii, cari fagăduiau să se arunce cu tot avintul în luptă, 
au lipsit, alții au îngăimat mărturii care nu puteau să-i 
compromită. Din partea mea, de și nu avusem de la 
Paris numai amintirile cele mai plăcute, de și așteptam 
o schimbare de atitudine, și față de familie, care nu s'a 

rodus, n'am pus nicio reservă în declaraţiile mele. „Fiul 
cel mai mare al regelui Ferdinand“, calitate pe care 
fiimeai nu i-o poate lua, are dreptul de a corespunde 
cu cine vrea și oricine are dreptul să mijlocească o a- 
semenea corespondenţă: din partea mea aș fi făcut-o și 

aș fi tras palme cui ar fi încercat să-mi scotocească 
buzunările. Acusatul, încheiam, are, ca și Prințul, mai 
multă iubire de țară decit atiţia cari se ridică în contra lui. 

Ofițerii tribunalului militar au achitat pe d. Manoilescu. 
Era o lovitură de moarte contra încercării de a supune 
o ţară, cu tot ce cuprinde, unei sterpe dictaturi personale, 
supt masca unei guvernări constituționale de partid. eat 
sul însuși al regimului lui lon Brătianu era astfel distrus 
căci pentru ce alta se găsia el la conducerea trebilor, în 
dauna altora, cari măcar aveau ceva de realisat? Lovitura 
a trecut prin inima aceluia care se credea ajuns la cul- 
mea ambițioaselor sale aspirații. Boala de care se stinge 
cineva e de multe ori forma medicală a unei prăbușiri 
morale. 


Cu slabul, de și îndărătnicul Vintilă Brătianu, a cărui 
stare de sănătate il făcea nervos, național-țerăniștii vor 
incepe o luptă ca acelea care au desonorat viața politică 
a Ungariei și au adus însăși distrugerea Statului astfel 
atacat: Camera era o arenă în care și fruntașii oposiţiei 
întrebuințau mijloace de care se pot servi numai cei 
mai desmățați din agenţii electorali, vechile Parlamente 
de boieri neputind presinta un singur precedent. Se dădeau 
bătălii cu pumnii în jurul urnelor. 

În acest timp căutam în străinătate clipa de odihnă pe 
care credeam că o merită ostenelile mele de un an întreg, 
unite cu tot ce poate lăsa pe suflet un an ca acela care 
abia se încheiase. Plecat în Februar la Paris, am vorbit 
despre „Franța din Cipru“, revenind la vechile mele 
studii despre această țară de cruciată la care mă dusese 
cariera zbuciumată, în urmărirea aceluiași ideal, a lui 
Philippe de Mézières. Astfel de conferinţe, la care se 
vor adăugi, în anul următor, acelea despre Armenia 
Mică din Cilicia, și aceasta o formațiune de cruciată, 
pe care o stăpinia spiritul frances, formează în intenţia 

mea o presintare, nouă, a „Franciei dincolo de Franţa“, 
despre care vorbiam cindva d-lui Doumergue, pe atunci 
numai președinte al Senatului, și vioiul, surizătorul, foarte 
cultul om politic frances recunoștea că așa ceva nu sa 
făcut încă și mă îndemna călduros s'o incerc. De acolo 
am trecut, în Mart, prin Madrid, pentru călătoria in Por- 
tugalia, unde am regretat numai așa de puținele mele 
mijloace, pe care crisa momentană a reisului, răpede 
încheiată însă printr'o admirabilă mișcare patriotică, le 
crescuse foarte puţin: pănă astăzi frumoasele mănăstiri 
din locuri isolate mi-au rămas necunoscute. La intoar- 
cerea tărzie, am trecut și pe la Milano, vorbind la „Cercul 
filosofic“ de acolo: în toată Italia nu e oraș unde mani- 
festările de intelectualitate să fie cerute mai mult și 
urmărite mai cu interes decit în această mare și inte- 
ligentă capitală a Lombardiei. 

Mă vor ocupa în acest an și deosebite lucrări mai 
grele. În 1928 a apărut, fără a se fi luat măcar o notă 
la bibliografie în revistele pedagogice, unele cu un 
caracter aproape oficial, intinsa „Istorie a învățămintului“, 
la a cării alcătuire, cu toată prețioasa adunare de matenial 
a lui V. A. Urechiă, a trebuit să lucrez așa de mult, 
«din paginile ei reieșind continuitatea unor sforțări cu 
caracter de originalitate în acest domeniu. Patru confe~ 
rinți despre istoria Angliei, cerute de societatea anglo- 
romină, au apărut în volum. Am păstrat nu numai 
conferințile mele de la Paris despre „cărţile populare în 
Sud-Estul Europei“, de care mă ocupasem întăiași dată, 
scoțind și unele resultate nouă, dar și ambele cursuri de 
la București : unul, continuare a seriei_de „Cărţi repre- 
sentative“,—începută de multă vreme cu Sfintul Augustin 
şi scriitorii de la inceputul evului mediu — , care trata 
despre cronicarii celej d'intăiu cruciate, celalt, menit să 
arăte care e de-alungul veacurilor sensul cel adevărat, 
în veșnică evoluţie, al ideii de libertate (Evoluția ideii 

de libertate). Începeam și cercetările cu privire la por— 
tretele domnești, din care in curind era să dau o bogată 
colecţie. 

În sfirşit reveniam la Teatrul „Național cu o dramă in 
versuri, Cleopatra, in care opuneam legendei unei ispiti- 
toare femei stricate,— fermecătoarea de la Alexandria, pe 
care a răpus-o glacialul despreţ al lui Octavian a doua 
zi după brutalele imbrăţișări ale lui Antoniu-—, pe mindra 
păstrătoare a ideii imperiului universal, aşa cum o formase 
și menţinuse in citeva milenii Orientul pentru ca so 
primească geniul militar al lui Alexandru-cel-Mare. Pentru 
intăia oară nu mi s'a refusat o caldă recunoaștere, in 
care doar dacă s'a amestecat cirteala unui fabricant de 
piese spectaculoase, pe care totuși în clipe grele il aju- 
tasem decisiv pe lingă Take Ionescu ca să primesc 
asigurarea că „Albanesul moare la pragul binefacătorului 
său“, În traducerea italiană, supt titlul „L'ultima delle 
dee“, profesorul Ezio Levi a găsit cuvinte pe care le-am 
simţit adinc despre această incercare de a ridica Orientul 
cu tradiţiile lui fară capăt de lungi in fața tinerelor im- 
provisaţii ale Occidentului, și realisind astfel pe o ideie nouă 
și fecundă o operă vie. Încă odată aveam să mulțămesc 
succesul piesei, insuflețită de vigurosul talent al d-rei 
Ţopa, vechilor simpatii ale omului de iniţiativă şi energie, 
revenit la direcţia Teatrului Naţional, d. Mavrodi. 


În vară, congresul de istorie de la Oslo, intăia întilnire 
a tuturora după zguduirea marelui războiu, m'a făcut să 
intilnesc colegi germani ca d. Brandi, “austrieci ca d. 
Dopsch. Presidat, comandat, as- putea zice, de maniera 
tare, inexorabilă, pe care am regăsit-o și la adunările 
anuale -ale comitetului internațional, a d-lui Koht, cel 
mai important istoric al Norvegiei, congresul a fost foarte 
mult cercetat: au venit și Ruși, de ambele spețe, pur- 
tindu-și războiul prin foile locale, d. Rostovţev, aşezat. 

la o Universitate americană, fiind în fruntea emigraţilor. 
Dar mai ales am cunoscut cu acest prilej o țară cuminte, 
aşezată, de o democrație senină, färă aparente conflicte 
de clasă. Era în August, cind incă nopțile sînt transparente 
și prietenoase și Marea, care se zbate intre fiorduri, cu 
totul limpede. Ca și la Belgrad, Rominii și-au avut 
accidentul de automobil, din nenorocire fără urmari 
grave. În cursul recepțiilor, am vazut pe regele atit de 
„cetaţean“ și pe imperioasa=i soţie, o princesă de Anglia. 
De acolo cu d. Karagea am mers la Stockholm, pe care 
l-am putut vedea din nou, și acuma in tot răgazul, 
admirindu-i tesaurele de artă populară și oprindu-mă 
~cu mirare înaintea încă unei sabii de-a lui Vodă Brin- 
coveanu. 


Întimplarea a făcut să fiu ales tocmai în acest timp 
decan al Facultaţii de Litere, unde nu credeam să pot 
avea vreodata oarecare influență asupra unor colegi 
lucrind prea adese ori dupa legaturi politice sau după 
capricii personale, discuţiile fiind aproape imposibile și 
din causa tonului scazut pe care-l intrebuința cite un 
Mihail Dragomirescu, descoperitorul cunoscut al unei 
„științi a literaturii“ care ori nu e nimic ori un simplu 
capitol al esteticei; pentru acesta, între cereri de scuse și 
oferte. de colaborare, presintări de volume și alte dovezi 
ale unei mari stime și unei sincere afecţiuni, eram de mult, 
de și sporadic, obiectul celor mai ordinare pamflete, lucru 
de neînțeles la un profesor deprins să umble cu lucrurile 
frumoase și să cutreiere seninele regiuni superioare ale cu- 
getării. Regulamentul mi-a impus să fiu decan provisoriu 
și am constatat nu fără uimire că stăpinirea de sine și buna 
creștere pot duce totuși la bune resultate și întrun mediu 
așa de obișnuit cu alte procedări. De aceia n'am refusat 
cind voturile s'au indreptat spre mine, și am strins chiar 
mina, oferită cu o electorală francheţă, a colegului mieu 

sus pomenit, care pe urmă va publica despre mine și 
familia mea, în inegalabilul pamflet „Ordinea“, articole 
cum nu Xau scris despre cel din urmă miserabil. 

Am încercat în acele citeva luni de conducere lucruri 
îndrăznețe care mie mi-au reușit, dar n'am putut, din 
nenorocire, să le las moștenire, cînd am trecut, cum se 
va vedea, la rectorat, și urmașilor miei. 

Am crezut, anume, că s'ar putea o adevărată colaborare 
între profesori, de unde ar fi ieșit și o puternică înfluență 
asupra unei studențimi așa de agitate. Mese comune au 
fost puse la cale pentru a se întilni și a-şi vorbi oa- 
meni cari de multă vreme vorbiau de la aceiași catedră, 
luau parte la aceleași adunări și de fapt nu se cunoșteau 
de ajuns ca să-și dea sama fiecare că și la alţii este, supt 
toate raporturile, ceva de găsit și de utilisat. Mă gindiam 
și la relaţii prietenești între familiile profesorilor, și, la rec- 
torat, învitindu-i seara în birourile mele, am socotit că 
ajung la resultate durabile, cele d'intăiu fiind pline de 
speranțe. 

Pe de altă parte trebuia înfrinat spiritul nesuferit de 
-anarhic al elevilor noștri, între cari însă de la o vreme 
se desemna oposiţia la agitaţii din partea celor mai îna- 
intați în studii și cari, iubind știința, ocupați de lucrările 
lor, se gîndiau serios și la carieră. Am convocat pe pre~ 
ședinţii societăților și, vorbindu-li, am găsit în inimile lor 
un răsunet care m'a încurajat. Cind a venit ziua „serbării 
studenţeşti“, — şi atunci reîncepeau de obiceiu turbu= 
rările, provocatorii mergînd prin săli ca să împiedece 
cursurile, și pănă la bruscarea profesorilor, incapabili de 
a-și afirma cu energie autoritatea —, am anunţat o serbare 
de un alt caracter: comemorarea întemeierii de către îinvă~ 
țatul boier Constantin Stolnicul Cantacuzino, in Domnia, 
începută la Decembre 1679, a fratelui său Șerban-Vodă, 
a primei şcoli superioare din București, o Academie ca 
aceia de la Padova, unde învățase el, deci, de fapt, o Fa- 

cultate de Litere. M'am bucurat adînc văzind că sala era 
plină. La noi, la Litere, cel puţin, revirimentul către buna 
ordine și ţinuta inteligentă se produsese, și el a urmat și 
mai departe, în ciuda uneltitorilor interesaţi. 

M'am încredințat că drumul cel bun e totuși acela către 
inimile acestor zgomotoși războinici, cari sint de fapt niște 
copii și, dacă te uiţi cu luare aminte și cu părintească 
iubire la dinșii, niște copii buni. 

l-am căutat și în căminurile lor, şi am găsit acolo 
condiţii materiale și morale în adevăr îngrozitoare. Citeva 
numai din recunoașterile și constatările mele vor arăta 
cîtă nepăsare fusese pănă atunci din partea acelora cari 
trebuiau să li poarte grija. 

În cutare din aceste adăposturi, am găsit o adevărată 
cetate, gelos păzită de agenţii politicianilor cari cu sco— 
puri demagogice creaseră căminul și-l lăsau de capul lui, 
mulțămindu-se să verse anual o sumă de chirie sau de 
întreținere, adesea mult timp zăbovită. Băieți și fete erau 
impreună, într'o desgustătoare promiscuitate, care răpia 
studentelor orice feminitate, orice grijă de trup, orice con= 
știință a demnităţii personale. Brăilenii erau aruncaţi cu 
grămada într'o veche clădire, loja portarului fiind locuința 
unei fete, pe care iarna o blocau zăpezile; sala de min- 
care, intr'o hrubă subterană, cu scările lunecos de mur- 
dare, avea feţe de mese neschimbate cu săptăminile. Aiurea, 
întro mare clădire, un fost grajd era sala de căpetenie, 
cu învoirea soției divorțate a unui profesor, directoare 
total neascultată, și se vedea sus cafasul vizitiului. La 
Ploieșteni, unde am venit la zece ceasuri noaptea, am 
găsit o infecţie a privăţilor care se prelungia în șirlăie 
prin antrete; fete şi băieţi erau despărțiți numai printr'o 
scară. Vechea școală ungurească din dosul Academiei, 
Romine cuprindea un cămin obișnuit așa, încit apariţia 
autorității stirnia zimbetele ironice și porniri spre războiu. 
Casa lui Pompiliu Eliad, închiriată pentru un asemenea. 


200 O viață de om 


scop, nu mai era decit o ruină pingărită, în care tinerii 
fără căpătăiu dormiau tărziu după amiază și răspundeau 
decanului fără să-și ridice capul de pe perină. Undeva 
in fundul străzii Știrbei-Vodă o locuință comună pentru 
amîndouă sexele era un infern de neorînduială și de stri- 
căciune ; în subsol, unde curgea apa pe păreţi, un_neno- 
rocit se trudia să-și prepare examenul. La Gorjeni, am 
găsit etajul studenţilor cu totul gol: ei erau toți la cole- 
gele lor, și ocupaţia era așa de nevinovată, încit au fugit 
cu toţii și cu toatele la singura mea apariţie. Basarabeni 
și Basarabence trăiau impreună ca într'o circiumă necu- 
răţită cu săptăminile, și costumul fetelor era indescriptibil. 
Doar un grup de Bucovineni foarte săraci, copii de je- 
rani, își tocmiseră intrun pod citeva odăi de o apostolică 
simplicitate în care tot ei făceau, numai băieţi, pe rîn- 
dașii și pe bucătarii. lar ce am găsit la Buzoieni merită 
să fie povestit separat. 

Bine înțeles nici aici nu erau despărțite sexele. Fiecare-și 
avea etajul, iar, jos, femeia de serviciu dormia pe un 
mindir neacoperit. M'am grăbit să caut fetelor o locuinţă, 
dar secretarul Universităţii, bruscat de partea bărbătească 
a stabilimentului, a primit răspunsul că unii și altele nu 
înțeleg „a se separa“. Cînd am venit însumi, — și acuma 
eram rector —, am găsit un front masculin comandat de 
cineva care-și încrucișa braţele pe piept a sfidare; la 
spate stătea sexul slab, increzindu-se în virtuțile luptă- 
toare ale tovarășilor. Am făcut dintr'un gest să se lase 
în jos brațele napoleonic încleștate și am pus în vedere 
executarea în citeva ceasuri a hotăririi mele. A doua zi 
am dus și pe prefectul de poliţie acolo pentru ca, în cas 
de împotrivire, căminul să fie evacuat cu forța. Resis- 
tența a încetat, și fetele s'au mutat într'o frumoasă locuință 
a familiei Chițu din Aleia Regnault, un student apărind 
totuși un moment pentru control. 

Am căutat să întemeiez pentru studente căminuri care 

să le atragă prin posibilitatea unei vieţi potrivite cu de- 
licateţa, oricît de brutalisată atita vreme prin viața îm- 
preună și lipsa de orice îngrijire şi supraveghere, a sexului 
lor. În casa Chițu le-am îndemnat să-și îimpodobească 
paturile lor, să le încunjure cu fotografii și amintiri de 
familie, creîndu-și un colțișor de pietate și iubire, ca la 
Vălenii-de-Munte, al căror exemplu [i-l scoteam înainte. 
[i-am dat sfatul, pe care-l puteau primi de la un om 
de vista mea, de a nu neglija ca pănă atunci cele ma 
elementare datorii față de corpul lor, și peste citeva zile 
ele aveau altă înfățișare. Pentru a le încuraja li-am cîș- 
tigat marea onoare a unei visite din partea bunei și mo- 
destei princese Elena, care a adaus îndemnurile ei. Nu 
pot zice că am atins tot ce doriam, fiindcă peste citeva 
luni unele care-și mintuiseră studiile voiau să-mi impuie 
rămiînerea lor și mai departe și un tată a pretins să se 
așeze și el acolo lingă fiica sa, neavind altă locuință în 
București. 

Într'o frumoasă casă a Primăriei în Strada Romană, pe 
care o refusase unul din generalii împroprietăriți în Ca- 
pitală, am așezat un mare număr de studente, și o stiăină 
bine crescută în vechea Rusie a știut să facă din acest 
adăpost răpede mobilat prin îngrijirile bunului și credin- 
ciosului mieu colaborator în multe lucruri, secretarul 
rectoratului, loan Farcaș, o casă plăcută acelora care, cu 
deplină cuviință și bună rinduială, ajunseseră a locui 
într'insa. 

Alegerea la rectorat, după împlinirea lungilor ani de 
serviciu ai lui Pangratti, a cărui veche boală progresase 
așa de mult încît era aproape total orb —şi Universitatea 
nu se putea să nu se resimtă de infirmitatea conducă- 
torului ei în împrejurări așa de grele—a fost o biruinţă— 
întăia și cea din urmă, căci s'au luat toate măsurile ca 
ea să nu se repete, întrebuințindu-se metode care se vor 
înfățișa mai departe — contra sistemului de a face să a~ 

tirme această situație, de un mare prestigiu, de luptele 
dintre partide care izbutiseră să acapareze mai pe toți 
profesorii. Colegul mieu d-rul Angelescu a avut curajul 
să iasă din această practică nenorocită, sprijinind o can- 
didatură care mi-a fost aproape impusă; unii dintre aceia 
cari credeau că pot primi o sarcină așa de grea s'au retras. 

Nu mi-a fost ușor să presidez o lume de oameni atit 
de meritoși, dar cari erau prin conștiința firească despre 
propria valoare aşa de refractari față de orice autoritate, 
chiar aceia care ieșia din dorința și din consimțimintul 
lor. Ca și la Academia Romină, fiecare înțelegea să vor- 
bească oricind, oricit, de oricite ori şi acceptarea hotăririi 
majorității li se părea un lucru deosebit de greu. Cind 
era vorba de o numire, tabere de prietenie se formau 
care-și stăteau aprig faţă în față. Niciodată n'am făcut 
sforțări mai mari, nu mi-am biruit mai mult nervii fără 
a sacrifica nimic din ce datoriam situației mele decit în 
timpul cît am presidat pe colegii așa de greu de împăcat 
și de unit într'o liniștită acțiune solidară. Dacă am reușit 
im aceasta, o consider ca una din marile mele victorii. 

Material, Universitatea era în cea mai rea stare. Ca 
decan la Litere, a trebuit să ieau măsuri care de fapt re~ 
veniau rectorului cind am impus respect și grijă de cu~ 
rățenie valului studențesc care se năpustia pe o singură 
intrare, îmbrîncind și tirind cu dinşii pe nenorociţii de 
profesori pentru ca pe urmă să se reverse pe culoare, care 
deveniseră un adevărat loc de intilnire și un fumoir, tineri 
ofițeri venind anume ca să inseileze o aventură „inte- 
lectuală“. Profesorii au căpătat la Facultate și apoi la Rectorat, 
întrare deosebită, culoarele au fost complect curăţite, creind 
studentelor o odaie de așteptare — a fost și de lectură, 
dar nu se cetia, și cărţile, revistele trimese de mine erau 
odios mototolite — și un mic bufet, în chiar localul Se~ 
minariului mieu; servitorii, îmbrăcați cuviincios, recă- 

pătaseră trecerea la care au dreptul cînd păzesc buna 
rinduială. 

Trebuia acuma ca Universitatea să fie terminată, singure 
aripile de la Știinţi și de la Litere fiind gata, fiecare, din 
nenorocire, in alt stil. La mijloc era Senatul, iar, vechea 
Facultate de Litere fiind de ani de zile în reparaţie fără 
să se poată înjgheba ceva, rîndul de jos fusese usurpat, de 
intregi decenii, de către Museul archeologic, ținut în cele 
mai proaste condiţii ca pe vremea instalării lui Tocilescu, 
cu descărcarea obiectelor culese de pretutindeni. 

Era întrun moment cînd jena Statului se manifesta tot 
mai puternică și se negocia cugreuun imprumut de sta~ 
bilisare pentru care a trebuit să se facă și ultimele concesii 
de autonomie financiară pănă la margenea contractului 
străin așezat oficial, fățiș. Mi-au trebuit lungi inter- 
venţii foarte stăruitoare pe lingă ministrul de Finanţe, care 
era, cum se va vedea, după instalarea naţional-ţerăniștilor, 
un om cu care păstram foarte bune relații, d. Mihai Po~- 
povici, și chiar pe lingă revisorul finanțelor noastre, de~ 
legatul bancherilor imprumutători, colegul parisian d. Rist, 
ginerele lui Monod și cunoscut mie din casa d-lui Bé- 
mont, pentru ca din suma destinată învățămîntului su~ 
perior, ca pentru o „investire productivă“, să capăt nu 
mai puțin de douăzeci de milioane. 

Am început imediat lucrul, ajutat de o comisiune, ne~ 
plătită, de arhitecţi prieteni și de neobositul zel al se~ 
cretarului Farcaș. Cu mine nu se încăpeau zăbăvi: cum 
se încercau aminări supt pretext că nu și-a dat învoirea 
delegatul Finanţelor, am spus odată că=mi fac și patul la 
Ministeriu pănă ce mi se va servi rata. Am putut astfel 
să termin pănă la începerea cursurilor toate lucrările în 
aripa începută. Și, cu ajutorul inimosului decan de la 
Drept, tînăr la peste șaptezeci de ani, d. N. Basilescu, am 
avut și mobilă rectoratului, în care sau putut ţinea cu 
demnitate cele d'intăiu ședinți ale Senatului universitar. 

14 

Senatul am izbutit să-l mut încă de la întrarea mea în 
funcțiuni, puind în vedere noului președinte al Consi- 
liului că, la deschiderea Universităţii, mă voiu presinta 
în fruntea studenţilor pehtru a ni relua ce era al nostru 
și ni fusese răpit ca pentru scurtă vreme pentru ca apoi a~ 
ceastă miserabilă situație să se eterniseze. 

Pentru a se face și aici, unde s'a așezat Facultatea de 
Drept, Teologia fiind instalată în noua clădire, schimbările 
trebuitoare, am creat un timbru universitar care a produs 
sume însemnate și aveam în vedere și alte mijloace 
pentru ca să ajung la isprăvirea deplină a clădirii. Odă- 
ile mucede și pline de parasiți ale corpului de gardă al 
Senatului serviseră intăiu, cu totul refăcute, pentru bi- 
rourile rectoratului și au primit apoi Seminariul mieu de 
istorie, pănă ce ele i-au fost luate dăunăzi fără să fiu 
măcar întrebat. 

Răminea Museul, dar pentru a-l scoate din uritele, 
intunecatele lui tainițe, trebuia să am o putere pe care 
mai tărziu numai mi-au dat-o împrejurările, îngăduin- 
du-mi astfel și această din urmă prefacere. 

Pentru a da o ideie de ce moștenisem trebuie să adaug 
că însăși curtea Universităţii era un deposit de murdării 
şi că mi-au trebuit repetate intervenţii personale pentru a 
face să se curățe' ce rămăsese de la cladire și ce se 
adăusese prin reaua gospodărie care ne deosebeşte în 
orice aproape. 

Am ajuns astfel ca o lume care credea că mă bat- 
jocurește vorbind peste umăr de „idealist“ și de „vi~ 
sător“ să recunoască opera îndeplinită de cineva pe care 
numai sărăcia statornică îl împiedecase de a face și el 
ceia ce din generație în generaţie, pe pămîntul lor, în ne~ 
goţul lor, făcuseră înaintașii de pe urma cărora au rămas 
clădiri care țin și pănă astăzi și urmele statornice ale 
unei activități care s'a prelungit de-a lungul vremurilor. 


Cu aceasta am ajuns însă departe de acel an 1928, în 

care era să se petreacă marea schimbare de regim, in- 
stalindu-se stăpinirea, bănuitoare și egoistă, a unor oa~ 
meni fanatici de idei împrumutate și grăbiţi să le pre- 
facă imediat, cu orice preţ și cu orice risc, în realități 
romănești pe care și le închipuiau solide ca granitul a 
doua zi după gestul satisfăcut cu care le creaseră. 

Încă din anul trecut, generalul Averescu îmi scrisese 
citeva rînduri amabile care mă îndemnau la o colaborare, 
arătind că, față de pretenţiile enorme ale așa-numitei 
politicei de mase, — ca și cum „masele“ în ele înseși, 
neinsufleţite de la sine și conduse de oameni cari n'au 
destul suflet pentru dinșii chiar, ar putea să insemne ceva 
în desvoltarea vieţii acelei unități morale care e, mai 
presus de toate, un popor —, grupările noastre, înțelegă- 
toare, prevăzătoare și moderatoare, pot încă să aibă un 
rost și să aștepte o chemare. Am răspuns cu prietenia 
firească la această invitaţie, fără îndoială cu totul sinceră, 
și în toamnă am avut mai tărziu și plăcerea de a primi 
in casa mea de la Văleni pe general. De atunci legăturile 
nu fuseseră însă reluate, mai mult din causa îndelunga- 
tei mele lipse și din vina imprejurărilor. În gîndul mieu, 
și pentru motive care n'aveau a face-cituşi de puţin cu 
preocupaţii personale, neputindu-mi trece prin gind că 
aș putea presida pe un om mult mai în vristă și care 
fusese de trei ori președinte de Consiliu, nu putea fi vorba 
de o fusiune, ci numai de o onestă colaborare. L-am 
revăzut pe şeful Partidului Poporului numai la procesul 
d-lui Manoilescu. 

Ceia ce a împiedecat incă de atunci o înțelegere pe 
care o doriau mulți dintre prietenii rămași în jurul mieu 
erau și stăruitoarele oferte ale naţional-ţeraniștilor, cari, 
atita timp cit aveau în față puternica și temuta amenin- 
jare a sumbrului Brătianu, despre care știau că nu-i iartă 
şi nu-i sufere, erau foarte concilianți. În ajunul chiar al 
dispariţiei, atit de neașteptate, a omului care părea încă 

așa de voinic, am încercat o înțelegere între tobte ele~ 
mentele oposiţiei, și, după prudentul mieu obiceiu, printr'o 
scrisoare adresată și generalului și d-lui Maniu. Cel d'intăiu 
era gata de o înțelegere ca aceia care, cu doi ani în 
urmă, adusese victoria la alegerile comunale și căderea 
regimului liberal. Resistenţa șefului ardelean a fost însă 
absolută : nu se încrede în general. Ne-am oprit la acest 
răspuns și nam mai lucrat nici în partea cealaltă, de unde, 
de alminterea, nu mi-a venit nicio nouă ofertă. Și 
în această tabără disciplina începea să fie foarte slă- 
bită. În ce privește pe naţional-țerăniști, era evident 
că ei nu înțeleg a-și lua niciun angajament, siguri de 
cel mai important, de singurul hotăritor dintre regenți, 
Buzdugan, fostul liberal, care totuși asigura că nu înțe- 
lege a se lega de niciun partid, și astfel ei credeau că 
viitorul li e pe deplin asigurat fără niciun concurs. De 
numele mieu se făcea însă us la orice ocasie potrivită, 
și gura păzită a d-lui Maniu însuși a lăsat să se audă 
la o întrunire din lași, în lanuar 1928, un bine primit 
„Trăiască Iorga“. 

La întoarcere, în ultimele zile din Mart, am găsit furtuna 
care părea că ameninţă să dărime și să iea cu dinsa 
orice. D. Maniu se vedea la 1848, iar liberalii i se arătau 
ca niște Unguri, dușmani din naștere, prigonitori de 
veacuri, contra cărora era dator să îndrepte o formida— 
bilă artilerie de tunuri de cireș. Oameni cu simțul rea~ 
lităţilor, ba cîte unul, ca simpaticul avocat Mirto, capabili 
de ironie, erau siliți să urmeze această archeologie politică, 
în stare să miște lumea în Ardealul rămas încă naiv și 
încrezător, legat de o ideologie de mult perimată. Guver- 
nul era pus „in afară de lege“, orice fiind îngăduit față 
de usurpatori, „legiunile“ țerănești se vor aduna, cu „tri~ 
bunii“ lor, cari erau altfel, în viaţa obișnuită, băieţi de treabă, 
şi se vor îndrepta spre București, nu cu puterea locală a unui 
partid ca oricare altul, ci cu însăși „națiunea romînă“ de 

peste munți, care la București va opune strinsorii de 
clubişti din Dealul Mitropoliei o adevărată „Adunare 
Naţională“, cu președinte, cu birou, cu un regulament, 
dar, din nenorocire, fără diurnele care la nevoie se pu- 
teau lua de dincolo, de la „hoţii de urne“. 

Era de sigur în această acţiune complect demodată, 
bună de spectacol istoric la Arenele Romane, cu d. Maniu 
călare în fruntea unor oști de reconstituire archeologică, 
și, la unii, un oarecare grad de sinceritate; trebuie să 
se recunoască însă de oricine că la cei mai mulţi, 
poate cu însuși șeful, era o simplă mașină de demagogie, 
pentru ţerănimea ardeleană și pentru cine ar fi dispus să 
se sperie la București. Ca punct final, și absolut decisiv, 
al meșteșugitei înscenări era să fie — aceasta se și spunea 
prin șoapte lesne-crezătorilor — coborirea din avion a 
prinţului Carol, întrebuințat, ca și toţi ceilalți, pentru 
reușita loviturii. 

Tot instinctul mieu de ordine, toată iubirea mea față 
de o ţară care nu trebuie primejduită pentru înguste 
scopuri de partid și pentru satisfacerea unor trufii per~ 
sonale, tot simţul mieu de critică și de decență în manifes- 
tările publice se ridica împotriva acestei periculoase 
arlechinade. Pe de altă parte, nu înţelegeam ca atitudinea 
mea să ajute la consolidarea unui regim a cărui stirpiciune, 
în lipsa de oameni, în goliciunea de idei, era evidentă. 

Lăsînd deci regenței hotărîrea în ce priveşte o succe- 
siune care nu putea zăbovi și pe care, recomandind 
răbdare național-țerăniștilor, Buzdugan o voia pașnică, 
dar, în același timp făcindu-mi datoria, îndeplinită şi Ja 
consultarea din Novembre 1927, de a afirma că nu se 
poate trece asupra popularității, de orice origine și de orice 
caracter ar fi, a supușilor noului Avram lancu, am făcut, 
odată cu nezguduitul refus de a merge și eu la Alba-Iulia, 
declarația că „recunosc partidului său dreptul de a fi 
valorificat intrun viitor guvern cum va înțelege re~ 

gența“. Răspunsul nu cuprindea niciun angajament, și 
firește mi se întăria tot mai mult convingerea că o co- 
laborare cu astfel de oameni nu e cu putință, rămiînind 
ca, dacă vre-odată împrejurările o' vor cere, să încerc 
metodele mele pentru a da ţerii o guvernare cu totul 
deosebită ca tendinţe și înfăptuiri. 

Din fericire, „masele“ din Ardeal s'au mulțămit să 
aplaude pe oratorii extraordinar de încălziţi și să iea cu 
asalt, fără plată, trenuri care duceau acasă, în același 
timp cînd se striga cu toată convingerea: „la București“, 
şi mai aproape nu. Cînd, peste citeva “săptămini, am 
mers în Ardeal pentru o manifestare culturală, n'am 
găsit nici cea mai mică urmă a vijeliei artificiale cu care 
se încercase prăbușirea revoluţionară a regimului. Gamenit 
își căutau de nevoile lor și lumea nu se tinguia că 
„Adunarea“ din București își închisese zgomotoasele 
şedinţe, pe care nimeni în lumea politică nu căutase a i 
le împiedeca. 

La întoarcerea de la Oslo, pe la sfirșitul lui August, am 
regăsit frămintarea, pe care n'o potolise nici căldurile verii, 
Se vorbia de o nouă încercare cu d. Știrbei, care era puternic 
susținut, din locul de unde ambiția de a domina ny putea 
să se manifeste fățiș. Se incerca și câștigarea d-lui Maniu, 
pe care nu-l bănuiau cit e de inexorabil în cultul de sine 
însuși, pentru această formaţiune, absolut imposibilă, și acesta 
era sensul darurilor făcute de regina văduvă, în numele 
soțului ei, șefilor ardeleni ai național-ţerănismului. Libe~ 
ralii făceau imposibilul pentru a impiedeca această ză- 
darnică experiență, deschizîndu-mi şi mie perspective de 
moștenire, la care împrejurările, atît de nouă, îmi permi- 
teau, de sigur, să mă gindesc. Alţii din clanul lor erau 
pentru un guvern Maniu, dar cu miniștri străini cari să 
garanteze pentru colegii lor și să-i supravegheze de 
aproape. 

Atunci generalul Averescu mi-a propus formal o în- 

ţelegere : fiecare din noi, dacă fusiunea, de care-mi vor- 
bise din nou, nu se poate face, se va presenta regenței 
în casul crisei de Guvern, arătind că, dacă ar fi chemat 
să formeze Ministeriul, e sigur de concursul moral al 
celuilalt, chiar dacă n'ar fi să fie o colaborare pe banca 
ministerială, 

E sigur că, în regență, măcar patriarhul, care-și păstra 
insă legăturile ardelene, și prințul Nicolae doriau acel 
Ministeriu naţional pe care pănă în ultimul timp al vieţii 
sale il sperase regele Ferdinand. Dar hotărîrea zăbovia, 
şi Guvernul, căruia i s'a îngăduit presidarea serbărilor 
comemorative de la Constanţa, care au dat, ca și cele 
de la Chișinău, cu cîtva timp înainte, dovada bunei pre~ 
gătiri a armatei și au provocatun moment de solidarisare 
națională, credea să o mai poată duce o bucată de vreme. 
Dar peste citeva zile i se comunica într'o formă aproape 
brutală necesitatea de a se încheia o agonie prea lungă 
după ce prin lon Brătianu dispăruse însuși principiul lui 
de viaţă. 

În momentul chiar cînd, despărțindu-mă de la masa pe 
care mi-o oferiseră, mie și alor miei, ca unor colaboratori 
de mine, prietenii generalului Averescu, pentru a pecetlui 
astfel public legătura, mergeam la Mitropolie, unde erau 
adunaţi pentru consultaţii membrii regenței, am întilnit 
pe unul din nepoţii cu numele de Boilă ai d-lui Maniu 
care venia să-mi ofere ce vreau, ca locuri în Parlament 
și pe banca ministerială, dacă aș fi în stare să-mi calc 
cuvîntul și să-i recomand pe dinșii. Își poate închipui 
oricine care a fost răspunsul mieu. 

Aduceam cu mine un memoriu scris, care trebuie să 
fie și în hirtiile mele și în Archiva Regenţei, dar pe care 
neregăsindu-l, nu l-am publicat niciodată; după cit îmi 
aduc aminte, erau prevederi în ce privește guvernarea 
național-ţerăniștilor, cari nu formează măcar un partid 
în adevăratul înțeles al cuvîntului, ceia ce s'a adeverit. 

Prinţul Nicolae era indignat de resistența d-lui Maniu la 
orice propunere care n'ar cuprinde dominația lui abso- 
Îută fără nicio condiție și fără nicio reservă, ca un bi~ 
ruitor care nu e dispus să discute și să facă transacție 
cu nimeni. 

Cum regența eră totuși de părere că singurul regim 

care se impune, mai ales în vederea greutăților împrumu- 
tului de stabilisare, necontenit aminat din causa preten-— 
ţiilor draconice ale bancherilor, era unul de mai multe 
partide, s'a recurs la d. Titulescu, sosit anume la Bucu- 
rești din petrecerea sa în străinătate ca ministru la Lon- 
dra, după ce fusese, despărțit de Take Ionescu, colabo- 
ratorul generalului Averescu. Omul sigur de marea mi- 
*siune care-l așteaptă în viața poporului său și încredințat 
că oricine are datoria de a-l ajuta întru aceasta ca un 
şef impus de geniul său diplomatic și politic, pe cînd a~- 
cest răsfățat n'a fost niciodată dincolo de margenile unui 
avocat de talent, s'a dus la fiecare ca să-i ceară o ade- 
siune absolută, și firește unul i-a pretins una, altul alta. 
Cu mine, de o amabilitate forțată, s'a înțeles ușor: n'am 
de ce să-l ajut, n'am de ce să-l combat. 

Răminea deci inevitabilul: d. Maniu — nu naţional-țe- 
răniștii ca atare, ci d. Maniu, pentru care această grupare 
artificială nu era decit un instrument, dar unul de care 
n'a ştiut să se servească la Guvern istețul uneltitor de 
oposiție. În jurul său a strîns cit mai multă lume, pănă 
la douăzeci și unul de miniștri — iar eu apucasem abia 
șapte cirmuitori — numai pentru a potoli poftele șia mă- 
guli vanităţile, dar intenţia era aceia a unei tăcute și 
ascunse dictaturi iacobine, umbra lui Robespierre, de care, 
de altfel, de sigur nu auzise niciodată omul care nu ce~ 
tește nimic, așezindu-se lingă atotputernicia lui. Urletele 
străzii, cu tot felul de rindași cari socotiau că a sosit ziua 
lor, salutau această inscăunare domnească, și spectacolul 
acesta, unit cu formidabila îmbulzire de la clubul din 

“Calea Victoriei, de la Ministeriul de Interne, era de-a 
dreptul neliniștitor. Oricum, Capitala Romăniei nu mai 
văzuse niciodată un asemenea desmăț demagogic- 

În ce mă privește, rămineam, după neizbinda, care nu 
lovia în speranțe pe care avusem grija, cunoscind oa~ 
menii, să nu mi le fac, cu și mai puţin decit ina- 
inte. O parte din prietenii miei, „indigna i“, — pănă la 
necuviința în propria mea casă, ipocrisia, îndelung ferită, 
a d-lui Ţoni vădindu-se astfel, cinic și violent, în drumul 
spre învingătorii cari l-au lăsat „independent“, — s'au in- 
dreptat aiurea fără să fi ajuns nicăiri la onorabila, situa- 
ție pe care, chiar cu merite foarte modeste, o avuseră 
la mine. Cu greu mi-am putut recăpăta locul în Cameră, 
luptind cu urgia unei demagogii nebun deslănțuite, cu 
grija de a se ascunde orice amestec oficial. Decit la mulți 
dintre ai miei, am găsit însă omenie la membri ai noii 
Adunări cari nu puteau să uite fiecare prietenia sinceră 
de care se împărtășiseră atita vreme de la mine și partea 
pe care o avusem în elaborarea părții cuminţi a crezului 
lor, ca și în lupta grea care nu-mi folosise la nimic, dar 
-contribuise așa de mult la ridicarea lor. 


Astfel am plecat odată cu începutul anului 1929 la 
Paris, unde am inceput la Sorbona seria de conferințe 
despre Armenia Mică. Am întîmpinat acolo calda recu- 
noștință a coloniei armenești, care a mers pănă acolo 
încît au preferat odată ascultarea mea serbătoririi patriar- 
hului armean unit care sosise tocmai atunci: pe lingă 
calitățile înăscute ale acestei energice rase era în aceasta 
și tot ceia ce o lungă și grea suferință-produce, întreţine 
şi desvoltă în sufletul omenesc, pe cind la noi o soartă 
de o bucată de vreme favorabilă peste orice greșeli, fie 
și cele mai mari, crease o stare de spirit în care orice 
e frumos și bun e menit să se înece, permiţind cele mai 
zgomotoase victorii instinctelor celor mai rele. 

În bănci se găsiau Romini cari mă vorbiau de rău ca 
unul care pompez mijloacele de călătorie și de la casa 
Blank și de la liberali şt de la noul ministru de Instrucție, 
profesorul Costăchescu de la lași, cu care n'avusem 
nimic în viață, dar în care voiu recunoaște tot mai mult 
un escelent gospodar, un adversar loaial în politică şi un 
Moldovean de pe vremea mea, plin de înțelegere și 
de simţire. 


M'am întors răpede acasă, în toiul iernii, unde, dacă 
n'ar fi „fost nervositatea d-lui Duca, gata să provoace o 
neplăcută scenă cu mine, și mai ales dirzenia provoca- 
toare a d-lui Madgearu, care pornise cu prefacerea 
totală a Statului romin după ideile și ilusiile sale perso- 
nale, ar fi putut găsi, dacă nu o adevărată muncă rodi» 
toare, măcar liniștea impusă tuturora de cumplita oboseală 
a atitor frămintări, violente pănă la paroxism,. 


Locul mieu nu mai era împreună cu asociaţii din 
alegeri, prieteni ai generalului Averescu. Dacă unii din 
ei erau dispuși să-mi primească sfaturile, pasiunea d-lui 
Goga pentru ieșirea la iveală a împiedecat orice acțiune 
concordantă. Generalului i sa presintat o glumă a mea 
din cuvintarea la Adresă, cu privire la nesiguranța, 
verificată și la aderenţii săi tipăriţi în regulă, a înscrierilor 
în orice partid, ca o răutate voită și ca o jignire peste 
Care nu se poate trece. Era departe acuma ziua ban- 
chetului, cînd d. Anibal Teodorescu, coleg de Univer- 
sitate, mă asigura că tot partidul îmi stă la disposiţie; 
ba era să vie chiar vremea cînd acest vorbitor obișnuit, 
de o deosebită distincţie și eleganţă, va osindi în Cameră 
lipsa de „moralitate“ de care dădusem dovadă acceptind 
să servesc Monarhia printr'o trecătoare presidenţie de 
Consiliu... Nu va trece mult, și generalul va găsi expre- 
siile cele mai neobișnuit de insultătoare pentru a califica 

atitudinea mea politică. Eu însă n'aveam nimic să-mi 
reproșez nici față de alţii, nici față de conștiința mea. 

Nu era deocamdată mult de lucru în acest Parlament; 
al cărui rol reformator fusese anunțat cu atita emfasă. 
O oboseală vădită cuprinsese pe toată lumea, și în afară de 
incinta Adunărilor. Numai astfel se poate explica interesul 
cu care, citva timp, s'a urmărit apriga luptă a doctorului 
Lupu în chestia datei serbării Paștelor, schimbată cu o 
imprudentă grabă, care era menită să aibă pănă azi urmările 
triste ale unei adevărate schisme, de un Sfint Sinod 
complect dominat de Ardeleni. De altfel grija împru- 
mutului preocupa pe toți, și serbarea pentru Unirea 
Ardealului, care a fost încredințată d-lui Sever Bocu, 
personagiu cu exuberanțe tartarinesce, dar excelent Ro~ 
fnîn și la nevoie om de ispravă, servia ca un derivativ 
de la atîta nepăsare, ca un stimulent față de începutul 
unei adevărate paralisii progresive, și, pentru Ardelenii 
biruitori, pentru „masele“ de la vechea Alba-lulia, ea era; 
în Alba-lulia cea nouă, a răsplătirilor, o incurajare și O 
mare satisfacție morală. Nu odată în mulțimea lăsată fără 
călăuzire am fost salutat de glasurile acelora cari-și mai 
amintiau de mingiierea ce avuseră de la mine în anii 
cînd li strabateam miseria fără orizont. Peste citeva luni 
vom avea la Cluj un congres al Ligei, destul de bine 
primit. 


În primăvară, un drum la Veneţia, unde se aduna co~ 
mitetul de istorie, m'a refăcut de impresia pe care o dă- 
dea o viaţă politică de o trăgănare așa de desilusionantă 
pentru aceia cari, în deosebire de mine, așteptaseră de la 
schimbarea de regim minunile ce nu pot veni decit de 
la creșterea de vitalitate a naţiei înseși printr'un nou 
principiu moral de acțiune. Voiu reveni în vară cu as 
cultătorii cursurilor mele și cu fetele de la Școala de 
Misionare. Presintarea cintecelor noastre, a danţurilor 

înaintea unui public numeros, la Colegiul Armenesc, 
frumoasă veche clădire centrală, a fost primită cu un 
interes real, și am avut plăcerea de a putea face pe ai 
miei, cu preoții cari mă întovărășiau, și cu episcopul de 
Constanţa, găsit întimplător acolo, să participe activ la 
serviciul divin din Biserica grecească, împărtășită odi- 
nioară de darurile fâmillăi lui Petru-Vodă Șchiopul, gi~ 
merele acestuia fiind îngropat în cimitirul din umbra marii 
și frumoasei clădiri. În toamnă voiu avea prilejul să văd 
acea țară de muncă și credință națională care e Cata- 
lonia, unde Exposiţia, cu tendință spaniolă, deci boico- 
tată de naționaliștii locali, aduna o lume imensă din toate 
colţurile regatului, dar unde mă chema un congres in- 
ternațional de istoria Spaniei, care a fost visitat însă, pe 
lingă Spanioli, cu deosebire din cler, de mai mulți Ger- 
maní, ca Finke, ocupați de acest domeniu istoric. Condus 
de amicul meu Puig i Cadafalch, am avut prilejul de a 
vedea, pănă la Taragona, toată coasta, putind preţui colecții 
de artă ca acelea din Museul de la Vix. 

În acest an am publicat în limba francesă conferințile 
mele de la Sinaia, în care am căutat să arăt cum arta 
ca și literatura nu sînt, pentru fiecare epocă, decit ma~ 
nifestarea aceluiași spirit național. Cărticica, bine ilustrată 
după obiectele din Museul de la București, a plăcut; s'au 
dat, fără ca eu să fi stăruit pentru aceasta, o “frumoasă 
ediţie italiană, cu aceleași clișee ale noastre, și una olan~ 
desă, în tot așa de bune condiții. Am tipărit și cursul mieu 
la Sorbona despre „caracterul comun al instituțiilor din 
Sud-Estul Europei“, căutînd să arăt că, supt civilisațiile 
de aparență națională, acest caracter fiind tot mai mult 
exagerat de naționalismele contemporane, sint de fapt tot 
transmisiunile unui vechiu, foarte vechiu fond, care e, în 
tot Sud-Estul Europei, și în multe părți vecine chiar, cel 
trac și ilir. Asămănarea, care bate la ochi, mi-a îngăduit 
să dovedesc care e marea valoare, pănă astăzi trecută cu 

vederea în cercetările străinilor asupra acestui domeniu, a 
miilor de documente pe care, datorită păstrării neatinse 
a vieţii noastre de Stat, sîntem singurii cari le avem 
lucrarea n'a trecut neobservată. 

La „Amicii Universităţii“ putusem presinta, cu proiecţi- 
uni, „cetăţile apusene“ de la noi, creațiuni ale Genovesilor 
la Cetatea-Albă, fundaţii ale Hunyadeștilor în Ardeal și 
Banat, influențe mai tărzii venind din Apusul frances. 
Un alt curs parisian a fost acela care a reluat examina- 
rea maniheismului bogomilic și a credinţilor religioase 
romăneșşti, de un caracter adesea atit de arhaic și de 
expresiv, pentru a le înfățișa în desvoltarea lor, formînd 
astfel „Creaţiunea religioasă în Sud-Estul European“. 

În legătură cu preocupările de desăvirșire a reformei 
agrare am dat cărticica, retipărită apoi la Congresul in~ 
ternațional de agricultuză, „Evoluţia chestiei rurale în 
Romănia“: era presintarea în limba francesă a unei 
analise din ultimele volume ale „Studiilor și documente» 
lor“, de mult părăsite pentru „Revista istorică“, și întim- 
pinasem atunci critica răuvoitoare și neloaială a bătrinului 
diletant Radu Rosetti, om de o mare inteligenţă și chiar 
de talent literar, pe care l-au impiedecat să prindă mai 
mult foc în știință și în viața publică un aspru spirit de 
castă și, în timpul războiului, o urită atitudine. 

Reluasem apoi Istoria armatei romăneşti, tipărită în 1910 
și 1919, și continuam reeditarea Istoriei literaturii romă- 
nești. Făceam să apară în colecţia „Cuvintul“ resumatul 
conferinților din vară, și astfel în 1929 am dat Problemele 
de istorie universală, trecute, după obiceiu, ca și cum n'ar 
fi fost, de și erau înuntru puncte de vedere ce ar fi 
meritat să fie discutate: cam pe atunci am rămas uimit 
cînd am văzut că profesorul Cindea de la Cernăuţi, spi- 
rit limpede, înzestrat cu vaste cunoștinţi, a descoperit 
după vre-o douăzeci de ani cercetările mele despre 
Austria și spiritul german, care datau din pribegia de la 

Iași și s'a interesat apoi și de lecţiile mele de Istorie 
contemporană ţinute la Academia de Comerţ și date la 
lumină în două mici volume; nu-mi venia să-mi cred 
ochilor: o carte a mea care întimpină, nu injuriile tu- 
turor nepricepuţilor săltaţi din călciiele fireștii lor obrăznicii, 
ci atenţia unui om deștept și care știe. Se mai întîmplă 
astfel de minuni în Romănia, dar foarte rar! 

Consider ca un lucru care poate să fie menționat și 
ediția, nu tocmai ușoară, a unui tratat al lui Nicolae Mi- 
lescu, polihistorul moldovean, așa de neașteptat, din se~ 
colul al XVII-lea, tratat care în titlu arată că țintește pe 
Musulmani, dar e un atac furios, și pe alocurea naiv, 
contra Bisericii catolice. Manuscriptul fusese găsit de mine 
Ja Episcopia din Roman cu vre-o douăzeci de ani în 
urmă. De. atitea ori intrebasem despre dinsul pe stăpi- 
nitorii eparhiei, unii dintre dinșii oameni culți : răspunsul 
invariabil era că n'a existat niciodată; după atita vreme, 
cercetind pe episcopul Lucian, am găsit cartea exact la locul 
unde o lăsasem după o răpede foiletare. Curioasa pole- 
mică n'a trezit interes decit la Asumpţioniștii din Con- 
stantinopol, din punctul de vedere confesional. 

În sfirșit, în legătură cu serbările ardelene, care au făcut 
să se cheltuiască mulți bani, creindu-se și acel Ordin al 
lui Mihai Viteazul pus apoi pe atitea inimi care nu- 
mai pentru unitatea națională n'au bătut — dar ce nu se 
preface la noi, în afară de orice considerație a meritului, 
intr'un mijloc de răsplătire a serviciilor de partid! — am 
putut da colecţia bogată a „Portretelor Domnilor romini“, 
foarte preţuită în străinătate, unde revelația acestei păs- 
trări mindre a splendorilor Bizanțului era neașteptată ; și 
această publicaţie făcea parte în intențiile mele din seria 
care trebuia să arăte în străinătatea total neinformată 
despre noi cît de onorabil e locul pe care, strimtoraţi 
peste măsură cum am fost, l-am putut juca totuși ca 
prin minune în mersul general al civilisației umane. Tot 

cu acest prilej am tipărit și o sintesă nouă, total neob- 
servată, a trecutului Ardelenilor, în Faptă și suferință in 
„Ardeal. 

Din notele culese în cursul drumurilor mele, am dat, 
adăugind stenogramele conferinților făcute la București 
despre acest subiect, volumul consacrat Norvegiei și 
Suediei (Țeri Scandinave: Suedia şi Norvegia), precum 
şi, despre țermul catalan, cărticica O mică fară latină, 
Catalonia şi exposiția din 1929: exemplarele destinate 
amicilor miei din Barcelona, cari au tipărit conferința 
mea ţinută la dinșii despre sensul Bizanțului, nu li-au ajuns 
niciodată, așa de mult urmăria Guvernul spaniol de a~ 
tunci tot ce putea să contribuie la întărirea sentimentelor 
de separatism, pe care de alminterea ei le afișau la orice 
ocasie. Voiu face cu privire la dinșii, — între cari acel 
mare erudit Rubio i Lliich pe care |-am găsit acasă la 
dinsul cu vederile aproape pierdute, dar trecînd și mai 
departe la studiul întipăririi catalane asupra Răsăritului 
bizantin și clasindu-șt metodic vasta corespondenţă—, cer- 
cetări asupra cronicarului așa de pitoresc al bătăioasei 
lor cruciate Ramon Muntaner și asupra romanului istoric, 
in limba lor, al lui lacub-celebi. 

Piesele mele istorice erau din ce în ce mai bine primite 
la Teatrul Naţional, în ciuda cui îşi temea propria fabri- 
cație de eroi sunind a gol și de frase trimbițate în 
deșert, ofensă pentru trecutul astfel înfățișat și caricatură 
a adevăratului- teatru, care, orice domeniu ar atinge, 
trebuie să cuprindă, nu numai mișcare și spectacol, care 
nu trebuie exagerate, căci se cade în Spectacolul de bilciu 
şi în cinematograf, ci, ca și literatura, ideie și simțire, 
de o potrivă de adevărate. Contrar tradiţiilor de rodomon- 
dată fraseologică și de atitudine romantică, am înfățișat, 
în Fratele păgin, tragedia unuia din fraţii lui Radu-Vodă 
Mihnea din legătura de harem pe vremea turcirii tatălui. 
Nimic din formulă nu se întîlnește în desfășurarea simplă 

a dramei. Ea s'a tradus în italienește, ca și una din piesele 
în prosă care trecuseră pe la Teatrul Popular, Fatalitate 
învinsă, în care atacam problema moștenirii de violență 
pe care numai farmecul suveran al femeii o poate birui, 
piesă care tradusă în ungurește, a fost represintată, de 
două ori, peste munţi, înaintea unui public foarte simţitor 
pentru conflictele pasionale, și o a doua, Fiul cel pierdut, 
în care puneam faţă în față, printr'un vechiu zugrav 
credincios și prin fiul său, mutat și în Apus, dar ajungind la 
capătul pocăinților să ducă mai departe opera tatălui său, 
chestiunea conflictului între generaţiile care se urmează și 
totuși, chiar contra voinţii lor, se și continuă. „Frumoasa 
fără trup“, dramatisarea unui subiect de poveste cunoscut 
și de Eminescu, n'a fost represintată decit mai tărziu la 
Chișinău, fără niciun răsunet, ca tot ce se oferă acolo 
unui public ce nu se leagă de teatrul romănesc. 


Viaţa politică mă reţinea tot mai puţin, cu toată lupta 
furioasă dată in vară în jurul unei reforme administrative, 
creată și apoi repudiată de cugetătorul tăinuit și ocult al 
național-ţerăniștilor, care ducea supt noul regim furia 
neglijării sale, creatorul de doctrină atit de despreţuitor 
faţă de celalt candidat la această funcțiune inspiratoare, 
d. Madgearu, otrăvitul revoluţionar răspins de cită con~ 
știință publică mai există la noi, Constantin Stere ; mi-am 
arătăt vechea credinţă despre necesitatea celulei organice 
şi istorice în legătură cu acest proiect, care, pe lingă o res- 
taurare a satului, incapabilă de a reuși, în atmosfera po~ 
liticianismului conrupător, cuprindea multe măsuri imposibile 
și unele absurde, ca dublarea prefecţilor, meniţi să se cioc- 
nească în capete. Aprobarea aceasta din parte-mi a princi- 
piului unei vieţi administrative pornind de la sat, — dar de 
la satul real, întreg, solidar, cum afost pe vremuri, iar nu 
de la singurul club de sat, — a stirnit mirare la membrii 
unei oposiţii care-nu admitea conlucrarea nici atunci 

cind guvernul, oricare ar fi el, încearcă a realisa idei la 
care ţii, și de multă vreme. Se spera, din causa impo- 
trivirii regenței la o prefacere așa de revoluționară, 
care înlocuia principiul de autoritate prin acela electiv, 
într'o răsturnare a național-țerăniștilor, și se pare că n'a 
lipsit mult pentru ca aceasta să se și intimple. 

În acest moment de amenințătoare crisă ca și în toate 
celelalte, șeful guvernului, totdeauna foarte visibil, era com» 
plect inoperant, taumaturgul dovedindu-se nedestoinic de 
a face una singură din minunile cu a căror revărsare se lău- 
dase așa de mult; înfășurat într'un prestigiu de jachetă 
şi de guler, imposanta fantoșă, instalată în Palatul, închi~ 
riat, al Cantacuzinilor, singurul care, după refusarea mai 
modestei Case Creţulescu, i se părea că-i poate da 
cadrul cuvenit unei vane exibiţii cotidiane, el figura, 
„presida“, făgăduia și se admira pe sine însuși, haosul 
continuind cu miniștri între cari lipsia nu numai orice 
simţ de colaborare, dar orice prietenie, mai mult chiar: 
orice politeță. 

O știam, cu toate amabilităţile personale, care-mi 
ascundeau cu îngrijire informaţia asupra situaţiei actuale, 
asupra intenţiilor ce se urmăriau; o va ști toată 
lumea atunci cînd neprevăzuta moarte a lui Buzdugan, 
ceia ce însemna de fapt desființarea regenței, a pus în 
faţă, cu dorința de a domina a reginei Maria, ajutată de 
fiul ei, grava întrebare a complectării surogatului de 
regalitate. 

D. Maniu, îmbătat de ilusia că, pănă ce regența nu 
va fi în trei, ea nu ființează și deci regele e d-sa, se 
zbuciuma în aparenţă ca să găsească a treia persoană din 
Treime, care trebuia să fie, ceia ce n'a băgat de samă, 
însuși Sfintul Duh, Tatăl fiind firește părintele patriarh, 
iar tînărul prinţ Nicolae Fiul. După un zbucium com» 
promiţator pentru autoritatea supremă s'a ajuns, prin sur 
prindere față de neiniţiați și spre marea indignare a cer 

cului de la Cotroceni, unde marele sfătuitor ajunsese a 
fi însuși Stere, la persoana bunului, blindului și corectului 
magistrat Constantin Sărăţeanu, pe care această dem- 
nitate necerută părea a-l strivi și fisicește. Din acel 
moment, la elementele ţerăniste, care credeau că, în 
tovărășia așa de puţin închegată, „frații“ ardeleni își fac 
un loc prea larg, a început,— pretinzindu-se deocamdată în- 
lăturarea d-lui Mihai Popovici, cumnatul noului regent-—, 
o luptă de fiecare moment, în fruntea căreia se afla de~ 
licata ființă a d-lui lunian, avocatul gorjean în fața că- 
ruia trecea fantoma solidă a lui Tudor Vladimirescu și 
care, nereușind în Bucureștii d-lui Maniu, a știut găsi 
drumul la Parisul unde prințul Carol, de și greu lovit 
prin divorțul impus de liberali, cu toate silințile mele 
de a-l împiedeca, principesei Elena, — dar sint sentimente 
omeneşti care nu pot fi forțate —, arăta tot mai mult 
dorinţa de a reveni, unii din prietenii săi cei mai indis- 
creţi comiţind chiar greșeala de a încerca o candidatură, total 
nepregătită şi deci compromițătoare, la locul rămas liber 
în regență, și astfel între mamă și fiu a izbucnit din nou 
unul din acele conflicte care numai prielnice dinastiilor, 
chiar celor mai vechi decit a noastră, nu pot să fie. 


Astfel lăsam țara, — căreia îi vorbisem de posibilitatea 
unei forme de alcătuire mai corespunzătoare cu imperi- 
oasele nevoi ale momentului, înlocuind vaga represintare 
individuală a ambițiilor de club cu o adunare de ex- 
ponenţi ai muncii naționale în deosebitele ramuri, ca în 
Italia —, pentru a-mi face obișnuitul curs la Paris. Am 
vorbit acolo despre interesanta formaţiune romanică, de 
autonomie orășănească, a Ragusei, auditorii miei, dirji 
unii în fața celorlalți și cîntărindu-mi fiecare cuvînt, fiind 
de o parte Italienii, de alta lugoslavii, cu fratele marelui 
poet ragusan Voinovici în frunte și, alături, în legătură 

cu istoria noastră, am înfățișat pe călătorii orientali, deci și 
romini, în Franța. 

Dar acuma lipsa mea trebuie să fie mai lungă și că- 
lătoria să mă ducă foarte departe. Invitat de Rominii din 
America, nu fără o legătură și cu Oficiul american pen- 
tru profesorii străini, m'am îmbarcat, la mijlocul lui Ia- 
nuar 1930, pe frumosul vas italian Roma, care, încunju= 
rind pe la Gibraltar Sudul european, se îndrepta, pentru 
un drum de nu mai puţin de unsprezece zile, spre 
New-York. 

Despre Statele Unite, unde-și găsiseră de lucru atiția 
harnici țerani ai noștri din Ardeal, une ori și din Bu- 
covina, de și Bucovinenii se îndreptau de obiceiu spre 
vastele păminturi fără stăpîn ale Canadei, pe lingă epave 
din orașele vechii Romănii, n'aveam decit ideile vage și 
în mare parte false ale Europenilor. Cald primit de la 
coborirea din vas de vechiul amic politic d. Davilla, acum 
ministru al Romăniei acolo, de Romini și cetățeni romini, 
Evrei cari păstrau cultul ţerii lor celei vechi și nu se săturau 
să întrebe de dinsa, dorind în fundul inimii să se îngroape 
lingă oasele înaihtașilor, am avut de la început, supt grija 
de fiecare clipă a d-lui Nicolae Benchea, devenit managerul 
mieu, toate posibilităţile de a vedea în toate locurile, în 
toate domeniile și la toate îndeletnicirile, cum mo pot 
face obișnuiții călători literari, această imensă și admi- 
abilă societate care înfățișează de fapt, cu o cutezătoare 
incredere, un alt fel de a trăi, de a gîndi, și de a simți 
Chiar, lucrînd la crearea unei rase nouă. 

În curs de aproape două luni, biruind orice oboseală 
pentru a vedea cit mai răpede, cît mai mult, am străbătut 
o foarte largă parte a Americei-de-Nord, călăuzit tot de d. 
Benchea și, mai tărziu, de secretarul de Legaţie Boncescu, 
care avea cele mai multe și mai bune legături în multe 
cercuri. De la New-York, unde am stat mai multă vreme 
fără să am ilusia că o întreagă lume, așa de variată și 

totuşi mișcată de un singur resort: cîștigul prin muncă, 
prin cea mai reală și mai încordată muncă, se resumă 
în uriașa cetate de „zgirie-nori“ înfipți în stînca tare, dar 
ingustă, de la Manhattan, și unde m'am întors pe urmă, 
am stat, găzduit de d. Davilla, în Washingtonul plin de 
negri și deci fără drepturi politice, un fel de Hagă nobilă 
și tradiţională a unei țeri care-și are adevăratele centre 
aiurea; am cercetat uriașa improvisaţie de la Chicago, pe 
malul lacurilor prinse de ger în increţita mișcare a un- 
delor trezite de vint, i-am cercetat suburbiile locuite de 
muncitorii romini și am beneficiat de pompoasa ospi- 
talitate a cetățenilor, cu musici, defilări, procesiune la Pri~ 
mărie, încredințarea cheii minuscule a orașului, cu banchetul 
plin de solemnitate, de spontaneitate, și din partea auto- 
rităţilor, și de multă demagogie față de numeroasa colonie 
romănească, purtindu-mă de la Indiana Harbour, la Gairy și 
aiurea, așezări de lemn și de piatră, răsărite în jurul vieţii 
industriale subit ţișnite; am putut vedea apoi ce au fost în 
stare să facă în corectul și liniștitul Cleveland cei cîțiva in- 
telectuali romini din mijlocul acestei harnice muncitorimi, 
și în jur am atins localitățile unde ai noștri sau strîns 
mai mult: Youngstown, puternic și posomorit, Campbell, 
Newcastle, Warren, unde am văzut minunile realisate din 
profitul oţelăriilor, care mănincă vlaga alor noștri, puși la 
cea mai grea muncă, am trecut la Pittsburgh, și m'am 
abătut la noul Canton. 

Dar curiositatea mea nu s'a oprit aici, Peste citeva zile 
eram la Detroit, în margenea lacurilor de către Canada, 
unde am aruncat o privire, cunoscind o lume cu totul 
alta, de liniștită provincie englesă, învristată aici cu atita 
francesism. Tocmai in Sud-Vestul Statelor Unite, prin regi” 
unea unde riul „colotat“ se strecoară printre păreţii colosali 
ai „canoanelor“, pe malurile Pacificului, care se pare în ade= 
văr un sfirșit de lume, am întrat în domeniul unor amintiri 
spaniole care nu se pot desrădacina, stapinind pănă azi, 

în ciuda „skyscraper“-urilor care răsar și acolo și a dis- 
pariţiei limbei originare, toată arhitectura, in mare parte 
gospodăria de cimp, destul din viața socială și din ca~ 
racterul oamenilor, la cari se adaugă necontenit imigrația 
mexicană. De la San-Francisco la „orașul îngerilor“, Los 
Angeles, prin Claremont, am ajuns, pe la San Diego, la 
hotarul Mexicului, pe care l-am trecut, cufundindu-mă 
de-odată într'un mediu cu totul deosebit, cu dubla moș- 
tenire umană a Îndienilor și a colonisatorilor spanioli, cu 
neliniștea politică și încetineala la lucru, dar cu iubirea 
priveliștilor strălucitoare, a hainelor luxoase, a cîntecelor 
și danţurilor. 

La întoarcere, trecînd pe lingă imensele mori de la 
Kansas City și prin Chicago, m'am găsit pe cimpul de bă- 
tălie dintre Nord și Sud, pentru libertatea umană potrivit 
Evangheliei, la Gettyssburgh, plin de monumentele îm- 
păciuitoare ale celor două tabere care au singerat. Și am 
călcat iarăși pe terenul din care a crescut la sfîrşitul se- 
colului al XVIII-lea independenţa, la vechi cuiburi de i~ 
deologie și credință peste care a trecut zborul demonilor 
materialismului contemporan: Baltimore, Philadelphia, cu 
numele grecesc așa de sentimental, Boston, cu amintiri 
de învățătură protestantă atit de riguroasă odinioară și de 
cerc închis al intelectualilor, mai mult teologi. 

Declarasem, de la început, unuia din jurnaliștii, așa de 
numeroși, bărbaţi, femei, fetiţe tinere, studente, eleve de 
liceu, cari apar, întovărășiţi adesea de fotograf, fără a cărui 
visită un străin apare desonorat, deci unuia din acești reporteri 
cari-și ieau manuscrisul și încearcă să-l vîndă unui ziar pen- 
tru a-și cîştiga astfel pîinea, că n'am venit să mă speriiu 
de clădirile cu pănă la şeizeci de rînduri ridicate cu ci- 
teva mașini, din fier încheiat și ciment de umplutură, în 
vre-o șeizeci de zile, clădiri care se văd numai pănă al 
un anume punct, şi strada mărgenită de ele fiind prea 
îngustă pentru a li contempla avintul către cer, nici fa- 

bricile care mănîncă atita pădure, atitea măruntaie ale pă= 
mintului, atita viață de om, puind la muncă puterile 
apelor iuți, ci oamenii lor; de aici s'a răspîndit de la o 
gazetă la alta că vine omul ciudat care nu vrea să vadă 
mașinile, ci să cunoască suflete omenești. 

Şi, de fapt, mașinile nu le-am văzut, afară numai de 
fabrica în care am fost poftit cu insistență de un inteli- 
gent şi norocos Evreu de la noi, care primia în crea- 
țiunea sa, făcută din nimic, trunchiul voinic furat codrilor 
depărtați și depunea la celalt capăt tot felul de prac- 
tice măbile pentru copii, specialitatea lui, aproape unică, 
ajungind astfel în contact cu muncitori de toate aspectele 
şi de toate provenienţele: de la Cehoslovacul blond cu 
înfățișarea de musicant visător la negrul imbecilisat de o 
muncă veșnic aceiași, de un gest înfinit repetat, și la ne- 
groaicele vioaie ca niște maimuțe și nerușinate ca și din~ 
sele, trăgind continuu cu ochii la orice bărbat întra, și la 
coreligionarii patronului, cari împachetau obiectele ori {i 
treceau sama în registre. 

Încolo, numai acei oameni, al căror suflet căutam să-t 
gicesc. În primul 1înd, ai: noștri, așa de bucuroşi să 
vadă pe unul de la ei de acasă, mai ales că nu li 
spunea, ca un aprig politician de la noi, că, în țară, el 
se bate de la egal la egal cu regele Ferdinand („ascultă, 
rege“, etc.) și nu fi arăta dorința de a fi ajutat din banii 
lor, așa de greu cîștigați. Împovăraţi în general de ocupa- 
țiile care „rup oasele“ și despărțiți mai tot timpul de 
societatea femeilor, rămase cu copiii în acele înjghe~ 
bări de lemn vechiu, lipsiţi de cetire și prea adese ori 
de conducere, cu o preoțime, mai ales ortodoxă, prea 
de multe ori improvisată, din oricine, cu diplome de la 
vlădici ruși făcînd comerț din aceasta, ei erau ctitori de 
biserici, adesea largi, frumoase, bine împodobite, pe care 
le-ar fi lăsat bucuroși odraslelor, desnaţionalisate însă 
pe incetul, de o școală dibace, și pierduţi în masa ame- 

ricană, de multe izvoare ; întemeietori de societăți pros- 
pere, unii dintre ei erau proprietari mindri de case cu lux 
mai mult decit cu gust mobilate, negustorași cu clientelă, 
antreprenori îndrăzneţi, avocaţi, oameni de afaceri; se 
adunau, în costume scumpe, rare ori şi in acele de acasă, 
la banchete unde se consumă conservata carne vinătă 
Vi alte desgustătoare feluri, singurele lucruri în adevăr 
de mincat în America pripită. fiind fructele in compot și 
admirabilul lapte în vase pecetluite, dar, prin locuri mai 
sărace, ni se presintau la mese împrovisate bunele sarmale 
ardelenești, gătite de gospodine care nu-și uitaseră de 
vechile lor îndeletniciri. La conferinţile pe care mă 
trudiam să le fac cît de pe înțeles, stăteam ca la 
biserica unde serviciul, chiar incompetent, era facut 
cu atita grijă şi respect, unindu-se corul glasurilor 
dureroase, în care vibra un dor mergind pănă la 
Dumnezeu şi, pe cind falcile mestecau odioasa gumă 
care a asigurat descoperitorului și fabricantului acestui 
mijloc de timpenie o adevărată suveranitate de insulă pe 
coastele singuratece ale Pacificului, unii ochi jucau în 
lacrimi. Prin casele lor erai întimpinat ca un sol al Ceru- 
lui și ţi se arătau cu mindrie ceva cărți romănești pe 
lîngă cele englese din care se făcea învăţătura, fatal 
transformatoare, a băieților meniţi să iea alte drumuri, a 
fetelor pe care, de fragede încă, le ispitia prietenia cu cite 
un străin. Nemulțămire, cirtire faţă de ţară, lăudăroșie 
pentru noua situaţie, care atirna de un joc de bursă, de 
o inchidere de fabrică, întilniai numai la sufletele pierdute 
din vechea Romănie, între care, trebuie s'o spun, n'am 
găsit un singur om simpatic. Unii se dădeau drept prinți 
și conți Popescu și cîștigau soții bogate, care-i părăsiau 
îndată ce ajungeau a-i cunoaşte. Pănă în California. am 
găsit însă bătrîni din Romănia neliberă, cu copiii lor, al 
căror vis era corabia de imbarcare. 

Evreii mi-au fost o surprindere. Informațiile de „po- 

gromuri“ de la noi, care lise serviau mai în fiecare săptă- 
mină, nu ajungeau să-i facă a uita tirgușorul moldo- 
vean, dughenița părinţilor, pietrele drepte care inegriau 
în cimitirul lor. Bogaţi și săraci, ei pomeniau fara, se 
informau de dinsa, o apărau față de ceilalți Americani, 
și unii aveau situaţii universitare care li dădeau auto- 
ritatea trebuitoare pentru aceasta. Se apropiau de Ro- 
minii de sînge, îi ajutau cu bani, în condiţii pe care nu 
le-ar fi găsit aiurea, și aceștia nu li arătau prin nimic un 
despreț care n’ar fi fost meritat. Foştii soldați luau posiţie 
înaintea drapelului și la sunetele unui imn care avea ră- 
sunet în sufletele lor. 

Nu lipsiau prieteni, de diferite naţii, cari fuseseră la noi : 
consulul Morris, fost ministru american, pe vremea răz- 
boiului în Suedia, d. Wopicka, pe aceiași vreme ministru 
la“ București, care apărase cu atita energie populația ro- 
mănească supusă capriciilor brutale și lacome ale ocu- 
panților, d. Andrews, fostul secretar al Legaţiei ameri- 
cane la lași, colaboratorul la împiedecarea tentativei 
bolșevice, acum profesor universitar într'un mare centru, 
d. și d-na Craigie, în al căror popas plin de cărţi ni 
amintiam. de intilnirea de la Vălenii-de-Munte ; ba pănă 
şi învățatul și inteligentul fost represintant al Bulgariei la 
Bucureşti, d. Radev, care represinta acuma țara sa la 
Washington, preocupat și aici de lucrări istorice și arătind 
față de Romănia alte sentimente decit acelea pe care ne 
obișnuisem a i le presupune. 

Cu negustori şi financiari mam avut a face, neatri- 
buindu-mi niciun rol în frămintările de afaceri ale lumii ; 
ce am știut, mi-a fost comunicat de experiența și pă- 
trunderea d-lui Boncescu. Dar la o conferință făcută în 
chiar salonul Legaţiei noastre și la recepțiile date cu 
prestigiu de d. Davila, la unele prinzuri oferite mie de 
Americani am putut cunoaște o societate bogată, une ori 
fabulos de bogată, în care bărbatul muncia pănă la com- 

plecta istovire și agonia de sanatoriu, pe cînd idolul fe~ 
minin nu știa îndestul cum să-și piardă o vreme al 
cării prisos putea să ducă și la frecventele alunecări, pe 
care cu o publicitate nerușinată, întovărășită de ilustrații, 
le popularisau îndată ziarele, care-și aveau informatori 
invisibili. Toaletele parisiene se înfrățiau cu nepreţuite 
juvaiere, împodobind figuri adese ori uimitor de fru- 
moase, dar une ori și odioase măști de oboseală şi de 
desgust. Colecţii de o artă amestecată și dubioasă se 
exhibau cu trufie. 

Conversaţia era lincedă, cu toată curiositatea, așa de 
vie, ca a unor copii. Cei de altă rasă decit cea anglo~ 
saxonă erau foarte bucuroși cînd se întrebuința limba lor 
de acasă. Undeva o bătrină doamnă, auzindu-mă vorbind 
franţuzește, a alergat la mine, pomenindu-mi, mișcată, de 
Noul Orleans al originilor sale, unde rămășiţile Francesilor 
se apără în ultimul lor refugiu de valul cuceritor care-i 
încunjură, nesăţios să-i înghită. 

La Oficiul universitar mi s'a spus că am fost anunțat 
prea tărziu, dar totuși recomandații oficiale mi-au îngă- 
duit să pot vorbi în multe locuri, de la New-York și 
"Washington la- Claremont și Los Angeles, prin Univer- 
sităţi, prin şcoli înalte, la adunări doritoare de a cunoaște 
în zece minute cîte una din chestiunile la ordinea zilei, Ía 
capătul unei mese date de colegi. 

Auditoriul era totdeauna sincer și activ, urmind, peste 
insuficiențele de pronunție pe care în așa de scurt timp 
nu le puteam birui — arare ori am vorbitîn limba frag- 
-cesă, ca despre bolșevism, pe care-l văzusem cu ochii 
ja lucru, în lași, în vasta sală, plină de lumea cea mai 
-aleasă a Universității Georgetown —, Orice ideie, orice 
desvoltare de subiect, orice informaţie nouă, cite unul 
venind din fund și cerind să vorbesc mai tare, iar, a 
“urmă, minile care se tot mișcau întinzindu-se lacome ca 
pentru a prinde conclusia, Într'o Universitate din Vest, 

cum toate oarele erau prinse, am vorbit intr'o elegantă 
odaie de primire, înaintea citorva din tinerii cari ajută pe 
profesori, despre ceia ce credeam că am adaus ca ex~ 
plicaţii în domeniul istoriei universale. Aiurea am fost 
introdus în chiar clasa profesorului de limbi romanice, 
tratind despre latinitatea noastră, în franțuzeşte, pănă în 
momentul cînd zgomotul de la ușă ma înștiințat că tre~ 
buie să isprăvesc — o întirziere peste termenul de zece 
minute înainfe de oară te poate face să pierzi, cum am 
păţit-o cu biata mea primă conferință la Universitatea 
din Washington, tot auditoriul studenţesc. Şi aiurea, pănă 
la marea Universitate Columbia din New-York, am vor- 
bit de la catedra obișnuită a profesorilor, la Georgetown 
purtind și costumul docenţilor locali. 

Viaţa studențească insăși putea să intereseze in cel 
mai înalt grad pe străin. Murgoci, care fusese pe acolo, 
mi-o presintase ca întolerabil de neorinduită și de aro- 
gantă. N'am găsit-o așa: un respect de sine însuși era 
pretutindeni visibil; și apoi nu era vorba doar de copii, 
cari pot face și multe prostii, ci, în bună parte, de oa- 
meni cari-și aveau o profesiune, cari se îngrijiau de o 
întreprindere şi reveniau din cind în cind pentru a-şi 
continua studiile. Mult faceau pe urmă donaţii importante 
școlii unde învățaseră ; părinți lăsau biblioteci splendide 
Universităţii la care trimeseseră pe fiul lor, menit unei morţi 
premature. Am văzut tineri lucrind greu la probe care 
li se cer pentru anumite termene, și li se ingăduia să 
cetească în biblioteca însăși, ajutindu-se singuri. Studenţi, 
studente servesc în restaurante, fetele fiind foarte res- 
pectate. Ce se spune prin unele cărți francese și chiar 
prin romane din America despre conrupția între ace- 
şti tineri mi sa dovedit fals. „Din causa simțului de 
demnitate și de onoare“, mi-a spus un profesor; „din 
causa prostiei băieţilor“, mi-a explicat o studentă. 

Încă din gimnasiu sînt deprinse ambele sexe să stea 

împreună, și o rubrică specială îi notează pentru atitu- 
dinea sexuală, care nu trebuie ignorată, ci constatată și 
supraveghiată. Apoi timpul lipseşte pentru aventuri, și o 
formidabilă educaţie fisică timpește asemenea apetituri. 
Căminuri comune nu sînt, și acela al fetelor de la 
Scripp's College samănă cu o mănăstire de cea mai 
strictă regulă, ca și de cea mai frumoasă înfăţişare. In 
ce priveşte instalarea, mijloacele de lucru, bibliotecile 
de Seminariu, adausul religios, terenurile de sport la 
disposiţie, aceste așezăminte universitare nu-și au păre- 
chea în lume. lar cine vorbeşte de inferioritatea în do~ 
meniul literar a producţiei științifice americane, n'a cetit 
acele tese pentru care studentul are la disposiţie toate 
cărțile care-i trebuie, din bogatele dotaţii particulare 
care susțin cele mai multe din aceste şcoli, și tot răgazul 
trebuitor pentru a da opere în adevăr definitive. 

În ce privește pe profesori, am întilnit la dinşii o 
iubire desinteresată pentru ştiinţă, o pasiune de a des- 
coperi, un sentiment părintesc față de studenţi, cu cari 
locuiesc adesea impreună sau cărora li fac un loc în 
propria lor casă, o prietenie largă, sinceră, spontanee față de 
colegul străin, ale cărui lucrări le cunosc atit de bine prin 
acele mărețe biblioteci — la aceia a „Congresului“ din Wa- 
shington, al cării catalog se întilnește în toate Universitățile 
din toate Statele, am găsit nu mai puţin de șaizeci lucrări de 
ale mele, și din cele romănești —, care li fac cea mai 
mare onoare. Pe lingă aceia pe cari-i văzusem în Europa, 
ca pe d. Muzzie ori pe profesorul ceho-slovac de la 
Universitatea din San-Francisco, am găsit pe altul de 
aceiași origine, d. Roucek, care a venit apoi în Romănia, 
cu soţia sa, și a străbătut satele noastre, culegind ştiri 
directe, personale pentru o bună carte despre Romănia, 
pe d. Healey de la Georgetown, de o așa de largă prie- 
tenie pentru mine, care a creat pe numele mieu și un 
premiu de istorie a Rominilor pentru elevii sái și mai 

ales pe d. Maro Jones de la Claremont, care avea o mică 
bibliotecă de cărți romănești studiate pănă în amănunte 
şi al cărui vis, adesea mărturisit prin scrisori, e și pănă 
acuma acela de a ne cerceta acasă la noi. Am văzut în 
viaţa mea multe țeri, dar nicăiri n'am întîmpinat, pe lingă 
însușiri așa de înalte ale sufletului în adevăr consacrat 
științii, atita simpatie pentru Romănia și Romini; cine 
fusese pe la noi ni păstra o deosebită stimă și o afec~ 
țiune sinceră. 

Museele americane, pentru care s'au dăruit averi de cei 
cari și Je ciștigaseră cu o muncă grea, sint cele mai larg și 
mai luxos instalate din lumea întreagă, și, în același timp 
ca și bibliotecile, unde se întrebuințează tinere femei pline 
de toată bunăvoința, cele mai la îndemiînă și spre ajutorul 
publicului, pănă la clasele cele mai puțin împărtășite de 
cultură, și cele mai deschise pentru școli, care găsesc aici 
complinirea necesară a învățămîntului de catedră. Venisem 
nu numai cu foarte multe cărți de dăruit, dar și cu co- 
voare alese printre cele mai bune. Am răspîndit vre-o 
șaizeci prin deosebitele Musee; ele erau primite numai 
după o serioasă cercetare a valorii lor, și pe alocurea 
am găsit secțiuni speciale, conduse mai mult de femei, 
care aveau în săltare specimene ale artei teatrului în toate 
“țerile și timpurile perfect clasate și etichetate, arta noastră 
fiind și ea represintată. 


Cu această prețioasă experiență mă întorceam din Ame- 
rica, în Mart 1930, prin Italia, vorbind la Turin, cu aju= 
torul învățatului și prietenosului coleg Bartoli, în aceiași 
zi cu un propagandist ungur, căruia i-am furat publicul 
— am văzut pentru prima oară castelul de acasă al lui 
Toma de Saluzzo —, ca să găsesc la noi aceleași vechi 
intrigi politice, la care se adăugiau două chestiuni de~ 
osebit de mari: marea jenă a budgetului, necomprimat 
după putinţile Statului, alături de nemulțămirea unor 
„Basarabeni pentru aruncarea peste bord a vechiului ca- 

davru politic al lui Stere, și bătaia studenților cu ar~ 
mata în chestia prințului Carol. 


În April am fost chemat în Anglia, unde cele două 
venerabile capitale universitare, Oxford și Cambridge, îşi 
împărțiau onoarea de a găzdui pe membrii comitetului 
internațional de Istorie, acordind in același timp gradul 
de doctor onorar cîtorva din personalitățile represintate, 

La Cambridge, unde s'au ţinut întăiu ședinţile la început, 
am văzut intăia oară o viaţă studenţească pe care n'o cu~ 
noscusem în prima mea trecere la Oxford, pentru citeva cea- 
suri numai, atita cit îmi trebuise ca să caut și să cetesc scri- 
soarea de indemn către pace a lui Philippe de Mézières 
către tinărul rege engles, pe atunci de mari speranțe, 
Ricard al II-lea, iar a doua oară, după congresul din 
1915, petrecusem o singură noapte în turnul medieval al 
găzduirii mele. Vechi clădiri în care după putință nu se 
schimba nimic: cămăruţe pentru studenți, vechi halluri go- 
tice pentru examene și solemnități, pajiști intinse pentru jo= 
curi care nu sînt un împrumut de aiurea realisat astăzi, ci 
tradiția veacurilor care n'aveau încătușările noastre și for- 
malismul în care putem trăi, lingă orașul creat de Universi- 
tate şi oarecum vasal al ei, prin ale cărui străzi lunecă toată 
ziua velocipedele ducind băieţi și fete în severul costum 
negru cu cocheta pălăriuță colțurată sau profesori cari, 
mergind la curs, și-au aruncat pe umeri indispensabila 
pelerină de aceiași coloare. Am fost găzduit la istoricul 
cel mai pătrunzator și mai liber de prejudecăţi, de orice 
fel, al lui Napoleon, d. Holland Rose, care lucra atunci 
la istoria coloniilor englese în marea operă istorică pen~ 
tru totdeauna legată de numele acestui centru de studii, 

La Oxford, care mi-a reapărut, a treia oară, cu fațadele 
roase, fărimițate de invisibilul dinte mărunt al secolelor, 
primit pentru citeva ceasuri într'o foarte tinără familie 
universitară, am început cercind pentru ceremonia ce era 
să se desfășure îndată toga roșie cu lampasuri cenușii și 

căciulița doctorală pe care a dat apoi să mi-o copieze 
și mi-a dăruit-o ministrul Romăniei în Anglia, d. Titu- 
lescu, care, așa genial cum este, după mărturisirea mai 
multor continente, cobora un moment privirile sale asupra 
puţinătăţii unui biet profesor, și, circumstanţă agravantă față 
de d-sa, totuși profesor de imemorială absenţă, care își ţine 
cursurile. După amiazi, împreună cu trei colegi, un Austriac, 
d. Dopsch, un Spaniol, imposantul Rafael! de Altemira, cre- 
atorul istoriei patriei sale cu jertfa legendelor trecutului, 
și un Polon, atit de amabilul conte Dembinski, eram dus 
«din capela unde nu ne rugasem decit poate în gind și, 
oricum, după alte rituri, în hallul solemnităților, între ușeri 
cu bastonul de argint, ca să auzim în latinește lauda 
meritelor pe care le-am fi putut avea și, închinindu-ne 
inaintea represintantului Facultăţii, așezat în virful scărilor, 
să luăm locul pe bănci în aplausele amicilor și cona- 
ționalilor. Adinc impresionantă scenă, pe care nu voiu 
putea-o uita niciodată și care răsplătia cu prisos studii 
îndelungate, în mare parte necunoscute din causa limbii 
noastre, dar din care unele, ca acelea despre secolul al 
XIV-lea franco-engles, mă apropiaseră de preocupaţiile 
principale de aici. În frumosul costum care mă acoperia 
am dat apoi o raită la anticvari ale căror prețuri erau la 
nivelul unor studenţi și profesori cari nu sînt totdeauna 
dintre cei mai bogați oameni ai Angliei. 

Citeva ședinţi s'au ţinut la Londra, ocupindu-se cu 
chestii administrative: am făcut o nouă intervenţie pen- 
tru ca sovieticii să ni restituie tot ce defin măcar de 
la Academia Romină, dacă nu din Archivele Statului și din 
Museele noastre, dar n'am avut mai mare noroc decit 
aiurea. 

Aici un incident care poate arăta seriositatea și carac- 
terul unui anume tineret „intelectual“ de la noi. Era acolo 
în jurul Legaţiei un tînăr care informa și ziarele noastre. 
De la dinsul a plecat o curioasă și ridiculă telegramă in 

care se spunea că ajunge apariţia mea în comitet pentru 
ca toată lumea, unii oameni și mai bătrîni și mai mé- 
ritoși decit mine, să se ridice în picioare și să aplaude. 
L-am tras la răspundere. „Nu e adevărat“, mi-a spus 
ziaristul diplomatic, „dar în presă prinde bine“. „Dar, d-le, 
pe d-ta te poți face ridicul, însă îți interzic să mă faci 
și pe mine“. Peste citva timp îmi va trimete biografia sa, 
cu o ofertă matrimonială, ca să se plingă apoi că l-am 
nenorocit, neacordindu-i un loc la care rivnia şi să ispră- 
vească făcîndu-mă continuu ținta unor injurii așa de 
nepotrivite și, ca să vorbim englezește: last, but not least, 
cu creşterea pe care de sigur că a primit-o. Dar aceste 
atitudini succesive nu m'au mirat: e felul cum mă vede 
şi mă descrie o lume care-și are ochii făcuţi așa—și su~ 
fletul de o potrivă. Le privesc ca o simplă traducere a 
rostului mieu în limbagiul intelectual romin, comun și 
delicaţilor poeţi filosofici, deveniți „ziariști de tempera- 
ment“, a căror întrare în publicitate am ajutat-o așa de 
mult și a căror literatură nu s'a coborit în prețuirea mea 
pănă la nivelul la care trebuie să li așez valoarea etică. 


Întors acasă, abia au trecut citeva săptămîni și, după 
citeva conversații cu persoane iniţiate, care aveau cum 
să prevadă evenimentele unui prea mic complot pentru 
un prea mare act politic și istoric, care fără îndoială trebuia 
săvirşit în forme legale și la lumina zilei, pe acest solid 
pămînt al nostru, dd. Cădere și Puiu Dumitrescu mi-au 
bătut în geam odată cu ziua ca să-mi anunțe că prințul 
Carol e la Cotroceni și dorește să mă vadă. 

Fără a jigni pe nimeni, la un’ ceas cînd se poate 
vedea ce bune au fost sfaturile mele, pot spune că, la 
întoarcerea din America, după ce multă vreme nu vă- 
zusem pe exilat, căruia îi fusesem înfățișat ca un rău 
prieten, capabil de a fi și maltratat în scris, am întilnit 
pe devotatul lui tînăr secretar și prieten, care mi-a înmi- 

nat o scrisoare în care mi se arăta, în termini călduroși, 
dorința unei reluări a legăturilor. E ciudat că în noaptea 
de ceață groasă în care la fiecare moment imensul vas 
care mă aducea din America mă trezia cu neliniștitorut 
sunet al sirenei de înştiinţare, visasem pe Prinţ în uniformă 
și cu decoraţiile pe piept venind către mine; dau acest fapt, 
exact, pentru aceia cari studiază transmisiunea la distanță a 
unei voinți omenești peste măsură de încordate. Am răs- 
puns că nu e bine nici pentru Prinţ, nici pentru mine să 
ne vedem atunci. Dar, cum d. Dimitrescu venise la gara 
plecării mele spre ţară, i-am spus, i-am dictat, sfatul mieu : 
întoarcerea în țară printr'o declaraţie că Prinţul vine la 
familia sa ca să susție tronul fiului, așteptind voința le~ 
gală a țerii; dacă i se interzice la hotar întrarea, un mare 
proces va fi deschis înaintea lumii intregi. S'a luat o altă 
cale, iar sufletul mieu de ordine n'a putut crede că e 
cea mai bună şi cea care lasă apoi mai liber un Suveran. 

În acea dimineaţă a trebuit să declar că, rector al 
Universităţii, legat prin jurămint de tronul copilului Mihai 
l-iu, trebuie să știu înainte de a merge unde m'au che- 
mat care e sensul actului, de sigur revoluționar și plin de 
grele răspunderi, care se îndeplinește. 

Cei doi tineri n'au mai reapărut. Era atita de făcut 
acolo! Din parte-mi, printr'un articol în ziarul mieu am 
dorit ca acela care se întoarcea să fie „vechiul prinţ Carol“, 
aşa cum îl cunoscusem, iar pe lingă princesa Elena, al 
cării nobil suflet îl cunoscusem în tot timpul cel mai 
greu pentru dinsa, stăruiam să se uite un dureros trecut 
pentru ca în fața poporului romănesc să fie din nou o 
dinastie strins unită, cu tot farmecul pe care, din ambele 
părţi, îl poate da tinerea, însușirile fisice și dorința de 
a folosi ţerii a cării generoasă bunătate, a cării credință 
statornică nu cunosc nicio margene și care fără îndoială 
merită orice sacrificii din partea celor cari, fiind unde 
sînt, trebuie să desbrace o atit de mare parte, care nici 

nu e cea mai bună, din biata noastră umanitate contra- 
zicătoare şi tulbure. 

Am arătat aiurea ce am dorit atunci, ce firesc scrupul 
m'a împiedecat să ajut a ridica un tron prin alfceva decît 
voința chibzuită a represintanților naţiei, cari singuri își 
pot lua răspunderea anulării actelor de basă ale unei Domnii 
şi revenirea la punctul de plecare: dispariția regelui Fer- 
dinand, orice ar fi hotărît, supt anume influențe, acesta. 
Nu înțelegeam altfel regalitatea cea nouă, pe eare o im- 
puneau, mai mult și decit un drept incontestabil, împre- 
jurările, care cereau ca peste vălmășagul |uptei de partide 
şi viermuirea ambițiilor, să fie o reală suveranitate, de 
o imparţialitate absolută, nu opera unor prieteni, militari 
și civili, față de cari apoi, cu scăderea prestigiului ei, să 
rămîie pentru totdeauna îndatorită. 

M’am ferit din parte-mi, cu cea mai mare grijă, de 
orice ar fi putut să pară o recomandare a mea, a amicilor 
miei, a politicei mele față de această regalitate pe care 
singură conștiința chemării și datoriilor sale trebuiau so 
îndrepte. N'am revenit nici asupra delicatei probleme a 
legăturilor- dintre acele două suflete pe care o hotărire a 
justiției, capabilă de a fi desființată dintr'un gest, le des- 
părţise de citeva luni de zile, dar, bucuros că noul rege 
vrea să-mi onoreze cursurile de la Văleni, — unde păs- 
trasem și placa de marmură care-i comemora prima 
visită și, mult timp, și portietul, dind afară pe polițistul 
care avea misiunea să-l înlăture și ținusem același chip lingă 
al princesei în odaia mea de primire —, am menținut invi- 
tația mea către aceia căreia i se dăduse titlul, curios, de 
Maiestate fără nimic din basa lui, de a deschide ea, ca și 
înainte, aceste cursuri. Dacă am aflat, odată cu cinstirea mea 
prin decoraţii pe care le merita doar numai neciintita 
stăruință lingă dureri ale feri pe care alţii, prin stră- 
inătăţi, le priviau cu ochii uscați, că Regele se gin- 
dește, in urmărirea ideii guvernului peste partide, de și 

16 


242 O viaţă de om 


nu contra partidelor, nu numai la generalul, devenit ma~ 
reşalul, Prezan, pe care l-am recomandat şi susținut din 
toată inima, și la fragila dibăcie stearpă a d-lui Titulescu, 
ci și la mine, aceasta nu mi-a inspirat vre-o ambiţie — și, 
poate, după atitea decenii de trudă și impodobit de toate 
onorurile pe care le poate da știința internaţională, niciuna 
nu mai putea să mă ispitească, orice ar crede oamenii 
cari fără o situaţie politică nu sînt nimic și sint ceva 
numai cît o au și pentru că o au. 

Afirmînd numai, și înaintea Suveranului, la acea ședință 
regală a cursurilor în care s'a indicat din gura sa un 
program înainte de toate cultural și deci nu așa de străin 
de mine, ba ajuns apoi să-mi fie chiar dușman mie, cu 
colaborarea multor non-valori și negaţiuni ale moralei pu- 
blice și private —, necesitatea pentru Romănia, care-și avea în 
sfirșit un Domn, înțeles și realşí popular, necesitatea, și după 
tradiţia stăpiînă pe cugetarea mea, de a avea un „nou curs“, 
un ritm nou“, cuprinzind de la sine politica așa cum o 
anunțasem și o scrisesem eu, nu m'a văzut nimeni la 
Curte decît atunci cînd am fost chemat, n'am vorbit 
decit numai de ce am fost întrebat, n'am arătat prin 
nimic că mi se cuvine vre-un rost în guvernarea terii, 
răspunzind generalului Prezan, cînd, însărcinat a forma 
guvernul, mă întreba, oferindu-mi și vice-presidenţia, ce 
loc vreau: „acela pe care toţi ceilalţi îl vor refusa“. 

Am văzut astfel fără altă emoție decit aceia pe care 
o poate provoca o primă decepție, crezind-o însă în 
stare să fie îndreptată; revenirea d-lui Maniu, a cărui 
oblăduire, de președinte al unei republici, solemn și ino- 
perant, era posibilă numai cit nu se afla Suveranul, și am 
înţeles o retragere mai tărzie, provocată și de neexistența 
unei solide base de partid, cu cită lume se adunase în 
același timp supt cămașa învoaltă a expresivului domn 
Mihalache și, în larga umbră a înaltului guler de bu- 
dapestană eleganță, supt evanghelia doctrinară a marelui 

preot al conglomeratului, d. Madgearu. Am înțeles și eu 
cit de recomandabilă e presența la cirmă, atita. timp cît 
nimic nu trebuie să se schimbe, dar totut să rămile per~ 
fect convenabil, a blajinului mieu coleg Mironescu. 


Continuam lucrul mieu științific, pe care nicio cîrtire a ne~ 
inteligenței unite cu nerecunoștința, de care m'am împărtășit 
așa de larg la bătrinețe cu prisosință ocărite, nu-l putea 
încetini prin nimic, atita vreme cit mi se păstrează nea- 
tinse puterile. Am tipărit cartea despre America, în 
care sînt și conferințe foarte ascultate, și mi-a părut râu 
numai de aceia că subita catastrofă economică a Statelor 
Unite a împiedecat pe Rominii de acolo de a-mi ceti 
cuvintele de laudă și gratitudine pentru dinșii. Am dat la 
tipar conferinţile, pe care le ţinusem la Berna, despre 
asămănările în luptele de libertate dintre ţerănimea noa- 
stră și cea svițeriană și despre felul cum înţeleg eu pro~ 
blema minorităților. M'am bucurat văzînd cum în Italia, 
pe lingă citeva drame ale mele, se redau articolele des- 
pre această jubită țară în L'Italia vista da un Romeno, 
recunoscîndu-mi-se o înițiare adevărată în realităţile ei. 
Teatrului i-am dat un „Sfint Francisc“, şi acesta apoi tradus 
în italienește, în care am încercat să cobor ce are mai 
curat sentimentul uman întins asupra întregii creațiuni. 
La 1931 îi va urma o „Casandră”, în care voiu în- 
troduce, ca explicaţie a atitudinii nenorocitei fiice clar- 
văzătoare a lui Priam, antagonismul dintre vechii zei~ 
părinți și aceia, nesiguri și pierzători, Împrumutați de la 
Grecia dușmană. 


O înseninare mi-a adus visita înGrecia, pe care n'o 
cunoșteam de loc. Mă chema acolo al treilea congres 
de studii bizantine, primit cu atita ospitalitate şi care a 
adus întăia înțelegere adevărată și prietenoasă între ştiinţa 
francesă și cea germană, represintată „cu atita prestigiu, 

dar și cu atita zimbitoare amabilitate de Heisehberg, pe 
care era să-l pierdem în curind. 

Sălașul zeilor pe cari în fundul sufletelor noastre îi sim- 
țim și astăzi mi-a vorbit, în Atena însăși, încă dominată, 
peste frumosul, vioiul oraş modern, de ce se șopte- 
şte de sus din Acropole şi trăiește singur în calmele nopţi 
senine, și tot așa în cursul unei călătorii care m'a dus și 
în jos, pe la Corint, la Argos, la Sparta săracă supt ca~ 
tapeteasma francesă a Mistrei, la Delfi, unde ploaia cădea 
mucedă peste ofranda rechemată la lumină a tuturor ce~ 
tăţilor supuse aceleiași armonii a zeului clar, apoi în acel 
Nord, pe lingă banalul tirg al Tebei, pănă la granița dintre 
lumea mediteraneană, de orașe, și cea balcanică, a satelor. 
Aierul însuşi era o poesie, și, sus, norii păreau încă locuința 
lui Zeus și a odraslelor lui. 

Am cunoscut și poporul grecesc de astăzi, așa-de vioiu, 
pănă la neastimpăr și la subtiiele schimbări de atitudine, 
dar de o strălucitoare inteligență și de, o iubire de neam 
fără păreche, care a creat într'un singur secol o întreagă 
viață de solidaritate și frumuseţă care se resumă în mindra 
Capitală modernă așternută la picioarele zeiței de sus, și 
am putut preţui, în același timp cu prietenia primirilor, 
un necontenit avint de cultură pe care-l susțin material și 
membrii răzleţi ai neamului, totdeauna cu gindul la pa~ 
tria lor. ȘI, străbătinct și Serbia, care lucrează înfrigurată 
la întărirea basei noului Stat, am trebuit să fac reflecții 
dureroase față de amorţeala în care e aruncat un popor așa 
de vrednic ca al nostru deo frămintare politică nestăpinită 
de sus, cum nu poate fi controlată de jos. 


Am găsit pe d. Mironescu la cîrmă, bun păzitor al 
vasului care nu se clintește din portul cu apele putrede. 
La o adunare a prietenilor miei am vorbit de posibili- 
tățile care ni se deschid încă: o cuminte resolvire de la 
loc la loc, de la om la om, de la cas la casa problemei 

datoriilor țerănești, ajunsă pe mina demagogilor de jos 
şi a celor de sus, a ciocoilor „iubitori de țerani“, mai 
periculoși cu mult de cit ceilalţi, o împuţinare a funcțio- 
narilor, cu acomodare a Statului la nevoile societăţii, o 
restabilire a simțului de autoritate, contra căruia se ridi- 
caseră conspiratorii și contra căruia vor demonstra îndată 
revoluționarii în cămăși colorate, mergind în coloane de atac 
şi pe autocamioane, contrafacere maimuţărească a unor fe- 
nomene apusene, iar, mai presus de toate, reforma morală, 
reînsuflețirea unui organism naţional cu totul descurajat. 


Mi se spusese de mulţi și mai ales de d. Argetoianu, 
răsărit pe pragul căsuței mele din Sinaia cu sentimente, 
renovate, pe care le va exprima public într'o conferință 
la Teatru despre trecutul mieu politic, că Suveranul res~ 
taurat e într'o stare trupească și morală care trebuie să 
ne facă a căuta aiurea. O întrevedere cu tînărul care 
păstra calitatea de secretar particular al regelui nu mă liniștise 
cu totul. Aveam impresia că se petrec lucruri care nu sint 
bune și mai ales pe care le știe prea multă lume, atunci 
cînd acolo trebuia să fie liniște, rinduială, exemplu pentru 
o lume stricată. Mahalaua d'inăuntri vorbia toată ziua 
cu mahalaua de afară, iar nouă, la ceasul cînd trebuia 
să începem o convalescență morală, nu ni trebuia nici 
una, nici alta. 

Pentru a vedea eu însumi ce este, am fost cerut o 
audiență. Din fericire am găsit cu totul altceva decit pe 
un Merovingian de decadență, adormit în cearșafuri moi 
ori pe Saul liniștit numai de fiarpa cine știe cărui David. 
Un tinăr sănătos și vesel, liber la.vorbă, plin de infor- 
maţie în mare parte dreaptă și avind în toate chestiunile 
vederi personale pe care se arăta hotărît să le prefacă 
în realităţi. La anume învinuiri de risipă ale unei Domnii 
care de sigur căuta prea mult fastul exterior, putind 
degenera în decor de operetă, mi s'au dat imediat răs- 

punsuri mulțămitoare. Cum m'aveam nimic de propus, 
nifhic de cerut — și am subliniat-o cît se poate de tare, 
ca să nu fie nicio neințelegere la mijloc, cu atitimai 
mult, cu cit aflasem de nu ştiu ce scrisoare în (care 
era vorba şi de un Iorga capabil de a fi asfixiatesupt 
decoraţii, și pe care eu nu-l cunosc —, nu-mi trebuia 
nimic mai mult. De aici inainte nu eram decit un spec- 
tator, pănă la care însă, cu toată discreţia iacobină de 
care se încunjura guvernul, pătrundeau ştiri îngrijorătoare 
despre lipsa de bani, despre expedientele cu care se 
menținea o aparență de ordine în finanţele publice. Cite 
un minisiru mai tinăr, ca d. Manoilescu, care credea că 
se apropie o eră a sa, rupind cu trecutul, era printre 
aceia de la cari se putea afla ceva chiar fără a pune 
întrebarea : relaţiile sale cu colegii erau așa de șubrede, 
încît îi dădeau toate drepturile, 


XXXI. 

Mi se anunţase neapărat pentru April 1931 o nouă 
crisă, care trebuia să fie absolut decisivă, instaurindu-se 
noua eră. D., Manoilescu, dușmănit de o parte din par- 
lamentari, a provocat-o, dindu-și toată aparenţa că are o 
-misiune de îndeplinit — și cit de mult erau să se schimbe, 
supt influenţa d-lui Argetoianu, care nu fusese nici „res= 
taurator“, nici prieten al Regelui, nici decorat cu crucea 
exilului, raporturile între Suveran şi acela care făcuse 
închisoarea pentru „Craiul nou“ și a trebuit totuși să plece. 
şi de la Ministeriu și de la Banca Naţională! Omul spre 
care se îndreptaseră de atitea ori și privirile regelui Fer- 
dinand, dar pe care Carol I-iu l-ar fi judecat de la înălțimea 
principiilor și a unui standard de seriositate politică, luptă- 
torul obișnuit a se presinta la ceasul cind prada incepe 
pe cimpul unde n'a sacrificat nimic, alintatul tuturora, în- 
cepind cu el însuși, și răspinditorul generos al mijloacelor 
terii, d. Titulescu, a apărut, cu toate infinitele sale meș- 
teșuguri, pentru ca el, care ajufase plecarea silită a prințului 
Carol din Anglia, să înlăture pe acusatul din 1929 și să 

-facă în sfîrşit guvernul tuturora, adecă al celor ce au muncit 
și au suferit în luptele de partid, supt presidenţia sa, a 
represintantului sfrăinătăţii, care-l aprecia așa de'mult, după 
perspectivele pe care le putea deschide, așa încît apărea ca 
un guvernator în numele acelei Societăţi a Naţiunilor unde 

grațiile sale dubioase îi ciștigaseră una din acele presi- 
denţii naționale pe unde a trecut multă lume eteroclită. 

Fusesem chemat și eu ca şef de grupare ca să-mi 
dau părerea, și am publicat notele luate îndată după o 
audiență în comun, care a învederat, ca și convocarea 
de odinioară a generalului Averescu, că e zădarnic să 
se aștepte de la corifeii politicei noastre o declarație 
francă. Venisem de fa țară, nu numai desgustat de tot 
acest joc sterp al ambițiilor, dar hotărît să las puţinilor 
miei amici tot dreptul de a-și căuta carieră unde vreau, 
dacă numai pentru carieră trăiesc: scrisoarea o păstrează 
încă amicul mieu Munteanu-Rimnic. Dar, cum Regele 
cerea neapărat să i se dea concurs d-lui Titulescu, am 
răspuns că mă pun la disposiția lui Carol al II-lea fără 
a avea ceva de discutat cu viitorul șef al guvernului, 
față de care, întors la Vălenii-de-Munte, m'am îngrijit, 
cunoscînd omul, să-mi ieau toate măsurile de precauțiune. 
Primind portofoliul Instrucţiei de la acela care, voindu-mă 
și vice-președinte, ar fi dorit să nu ieau un departament, 
aşteptam acasă să fiu chemat pentru depunerea jură- 
mintului, 

Ce s'a petrecut pe urmă am reprodus-o în notele 
mele care au început să apară atunci, am repetat-o și 
în Parlament, de două ori, fără să mi se poată opune 
vre-o tăgăduire: obiecţia de dăunăzi, în Senat, a fostului 
viitor prim-ministru de atitea ori că, nedorit de șefii de 
partid, m'am bucurat luindu-i locul e tot așa de ri- 
diculă ca și aplausele de turmă brutală și interesată cu 
care această nerozie a cui nu înțelege și nu poate înțelege 
o viaţă ca a mea a fost subliniată. Am asistat, scîrbit, 
ceasuri întregi la comedia de refus pe care o juca expertul 
diplomat față de Regele pe care-l dușmănise odată și pe 
care printr'o presă străină asupra căreia avea o explica- 
bilă și bine nutrită influență va căuta să-l compromită, 
pentru ca la urmă să mi se ofere, să mi se impuie mie 

moştenirea guvernului de competențe — formulă pe care 
eu o propusesem d-lui Titutescu acasă la mine, asigu- 
tindu- că nu-şi va putea aservi pe șefi partidelor și 
nici pe inlocuitorii lor —, a cărui listă era pe carta ce 
mi-a întins-o Regele, Aceia sau oricari alții îmi erau 
indiferenți : Suveranul, tare se afla numai într'un im- 
pas al combinațiilor în care se amestecase prea multă 
lume, pănă la ultima ambiţie de aventurier sau de tînăr 
necopt, nu mi se adresase mie așa cum ii spusesem cu 
cîteva luni în urmă, și credeam că am fost înţeles, pentru 
ce valoare aș putea să am ca persoană, pentru ce amici 
am în jurul mieu, pentru ce idei am manifestat, ca 
dușman al partidelor de simplă clientela, o viaţă întreagă. 
Îmi cerea, într'o stare care nu putea să nu mă miște 
adinc, să îndeplinesc o funcțiune trecătoare; cuvintele 
£u care am cedat: „Maiestatea Voastră îmi cere cel mai 
mare sacrificiu“, căci era vorba de o situație financiară 
desperată fără să am nici o experiență, nici legăturile 
necesare, — și de aceia mi se adăuga d. Argetoianu, în 
ale cărui mijloace Regele punea cele mai mari speranțe—, 
corespundeau unei cîntărite realităţi. 

Am crezut totuși, citeva săptămini, că se poate face 
ceva, ciștigind și pe tînărul Suveran pentru acel „ritm 
nou“ pe care și azi îl cred singurul mijloc de a indrepta 
lucrurile, În acest sens am vorbit ferii, -străbătind-o săp- 
tămini de zile, fără să primesc nimic din onorurile pen~ 
tru care atiția doresc o asemenea situaţie, și am intilnit 
pretutindeni atita înţelegere cită să-mi asigure fără presiuni, 
— căci prefecţii noștri, luaţi din multe clanuri, au fost așa 
de puţin deprinși cu meșteșugul electoral —, fără aljanţe cu 
alţii decit Sașii, și aceasta fiindcă ei au cerut-o formal, o mai 
mare majoritate decit a guvernului de partid popular, cu 
legături internaționale desastroase, care mi-a succedat. 
Era vădit că ţara vrea lucruri nouă, și mulți credeau 
„că-mi va fi dat-să le realisez, Măsuri de guvernămint, 

ca înlăturarea prefectului al doilea, nu erau criticate, fi- 
indcă se credea că ele contribuie la această purificare. 
Mi se cereau procese contra conrupților, și am incercat 
citeva, pentru ca să mă conving îndată că am a face cu oa~ 
meni cari și-au luat măsurile așa de bine încît nimeni 
nu-i poate atinge. Organele de lucru, ruginite prin tică- 
loșiile trecute, nu presintau oţelul clar și tare de care aveam 
nevoie. lar, în ce priveşte legătura electorală cu liberalii 
d-lui Duca, pe care o voisem, ba chiar o smulsesem Regelui 
pentru ca un nesucces în alegerisă nu puie Coroana într'o 
situaţie delicată — cu atît mai mult, cu cit căderea re~ 
gelui Spaniei şi avertismentele presei d-lui Titulescu, cu 
atit mai învierșunat, cu cit refusasem propunerea regală 
de a face un ministru de Externe din acela pe care-l 
putusem aprecia din duelul cu Suveranul, impresionase 
—, concursul a fost lipsit pretutindeni aproape de sin-+ 
ceritate ; mulţi membri ai partidului aliat pentru acest 
singur scop preferau să voteze cele trei beje (bunicul, 
tatăl şi d-sa însuși) ale tinărului și foarte distinsului istoric 
Gheorghe Brătianu. 

Întors din truda acestei lungi călătorii- de propagandă, 
în care mă ţinusem cu pinea și brinza din automobil, 
am văzut prin chiar afișul de recomandare al ziarului „Dimi- 
neața“ că d. Argetoianu, ministru de Interne provisoriu, 
care s'a voit apoi definitiv — și, întrebind pe Suveran, mi 
s'a cerut s'o admit —, consideră Ministeriul ca aparţinin- 
du-i măcar pe jumătate. Reservam Parlamentului o pre~ 
cisare, care n'a lipsit, majoritatea răminind strins legată 
de mine și în ceasurile cele mai grele, iar oposiţia fără 
deosebire, căreia-i arătam o lipsă de prejudecăţi și de 
interes personal neobișnuită la noi, îmi acorda o ati 
tudine de politeță civilisată pentru care, și în întregimea ei 
— chiar dacă, în vederea partidului, nu putea să nu se 
facă unele demonstrații, față de care firește am refusat 
o luptă nesinceră —, nu-i pot fi de ajuns de recunoscător, 

Dorisem un Parlament cu caracter profesional. Sfinta 
prostie naţională a făcut mară haz de propunerile făcute 
unor asociaţii, și mai modeste, tare n'aveau firește pres 
tigiul cărdășiilor pentru putere. Nu mi-a părut rău decit 
de faptul că nu toți acești breslași, oameni cu o~ 
cupaţie, trăind din munca dor, mau înțeles pe deplin, 
şi că atiţia nu erau liberi de angajamente politice. Cei 
cari au intrat însă, meseriași, preoți, profesori, mi-au fost 
de mare folos, păstrind pănă la capăt o ţinută onestă și 
loaială. Cu acest Parlament, din care n'a lipsit nimeni, 
acceptindu-se și represintanții celei mai exagerate stinge 
şi dînd d-lui Cuza tot ce se cuvenia culturii, talentului, 
patriotismului și perfectei sale onestități personale, sar fi 
putut lucra și patru ani de zile, îndeplinindu-se lucruri 
care cu niciun alt Parlament nu se vor putea indeplini, 
căci imprejurările s'au îndrumat tot mai mult spre acele ve- 
leități de dictatură pe care nu le-am avut eu nici pe 
ascuns, pe care nu le-am permis ambiţiei d-lui Argetoianu 
și pe care alţii astăzi le răcnesc pe toate cărările în 
fruntea cămășarilor lor. 

Făcîndu-se tăieri curagioase în budgetul curent, în 
așteptarea unor economii fără păreche la acela pentru 
anul următor, am încheiat, și cu măsuri în învățămînt, — care 
tindeau la simplificarea, umanisarea, libertatea, pe care 
nu voiau s'o primească unele capete obtuse și unele men~ 
talități de tulburători născuţi, de speța unui Țoni, cet 
mai neloaial om pe care l-am cunoscuf, unui Forţu, în 
suferință de nervi, unui Nisipeanu, ale cărui dedicaţii de 
devotat partisan le păstrez încă după ciţi stropi de noroiu 
mi-a, aruncat în față —, am încheiat, zic, o primă sesiune 
parlamentară, care va rămínea ca un veșnic model de 
bună cuviință și de bună înţelegere, de muncă împreună 
între “toate grupările și nuanțele politice. 

După ce izgonisem de la Instrucție toată banda soli- 
citatorilor politici și toată gloata confusă a cutreierătorilor 

de birouri, impunind oricui munca și răsplătind-o și prin 
daruri de vacanţă, așa încit Ministeriul devenia astfel un loc 
curat și respectat — și ce era să fie după mine cu Hermes 
trismegistos al celor trei miniștri unul in altul sau unul peste 
altul? —, credeam că pentru lucrul mieu științific și pentru 
un trup de sexagenar, peste care, pentru intăia oară, din 
esces de muncă, se vor abate infirmităţile, am dreptul la 
citeva luni de liniște, in odăițile de la Mangalia. 

Ce nu s'a uneltit în urma mea! Un intreg Fanar era 
la lucru, și n'aveam decit să privesc in ochii principa= 
lului mieu colaborator ca să ințeleg la ce mă pot aștepta. 
Veniseră la mine acolo cîțiva proprietari rurali foarte 
împovăraţi, cari-mi cereau moratoriu sau alte măsuri care 
ar îi lovit greu in cteditul terii. Le-am refusat. Oferiam 
in schimb recomandații către organele fiscale pentru pă- 
suiri indicate de situaţie. Din dos, un glas a ţișnit: „Dar 
noi sintem desperaţi“, I-am răspuns că, de oare ce de o 
parte e casa mea; de alta Marea, dacă ar fi desperați, 
Sar fi aruncat in Mare in loc să-mi vie in casă. La o 
observaţie că se protestă polițile, am obiectat că astăzi 
aceasta mare gravitatea din timpurile normale. Am fost 
denunţat indată, de o presă cumpărată, că am reco~ 
mandat aruncarea in Mare a debitorilor — va veni vre~ 
mea de li se vą spune și invăţătorilor că li-am dat și lor 
același sfat — și că am indicat ca mijloc de salvare neplata 
datoriilor, eu insumi presentindu-mă ca exemplu. În 
același timp, cum hotărisem inceperea școlilor, ca în 
copilăria mea, la 1-iu Septembre, aceasta a servit bandei 
țoniste ca mijloc de agitaţie. Spiritul bucureștean se distra 
și pe socoteala măsurilor de bună ţinută impuse la Ministeriul 
mieu și, cum spusesem că pentru picioarele desculțe ale 
școlarilor din sate s'ar putea face saboțţi, ca in Olanda, 
in Franța, in Austria, ce se mai stricau de ris toţi deștepții 
de la gazetele hrănite din distribuțiile unui Ministeriu care 

devenise cartierul general al intrigilor contra mea, — și 
aveam dovezile în scris! 

La Ministeriuj de Finanţe se lucra pe sama proprie, ne~ 
glijindu-se plăţile, mai ales la corpul didactic, căruia-i 
eram înfățișat ca răspunzător, și aducindu-mi-se spre iscă- 
lire portofolii putrede, mai ales de la Craiova și din 
Oltenia, — între altele și ale fostului mieu ucenic, d. Șa- 
ban Făgeţel —, care trebuiau să istovească fondul reser- 
vat în ultimul împrumut pentru altceva decit pentru fa- 
liții dispuși să între în clubul unui nou partid politic; 
banca Blank, ruinată, după moartea bătrinului ei șef, 
prin tot felul de capricii grandomane și aventuri roman- 
tice, ca și prin salarisarea politicianilor cu milioanele, era 
salvată, fără a-mi cere părerea, cu două miliarde, supt 
cuvint că se impiedecă astfel un krach al intregului or- 
ganism bancar, pe care era să-l provoace tocmai con- 
versiunea. Fa a fost iniţiată în lipsa mea la Paris, unde 
plecasem pentru cursul mieu și pentru lămurirea unei prese 
aţițate contra mea — călătoria făcindu-se numai cu leafa 
mea de director la Fontenay-aux-Roses, unde am și 
locuit, iar milioanele reservindu-se pentru altă călătorie, 
a unui coleg care mă va înfățișa acolo ca păpuşa cultu- 
“rală provisorie în fruntea unui Ministeriu care e al său 
— și condusă, în foiala intereselor condamnabile, cu totul 
în afară de mine. 

Primit de Suveran ca de un judecător de instrucție 
pentru „declaraţiile“ de la Mangalia, presintasem o de~ 
misie pe care o voiu înoi cînd ministrul de Finanţe a 
vrut să treacă salariile învăţătorilor la comune și cind, în 
lanuar 1932, a reînceput, după ce se părăsise ideia Ministe- 
riului Argetoianu, jocul de-a Titulescu — omul picind din 
cer, ca în poveste, la fiecare „crisă“ ministerială pe care 
i-o provocau acoliții. Era, în atitudinea cui sta lingă mine, 
în aceia a unei prese căreia pănă la sfirșit nu i-am sa~ 
crificat un ban, reducînd budgetul Presidenţiei la patru 
milioane și publicind in „Monitoriu“ distribuţia lor, ca și 

a fondurilor, de bacalaureat și de cărți postale, creat 
la Instrucție, în insultele triviale și pentru copiii miei, 
adăugindu-se, din fonduri cunoscute mie, broșuri infame, 
care se vindeau la ușa Universităţii, în tăgăduirile oarbe de 
patimă a oricărui merit în chiar știința mea, în faptul că, 
atunci cînd prostul scria, isteţi interesaţi rinjiau, fără ca un 
glas de protestare să se ridice din miile mele de elevi, 
iubiți şi ajutaţi, era în toate acestea, ca și în atitudinea 
săracilor cu duhul cari cred totul, și despre oameni cari 
au dreptul mai mult să fie respectaţi, o astfel de ticăloșie 
incît biruia desprețul ce se produsese în mine prin toate 
miseriile unei vieţi de neînțelegere și prigonire. 


Ce ma susținut pănă la acel Consiliu din Maiu, presidat 
de Regele, Consiliu în care, după vădirea insuficienței 
conducătorului Finanţelor, nu știu ce răspundere pare că 
a căzut asupra mea, —și n'am știut cum să acopăr mai 
Tăpede în cabinetul Suveranului foaia unei demisii de 
indignare și desgust —, au fost două lucruri. 

Întăiu, asentimentul continuu al Parlamentului. În che» 
stia zahărului, punindu-mi-se piedeci pe care le-am 
evitat, ca să nu se mai vorbească apoi nimic din partea 
acelora chiar cari o stirniseră, apoi în aceia a salarisării învă- 
țătorilor, în care a trebuit să apăr intențiile, desaprobate 
de mine, ale d-lui Argetoianu, pentru ca tot d=sa să 
apară în ultimul moment printr'o lovitură de teatru ca 
salvatorul lor, el a stat lîngă intenţiile mele bune și m'a 
ajutat să biruiu intrigile, fără a mai vorbi de proiectele 
mele de învățămînt, votate aproape unanim. Cind, în 
April, mă despărțisem de acești colaboratori fără deosebire 
de partid, mulțămindu-li călduros, era cea mai deplină 
sinceritate și în cuvintele mele și în aplausele care nu. 
erau numai ale unor prieteni politici. În special d-rul 
“Angelescu mi-a fost pentru legile școlare un bun și 
prietenesc sfătuitor. 

Apoi, știind bine că-mi sînt numărate zilele, era dorinţa 

de a introduce în școală ceva măcar din ideile nutrite 
o viaţă întreagă. Idei despre școala primară, din care am vrut 
să fac sufletul satului, cu directori aleși de colegi, cu 
revisori ieşiţi prin concurs, cu înaintări, nu după buchea 
învățată, ci după munca depusă în mijlocul sătenilor, cu 
ateliere de lucru, cu cariera deschisă învăţătorilor și în 
alte domenii de învățămînt. Mi s'a răspuns cu urletele 
unor bande electorale conduse de meșterul agitator, tot~ 
deauna... duios și sincer, care e învățătorul veșnic desertor 
dela catedră Ţoni. Apoi idei despre școala secundară, căreia-i 
dădeam libertate și jnițiativă, cu profesori ieşiţi din concurs, 
cu directori voiți de colegi, cu inspectori de la Univer- 
sitate, cu desființarea jocului oarelor și restabilirea cate~ 
drelor întregi, cu înlăturarea alipirii de manual și supers- 
tiției oarelor, cu reunirea școlilor primi impunerea cî- 
torva lecţii aiurea decit unde e catedra proprie, iar, pen~ 
4ru, școlari, cu desființarea examenelor la sfirșitul anului, 
cu vacanţa de la 1-iu Iunie, cu desființarea drămăluirii no~ 
telor, cu educatorul, „demacraticul“ lucru manual și cu 
exposiţiile produselor acestei îndeletniciri. În fine, idei despre 
Universitate, cu desfacerea de tirania miniștrilor de partid, cu 
guvernarea prin statute alcătuite de dinsa însăși, cu Consilii 
interuniversitare, de legătură, cu ideia unui budget glo~ 
bal, pe care singură și l-ar administra. Cream şi, în fie~ 
care localitate, marele Consiliu cultural al tuturor mem- 
brilor corpului didactic, de la cel mai mărunt învăţător 
la rectorul universitar. 

Păcate grele... Un congres al acestui corp s'a adunat 
ín Maiu ca să arunce injurii nemai auzite asupra tira~ 
nului flăminzitor al colegilor săi. Ce ipocrisie și ce de~ 
cădere ! 

Am ieșit din această osindă fără un cuvint de mulță= 
mită pentru cit servisem, fără un semn de atenţie 
pentru cît mă jertfisem. lar, în alegerile făcute de țeră- 
niștii urgisiți îr 1931 și de Rege și de popor, d. Argeto~ 

ianu, om popular, a putut să între în Cameră, iar 
eu, de la care venise tot răul, fiind, cum a scris in glumă 
un ziarist prieten, „cel mai prost om din Romănia“, și 
adaug : cel mai rău și cel mai răpareţ, ba chiar designat și in~ 
stanţelor judiciare pentru zecile de milioane ce mi le-am 
însușit, răminea să mă folosesc de articolul din Constituţie 
care-mi dădea -un loc în Senat, unde cind am ridicat, 
într'un tărziu, glasul, nu mi s'a cruțat nicio injurie, iar în 
Cameră s'a cerut, de un V. V. Haneș, anularea printr'un 
articol unica tot ce făcusem pentru școală. 

Suferinţile morale mi le-am arătat în Trei ani de la 
restaurare ; în Isprava am învederat ce s'a pus în locul 
incapacității mele, iar în Supt trei regi, care nu e decit 
continuarea obiectivă, cu cit de puţin amestec al per~ 
soanei și operei mele, a Istoriei Romiînilor în limba ger~ 
mană, am arătat, ca istoric, ce a vrut să facă o generaţie 
pe care lipsa de solidaritate, determinată în mare parte 
de livide invidii, a împiedecat-o de a crea, peste atitea 
ruine și atitea lacrimi, o adevărată Romănie Nouă, — singura 
care poate trăi. Mulţi s'au supărat, nimeni n'a îndrăznit 
să proteste. 


Ce să mai vorbesc de ce am făcut, de ce am ţinut să 
fac şi după aceia ! 


Şi așa stau, la șaizeci și doi de ani ai miei, sigur și 
tare, mindru, drept înaintea conștiinții mele și a judecății 


vremurilor. 
Vălenii-de-Munte, 


25 Septembre 1933. 

